Miercuri în plen: cancelarul Merkel, siguranţa rutieră, exportul de arme
Instituţii
2007-01-18 - 11:09
Cancelarul Merkel a reamintit angajamentul său pentru valorile europene
În discursul rostit miercuri, în faţa Parlamentului, la începutul preşedinţiei Germane a UE, cancelarul german, Angela Merkel, a reamintit angajamentul său pentru valorile europene „toleranţă“ şi „diversitate“.
Dumneaei a mai spus că trasarea unui cadru de lucru care să „permită procesului constituţional să facă un pas înainte“ este o prioritate.
Tot miercuri s-au dezbătut în PE exportul de arme, siguranţa rutieră şi cazul infirmierelor din Bulgaria care au fost condamnate la moarte în Libia.
„Europa este un continent al toleranţei“
Cancelarul Merkel şi-a început discursul amintind deputaţilor europeni că şi-a petrecut primii 35 de ani din viaţă în afara UE, în Germania de Est.
Cu toate acestea, dumneaei a spus că preferă să vadă acest „succes istoric fără egal“ din interior.
Printre priorităţile pentru următoarele şase luni, doamna Merkel a menţionat nevoia asigurării unui număr mai mare de locuri de muncă, ca parte a Strategiei de la Lisabona.
Dumneaei a mai afirmat că în politica externă, priorităţile vor include Kosovo, Orientul Mijlociu şi programul nuclear al Iranului.
Reacţiile deputaţilor europeni
Deputaţii europeni au primit pozitiv remarcile de natură pro-europeană ale doamnei Merkel.
Grupul Partidului Popular European (Creştin-Democrat) şi al Democraţilor Europeni a accentuat nevoia unei munci mai eficiente în cadrul UE - subliniind nevoia revizuirii tratatelor.
Grupul Socialist a repetat faptul că siguranţa socială constituie un element vital al libertăţii.
Pentru Grupul Alianţei Liberalilor şi Democraţilor răspunsul la problemele de energie ale Europei îl constituie piaţa liberă.
Grupul Uniunea pentru Europa Naţiunilor s-a declarat "alarmat" de situaţia actuală în domeniul energetic şi a avertizat la adresa stabilirii unor tratate bilaterale cu furnizori ca Rusia.
Referitor la Constituţie, Grupul Verzilor/Alianţa Liberă Europeană a insistat că un progres nu trebuie să aibă loc în secret.
După amiază, deputaţii europeni au dezbătut: un raport ce vizează reducerea deceselor în accidente rutiere cu 20.000 pe an; situaţia infirmierelor din Bulgaria şi a doctorului palestinian care au fost condamnaţi la moarte în Libia; exportul de arme.
Votul asupra acestora va avea loc astăzi.
Urmăriţi sesiunea în transmisie directă pe EP Live - faceţi click pe link-ul de mai jos.
20070118STO02201 Cancelarul Angela Merkel prezintă Parlamentului programul preşedinţiei germane a Uniunii - comunicat de presă Serviciul de presă al Parlamentului European - analiza voturilor etc. Transmisia sesiunii în direct
RO
1
PHOTO
20070117PHT02134.jpg
RO
3
LINK
/news/expert/default_ro.htm
RO
4
LINK
/eplive/public/freetext_page_direct/20061120FTX00012-2101/default_ro.htm
-//EP//TEXT IM-PRESS 20070117IPR02173 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
