Ședințele plenare: 12-13 octombrie
Instituţii
2011-10-12 - 13:59
Pe 12 și 13 octombrie, deputații europeni se reunesc în plen la Bruxelles.
Pe 12 și 13 octombrie, deputații europeni se reunesc în plen la Bruxelles.
Printre temele de pe ordinea de zi se numără: cererile Bulgariei și României de adera la zona Schengen, pregătirile pentru Consiliul European, situaţia din Yemen şi Bahrain și noile reglementări privind controlul exporturilor de arme de foc.
Dosarul de față vă prezintă evoluția ședințelor plenare.
Ședințele plenare vor fi transmise în direct pe site-ul nostru.
În dosarul de față vom publica dezbateri și voturi despre principalele teme ale sesiunii.
20111010FCS28752
Newsletter - sesiune plenară, Bruxelles, 12-13 octombrie 2011
Deputaţii europeni se reunesc în plen la Bruxelles Schengen: Deputații europeni cer o decizie corectă cu privire la aderarea Bulgariei si României
Ca urmare a deciziei finlandezo-olandeze de a bloca cererea Bulgariei și României de adera la zona Schengen, Parlamentul va întreba Consiliul și Comisia dacă sunt de părere că a fost "corect" și "legal" să aplice criterii suplimentare acestor țări și să amâne pe termen nelimitat aderarea acestora.
Deputații reamintesc faptul că ambele state îndeplinesc toate cerințele Schengen și nu trebuie ținute ostatice retoricilor populiste.
PE va vota o rezoluție în această privință joi, 13 octombrie 2011.
Pregătiri pentru Consiliul European
Următorul Consiliu European va avea loc pe 23 octombrie la Bruxelles şi va face obiectul unei dezbateri în Parlament cu Consiliul şi Comisia.
Politica economică, şi în special concurența şi creșterea economică, pregătirile pentru următorul Summit G20 și conferinţa Durban cu privire la schimbările climatice, ambele având loc în noiembrie, vor fi prioritățile de pe ordinea de zi a acestei reuniuni.
Deputații discută situaţia din Yemen şi Bahrain
Ultimele evoluții din Yemen şi Bahrain vor fi analizate miercuri seara în Parlamentul European în cadrul unei dezbateri cu Consiliul.
Noi reguli în privinţa exportului armelor de foc
Deputații vor vota noi reglementări privind controlul exporturilor de arme de foc folosite de către civili în scopuri sportive sau la vânătoare.
Deși se garantează un maximum de securitate, Parlamentul dorește să se asigure că vânătorii și practicanții de tir sportiv nu vor fi supuși unor proceduri inutile pentru ieșirile temporare din spațiul UE.
Proiect de ordine de zi Sesiunea plenară în direct - EP Live Conferințe de presă și alte evenimente Europarl TV Website-ul Serviciului Audiovizual al Parlamentului European
Eurodeputații își reafirmă sprijinul pentru aderarea României și Bulgariei la Schengen
Vama Sculeni, România ©Belga/EPA Miercuri, deputaţii europeni vor aborda problema aderării României și Bulgariei la Spațiul Schengen, afirmând drepturile egale ale acestor țări cu celelalte 22 de state membre ale Spațiului.
Parlamentul European a dat deja undă verde celor două țări pe 8 iunie, însă, pe 22 septembrie, Olanda și Finlanda au decis să blocheze cererea acestora pe perioadă nedeterminată, cerând ca cele două țări să împlinească și alte criterii legate de corupție și combaterea crimei organizate.
Deputaţii europeni spun că România și Bulgaria îndeplinesc deja cerințele și cer statelor membre să-și onoreze angajamentele și să includă cele două țări în Spațiul Schengen.
Miercuri, eurodeputații vor întreba Comisia și Consiliul dacă aplicarea de noi criterii, care nu au fost specificate de la început, este corectă și legală.
Într-o rezoluție ce va fi votată joi, Parlamentul European spune că nu pot fi impuse criterii suplimentare țărilor care se află deja în proces de aderare la zona Schengen și cer statelor membre să nu dea prioritate populismului național.
În septembrie, preşedintele Parlamentului European, Jerzy Buzek, și-a exprimat sprijinul pentru România și Bulgaria și a cerut „țărilor care au blocat intrarea celor două țări în Scehngen să-și reconsidere poziția“.
Aderarea unei țări noi la zona Schengen are nevoie de aprobarea unanimă a celor 22 de state care formează acest spațiu.
Zona Schengen include 22 de țări UE (toate statele membre cu excepția Regatului Unit, a Ciprului, a Irlandei, a României și a Bulgariei) și trei state care nu fac parte din UE (Islanda, Norvegia și Elveția).
Întrebările Parlamentului European Propunere de rezoluție Comunicat de presă al preşedintelui Parlamentului European, Jerzy Buzek (în engleză) Rezoluția din 8 iunie
Deschiderea sesiunii: evoluții în Orientul Mijlociu, Iulia Timoșenko
Preşedintele Parlamentului European, Jerzy Buzek, a deschis sesiunea la Bruxelles În deschiderea sesiunii de la Bruxelles, președintele Parlamentului European, domnul Jerzy Buzek, a salutat progresele democratice din Orientul Mijlociu, dar a condamnat violențele care au avut loc recent în această regiune.
Dumnealui a condamnat de asemenea sentința de 7 ani impusă liderului opoziției ucrainene, Iulia Timoșenko, la 11 octombrie.
Domnul Buzek a salutat începutul stabilității în Libia, exprimându-și însă preocuparea față de drama refugiaților.
Dumnealui a salutat de asemenea faptul că Tunisia pare că se îndreaptă către organizarea de alegeri libere și si-a exprimat intenția vizitării acestei țări în săptămânile următoare, pentru a transmite intențiile de colaborare ale Parlamentului.
Președintele a condamnat violențele recente din Egipt, cerând autorităților să evite instigarea disensiunilor și să promoveze toleranța religioasă.
A condamnat de asemenea violențele din Siria și Yemen, cerând comunității internaționale „să se opună acestor regimuri brutale".
Condamnarea lui Tymoshenko este „motivată politic"
Sentința de 7 ani impusă fostului premier al Ucrainei, Iulia Timoșenko, a fost un „act motivat politic" și un caz care ține de „aplicarea selectivă a legii", a spus domnul Buzek, subliniind că aplicarea corectă a legii este o condiție pentru orice acord de cooperare între Uniunea Europeană și Ucraina.
Alte anunțuri
Deputata europeană Lena Ek (ALDE, SE) a demisionat, preluând un post în cabinetul suedez.
Rezoluția privind Ucraina va fi supusă votului în cadrul sesiunii următoare din luna octombrie 24-27 octombrie 2011.
Newsletter- sesiune plenară, Strasbourg, 12-13 octombrie 2011 Proiect de ordine de zi Urmăriți dezbaterea în direct Europarl TV Serviciul audiovizual al Parlamentului European
Deputaţii europeni despre Yemen, Siria, Bahrain, Egipt și Ucraina
Protest anti-guvern în Yemen ©Belga/EPA Pe 12 octombrie, eurodeputaţii au dezbătut cu Înaltul Reprezentant pentru politica externă și de securitate, Catherine Ashton, situația din mai multe țări vecine. „Parlamentul are un rol important în ajutarea celor ce își apără democrațiile“, a spus doamna Ashton în cadrul dezbaterii ce a abordat violența din Egipt în urma unui protest al creștinilor copți, protestele anti-guvern din Yemen, Bahrain și Siria și sentința de șapte ani de închisoare pentru liderul opoziției din Ucraina, Iulia Timoșenko.
Doamna Catherine Ashton s-a arătat șocată de evenimentele din Egipt de duminică, spunând că libertatea reprezintă un drept fundamental.
Dumneaei a arătat că UE pregătește sancțiuni pentru Siria și că președintele Yemenului ar trebui să-și respecte promisiunile, a salutat acordarea Premiului Nobel pentru Pace unei femei din Yemen și a criticat pedeapsa cu moartea.
Yemen, Siria, Bahrain, Egipt
„Mulți creștini au fost uciși și acest lucru ar trebui să ne îngrijoreze, dar să nu greșim: protestatarii de duminică nu au fost doar creștini, au fost și musulmani ce demonstrau împreună, pașnic“, a spus eurodeputatul german Hans-Gert Pöttering , de la Grupul Partidului Popular European (Creştin Democrat).
Socialistul bulgar Kristian Vigenin a arătat că Damascul nu vrea să renunțe la violență și a cerut doamnei Ashton să contacteze autoritățile egiptene și să le încurajeze să pedepsească vinovații de duminică.
Liberala estonă Kristina Ojuland a cerut protejarea libertății religioase și a dreptului la protest pașnic în Egipt și o poziție mai puternică a UE împotriva uciderilor în masă.
Eurodeputata Barbara Lochbihler (Verzi, Germania) a spus că UE ar trebui să-și concentreze eforturile în ajutarea societății civile.
Conform domnului Charles Tannock (Conservatorii şi Reformiştii Europeni, Regatul Unit), UE trebuie să sprijine înghețarea activelor siriene.
Portugheza Marisa Matias (Grupul Confederal al Stângii Unite Europene/Stânga Verde Nordică) a cerut ca EU să nu aplice standarde duble, iar italianul Fiorello Provera (Grupul Europa Libertății și Democrației) a sugerat ca Uniunea să se concentreze pe sprijinirea celor care doresc democrație și libertate.
Ucraina
Conform doamnei Ashton, sentința aplicată Iuliei Timoșenco este motivată politic, nefiind singura de acest fel.
Dumneaei a cerut ca acordurile de asociere UE-Ucraina să țină cont de valorile comune.
Polonezul Saryusz-Wolski , de la Grupul Partidului Popular European (Creştin Democrat), a spus că guvernul ucrainean riscă să pună în pericol perspectiva europeană dacă face în continuare abuz de putere.
Grupul Alianţei Progresiste a Socialiştilor și Democraţilor din Parlamentul European respinge orice formă de persecuție politică, a spus socialistul austriac Hannes Swoboda , arătând că Kievul nu îndeplinește condițiile pentru relații la nivel mai înalt. „UE trebuie să fie foarte clară în ceea ce cere de la Ucraina“, a arătat liberalul olandez Hans van Baalen , în timp ce Rebecca Harms (Verzi, Germania) s-a declarat împotriva unui acord de asociere înainte ca democrația să fie complet restabilită în Ucraina.
Domnul Marek Henryk Migalski (Conservatorii şi Reformiştii Europeni, Polonia) a condamnat arestarea Iuliei Timoșenko, cerând ca Parlamentul European să nu accepte felul în care este tratată opoziția în Ucraina.
La finalul dezbaterii, doamna Ashton a spus că „Ucraina trebuie să înțeleagă că trebuie să dea un răspuns obiecțiilor UE și că trebuie să evolueze către un proces corect și transparent“. „Sper ca guvernul ucrainean să reacționeze la această dezbatere“, a concluzionat dumneaei.
Parlamentul European și drepturile omului Comunicat de presă al preşedintelui Parlamentului, Jerzy Buzek, despre Iulia Timoșenko (în engleză) Deschiderea sesiunii: evoluții în Orientul Mijlociu, sentința cu privire la Tymoshenko
Schengen: Bulgaria și România nu trebuie să fie ținute ostatice populismului
Polițiști de frontieră în aeroportul din Frankfurt-am-Main ©Belga/EPA Statele membre trebuie să evite populismul la nivel național și să decidă cu privire la aderarea Bulgariei și României la zona Schengen exclusiv pe baza criteriilor existente, spune Parlamentul European într-o rezoluție adoptată joi, 13 octombrie.
Deputații europeni cer Consiliului European să ia măsurile necesare pentru a permite ambelor țări să adere la zona Schengen.
Ca urmare a deciziei Olandei și Finlandei din 22 septembrie 2011 de a bloca aderarea Bulgariei și României, Parlamentul European a votat cu o largă majoritate să-și reafirme sprijinul pentru includerea ambelor țări în zona Schengen.
Deputații europeni au insistat asupra faptului că Bulgaria și România "și-au îndeplinit toate criteriile" pentru a adera.
Au implementat în întregime regulile Schengen, care reprezintă "singurele condiții pentru aderarea lor" la zona Schengen.
Parlamentul cheamă toate statele membre să decidă cu privire la aderarea acestor țări "exclusiv pe baza acquis-ului Schengen și a procedurilor".
Nu pot fi impuse criterii suplimentare acestor țări, subliniază Parlamentul European, cerând statelor membre să-și onoreze angajamentele și "să evite populismul național".
Deputații europeni au respins un amendament care cerea Comisiei să prezinte propuneri de a întări acquis-ul Schengen prin incorporarea unor criterii suplimentare privind crima organizată și corupție.
Securitatea la frontiere: Bulgaria și România sunt parteneri de încredere
"Ambele țări și-au restructurat fundamental și și-au reorganizat sistemele de gestionare a frontierelor, investind substanțial în întărirea autorităților de implementare a legilor (...) și și-au întărit vizibil cadrul instituțional și legal", subliniază rezoluția.
Parlamentul European ia notă de "sprijinul constant și solidaritatea arătate de Bulgaria și România ca parteneri de încredere" în sud-estul Europei, acestea adăugându-se contribuției lor permanente la securitatea frontierelor în această parte a Europei.
"Bulgaria și România merită să facă parte din zona Schengen.
Chem toate statele membre să ia decizia privind extinderea zonei Schengen către România și Bulgaria exclusiv pe baza acquis-ului și procedurilor Schengen.
Bulgaria și România trebuie să poată conta pe solidaritatea și corectitudinea partenerilor lor UE", a spus președintele Parlamentului European, Jerzy Buzek.
Textele adoptate vor fi disponibile aici (selectați 13 octombrie 2011) Urmăriți dezbaterea în direct (selectați 12 octombrie 2011)
Criza euro: deputaţii europeni cer acțiuni și reforme armonizate
Președintele Comisiei Europene, José Manuel Barroso, vorbește eurodeputaților Parlamentul European cere un plan UE pentru ieșirea din criză, într-o rezoluție aprobată joi.
Aceasta cere recapitalizarea băncilor europene, continuarea armonizării sistemelor naționale fiscale, introducerea unor obligațiuni publice europene și consolidarea guvernanței economice la nivel UE pentru țările din zona euro.
Într-o rezoluție adoptată astăzi, deputaţii europeni cer Comisiei Europene să prezinte un plan UE pentru redobândirea încrederii în piața financiară, care să aibă un calendar precis pentru calea de urmat.
Planul nu trebuie să folosească instrumente interguvernamentale și trebuie să fie gestionat în întregime în cadrul instituțional UE, mai arată deputații.
Parlamentul European crede că recapitalizarea băncilor europene trebuie să se facă la nivel UE și să nu se bazeze pe priorități naționale.
Revizuirea reglementării piețelor financiare trebuie dusă la bun sfârșit cu scopul de a face economia UE mai rezistentă în fața viitoarelor crize, iar statele membre trebuie să-și armonizeze elementele sistemelor lor fiscale și să ia măsuri comune împotriva fraudei și evaziunii fiscale, se arată în text.
Eurotitluri și obligațiuni pentru finanțarea proiectelor
În domeniul creșterii economice, deputaţii europeni cer introducerea obligațiunilor pentru finanțarea proiectelor în vederea susținerii investițiilor și instituirea unui mecanism mai rapid și mai puternic care să permită Comisiei să aplice acquis-ul privind piața unică în statele membre.
Pentru abordarea crizei din zona euro, Comisia ar trebui să prezinte un raport privind crearea unui sistem de emitere în comun a unor obligațiuni publice europene (eurotitluri), sub un regim de răspundere solidară, înainte de sfârșitul anului 2011, mai spun eurodeputații.
Aceste eurotitluri ar avea ca scop consolidarea disciplinei bugetare și sporirea stabilității în zona euro prin intermediul piețelor.
Textul mai arată că ar trebui consolidată guvernanța economică la nivel UE pentru țările din zona euro.
Rezoluția a fost adoptată prin vot liber, cu ridicare de mâini.
Ce urmează
Rezoluția va fi trimisă Consiliului European ce va avea loc la Bruxelles pe 23 octombrie.
Textele adoptate vor fi disponibile aici (selectați 13 octombrie 2011)
RO
1
PHOTO
20111006PHT28483.jpg
RO
2
PHOTO
20111006PHT28465.jpg
RO
3
LINK
/sides/indexPartSession.do?reference=2011-10&language=RO
RO
4
LINK
/wps-europarl-internet/frd/vod/research-by-date?language=ro
RO
5
LINK
/wps-europarl-internet/frd/live/live-program?language=ro
RO
6
LINK
http://www.europarltv.europa.eu/ro/home.aspx
RO
7
LINK
http://audiovisual.europarl.europa.eu/
RO
8
PHOTO
20110927PHT27628.jpg
RO
11
LINK
/president/en/press/press_release/2011/2011-September/press_release-2011-September-19.html
RO
13
PHOTO
20111003PHT28058.jpg
RO
15
LINK
/sed/agenda.do?offLang=ro&sessionDate=20111012
RO
16
LINK
/sed/speeches.do
RO
17
LINK
http://www.europarltv.europa.eu/ro/home.aspx
RO
18
LINK
http://audiovisual.europarl.europa.eu/
RO
19
PHOTO
20111012PHT29070.jpg
RO
20
LINK
/parliament/public/staticDisplay.do?language=RO&id=69
RO
21
LINK
/president/en/press/press_release/2011/2011-October/press_release-2011-October-13.html
RO
23
PHOTO
20111012PHT29072.jpg
RO
24
LINK
/activities/plenary/ta/calendar.do?language=EN
RO
25
LINK
/wps-europarl-internet/frd/vod/research-by-date?language=ro
RO
26
PHOTO
20111012PHT29046.jpg
RO
27
LINK
/activities/plenary/ta/calendar.do?language=EN
-//EP//TEXT AGENDA 20111012 SIT NOT XML V0//RO
-//EP//TEXT MOTION B7-2011-0532 0 NOT XML V0//RO
-//EP//TEXT TA P7-TA-2011-0254 0 NOT XML V0//RO
-//EP//TEXT IM-PRESS 20111003NEW28045 FULL-TEXT NOT XML V0//RO
-//EP//TEXT IM-PRESS 20111011IPR28923 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
