A7-0426/2011
29.11.2011
***I
RAPORT
referitor la propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei (reformare)
(COM(2008)0229 – C6‑0184/2008 – 2008/0090(COD))
Comisia pentru libertăți civile, justiție și afaceri interne
Raportor:
Michael Cashman
Raportoare pentru aviz (*):
Anneli Jäätteenmäki , Comisia pentru afaceri constituționale
(*) Procedura comisiilor asociate – articolul 50 din Regulamentul de procedură
(Reformare – articolul 87 din Regulamentul de procedură)
PR_COD_1Recastingam
PE 439.989v01-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................48
OPINIE MINORITARĂ...........................................................................................................51
AVIZ al Comisiei pentru afaceri constituționale ...........................................52
AVIZ al Comisiei pentru petiții ....................................................................................60
AVIZ al Comisiei pentru afaceri JURIDICE .............................................................71
PROCEDURÃ...........................................................................................................................74
PROIECT DE REZOLUȚIE LEGISLATIVĂ A PARLAMENTULUI EUROPEAN
Propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei (reformare) ( COM(2008)0229 ) – C6-0184/2008 – 2008/0090(COD) )
(Procedura legislativă ordinară: (reformare)
Parlamentul European ,
– având în vedere propunerea Comisiei prezentată Parlamentului European și Consiliului ( COM(2008)0229 ),
– având în vedere articolul 251 alineatul (2) și articolul 255 alineatul (2) din Tratatul CE, în temeiul cărora propunerea inițială a fost prezentată de către Comisie ( C6-0184/2008 ),
– având în vedere Comunicarea Comisiei către Parlament și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ),
– având în vedere articolul 294 alineatul (3) și articolul 15 din Tratatul privind funcționarea Uniunii Europene,
– având în vedere Carta drepturilor fundamentale a Uniunii Europene și, în special, articolele 41 și 42 din aceasta,
– având în vedere Acordul interinstituțional din 28 noiembrie 2001 privind utilizarea mai structurată a tehnicii de reformare a actelor legislative,
– având în vedere articolele 87 și 55 din Regulamentul său de procedură,
– având în vedere raportul Comisiei pentru libertăți civile, justiție și afaceri interne și avizele
1 Anexate la raportul A6-0077/2009 .
1 Comisiei pentru afaceri constituționale, Comisiei pentru petiții și al Comisiei pentru afaceri juridice ( A7-0426/2011 ),
A. întrucât Grupul de lucru consultativ al serviciilor juridice ale Parlamentului European, Consiliului și Comisiei consideră că propunerea respectivă nu cuprinde nicio modificare substanțială în plus față de cele identificate ca atare în propunere și întrucât, în ceea ce privește codificarea dispozițiilor rămase nemodificate din documentele anterioare cu modificările respective, propunerea conține o codificare simplă a textelor existente, fără nicio modificare de fond,
1. adoptă în primă lectură poziția prezentată în continuare, luând în considerare recomandările Grupului de lucru consultativ al serviciilor juridice ale Parlamentului European, Consiliului și Comisiei;
2. consideră că procedura 2011/0073(COD) a devenit caducă în urma includerii în cadrul procedurii 2008/0090(COD) a conținutului propunerii Comisiei ( COM(2011)0137 );
3. solicită Comisiei să îl sesizeze din nou în cazul în care intenționează să modifice în mod substanțial propunerea sau să o înlocuiască cu un alt text;
4. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Propunere de regulament
Titlu
Textul propus de Comisie
Amendamentul
Propunere de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei
Propunere de regulament al Parlamentului European și al Consiliului de stabilire a principiilor generale și a limitelor dreptului de acces la documentele instituțiilor, organelor, oficiilor și agențiilor Uniunii
Justificare
Titlul trebuie să redea noul caracter conferit actului în urma aplicării Tratatului de la Lisabona, și anume cel de nou cadru general pentru participarea democratică, vizibilitate, control și transparență aplicabil, în principiu, tuturor entităților UE.
Este, de asemenea, consecvent cu COM(2011)0137 .
Amendamentul
2
Propunere de regulament
Considerentul 1
Textul propus de Comisie
Amendamentul
(1) Regulamentul (CE) nr.
1049/2001 din 30 mai 2001 privind accesul public la documentele Parlamentului European, ale Consiliului și ale Comisiei trebuie să facă obiectul mai multor modificări substanțiale.
Din motive de claritate, regulamentul menționat anterior ar trebui reformat .
(1) În urma intrării în vigoare a TUE și a TFUE, dreptul de acces la documente acoperă toate instituțiile, organele , oficiile și agențiile Uniunii Europene, inclusiv Serviciul European de Acțiune Externă, astfel încât se impun modificări substanțiale ale Regulamentului (CE) nr.
1049/2001 din 30 mai 2001 privind accesul public la documentele Parlamentului European, ale Consiliului și ale Comisiei
1 , prin care ar trebui să se ia în considerare experiența rezultată în urma punerii în aplicare inițiale a acestui regulament și jurisprudența relevantă a Curții de Justiție a Uniunii Europene și a Curții Europene a Drepturilor Omului . .
_________________
1 JO L 145, 31.5.2001, p.
43.
Justificare
Sfera de aplicare a dispozițiilor tratatului s-a extins considerabil în urma intrării în vigoare a Tratatului de la Lisabona.
Aceasta cuprinde actualmente o serie de instituții, organe, oficii și agenții ale UE, nemailimitându-se la Parlament, Comisie și Consiliu.
În același timp, CEDO a integrat, cu anumite condiții, dreptul la informare în jurisprudența sa referitoare la libertatea de exprimare (articolul 10 din Convenția europeană pentru apărarea drepturilor omului).
Amendamentul
3
Propunere de regulament
Considerentul 3
Textul propus de Comisie
Amendamentul
(3) Transparența permite asigurarea unei mai bune participări a cetățenilor la procesul de decizie, garantând o mai mare legitimitate, eficacitate și responsabilitate a administrației față de cetățeni într-un sistem democratic.
Transparența contribuie la consolidarea principiilor democrației și drepturilor fundamentale, astfel cum sunt acestea definite în articolul 6 din Tratatul UE și în Carta drepturilor fundamentale a Uniunii Europene.
(3) Transparența permite asigurarea unei mai bune participări a cetățenilor la procesul de decizie, garantând o mai mare legitimitate, eficacitate și responsabilitate a administrației față de cetățeni într-un sistem democratic.
Transparența contribuie la consolidarea principiilor democrației , după cum se subliniază la articolele 9 - 12 din TUE, precum și a respectării drepturilor fundamentale, astfel cum sunt acestea definite în articolul 6 din TUE și în Carta drepturilor fundamentale a Uniunii Europene (Carta) .
Justificare
Actualizare în spiritul Tratatului de la Lisabona și al noilor drepturi cu caracter obligatoriu care decurg din Carta drepturilor fundamentale.
Amendamentul
4
Propunere de regulament
Considerentul 3a (nou)
Textul propus de Comisie
Amendamentul
(3a) Transparența ar trebui, de asemenea, să consolideze principiile bunei administrări în instituțiile, organele, oficiile și agențiile Uniunii, așa cum se prevede la articolul 41 din Cartă și la articolul 298 din TFUE.
Procedurile administrative interne ar trebui definite în consecință și ar trebui puse la dispoziție resurse financiare și umane suficiente pentru a pune în practică principiul deschiderii.
Justificare
Actualizare în spiritul Tratatului de la Lisabona și al noilor drepturi cu caracter obligatoriu care decurg din Carta drepturilor fundamentale, accentuând imperativul unei administrații europene deschise și eficiente, așa cum se prevede la articolul 298 din TFUE.
Amendamentul
5
Propunere de regulament
Considerentul 3a (nou)
Textul propus de Comisie
Amendamentul
(3a) Deschiderea mărește încrederea cetățenilor în instituțiile Uniunii, deoarece contribuie la cunoștințele acestora despre procesul decizional al Uniunii și drepturile de care beneficiază în acest cadru.
Deschiderea implică, de asemenea, o mai mare transparență în punerea în aplicare a procedurilor administrative și legislative.
Amendamentul
6
Propunere de regulament
Considerentul 3b (nou)
Textul propus de Comisie
Amendamentul
(3b) Prin sublinierea importanței normative a principiului transparenței, prezentul regulament întărește cultura Uniunii în materie de stat de drept și, prin urmare, contribuie și la prevenirea criminalității și a comportamentelor infracționale.
Amendamentul
7
Propunere de regulament
Considerentul 4
Textul propus de Comisie
Amendamentul
(4) Principiile generale și limitele, întemeiate pe rațiuni de interes public sau privat, care reglementează dreptul de acces public la documente au fost prevăzute în Regulamentul (CE) nr.
1049/2001, care a devenit aplicabil la 3 decembrie 2001.
eliminat
Amendamentul
8
Propunere de regulament
Considerentul 5
Textul propus de Comisie
Amendamentul
(5) O primă evaluare a punerii în aplicare a Regulamentului (CE) nr.
1049/2001 a fost realizată într-un raport publicat la 30 ianuarie 2004..
La 9 noiembrie 2005, Comisia a hotărât lansarea procesului care a dus la revizuirea Regulamentului (CE) nr.
1049/2001.
Într-o rezoluție adoptată la 4 aprilie 2006, Parlamentul European a invitat Comisia să prezinte o propunere de modificare a regulamentului.
La 18 aprilie 2007, Comisia a publicat o carte verde privind revizuirea regulamentului și a lansat o consultare publică.
eliminat
Amendamentul
9
Propunere de regulament
Considerentul 6
Textul propus de Comisie
Amendamentul
(6) Prezentul regulament vizează conferirea celui mai mare efect posibil dreptului de acces public la documente și definirea principiilor generale și a limitelor , în conformitate cu articolul 255 alineatul ( 2 ) din Tratatul CE .
(6) Prezentul regulament vizează conferirea celui mai mare efect posibil dreptului de acces public la documente și definirea principiilor generale și a excepțiilor la acesta , întemeiate pe rațiuni de interes public și privat, care reglementează acest acces în conformitate cu articolul 15 alineatul ( 3 ) din TFUE și cu dispozițiil e articolului 15 alineatul (1) din TFUE privind transparența instituțiilor, organelor, oficiilor și agențiilor .
Prin urmare, orice alte norme privind accesul la documente ar trebui să fie în conformitate cu prezentul regulament, sub rezerva unor dispoziții speciale care privesc doar Curtea de Justiție a Uniunii Europene, Banca Centrală Europeană și Banca Europeană de Investiții în îndeplinirea atribuțiilor fără caracter administrativ.
Amendamentul
10
Propunere de regulament
Considerentul 10
Textul propus de Comisie
Amendamentul
(10) În ceea ce privește divulgarea datelor cu caracter personal , ar trebui stabilită o legătură clară între prezentul regulament și Regulamentul (CE) nr.
45/2001 privind protecția persoanelor fizice cu privire la prelucrarea datelor cu caracter personal de către instituțiile și organele comunitare și privind libera circulație a acestor date.
(10) Instituțiile , organele, oficiile și agențiile Uniunii Europene ar trebui să trateze datele personale în conformitate cu drepturile persoanelor vizate , astfel cum sunt definite la articolul 16 din TFUE și la articolul 8 din Cartă, în legislația relevantă a Uniunii Europene și în jurisprudența Curții de Justiție a Uniunii Europene.
Justificare
Trebuie stabilit un echilibru adecvat între cele două drepturi fundamentale, cel la protecția datelor și, respectiv, cel la accesul la documente, pe baza unei legislații clare și a jurisprudenței corespunzătoare.
Amendamentul
11
Propunere de regulament
Considerentul 11
Textul propus de Comisie
Amendamentul
(11) Ar trebui stabilite norme clare privind divulgarea conținutului documentelor care provin de la statele membre și a celor care provin de la părți terțe care fac parte din dosarele procedurilor judiciare sau sunt obținute de instituții în temeiul competențelor specifice de investigare ale acestora, care le-au fost conferite de legislația comunitară .
(11) Ar trebui stabilite norme clare privind divulgarea conținutului documentelor care provin de la statele membre și a celor care provin de la părți terțe care fac parte din dosarele procedurilor judiciare sau sunt obținute de instituții , organe, oficii sau agenții în temeiul competențelor specifice de investigare ale acestora, care le-au fost conferite de legislația Uniunii .
Amendamentul
12
Propunere de regulament
Considerentul 12
Textul propus de Comisie
Amendamentul
(12) Ar trebui autorizat un acces mai larg la documente în cazurile în care instituțiile acționează în calitate de legiuitor, inclusiv în cazul delegării atribuțiilor, păstrându-se totodată eficacitatea procesului decizional la nivelul instituțiilor.
Aceste documente ar trebui să fie direct accesibile în cea mai mare măsură posibilă .
(12) În conformitate cu articolul 15 alineatul (3) din TFUE, ar trebui acordat un acces deplin la documente în cazurile în care , în conformitate cu tratatele, instituțiile acționează în calitate de legiuitor, inclusiv în cazul delegării atribuțiilor în conformitate cu articolul 290 din TFUE și al competențelor de executare în conformitate cu articolul 291 din TFUE, atunci când adoptă măsuri care au un domeniu general de aplicare.
În principiu, publicul ar trebui să aibă acces imediat și în mod direct , pe internet, la documentele legislative pregătitoare și la toate informațiile aferente privind diversele etape ale procedurii interinstituționale, precum documentele grupurilor de lucru ale Consiliului, numele și pozițiile delegațiilor statelor membre care acționează în calitate de membri ai Consiliului și documentele adoptate în primă lectură în cadrul trilogurilor .
Justificare
În principiu, ar trebui acordat un acces total, direct și prompt la documentele legate de actele legislative, precum și de actele delegate și de cele de punere în aplicare cu domeniu general de aplicare, deoarece procedura legislativă trebuie să fie cât mai deschisă și vizibilă.
Amendamentul
13
Propunere de regulament
Considerentul 12a (nou)
Textul propus de Comisie
Amendamentul
(12a) Textele legislative ar trebui redactate într-un mod clar și ușor de înțeles și publicate în Jurnalul Oficial al Uniunii Europene.
Justificare
În conformitate cu principiul unui acces pe cât posibil total și al transparențe, procedura legislativă trebuie să fie cât mai deschisă și cât mai vizibilă.
Amendamentul
14
Propunere de regulament
Considerentul 12b (nou)
Textul propus de Comisie
Amendamentul
(12b) Practicile prin care se urmăreşte o mai bună legifer are , modelele și tehnicile de redactare utilizate în comun de instituții, organe, oficii și agenții ar trebui convenite de Parlamentul European, Consiliu și Comisie în conformitate cu articolul 295 din TFUE și cu prezentul regulament și publicate în Jurnalul Oficial al Uniunii Europene, pentru a îmbunătăți principiile „transparenței asigurate încă din momentul elaborării” și al clarității juridice a documentelor UE.
Justificare
O mai bună legiferare şi coordonarea acțiunilor diferitelor instituții, organe, oficii și agenții constituie o condiție necesară înainte de toate pentru un acces public efectiv.
Amendamentul
15
Propunere de regulament
Considerentul 12c (nou)
Textul propus de Comisie
Amendamentul
(12c) Documentele legate de proceduri nelegislative, cum ar fi măsurile obligatorii sau măsurile privind organizarea internă, actele administrative sau bugetare sau cele cu caracter politic (precum concluziile, recomandările sau rezoluțiile) ar trebui să fie ușor și, pe cât posibil, direct accesibile, în conformitate cu principiul bunei administrări expus la articolul 41 din Cartă.
Justificare
Adăugire în conformitate cu principiul unui acces cât mai larg posibil la documente și cu prevederile Cartei.
Amendamentul
16
Propunere de regulament
Considerentul 12d (nou)
Textul propus de Comisie
Amendamentul
(12d) Pentru fiecare categorie de document, instituția, organul, oficiul sau agenția responsabilă ar trebui să permită accesul cetățenilor la fluxul de lucru al procedurilor interne ce trebuie urmate, la informații privind unitățile organizaționale care ar putea fi responsabile , competențele acestora, termenele stabilite și biroul care trebuie contactat.
Instituțiile, organele, oficiile și agențiile ar trebui să țină seama în mod corespunzător de recomandările Ombudsmanului European.
De asemenea, ar trebui să convină, în conformitate cu articolul 295 din TFUE, asupra unor orientări comune privind modalitatea prin care fiecare unitate organizațională ar trebui să înregistreze documentele interne, să le clasifice în cazul unui posibil prejudiciu la adresa intereselor Uniunii și să le arhiveze pentru a răspunde unor nevoi temporare sau în scopuri istorice, în conformitate cu principiile enunțate în prezentul regulament.
Ar trebui să informeze publicul într-un mod consecvent și coordonat cu privire la măsurile adoptate pentru punerea în aplicare a prezentului regulament și să-și formeze personalul în vederea acordării de asistență cetățenilor în exercitarea drepturilor care decurg din prezentul regulament.
Justificare
O mai bună legiferare şi coordonarea acțiunilor diferitelor instituții, organe, oficii și agenții constituie o condiție necesară înainte de toate pentru un acces public efectiv.
Amendamentul
17
Propunere de regulament
Considerentul 13
Textul propus de Comisie
Amendamentul
(13) Transparența procesului legislativ are o importanță capitală pentru cetățeni.
În consecință, instituțiile ar trebui să difuzeze în mod activ documentele care fac parte din procesul legislativ.
Difuzarea activă a documentelor ar trebui încurajată și în alte domenii.
(13) Transparența procesului legislativ are o importanță capitală pentru cetățeni.
În consecință, instituțiile ar trebui să difuzeze în mod activ documentele care fac parte din procesul legislativ și să-și îmbunătățească comunicarea cu potențialii solicitanți .
Instituțiile Uniunii ar trebui să pună la dispoziți a public ului, din oficiu, pe site-urile proprii , cât mai multe categorii de documente posibile.
Difuzarea activă a documentelor ar trebui încurajată și în alte domenii.
Amendamentul
18
Propunere de regulament
Considerentul 13a (nou)
Textul propus de Comisie
Amendamentul
(13a) Pentru a crește gradul de deschidere și transparență al procesului legislativ, instituțiile, organele, oficiile și agențiile ar trebui să ajungă la un acord cu privire la un registru interinstituțional al reprezentanților grupurilor de interese și al altor părți interesate.
Amendamentul
19
Propunere de regulament
Considerentul 15
Textul propus de Comisie
Amendamentul
(15) Dat fiind conținutul extrem de sensibil, unele documente ar trebui supuse unui regim special.
Modalitățile de informare a Parlamentului European privind conținutul acestor documente ar trebui reglementate pe baza acordului interinstituțional.
eliminat
Amendamentul
20
Propunere de regulament
Considerentul 16
Textul propus de Comisie
Amendamentul
(16) În scopul îmbunătățirii transparenței activității instituțiilor, Parlamentul European, Consiliul și Comisia ar trebui să autorizeze accesul nu numai la documentele care provin de la instituții , ci și la documentele primite de acestea.
În acest context, trebuie amintit că Declarația nr.
35 anexată actului final al Tratatului de la Amsterdam prevede că un stat membru poate solicita Comisiei sau Consiliului să nu comunice unor terți un document furnizat de acest stat fără acordul său.
(16) În scopul îmbunătățirii transparenței activității instituțiilor, organelor, oficiilor și agențiilor, ar trebui autorizat accesul nu numai la documentele care provin de la acestea , ci și la documentele primite .
Un stat membru poate solicita instituțiilor, organelor , oficii lor și agențiilor să nu comunice unor terți din afara instituțiilor, organelor , oficii lor și agențiilor un document furnizat de acest stat fără acordul său.
Justificare
Statele membre nu trebuie să aibă drept de veto în ceea ce privește documentele pe care le-au transmis ele însele, întrucât decizia finală aparține instituțiilor, organelor, oficiilor sau agențiilor.
Amendamentul
21
Propunere de regulament
Considerentul 16a (nou)
Textul propus de Comisie
Amendamentul
(16a) Curtea de Justiție a Uniunii Europene a precizat că obligația de a consulta statele membre cu privire la solicitările de acces la documentele pe care le-au transmis ele însele nu le conferă acestora un drept de veto și nici dreptul de a invoca legislația sau prevederile naționale, și că instituția , organul, oficiul sau agenţia care primeşte o astfel de solicitare poate refuza accesul numai în temeiul excepțiilor prevăzute în prezentul regulament 1 .
______________
1 Hotărârea din 18 decembrie 2007 în cauza C-64/05 P, Suedia/Comisia, Repertoriu 2007, p.
I-11389.
Justificare
Statele membre nu ar trebui să aibă drept de veto în ceea ce privește documentele pe care le-au transmis ele însele, întrucât decizia finală aparține instituțiilor.
Amendamentul
22
Propunere de regulament
Considerentul 17
Textul propus de Comisie
Amendamentul
(17) În principiu, publicul ar trebui să aibă acces la toate documentele instituțiilor.
Cu toate acestea, anumite interese publice și private ar trebui protejate printr-un regim de exceptări.
Ar trebui să li se permită instituțiilor să-și protejeze consultările și deliberările interne , în cazul în care este necesar pentru păstrarea capacității lor de a-și îndeplini misiunile .
La evaluarea necesității unei exceptări, instituțiile ar trebui să țină seama de principiile consacrate de legislația comunitară în materie de protecție a datelor cu caracter personal în toate domeniile de activitate ale Uniunii.
(17) Publicul ar trebui să aibă acces la toate documentele instituțiilor.
În vederea protejării anumitor interese publice și private , ar trebui să se facă anumite excepții de la acest principiu , însă aceste excepții ar trebui să fie reglementate de un sistem transparent de norme și proceduri, iar obiectivul general ar trebui să îl constituie punerea în aplicare a dreptului fundamental de acces de care beneficiază cetățenii .
La evaluarea necesității unei exceptări, instituțiile ar trebui să țină seama de principiile consacrate de legislația Uniunii în materie de protecție a datelor cu caracter personal în toate domeniile de activitate ale Uniunii.
Amendamentul
23
Propunere de regulament
Considerentul 18
Textul propus de Comisie
Amendamentul
(18) Este necesar ca toate dispozițiile care reglementează accesul la documentele instituțiilor să fie în conformitate cu prezentul regulament.
(18) Ca urmare a faptului că prezentul regulament pune în aplicare în mod direct articolul 15 din TFUE, precum și articolul 42 din Cartă, principiile și limitele definite cu privire la accesul la documente ar trebui să prevaleze asupra oricăror norme, măsuri sau practici adoptate în conformitate cu un temei juridic diferit de o instituție, un organ, un oficiu sau o agenție și care introduc excepții suplimentare sau mai stricte decât cele prevăzute în prezentul regulament.
Justificare
În scopul de a conferi efect deplin articolului 15 din TFUE și articolului 42 din Cartă, este necesar să se excludă orice „lex specialis” mai strictă.
Amendamentul
24
Propunere de regulament
Considerentul 22
Textul propus de Comisie
Amendamentul
(22) Prezentul regulament nu aduce atingere dreptului de acces la documente al statelor membre, al autorităților judiciare sau al organelor de anchetă.
eliminat
Amendamentul
25
Propunere de regulament
Considerentul 23
Textul propus de Comisie
Amendamentul
(23) În temeiul articolului 255 alineatul (3) din Tratatul CE , fiecare instituție elaborează, în cadrul propriului regulament de procedură, dispoziții speciale privind accesul la documentele sale.
(23) În temeiul articolului 15 alineatul (3) din TFUE și al principiilor și normelor enunțate în prezentul regulament , fiecare instituție , organ, oficiu și agenție elaborează, în cadrul propriului regulament de procedură, dispoziții speciale privind accesul la documentele sale , precum și la documentele legate de sarcinile sale administrative .
Justificare
Articolul 15 alineatul (3) din TFUE prevede că fiecare instituție, organ, oficiu sau agenție ia măsurile necesare pentru ca procedurile sale să fie transparente și include în regulamentul său de procedură dispoziții referitoare la accesul la documentele sale.
Amendamentul
26
Propunere de regulament
Articolul 1 – litera a
Textul propus de Comisie
Amendamentul
(a) definirea principiilor, a condițiilor și a limitelor, întemeiate pe rațiuni de interes public sau privat, care reglementează dreptul de acces la documentele Parlamentului European, ale Consiliului și ale Comisiei (denumite în continuare „instituții”), prevăzut la articolul 255 din Tratatul CE pentru a oferi publicului un acces cât mai larg la astfel de documente;
(a) definirea , în conformitate cu articolul 15 din TFUE, a principiilor, a condițiilor și a limitelor, întemeiate pe rațiuni de interes public sau privat, care reglementează dreptul de acces la documentele instituțiilor, organelor, oficiilor și agențiilor Uniunii, într-un mod care să ofere publicului un acces cât mai larg posibil la astfel de documente;
Justificare
Articolul 15 din TFUE prevede că principiile generale și limitele, bazate pe rațiuni de interes public sau privat, aplicabile dreptului de acces la documente se stabilesc de către PE și Consiliu.
Se referă la COM(2011)0137 .
Amendamentul
27
Propunere de regulament
Articolul 1 – litera c
Textul propus de Comisie
Amendamentul
(c) promovarea bunelor practici administrative privind accesul la documente.
(c) promovarea bunelor practici administrative cu caracter transparent în vederea îmbunătățirii accesului la documente și, în special, a obiectivului de ansamblu care este creşterea transparenț ei , răspunder ii public e și democrație i .
Amendamentul
28
Propunere de regulament
Articolul 2
Textul propus de Comisie
Amendamentul
Beneficiarii și domeniul de aplicare
Beneficiarii
(1) Orice persoană fizică sau juridică are drept de acces la documentele instituțiilor, sub rezerva principiilor, condițiilor și limitelor definite de prezentul regulament.
Orice persoană fizică sau juridică sau orice asociație de persoane fizice sau juridice are drept de acces la documentele instituțiilor, organelor, oficiilor și agențiilor sub rezerva principiilor, condițiilor și limitelor definite de prezentul regulament.
(2) Prezentul regulament se aplică tuturor documentelor deținute de o instituție, și anume întocmite sau primite de către aceasta și aflate în posesia acesteia, privind un subiect referitor la politicile, activitățile și deciziile care țin de sfera de responsabilitate a instituției respective în toate domeniile de activitate ale Uniunii Europene.
(3) Fără a aduce atingere articolelor 4 și 9, documentele devin accesibile publicului fie printr-o cerere scrisă, fie direct, în formă electronică, sau prin intermediul unui registru.
În special, documentele întocmite sau primite în cadrul unei proceduri legislative devin direct accesibile în conformitate cu articolul 12.
(4) Documentele sensibile, astfel cum sunt definite la articolul 9 alineatul (1), sunt supuse unui regim special, în conformitate cu respectivul articol.
(5) Prezentul regulament nu se aplică documentelor înaintate instanțelor de către părți, altele decât instituțiile.
(6) Fără a aduce atingere drepturilor specifice de acces ale părților interesate, prevăzute de legislația comunitară, documentele care fac parte din dosarul administrativ al unei anchete sau al procedurilor care privesc un act cu caracter individual nu sunt accesibile publicului decât atunci când ancheta a fost încheiată sau actul a devenit definitiv.
Documentele care conțin informații strânse sau obținute de la persoane fizice sau juridice de către o instituție în cadrul unor asemenea anchete nu sunt accesibile publicului.
(7) Prezentul regulament nu aduce atingere dreptului de acces al publicului la documentele deținute de instituții, care decurge, eventual, din instrumentele de drept internațional sau din actele adoptate de instituții de punere în aplicare a acestor instrumente.
Amendamentul
29
Propunere de regulament
Articolul 2a (nou)
Textul propus de Comisie
Amendamentul
Articolul 2a
Domeniul de aplicare
(1) Prezentul regulament se aplică tuturor documentelor deținute de o instituție, un organ, un oficiu sau o agenție a Uniunii, prin aceasta înțelegându-se documente întocmite sau primite de către entitatea respectivă și aflate în posesia sa, din toate domeniile de activitate ale Uniunii.
Prezentul regulament se aplică Curții de Justiție a Uniunii Europene, Băncii Centrale Europene și Băncii Europene de Investiții numai în cursul exercitării funcțiilor administrative ale acestora.
(2) Documentele devin accesibile publicului fie în formă electronică, în Jurnalul Oficial al Uniunii Europene, fie într-un registru oficial al instituției, organului, oficiului sau agenției, fie în urma unei cereri scrise.
Documentele întocmite sau primite în cadrul unei proceduri legislative devin direct accesibile în conformitate cu articolul 12 din prezentul regulament.
(3) Prezentul regulament nu aduce atingere drepturilor sporite de acces al publicului la documentele deținute de instituții, care decurg, eventual, din instrumentele de drept internațional, din actele de punere în aplicare a acestor instrumente, adoptate de instituții, sau din legislația statelor membre.
Amendamentul
30
Propunere de regulament
Articolul 3
Textul propus de Comisie
Amendamentul
În sensul prezentului regulament:
În sensul prezentului regulament:
(a) prin „document” se înțelege orice conținut, indiferent de suport (scris pe hârtie sau stocat sub formă electronică , înregistrare sonoră, vizuală sau audiovizuală) ; redactat de către o instituție și transmis în mod oficial la unul sau mai mulți destinatari, înregistrat sau primit de către o instituție în alt mod; datele existente în sistemele de stocare, procesare și recuperare electronică reprezintă documente dacă pot fi extrase sub formă de imprimat sau copie electronică, folosind instrumentele disponibile de exploatare a sistemului ;
(a) prin „document” se înțelege orice conținut de date , indiferent de suport (scris pe hârtie , stocat sub formă electronică sau înregistrare sonoră, vizuală sau audiovizuală) privind un subiect care se încadrează în sfera de responsabilități a unei instituții, unui organ, unui oficiu sau unei agenții a Uniunii.
Datele existente în sistemele de stocare, procesare și recuperare electronică, inclusiv în sistemele externe utilizate pentru activitatea instituției , constituie un document în special dacă pot fi extrase folosind orice instrumente disponibile în mod rezonabil pentru exploatarea sistemului în cauză.
O instituție, un organ, un oficiu sau o agenție care intenționează să creeze un nou sistem electronic de stocare sau să modifice substanțial un sistem existent evaluează impactul probabil asupra dreptului de acces, se asigură că dreptul de acces, în calitatea sa de drept fundamental, este garantat și ia măsurile necesare pentru a promova obiectivul transparenței.
Funcțiile utilizate pentru recuperarea informațiilor stocate în sistemele electronice de stocare sunt adaptate pentru a satisface cererile din partea publicului ;
(aa) „documente clasificate” înseamnă documente care au fost total sau parțial clasificate în conformitate cu articolul 3a alineatul (1) din prezentul regulament;
(ab) noțiunea de „act legislativ”, în sensul prezentului regulament, include documentele redactate sau primite în cursul procedurilor legislative în vederea adoptării de acte legislative, inclusiv măsurile cu un domeniu de aplicare general adoptate în temeiul competențelor delegate și de executare și actele cu un domeniu de aplicare general care au caracter obligatoriu din punct de vedere juridic în sau pentru statele membre;
(ac) „sarcinile administrative” înseamnă măsuri legate de chestiuni de organizare, administrative sau bugetare ale instituției, organului, oficiului sau agenției respective;
(ad) „sistem de arhivare” înseamnă un instrument sau o procedură a instituțiilor, organelor, oficiilor și agențiilor destinat gestionării structurate a arhivării tuturor documentelor lor referitoare la o procedură în curs sau încheiată de curând;
(ae) „arhive istorice” înseamnă acea parte a arhivelor instituțiilor, organelor, oficiilor sau agențiilor care a fost selectată, în condițiile prevăzute la litera (a), în vederea conservării permanente .
O listă detaliată a tuturor categoriilor de acte cuprinse în definițiile de la literele (a)-(ac) este publicată în Jurnalul Oficial al Uniunii Europene și pe paginile de internet ale instituțiilor, organelor, oficiilor și agențiilor, care convin, de asemenea, asupra criteriilor comune de arhivare și le publică.
(b) prin „terț” se înțelege orice persoană fizică sau juridică ori entitate exterioară instituției în cauză, inclusiv statele membre, celelalte instituții și organe comunitare sau necomunitare și țările terțe.
(b) prin „terț” se înțelege orice persoană fizică sau juridică ori entitate exterioară instituției , organului, oficiului sau agenției în cauză, inclusiv statele membre, celelalte instituții și organe ale Uniunii sau care nu depind de Uniune și țările terțe.
Amendamentul
31
Propunere de regulament
Articolul 3a (nou)
Textul propus de Comisie
Amendamentul
Articolul 3a
Procedura de clasificare și declasificare a documentelor
(1) Atunci când există rațiuni de ordine publică în temeiul articolului 4 alineatul (1) și fără a aduce atingere controlului parlamentar la nivel european și național, o instituție, un organ, un oficiu sau o agenție clasifică un document în cazul în care divulgarea acestuia ar aduce atingere protecți ei intereselor esențiale ale Uniunii Europene sau ale unuia sau mai multor state membre, în special în materie de siguranță publică, apărare și de ordin militar.
Un document poate fi clasificat parțial sau în totalitate.
Documentele se clasifică după cum urmează:
(a) „EU TOP SECRET” (Strict secret UE): această clasificare se aplică doar informațiilor și materialelor a căror divulgare neautorizată ar putea cauza prejudicii de o gravitate excepţională intereselor esențiale ale Uniunii sau ale unuia sau mai multora dintre statele membre;
(b) „EU SECRET” (Secret UE): această clasificare se aplică doar informațiilor și materialelor a căror divulgare neautorizată ar putea cauza prejudicii grave intereselor esențiale ale Uniunii sau ale unuia sau mai multora dintre statele membre.
(c) „EU CONFIDENTIAL” (Confidențial UE): această clasificare se aplică informațiilor și materialelor a căror divulgare neautorizată ar putea cauza prejudicii intereselor esențiale ale Uniunii sau ale unuia sau mai multora dintre statele membre.
(d) „EU RESTRICTED” (Restricționat UE): această clasificare se aplică informațiilor și materialelor a căror divulgare neautorizată ar putea fi defavorabilă interesel or Uniunii sau ale unuia sau mai multora dintre statele membre.
(2) Documentele se clasifică doar dacă este necesar.
Dacă este posibil, autoritatea emitentă indică pe documentul clasificat o dată sau o perioadă începând cu care, respectiv la a căr e i expirare, conţinutul acestuia poate fi clasificat într-o categorie inferioară sau declasificat .
În caz contrar , autoritățile emitente revizuiesc documentele cel puțin o dată la cinci ani pentru a se asigura de necesitatea menținerii clasificării inițiale.
Clasificarea se indică în mod clar și corect și se menține doar atât timp cât informați ile necesită protecţie .
Responsabilitatea în ceea ce privește clasificarea documentelor și orice reducere ulterioară a nivelului de clasificare sau declasificarea revine instituției, organului, oficiului sau agenției care a emis sau care a primit documentul clasificat de la o terță parte ori de la o altă instituție, un alt organ, un alt oficiu sau o altă agenție.
(3) Fără a aduce atingere dreptului de acces al altor instituții, organe, oficii și agenții ale Uniunii, documentele clasificate sunt puse la dispoziția unei terțe părți cu acordul entității emitente.
Atunci când la prelucrarea unui document clasificat participă mai mult de o instituție, un organ, un oficiu sau o agenție, se atribuie aceeași clasificare, iar , în cazul în care gradul de protecție care trebuie acordat este apreciat în mod diferit, se recurge la mediere.
Documentele legate de proceduri legislative nu se clasifică; măsurile de punere în aplicare se clasifică înainte de adoptare, în măsura în care clasificarea este necesară și vizează prevenirea unor efecte negative asupra măsurii în sine.
Acordurile internaționale privind utilizarea în comun a informațiilor confidențiale încheiate în numele Uniunii nu conferă unei țări terțe sau unei organizații internaționale dreptul de a împiedica accesul Parlamentului European la respectivele informații confidențiale.
(4) În cadrul procedurilor prevăzute la articolele 7 și 8, cererile de acces la documente clasificate sunt soluționate exclusiv de persoanele autorizate să ia cunoștință de conținutul acestor documente.
De asemenea, aceste persoane apreciază ce trimiteri la documentele clasificate pot figura în registrul public.
(5) Documentele clasificate se înregistrează într-un registru al instituției, organului, oficiului sau agenției sau sunt comunicate cu acordul entității emitente.
6.
În cazul în care o instituție, un organ, un oficiu sau o agenție decide să refuze accesul la un document clasificat, acesta/ aceasta trebuie să precizeze motivele refuzului într-o manieră care nu aduce atingere intereselor protejate prin excepțiile prevăzute la articolul 4 alineatul (1).
(7) Fără a aduce atingere controlului parlamentar național, statele membre iau măsurile adecvate pentru a asigura, în cadrul tratării cererilor privind documentele clasificate ale Uniunii, respectarea principiilor enunțate în prezentul regulament.
(8) Normele instituțiilor, organelor, oficiilor sau agențiilor cu privire la documentele clasificate sunt făcute publice.
Justificare
Prezentul regulament ar trebui să prevadă o procedură-cadru pentru înregistrarea, clasificarea și arhivarea documentelor clasificate şi accesul la acestea.
Amendamentul
32
Propunere de regulament
Articolul 4 – alineatul 1 – litera a
Textul propus de Comisie
Amendamentul
(a) siguranța publică , inclusiv securitatea persoanelor fizice sau juridice ;
(a) siguranța publică a Uniunii sau a unuia sau mai multor state membre ;
Amendamentul
33
Propunere de regulament
Articolul 4 – alineatul 1 – litera d
Textul propus de Comisie
Amendamentul
(d) politica financiară, monetară sau economică a Comunității sau a unui stat membru;
(d) politica financiară, monetară sau economică a Uniunii sau a unui stat membru;
Justificare
Această corectură formală este necesară în urma intrării în vigoare a TUE.
Amendamentul
34
Propunere de regulament
Articolul 4 – partea introductivă – alineatul 2
Textul propus de Comisie
Amendamentul
(2) Instituțiile resping cererile de acces la un document în cazul în care divulgarea conținutului ar putea aduce atingere protecției:
(2) Instituțiile , organele, oficiile și agențiile resping cererile de acces la un document în cazul în care divulgarea conținutului ar putea aduce atingere protecției:
Amendamentul
35
Propunere de regulament
Articolul 4 – alineatul 2 – litera c
Textul propus de Comisie
Amendamentul
(c) consultanței juridice și procedurilor judiciare , procedurilor de arbitraj și de soluționare a diferendelor ;
(c) consultanței juridice referitoare la procedurile judiciare;
Justificare
În hotărârea pronunțată în cauza Turco (cauzele conexate C-39/05 și C-52/05), Curtea de Justiție a statuat că divulgarea avizului juridic în afara procedurilor judiciare în contextul inițiativelor legislative crește gradul de transparență și deschidere al procesului legislativ și consolidează drepturile democratice ale cetățenilor europeni.
Amendamentul
36
Propunere de regulament
Articolul 4 – alineatul 2 – litera e
Textul propus de Comisie
Amendamentul
(e) obiectivității și imparțialității procedurilor de selecție.
(e) obiectivității și imparțialității procedurilor de achiziții publice până în momentul luării unei decizii de către instituția, organul, oficiul sau agenția contractantă sau ale procedurilor unei comisii de selecție în procesul de recrutare a personalului până în momentul luării unei decizii de către autoritatea împuternicită să facă numiri .
Amendamentul
37
Propunere de regulament
Articolul 4 – alineatul 3
Textul propus de Comisie
Amendamentul
(3) Accesul la următoarele documente este refuzat în cazul în care divulgarea acestora ar aduce o gravă atingere procesului decizional al instituțiilor:
(3) Accesul la documentele elaborate de o instituție pentru uzul intern sau primite de o instituție în legătură cu o chestiune în privința căreia nu s-a luat încă nicio decizie de către instituți a respectivă se refuză doar dacă divulgarea acestor documente ar aduce în mod evident, din cauza conținutului lor sau a circumstanțelor obiective ale situației în cauză , o gravă atingere procesului decizional .
(a) documente referitoare la o chestiune în care nu s-a luat încă o decizie;
(b) documentele conținând avize destinate uzului intern în cadrul deliberărilor și al consultărilor preliminare în cadrul instituțiilor în cauză, chiar și după luarea deciziei.
Amendamentul
38
Propunere de regulament
Articolul 4 – alineatul 4
Textul propus de Comisie
Amendamentul
(4) Se aplică excepțiile prevăzute la alineatele ( 2) și (3), mai puțin în cazul în care un interes public superior justifică divulgarea conținutului documentelor în cauză.
În ceea ce privește alineatul 2 litera (a) se consideră că există un interes public superior care justifică divulgarea atunci când informațiile solicitate se referă la emisii în mediu.
(4) Atunci când un interes public care justifică divulgarea este evaluat în conformitate cu alineatele ( 1)- (3), se consideră că există un interes public superior care justifică divulgarea atunci când documentul solicitat se referă la protecția drepturilor fundamentale și a statului de drept, buna gestionare a fondurilor publice sau la dreptul de a trăi într-un mediu sănătos, inclusiv la emisiile în mediu.
O instituție, un organ, un oficiu sau o agenție care invocă una dintre excepții trebuie să întreprindă o evaluare obiectivă și individuală și să demonstreze că riscul la adresa interesului apărat este previzibil și nu doar ipotetic și să definească în ce mod accesul la documentul în cauză ar putea aduce atingere în mod precis și concret interesul ui apărat.
Amendamentul
39
Propunere de regulament
Articolul 4 – alineatul 4a (nou)
Textul propus de Comisie
Amendamentul
(4a) Documentele a căror divulgare ar reprezenta un risc la adresa protecți ei mediului, cum ar fi ariile de reproducere a speciilor rare, nu sunt divulgate decât în conformitate cu Regulamentul (CE) nr.
1367/2006 al Parlamentului European și al Consiliului din 6 septembrie 2006 privind aplicarea, pentru instituțiile și organismele comunitare, a dispozițiilor Convenției de la Aarhus privind accesul la informație, participarea publicului la luarea deciziilor și accesul la justiție în domeniul mediului 1 .
________________________
1 JO L 264, 25.9.2006, p.
13.
Justificare
Acest amendament sprijină luarea în considerare a Convenției de la Aarhus și a principiilor exprimate în hotărârea din cauza Turco (cauzele conexate C-39/05 și C-52/05).
Amendamentul
40
Propunere de regulament
Articolul 4 – alineatul 5
Textul propus de Comisie
Amendamentul
(5) Se divulgă numele, titlurile și funcțiile celor care dețin o funcție publică, ale funcționarilor publici și ale reprezentanților grupurilor de interese, atunci când sunt legate de activitatea lor profesională, cu excepția cazului în care, având în vedere circumstanțele speciale, divulgarea ar afecta negativ persoanele în cauză.
Alte date cu caracter personal se divulgă în conformitate cu condițiile referitoare la prelucrarea legală a unor astfel de date, stabilite prin legislația comunitară privind protecția persoanelor în ceea ce privește prelucrarea datelor cu caracter personal .
(5) Nu se divulgă datele cu caracter personal dacă o astfel de divulgare ar aduce prejudicii vieții private sau integrității persoanei vizate .
Se consideră că nu are loc un astfel de prejudiciu:
- dacă datele se referă doar la activitățile profesionale ale persoanei vizate, exceptând situația în care, din cauza unor circumstanțe deosebite, există motive de a considera că divulgarea acestora ar afecta în mod negativ persoana respectivă;
- dacă datele se referă doar la o persoană publică, exceptând situația în care, din cauza unor circumstanțe deosebite, există motive de a considera că divulgarea ar afecta în mod negativ persoana respectivă sau alte persoane cu care aceasta are legături;
- dacă datele au fost deja publicate cu acordul persoanei în cauză.
Cu toate acestea, datele cu caracter personal se divulgă atunci când un interes public superior impune divulgarea acestora.
Într-un astfel de caz, instituției, organului, oficiului sau agenției vizate li se cere să specifice în ce constă interesul public.
Acesta/Aceasta prezintă motivele pentru care, în cazul dat, interesul public primează în fața intereselor persoanei vizate.
În cazul în care o instituție, un organ, un oficiu sau o agenție refuză accesul la un document în temeiul prezentului alineat, entitatea respectivă analizează posibilitatea acordării unui acces parțial la documentul respectiv.
Justificare
Este de resortul legislatorului să stabilească un echilibru adecvat între două drepturi fundamentale: cel la accesul la documente, și, respectiv, cel la protecția datelor.
Hotărârea Curții de Justiție în Cauza C-28/08 P, Comisia/Bavarian Lager s-a bazat pe actuala formulare a Regulamentului (CE) nr.
1049/2001.
Un nou regulament ar trebui să prevadă un nou echilibru, ținând seama de avizul AEPD cu privire la prezumții, și o abordare proactivă.
Amendamentul
41
Propunere de regulament
Articolul 4 – alineatul 7
Textul propus de Comisie
Amendamentul
(7) Excepțiile prevăzute în prezentul articol se aplică doar în perioada în care protecția se justifică prin conținutul documentului .
Excepțiile se pot aplica în cursul unui termen de cel mult treizeci de ani.
În cazul documentelor care se încadrează la excepțiile privind protecția datelor cu caracter personal sau interesele comerciale și documentele sensibile, excepțiile pot continua să se aplice, dacă este necesar, și după expirarea acestei perioade.
(7) Excepțiile prevăzute în prezentul articol nu se aplică documentelor transmise în cadrul procedurilor concretizate prin acte legislative sau delegate sau prin acte de punere în aplicare cu aplicabilitate generală.
Excepțiile nu se aplică nici documentelor transmise instituțiilor, organelor, oficiilor sau agențiilor de către lobbyiști și alte părți interesate, în scopul influențării elaborării politicilor.
Excepțiile se aplică numai atâta timp cât se justifică prin conținutul documentului și, în orice caz, în cursul unui termen de cel mult treizeci de ani.
Amendamentul
42
Propunere de regulament
Articolul 4 – alineatul 7a (nou)
Textul propus de Comisie
Amendamentul
(7a) O instituție, un organ, un oficiu sau o agenție poate acorda acces privilegiat , în scopul activităţilor de cercetare , la documentele prevăzute la alineatele (1) - (3) .
În cazul în care se acordă acces privilegiat, informațiile se eliberează numai cu restricțiile corespunzătoare privind utilizarea acestora.
Justificare
Scopul este de a se acorda, în principal cadrelor didactice universitare, posibilitatea de a avea acces la informații care, altfel, ar fi inaccesibile, însă aceștia trebuie să accepte restricțiile corespunzătoare cu privire la modul în care pot fi utilizate informațiile.
Prin acordarea unui acces privilegiat cadrelor universitare, se îmbunătățesc posibilitățile de controlare și dezbatere a procesului decizional european, sporind, astfel, nu numai nivelul de transparență, dar și participarea cetățenilor la viața democratică a UE.
Amendamentul
43
Propunere de regulament
Articolul 5
Textul propus de Comisie
Amendamentul
Consultări
Consultarea terților
(1) În cazul documentelor terților, instituția consultă terții pentru a stabili dacă se poate aplica o excepție menționată la articolul 4, cu excepția cazului în care există certitudinea că documentul trebuie sau nu trebuie divulgat.
(1) În cazul documentelor terților, instituțiile, organele, oficiile și agențiile consultă terții pentru a stabili dacă se poate aplica o excepție menționată la articolul 4, cu excepția cazului în care există certitudinea că documentul trebuie sau nu trebuie divulgat.
(2) În cazul în care o cerere de acces privește un document care provine de la un stat membru, document diferit de cele transmise în cadrul procedurilor care duc la un act legislativ sau la un alt act decât legislativ, cu caracter general, se consultă autoritățile statului membru.
Instituția care deține documentul îl va divulga, cu excepția cazului în care statul membru prezintă motive pentru nedivulgarea acestuia, în temeiul excepțiilor menționate la articolul 4 sau în temeiul dispozițiilor specifice din propria legislație care împiedică divulgarea documentului în cauză.
Instituția evaluează pertinența motivelor prezentate de statul membru în măsura în care acestea se bazează pe excepțiile prevăzute în prezentul regulament.
(2) În cazul în care o cerere de acces privește un document care provine de la un stat membru, document diferit de cele transmise în cadrul procedurilor care duc la un act legislativ sau la un act delegat sau de punere în aplicare cu caracter general, se consultă autoritățile statului membru în cazul în care există orice îndoieli în ce ea ce privește posibilitatea încadrării documentului la una dintre excepții .
Instituția care deține documentul îl va divulga, cu excepția cazului în care statul membru prezintă motive pentru nedivulgarea acestuia, în temeiul excepțiilor menționate la articolul 4 , și va decide, pe baza propriei sale aprecieri, dacă documentul în cauză se încadrează la excepții .
(3) În cazul în care un stat membru primește o cerere privind un document aflat în posesia sa, document care emană de la o instituție, cu excepția cazului în care există certitudinea că documentul trebuie sau nu trebuie divulgat, statul membru consultă instituția în cauză cu scopul de a lua o decizie care să nu compromită obiectivele prezentului regulament.
În loc de aceasta, statul membru poate prezenta cererea instituției în cauză.
(3) În cazul în care un stat membru primește o cerere privind un document aflat în posesia sa, document care emană de la o instituție, cu excepția cazului în care există certitudinea că documentul trebuie sau nu trebuie divulgat, statul membru consultă instituția , organul, oficiul sau agenția în cauză cu scopul de a lua o decizie care să nu compromită obiectivele prezentului regulament.
În loc de aceasta, statul membru poate prezenta cererea instituției în cauză.
Amendamentul
44
Propunere de regulament
Articolul 5a (nou)
Textul propus de Comisie
Amendamentul
Articolul 5a
Actele legislative
(1) În conformitate cu principiile democratice stabilite la articolele 9 - 12 din TUE și cu jurisprudența Curții de Justiție, instituțiile care acționează în calitate de legislator, inclusiv prin competențe delegate și de executare , precum și statele membre atunci când acționează în calitatea lor de membre ale Consiliului acordă un acces cât mai larg posibil la documentele legate de activitățile lor.
(2) Documentele legate de programele legislative, consultările preliminare ale societății civile, evaluările de impact și orice alte documente pregătitoare legate de o procedură legislativă , precum și documentele privind punerea în aplicare a legislației UE și politicile legate de o procedură legislativă sunt accesibile pe un site internet interinstituțional, coordonat și ușor de utilizat și sunt publicate într-o serie electronică specială a Jurnalului Oficial al Uniunii Europene.
(3) În cursul procedurii legislative, fiecare instituție, organ, oficiu sau agenție asociat(ă) la procesul decizional își publică documentele pregătitoare și toate informațiile aferente, inclusiv avizele juridice, într-o serie specială a Jurnalului Oficial al Uniunii Europene, precum și pe un site internet comun unde este reprodus ciclul de viață al procedurii în cauză.
(4) Odată adoptate, actele legislative sunt publicate în Jurnalul Oficial al Uniunii Europene, astfel cum se prevede la articolul 13.
Amendamentul
45
Propunere de regulament
Articolul 6 – alineatul 1
Textul propus de Comisie
Amendamentul
(1) Cererile de acces la documente se formulează în scris, inclusiv în format electronic, într-una din limbile enumerate la articolul 314 din Tratatul CE și într-un mod suficient de precis pentru a permite instituției să identifice documentul .
Solicitantul nu este obligat să-și motiveze cererea.
(1) Cererile de acces la documente se formulează în scris, inclusiv în format electronic, într-una din limbile enumerate la articolul 55 alineatul (1) din TUE .
Solicitantul nu este obligat să-și motiveze cererea.
Amendamentul
46
Propunere de regulament
Articolul 6 – alineatul 2
Textul propus de Comisie
Amendamentul
(2) În cazul în care o cerere nu este suficient de precisă, sau în cazul în care documentele cerute nu pot fi identificate , instituția invită solicitantul să clarifice cererea și îl asistă în acest scop, de exemplu furnizându-i informațiile privind utilizarea registrelor publice de documente.
Termenele prevăzute la articolele 7 și 8 încep din momentul în care instituția a primit clarificările solicitate.
(2) În cazul în care o cerere nu este suficient de precisă, sau în cazul în care documentele cerute nu pot fi identificate , instituția , organul, oficiul sau agenția invită solicitantul în termen de 15 zile lucrătoare să clarifice cererea și îl asistă în acest scop, de exemplu furnizându-i informațiile privind utilizarea registrelor publice de documente.
Termenele prevăzute la articolele 7 și 8 încep din momentul în care instituția a primit clarificările solicitate.
Amendamentul
47
Propunere de regulament
Articolul 7 – alineatul 2
Textul propus de Comisie
Amendamentul
(2) În mod excepțional, de exemplu în cazul în care cererea se referă la un document foarte lung sau la un număr foarte mare de documente, termenul prevăzut la alineatul (1) poate fi prelungit cu 15 zile lucrătoare, cu condiția informării prealabile a solicitantului și a motivării amănunțite.
(2) În mod excepțional, de exemplu în cazul în care cererea se referă la un document foarte lung sau la un număr foarte mare de documente, termenul prevăzut la alineatul (1) poate fi prelungit doar o singură dată, pentru maximum 15 zile lucrătoare, cu condiția informării prealabile a solicitantului și a motivării amănunțite.
Amendamentul
48
Propunere de regulament
Articolul 7 – alineatul 3
Textul propus de Comisie
Amendamentul
(3) În cazul respingerii totale sau parțiale a cererii, solicitantul poate adresa, în termen de 15 zile lucrătoare de la primirea răspunsului din partea instituției, o cerere de confirmare prin care solicită ca instituția să-și revizuiască poziția.
(3) Instituția informează solicitantu l dacă și când ar putea fi posibil accesul ulterior, parțial sau total, la documentul respectiv .
Solicitantul poate adresa, în termen de 15 zile lucrătoare de la primirea răspunsului din partea instituției, o cerere de confirmare prin care solicită ca instituția să-și revizuiască poziția.
Justificare
Solicitanții sunt conștienți de posibilitatea pe care o vor avea în viitor de a accesa documentul solicitat.
Amendamentul
49
Propunere de regulament
Articolul 7 – alineatul 4a (nou)
Textul propus de Comisie
Amendamentul
(4a) Fiecare instituție numește o persoană responsabilă care verifică respectarea în mod corespunzător a tuturor termenelor stabilite în prezentul articol .
Justificare
Ombudsmanul a recomandat crearea funcției de „responsabil cu informațiile”, care să se ocupe de respectarea termenelor.
Amendamentul
50
Propunere de regulament
Articolul 8 – alineatul 1
Textul propus de Comisie
Amendamentul
(1) Cererile de confirmare se soluționează cu promptitudine.
În termen de 30 de zile lucrătoare de la înregistrarea cererii, instituția fie permite accesul la documentul solicitat și îl furnizează în același termen, în conformitate cu articolul 10, fie comunică, în scris, motivele respingerii totale sau parțiale a cererii.
În cazul unei respingeri în tot sau în parte a cererii, instituția informează solicitantul cu privire la căile de atac de care dispune.
(1) Cererile de confirmare se soluționează cu promptitudine.
În termen de cel mult 15 zile lucrătoare de la înregistrarea cererii, instituția , organul, oficiul sau agenția fie permite accesul la documentul solicitat și îl furnizează în același termen, în conformitate cu articolul 10, fie comunică, în scris, motivele respingerii totale sau parțiale a cererii.
În cazul unei respingeri în tot sau în parte a cererii, instituția , organul, oficiul sau agenția informează solicitantul cu privire la căile de atac de care dispune.
Justificare
Perioada de 30 de zile este prea îndelungată față de dispozițiile din actualul regulament, conform cărora instituțiile și alte organe dispun de un termen de 15 zile.
Amendamentul
51
Propunere de regulament
Articolul 8 – alineatul 2
Textul propus de Comisie
Amendamentul
(2) În mod excepțional, de exemplu în cazul în care cererea se referă la un document foarte lung sau la un număr foarte mare de documente, termenul prevăzut la alineatul (1) poate fi prelungit cu 15 zile lucrătoare, cu condiția informării prealabile a solicitantului și a motivării amănunțite.
(2) În mod excepțional, de exemplu în cazul în care cererea se referă la un document foarte lung sau la un număr foarte mare de documente, termenul prevăzut la alineatul (1) poate fi prelungit doar o singură dată, timp de cel mult 15 zile lucrătoare, cu condiția informării prealabile a solicitantului și a motivării amănunțite.
Amendamentul
52
Propunere de regulament
Articolul 8 – alineatul 4
Textul propus de Comisie
Amendamentul
(4) Lipsa unui răspuns din partea instituției în termenul stabilit se consideră răspuns negativ și dă dreptul solicitantului să introducă o acțiune în justiție împotriva instituției și/sau să formuleze o plângere adresată Ombudsman-ului, în conformitate cu dispozițiile aplicabile din Tratatul CE .
(4) Lipsa unui răspuns din partea instituției , a organului, a oficiului sau a agenției în termenul stabilit se consideră răspuns negativ definitiv și dă dreptul solicitantului să introducă o acțiune în justiție împotriva instituției și/sau să formuleze o plângere adresată Ombudsman-ului, în conformitate cu dispozițiile aplicabile din tratate .
Justificare
Ar trebui clarificat faptul că 15 zile reprezintă limita maximă, și nu regula, răspunsul trebuind să fie oferit cât mai curând posibil.
Lipsa unui răspuns ar trebui considerată drept un răspuns negativ definitiv, care să ofere posibilitatea inițierii unei aprecieri judiciare pe fond.
Amendamentul
53
Propunere de regulament
Articolul 8a (nou)
Textul propus de Comisie
Amendamentul
Articolul 8a
Noile cereri
Dacă, după ce a primit documentele, solicitantul cere documente noi din partea instituțiilor, această solicitare se tratează ca o nouă cerere, în conformitate cu prevederile articolelor 7 și 8.
Amendamentul
54
Propunere de regulament
Articolul 9
Textul propus de Comisie
Amendamentul
Articolul 9
eliminat
Regimul aplicabil documentelor sensibile
(1) Documentele sensibile sunt documente emise de instituții sau agențiile create de către acestea, de statele membre, de țările terțe sau de organizațiile internaționale, clasificate „TRÈS SECRET/TOP SECRET” (Strict secret), „SECRET” (Secret) sau „CONFIDENTIEL” (Confidențial) în temeiul normelor în vigoare în cadrul instituției în cauză, care protejează interesele fundamentale ale Uniunii Europene sau ale unuia sau mai multor state membre în domeniile definite la articolul 4 alineatul (1) litera (a) și, în special, în domeniile siguranței publice, apărării și chestiunilor militare.
(2) În cadrul procedurilor prevăzute la articolele 7 și 8, cererile de acces la documente sensibile sunt soluționate exclusiv de persoanele autorizate să ia cunoștință de conținutul acestor documente.
Fără a aduce atingere articolului 11 alineatul (2), aceste persoane trebuie să precizeze informațiile care pot apărea în registrul public privind aceste documente sensibile.
(3) Documentele sensibile se înscriu în registru și se furnizează numai cu acordul autorității de origine.
(4) Orice decizie a unei instituții de a refuza accesul la un document sensibil se întemeiază pe motive care nu aduc atingere intereselor protejate în conformitate cu articolul 4.
(5) Statele membre iau măsurile adecvate pentru a asigura, în cadrul soluționării cererilor privind documentele sensibile, respectarea principiilor enunțate de prezentul articol și la articolul 4.
(6) Normele instituțiilor cu privire la documentele sensibile sunt făcute publice.
(7) Comisia și Consiliul informează Parlamentul European cu privire la documentele sensibile în conformitate cu dispozițiile convenite între instituții.
Amendamentul
55
Propunere de regulament
Articolul 10 – alineatul 3a (nou)
Textul propus de Comisie
Amendamentul
(3a) Conținutul unui document este disponibil fără discriminare din motive ce țin de tulburările de vedere, limba de lucru sau platforma sistemului de operare.
Instituțiile oferă accesul efectiv al unui solicitant la conținutul documentelor, fără discriminare din punct de vedere tehnic.
Amendamentul
56
Propunere de regulament
Articolul 10 – alineatul 4
Textul propus de Comisie
Amendamentul
(4) Solicitantului i se poate cere să achite o sumă de bani pentru producerea și trimiterea copiilor.
Această sumă nu poate depăși costurile reale pentru producerea și trimiterea copiilor.
Consultarea la fața locului sau în cazul în care numărul de copii nu depășește 20 de pagini A4, precum și accesul direct sub formă electronică sau prin intermediul registrului beneficiază de gratuitate.
(4) Solicitantului i se poate cere să achite o sumă de bani pentru producerea și trimiterea copiilor.
Această sumă nu poate depăși costurile reale pentru producerea și trimiterea copiilor.
Consultarea la fața locului sau în cazul în care numărul de copii nu depășește 50 de pagini A4, precum și accesul direct sub formă electronică sau prin intermediul registrului beneficiază de gratuitate.
Amendamentul
57
Propunere de regulament
Articolul 11 – alineatul 3
Textul propus de Comisie
Amendamentul
(3) Instituțiile iau imediat măsurile necesare pentru crearea unui registru care să fie disponibil până la 3 iunie 2002 .
(3) Instituțiile iau imediat măsurile necesare pentru crearea unei interfețe comune pentru registrele instituțiilor, pentru a asigura coordonarea între registre .
Amendamentul
58
Propunere de regulament
Articolul 12 – alineatul 1
Textul propus de Comisie
Amendamentul
(1) Documentele întocmite sau primite în cadrul procedurilor de adoptare a actelor comunitare legislative sau altele decât legislative, cu caracter general devin direct accesibile publicului , sub rezerva articolelor 4 și 9 .
(1) Instituțiile, organele, oficiile și agențiile pun la dispoziția publicului în mod direct toate documentele în format electronic sau prin intermediul unor registre, în special pe cele întocmite sau primite în cadrul procedurilor de adoptare a actelor legislative ale Uniunii sau a altor acte decât cele legislative, cu caracter general .
Justificare
Pentru a garanta un acces rapid și cât mai eficace posibil la documente, este necesar ca acestea să fie puse la dispoziție în format electronic.
Amendamentul
59
Propunere de regulament
Articolul 12 – alineatul 4
Textul propus de Comisie
Amendamentul
(4) Fiecare instituție definește în propriul regulament de procedură celelalte documente care sunt direct accesibile publicului.
(4) Fiecare instituție definește în propriul regulament de procedură celelalte documente care sunt puse la dispoziția publicului în mod proactiv .
Justificare
Pentru a garanta o viziune corectă asupra documentelor primite de diferitele instituții, organe, oficii și agenții, trebuie instituit un registru comun.
Amendamentul
60
Propunere de regulament
Articolul 13 – alineatul 1 – litera b
Textul propus de Comisie
Amendamentul
(b) pozițiile comune adoptate de Consiliu în conformitate cu procedurile prevăzute la articolele 251 și 252 din Tratatul CE , precum și expunerea de motive și pozițiile adoptate de Parlamentul European în cadrul acestor proceduri;
(b) pozițiile adoptate de Consiliu în conformitate cu procedura prevăzută la articolul 294 din TFUE , precum și expunerea de motive a respectivelor poziții comune și pozițiile Parlamentului European în cadrul acestor proceduri;
Amendamentul
61
Propunere de regulament
Articolul 13 – alineatul 1 – litera f
Textul propus de Comisie
Amendamentul
(f) acordurile internaționale încheiate de Comunitate sau în conformitate cu articolul 24 din Tratatul UE .
(f) acordurile internaționale încheiate de Uniunea Europeană în conformitate cu articolul 37 din TUE, precum și cu articolele 207 și 218 din TFUE .
Amendamentul
62
Propunere de regulament
Articolul 14a (nou)
Textul propus de Comisie
Amendamentul
Articolul 14a
Responsabilul cu informațiile
(1) Fiecare unitate administrativă generală din cadrul fiecărei instituții, al fiecărui organ sau oficiu și al fiecărei agenții numește un responsabil cu informațiile care răspunde de asigurarea respectării prezentului regulament și a bunelor practici administrative în cadrul unității administrative în cauză.
(2) Responsabilul cu inform ațiile stabilește care sunt informaţiile indicate a fi oferite publicului în ceea ce privește:
( a) punerea în aplicare a prezentului regulament;
(b) bunele practici;
și asigură diseminarea respectivelor informații într-o formă și într-un mod corespunzător.
(3) Responsabilul cu informațiile analizează dacă serviciile din cadrul unității administrative generale de care este răspunzător (răspunzătoare) urmează bunele practici.
(4) Responsabilul cu informațiile poate redirecționa o persoană care solicită informații către o altă unitate administrativă generală în cazul în care informația solicitată nu intră în domeniul de competență al unității respective, ci în domeniul de competență al unei alte unități din cadrul aceleiași instituții, al aceluiași organ sau oficiu sau al aceleiași agenții, cu condiția ca cealaltă unitate în cauză să dispună de aceste informații .
Justificare
Pentru a garanta conformarea la dispozițiile actului propus ab initio, ar trebui numit un responsabil intern cu transparența și practicile în materie de bună administrare la nivelul fiecărei unități administrative generale.
Amendamentul
63
Propunere de regulament
Articolul 14b (nou)
Textul propus de Comisie
Amendamentul
Articolul 14b
Principiul bunei administrări deschise
Pe parcursul perioadei tranzitorii anterioare adoptării normelor preconizate de articolul 298 din TFUE și pe baza cerințelor prevăzute la articolul 41 din Cartă, instituțiile, organele, oficiile și agențiile adoptă şi publică , pe baza Codului de bună conduită administrativă, orientări generale cu privire la domeniul de aplicare al obligațiilor în materie de confidențialitate și secret profesional prevăzute la articolul 339 din TFUE , obligații ce decurg din buna administrare transparentă și din protecția datelor personale în conformitate cu Regulamentul (CE) nr.45/2001.
Respectivele orientări definesc, de asemenea, sancțiunile aplicabile în cazul nerespectării prezentului regulament, în conformitate cu Statutul funcționarilor Uniunii Europene, Regimul aplicabil celorlalți agenți ai Uniunii Europene și regulile interne ale instituțiilor.
Justificare
O administrație europeană deschisă, eficientă și independentă, menționată la articolul 298 din TFUE, trebuie să se bazeze pe standarde înalte de conduită profesională, inclusiv în ceea ce privește protecția datelor personale, iar în cazul unei încălcări a acestor reguli, trebuie prevăzute sancțiuni adecvate.
Amendamentul
64
Propunere de regulament
Articolul 15 – titlu
Textul propus de Comisie
Amendamentul
Practica administrativă în cadrul instituțiilor
Practica în materie de transparență administrativă în cadrul instituțiilor , organelor, oficiilor și agențiilor
Justificare
Ar trebui precizat în mod expres că dispoziția se referă la aspecte legate de transparență
Amendamentul
65
Propunere de regulament
Articolul 15 – alineatul 1a (nou)
Textul propus de Comisie
Amendamentul
(1a) Instituțiile, organele, oficiile și agențiile informează cetățenii, într- un mod echitabil și transparent, cu privire la organigramele lor, indicând competențele fiecărei unități interne, fluxul de muncă intern și termenele limită orientative pentru procedurile care intră în domeniul lor de competență, precum și serviciile cărora cetățenii li se pot adresa pentru a obține ajutor, informații sau pentru a exercita o cale administrativ ă de atac .
Justificare
Actualizare în spiritul Tratatului de la Lisabona și al noilor drepturi cu caracter obligatoriu care decurg din Carta drepturilor fundamentale, accentuând imperativul unei administrații europene deschise și eficiente, accesibile cetățenilor, așa cum se prevede la articolele 10 din TUE și 298 din TFUE.
Amendamentul
66
Propunere de regulament
Articolul 15 – alineatul 2a (nou)
Textul propus de Comisie
Amendamentul
(2a) Documentele referitoare la bugetul Uniunii Europene, executarea acestuia și beneficiarii finanțărilor și subvențiilor acordate de Uniune sunt publice și accesibile cetățenilor.
Astfel de documente sunt, de asemenea, accesibile prin intermediul unui site și al unei baze de date specifice care abordează transparența financiară în Uniune.
Justificare
Un aspect important al transparenței îl constituie vizibilitatea procedurii bugetare și executarea bugetului UE.
Amendamentul
67
Propunere de regulament
Articolul 16
Textul propus de Comisie
Amendamentul
Prezentul regulament nu aduce atingere reglementărilor în vigoare în domeniul dreptului de autor, care pot limita dreptul terților de a obține copii ori de a reproduce sau de a utiliza documentele divulgate.
Prezentul regulament nu aduce atingere reglementărilor în vigoare în domeniul dreptului de autor, care pot limita dreptul terților de a reproduce sau de a utiliza documentele divulgate.
Amendamentul
68
Propunere de regulament
Articolul 17 – titlu (nou)
Textul propus de Comisie
Amendamentul
Titlul V - Dispoziții finale
Amendamentul
69
Propunere de regulament
Articolul 17 – alineatul 1a (nou)
Textul propus de Comisie
Amendamentul
(1a) P ână la…*, cel târziu, Comisia publică un raport privind punerea în aplicare a prezentului regulament și formulează recomandări, inclusiv, dacă este cazul, propuneri de revizuire a prezentului regulament care sunt necesare în urma eventualelor schimbări intervenite în situați a actuală și un program de acțiune conținând măsuri pe care instituțiile, organele, oficiile și agențiile trebuie să le adopte.
_______________
* Doi ani de la intrarea în vigoare a prezentului regulament.
Justificare
Punerea în aplicare a actului juridic necesită o evaluare post facto și un raport complet care să cuprindă eventuale propuneri de revizuire.
EXPUNERE DE MOTIVE
În calitate de raportor pentru propunerea de revizuire a Regulamentului 1049/2001, propun unele modificări esențiale ale propunerii Comisiei Europene prezentate la 30 aprilie 2008.
La 11 martie 2009, Parlamentul European a supus-o la vot și a sprijinit modificările în cauză.
După alegerile pentru Parlamentul European din iunie 2009, am fost numit din nou raportor pentru acest dosar.
La data de 1 decembrie, Tratatul de la Lisabona a intrat în vigoare și a modificat într-o mare măsură cadrul legal pentru revizuirea prezentului regulament.
Când actualul regulament a intrat în vigoare în 2001, am fost de asemenea raportorul responsabil de acest dosar.
În 2006, am redactat o rezoluție a Parlamentului European, aprobată unanim de deputații în Parlamentul European, care conținea o listă de recomandări pentru îmbunătățirea actualului regulament.
În acest context, atunci când Comisia și-a prezentat propunerea de revizuire în 2008, aveam așteptări foarte mari în ceea ce privește modul în care ar putea fi îmbunătățite normele privind accesul public la documentele UE.
Cu toate acestea, în ciuda introducerii în propunere a unor modificări pozitive care sunt clar justificabile, precum extinderea grupului de beneficiari ai regulamentului și conformitatea cu Convenția de la Aarhus, alte modificări reprezintă, în opinia mea, un pas înapoi în privința transparenței, în special dacă ținem seama de faptul că majoritatea solicitărilor din 2006 ale Parlamentului European nu au fost luate în considerare.
Pe deasupra, în prezent, odată cu intrarea în vigoare a Tratatului de la Lisabona, Comisia este invitată să transmită un mesaj mai clar cetățenilor potrivit căruia este pregătită să crească transparența modului de funcționare al instituțiilor, oficiilor, organelor și agențiilor UE.
Consider că noi, în calitate de legiuitori, trebuie să profităm și de această ocazie pentru a încerca să transformăm acest regulament într-un cadru juridic adevărat și unic pentru reglementarea accesului public la toate documentele tratate de instituțiile, oficiile, organele și agențiile UE, fără a uita faptul că utilizatorii finali sunt cetățenii.
Este datoria și obligația noastră de a asigura că acest acces are loc cât mai simplu și ușor.
De asemenea, trebuie să profităm de această ocazie pentru a încerca să ordonăm diferitele dispoziții într-un mod mai coerent și mai rațional, astfel încât instituțiile să poată în sfârșit să coopereze în vederea definirii unor norme și orientări comune privind modul de tratare a diferitelor tipuri de documente.
Nu pornim de la zero, deoarece există deja numeroase inițiative care, pe baza unor instrumente legislative fără caracter obligatoriu, urmăresc același obiectiv.
Instrumente precum Jurnalul Oficial, sistemul Celex sau diferitele acorduri interinstituționale privind codificarea, redactarea textelor legislative urmăresc același obiectiv de a face procesul decizional european mai ușor de înțeles.
Când mă refer la procesul decizional al UE, consider că acesta ar trebui extins pentru a include actele delegate și măsurile de punere în aplicare, deoarece acestea sunt textele care afectează într-adevăr cetățenii europeni.
Abordarea mea va fi mult mai ambițioasă decât propunerea Comisiei și, probabil, decât disponibilitatea Consiliului.
Raportul meu se bazează pe experiențele noastre comune, partajând cât mai mult posibil, într-o perspectivă interinstituțională, sarcinile și competențele noastre conferite prin tratate.
În acest context, încerc să completez lipsa unor norme comune privind „informațiile clasificate” (așa-numitele documente sensibile menționate în actualul Regulament (CE) nr.
1049/2001), reluând la nivelul regulamentului unele bune principii provenite din normele interne de securitate ale Consiliului și Comisiei, în măsura în care acestea pot fi aplicabile și unui organ parlamentar.
O a doua provocare a reprezentat-o realizarea unei distincții între transparența legislativă și cea administrativă, profitând de această ocazie pentru a detalia unele principii ale bunei administrări și ale transparenței, astfel cum se prevede la articolul 41 din Carta drepturilor fundamentale a UE.
De asemenea, ar trebui să conferim și organelor independente, precum Ombudsmanul European și Autoritatea Europeană pentru Protecția Datelor, competența de a ajuta instituțiile în vederea realizării unei reforme a procedurilor lor interne.
Cum instituțiile au deja responsabili cu protecția datelor, este în spiritul regulamentului să se numească în fiecare unitate organizațională, cum ar fi direcțiile generale, un responsabil cu informațiile care ar putea fi interlocutorul cetățenilor, respectiv al altor unități administrative care se ocupă de documentele instituțiilor.
Transparența nu este doar un atribut, ci un principiu pe care ar trebui să se bazeze toate procedurile instituțiilor.
Efectele asupra sarcinilor funcționarilor de a redacta, înregistra, negocia, clasifica și arhiva documente UE ar trebui armonizate, protejând în același timp eficiența și transparența instituțiilor UE.
Trebuie să răspundem cât mai rapid posibil solicitărilor tot mai numeroase din partea cetățenilor europeni, dar și ale instituțiilor naționale și ale autorităților regionale, în primul rând parlamentele naționale.
Am decis să prezint o serie de modificări referitoare la următoarele aspecte:
• separarea beneficiarilor de domeniul de aplicare al prezentului regulament;
• la articolul care cuprinde definițiile, am decis să reintroduc vechea definiție a documentului care există în actualul regulament, deoarece aceasta pare mai cuprinzătoare și am modificat, pentru claritate, definiția bazei de date, printr-o referire la informațiile cuprinse în acele baze de date care ar trebui de asemenea puse la dispoziția publicului, la cerere; instituțiile prevăd instrumente specifice pentru a pune la dispoziție aceste informații;
• am introdus, de asemenea, noi definiții ale documentelor clasificate și legislative, precum și ale sarcinilor administrative, sistemelor de arhivare și arhivelor istorice;
• am modificat articolul privind excepțiile, efectuând o distincție între protecția intereselor publice și private;
• am încercat, de asemenea, să precizez regimul care să se aplice documentelor unor terțe părți, aspect care de obicei a cauzat multe probleme în instituții;
• am modificat de asemenea articolul privind documentele care se publică în Jurnalul Oficial al UE;
• am introdus un amendament privind rolul și responsabilitatea responsabilului cu informațiile menționat mai sus, consolidând rolul Ombudsmanului European ca punct de referință pentru responsabilii cu informațiile din instituții, pe care aceștia l-ar putea consulta în caz de îndoieli;
• în fine, am introdus un amendament privind sancțiunile care se aplică pentru nerespectarea prezentului regulament.
Scopul meu este, bineînțeles, să modific prezentul regulament pentru a spori transparența, fără a face acest instrument prea specific și dificil de aplicat.
Prin urmare, m-am concentrat asupra principiilor generale care mai lipseau din actualul regulament în ceea ce privește activitățile legislative și administrative ale instituțiilor.
În același timp, sper ca acest instrument să fie utilizat pentru îmbunătățirea practicilor instituțiilor, învățând de pe urma experiențelor din trecut, care mi-au servit ca principală sursă de inspirație la redactarea amendamentelor.
OPINIE MINORITARĂ
depusă în conformitate cu articolul 52 alineatul (3) din Regulamentul de procedură
Roberta Angelilli, Simon Busuttil, Kinga Gál, Lívia Járóka, Véronique Mathieu, Georgios Papanikolaou, Csaba Sógor, Renate Sommer, Wim van de Camp, Axel Voss, Manfred Weber, Elena Oana Antonescu, Petru Constantin Luhan, Marian-Jean Marinescu, Bogusław Sonik, Esther Herranz García
În conformitate cu articolul 52 alineatul (3) din Regulamentul de procedură, Grupul PPE solicită anexarea următoarei opinii minoritare la expunerea de motive care însoțește proiectul de raport adoptat, referitor la propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei
2008/0090(COD) , COM(2008)0229
Ca grup cu cea mai mare pondere în Parlamentul European, Grupul PPE s-a pronunțat întotdeauna pentru mai multă transparență în ceea ce privește mecanismele de legiferare și de luare a deciziilor ale UE și, prin aceasta, pentru un acces mai larg al cetățenilor la documentele UE.
Prezentul raport depășește cu mult acest obiectiv și abordează chestiuni care nu pot face obiectul unui astfel de regulament.
Acordul Grupului PPE a devenit imposibil în special din cauza următoarelor aspecte ale raportului:
· Sunt considerate documente orice date sau conținuturi, indiferent de forma lor, care au, în vreun fel, legătură cu politicile, măsurile sau deciziile UE.
Printre acestea sunt incluse și documentele pregătitoare, confidențiale și secrete în legătură cu care atât protecția, cât și spațiul de reflecție („space to think ”) ar trebui reduse la minimum.
· Accesul nerestricționat la documente și la documentele legislative pregătitoare, precum și la toate informațiile aferente, referitoare la diferitele etape ale procesului interinstituțional, ar deschide calea către proceduri care nu pot fi plasate în aceeași categorie cu accesul la documente și ar îngreuna considerabil luarea deciziilor.
Grupul PPE se pronunță ferm în sprijinul protejării vieții private, a datelor cu caracter personal, a secretelor comerciale și a informațiilor sensibile referitoare la procedurile judiciare, concursuri și dosare de personal deținute de instituțiile UE
În cadrul negocierilor, Grupul PPE a acționat întotdeauna în mod constructiv.
Ținând seama de interesele cetățenilor, grupul s-a pronunțat fără întârziere în favoarea implementării imediate a celei de a doua propuneri a Comisiei (COM(2011) 137), pentru a asigura conformitatea cu cerințele Curții de Justiție a Uniunii Europene și cu Tratatul de la Lisabona.
30.11.2010
AVIZ al Comisiei pentru afaceri constituționale
destinat Comisiei pentru libertăți civile, justiție și afaceri interne
referitor la propunerea de regulament al Parlamentului European și al Consiliului privind accesul public la documentele Parlamentului European, ale Consiliului și ale Comisiei (reformare)
( COM(2008)0229 – C6-0184/2008 – 2008/0090(COD) )
Raportoare (*): Anneli Jäätteenmäki
(*) Procedura comisiilor asociate – articolul 50 din Regulamentul de procedură
JUSTIFICARE SUCCINTĂ
Prezentul Regulament 1049/2001 privind accesul public la documentele UE a constituit un pas semnificativ către o mai mare deschidere în cadrul Uniunii.
În cei opt ani de la punerea sa în aplicare, acest act a contribuit la crearea unei culturi mai transparente în materie de administrație în instituțiile europene.
Tratatul de la Lisabona sporește importanța transparenței, în temeiul articolului 10 alineatul (3) din TUE, care prevede că: „Orice cetățean are dreptul de a participa la viața democratică a Uniunii.
Deciziile se iau în mod cât mai deschis și la un nivel cât mai apropiat posibil de cetățean”.
Noul tratat extinde în mod clar domeniul de aplicare al regulamentului.
Înainte, tratatul făcea apel la transparență doar din partea Parlamentului, a Consiliului și a Comisiei, însă acum articolul 15 din TFUE prevede că „Orice cetățean (...) are drept de acces la documentele instituțiilor, organelor, oficiilor și agențiilor Uniunii, indiferent de suportul pe care se află aceste documente”.
Parlamentul a adresat mai multe solicitări Comisiei în vederea prezentării unei noi propuneri de reformare a Regulamentului 1049/2001 ținând seama de modificarea temeiului său juridic, introdusă de Tratatul de la Lisabona.
În decembrie 2009, Parlamentul a adoptat o rezoluție în care susținea că regulamentul trebuie actualizat de urgență și și-a manifestat regretul că Comisia nu a prezentat o propunere modificată.
Mai mult decât atât, de la prezentarea propunerii Comisiei în 2008, Curtea de Justiție a luat o serie de decizii foarte importante privind accesul la documente.
Cea mai importantă dintre acestea este cauza Turco (T-84/03 Turco/Consiliul), în care Curtea a hotărât că trebuie acordat acces și la avizele serviciilor juridice.
În concluziile sale, Curtea conchide că: „prin deschidere, instituțiile capătă, în ochii cetățenilor europeni, o mai mare legitimitate, aceștia având mai multă încredere în ele”.
Totuși, Comisia a refuzat să facă o nouă propunere.
Singura modificare pe care a făcut-o de fapt Comisia este modificarea temeiului juridic al regulamentului, care a fost făcută în comunicarea Omnibus, în decembrie 2009.
În această situație, comisia competentă în fond, Comisia pentru libertăți civile, justiție și afaceri interne, a decis că Parlamentul ar trebui să preia rolul Comisiei și să facă modificările necesare în vederea „lisabonizării” regulamentului.
Conținutul propunerii Comisiei
Suntem obligați acum să pornim de la propunerea Comisiei din 2008.
Din păcate, această propunere nu sporește transparența Uniunii la nivelul prevăzut în noul tratat.
Din contra, multe dintre amendamentele propuse de Comisei ar reduce chiar actualul standard.
Amendamentul cel mai drastic dintre cele pe care le propune Comisia este amendamentul la articolul 3, care restrânge semnificativ definiția dată documentelor.
În opinia raportoarei, definiția actuală ar trebui menținută, deoarece acoperă toate documentele relevante, nu numai pe cele înregistrate.
Un alt amendament pe care raportoarea îl consideră îngrijorător este acela referitor la dreptul statelor membre de a nu acorda acces la documentele menționate la articolul 5.
Formularea propusă de Comisie ar conferi statelor membre dreptul nelimitat de a apela la propria lor legislație pentru a justifica neacordarea accesului la documentele care provin de la un stat membru.
Instituțiile ar examina doar motivațiile fondate pe regulament și nu pe legislația națională.
Un astfel de drept ar „dilua” principiul transparenței, lăsându-l cu totul la latitudinea statelor membre.
Excepțiile menționate la articolul 4 din regulament ar trebui să fie suficiente.
În caz contrar, modificările ar trebui aduse articolului 4, și nu acordând statelor membre drepturi nelimitate.
Scopul regulamentului
Așa cum reiese din titlul regulamentului, acesta se referă la accesul public la documente.
Obiectivul nostru principal este de a garanta drepturile cetățenilor de a participa la viața democratică a Uniunii, acordând un acces cât mai larg la documentele UE.
Potrivit raportorului, ar trebui făcută a distincție clară între „accesul public la documente” și „informarea și participarea cetățenilor”, pe de o parte, și dreptul de acces al instituțiilor, chiar și la documente confidențiale, pe de altă parte.
Al doilea tip de acces poate fi stabilit printr-un acord interinstituțional.
AMENDAMENTE
Comisia pentru afaceri constituționale recomandă Comisiei pentru libertăți civile, justiție și afaceri interne, competentă în fond, să includă în raportul său următoarele amendamente:
Amendamentul
1
Propunere de regulament
Articolul 3 – litera a
Textul propus de Comisie
Amendamentul
(a) prin „document” se înțelege orice conținut, indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală) redactat de către o instituție și transmis în mod oficial la unul sau mai mulți destinatari, înregistrat sau primit de către o instituție în alt mod ; datele existente în sistemele de stocare, procesare și recuperare electronică reprezintă documente dacă pot fi extrase sub formă de imprimat sau copie electronică , folosind instrumentele disponibile de exploatare a sistemului;
(a) prin „document” se înțeleg orice date sau conținut, indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală) privind un subiect referitor la politicile, activitățile și deciziile care țin de competența instituției, organului, oficiului sau agenției ; informațiile existente în sistemele de stocare, procesare și recuperare electronică (inclusiv sistemele externe utilizate pentru activitatea unei instituții, a unui organ, a unui oficiu sau a unei agenții) constituie un document sau documente dacă pot fi extrase sub formă de unul sau mai multe imprimate sau copii electronice , folosind instrumentele disponibile de exploatare a sistemului;
Justificare
Amendamentul propus de Comisie ar limita accesul publicului doar la un număr restrâns de documente.
În felul acesta, s-ar înregistra o scădere clară a standardelor de deschidere în raport cu situația actuală.
Amendamentul
2
Propunere de regulament
Articolul 4 – alineatul 2 – litera c
Textul propus de Comisie
Amendamentul
(c) consultanței juridice și procedurilor judiciare , procedurilor de arbitraj și de soluționare a diferendelor ;
(c) avizelor juridice privind procedurile judiciare;
Justificare
În hotărârea pronunțată în cauza Turco, Curtea de Justiție a statuat că dezvăluirea avizelor juridice formulate în contextul inițiativelor legislative mărește gradul de transparență și deschidere al procesului legislativ și consolidează drepturile democratice ale cetățenilor europeni.
Amendamentul
3
Propunere de regulament
Articolul 4 – alineatul 3
Textul propus de Comisie
Amendamentul
(3) Accesul la următoarele documente este refuzat în cazul în care divulgarea acestora ar aduce o gravă atingere procesului decizional al instituțiilor:
eliminat
(a) documente referitoare la o chestiune în care nu s-a luat încă o decizie;
(b) documentele conținând avize destinate uzului intern în cadrul deliberărilor și al consultărilor preliminare în cadrul instituțiilor în cauză, chiar și după luarea deciziei.
Amendamentul
4
Propunere de regulament
Articolul 4 – alineatul 4
Textul propus de Comisie
Amendamentul
(4) Se aplică excepțiile prevăzute la alineatele (2) și (3) , mai puțin în cazul în care un interes public superior justifică divulgarea conținutului documentelor în cauză.
În ceea ce privește alineatul 2 litera (a) se consideră că există un interes public superior care justifică divulgarea atunci când informațiile solicitate se referă la emisii în mediu .
(4) Se aplică excepțiile prevăzute la alineatul (2) , mai puțin în cazul în care un interes public superior justifică divulgarea conținutului documentelor în cauză.
Atunci când un interes public care justifică divulgarea este evaluat , se acordă o importanță deosebită faptului că documentele solicitate se referă la protecția drepturilor fundamentale, a mediului sau a sănătății umane .
Justificare
Regulamentul 1367/2006 stabilește un interes public superior în ceea ce privește difuzarea de informații referitoare la emisiile în mediu.
Ar trebui să existe o prezumție similară în favoarea unui interes public superior în cazul furnizării de informații referitoare la protecția drepturilor fundamentale sau a riscurilor pentru sănătate.
Amendamentul
5
Propunere de regulament
Articolul 4 – alineatul 5
Textul propus de Comisie
Amendamentul
(5) Se divulgă numele, titlurile și funcțiile celor care dețin o funcție publică, ale funcționarilor publici și ale reprezentanților grupurilor de interese, atunci când sunt legate de activitatea lor profesională, cu excepția cazului în care, având în vedere circumstanțele speciale, divulgarea ar afecta negativ persoanele în cauză.
Alte date cu caracter personal se divulgă în conformitate cu condițiile referitoare la prelucrarea legală a unor astfel de date, stabilite prin legislația comunitară privind protecția persoanelor în ceea ce privește prelucrarea datelor cu caracter personal .
(5) Datele cu caracter personal nu se divulgă atunci când o astfel de divulgare ar aduce prejudicii vieții private sau integrității persoanei vizate.
Un astfel de prejudiciu nu apare:
– în cazul în care datele se referă doar la activitățile profesionale ale persoanei vizate, exceptând situația în care, datorită unor circumstanțe deosebite, există motive de a considera că divulgarea ar afecta în mod negativ persoana respectivă;
– în cazul în care datele se referă doar la o persoană publică, exceptând situația în care, datorită unor circumstanțe deosebite, există motive de a considera că divulgarea ar afecta în mod negativ persoana respectivă sau alte persoane cu care aceasta are legături;
– în cazul în care datele au fost deja publicate, cu acordul persoanei în cauză.
În orice caz, datele cu caracter personal se divulgă atunci când un interes public superior impune divulgarea acestora.
În aceste cazuri, instituției, organului, oficiului sau agenției li se cere să specifice în ce constă interesul public.
Aceasta (acesta) prezintă motivele pentru care, în cazul dat, interesul public primează în fața intereselor persoanei vizate.
În cazul în care o instituție, un organ, un oficiu sau o agenție refuză accesul la un document în temeiul prezentului alineat, ia în considerare posibilitatea acordării unui acces parțial la documentul respectiv .
Justificare
Propunerea Comisiei nu răspunde nevoii de a avea un echilibru corect între drepturile fundamentale în discuție.
Amendamentul
6
Propunere de regulament
Articolul 4 – alineatul 7
Textul propus de Comisie
Amendamentul
(7) Excepțiile prevăzute în prezentul articol se aplică doar în perioada în care protecția se justifică prin conținutul documentului.
Excepțiile se pot aplica în cursul unui termen de cel mult treizeci de ani.
În cazul documentelor care se încadrează la excepțiile privind protecția datelor cu caracter personal sau interesele comerciale și documentele sensibile, excepțiile pot continua să se aplice, dacă este necesar, și după expirarea acestei perioade.
(7) Excepțiile prevăzute în prezentul articol nu se aplică documentelor transmise în cadrul procedurilor concretizate prin acte legislative sau nelegislative general aplicabile .
Excepțiile se aplică doar în perioada în care protecția se justifică prin conținutul documentului.
Excepțiile se pot aplica în cursul unui termen de cel mult treizeci de ani.
Justificare
În hotărârea pronunțată în cauza Turco, Curtea de Justiție a statuat că dezvăluirea avizelor juridice formulate în contextul inițiativelor legislative mărește gradul de transparență și deschidere al procesului legislativ și consolidează drepturile democratice ale cetățenilor europeni.
Amendamentul
7
Propunere de regulament
Articolul 7 – alineatul 4a (nou)
Textul propus de Comisie
Amendamentul
(4a) Fiecare instituție numește o persoană responsabilă care verifică că toate termenelor stabilite în prezentul articol sunt respectate în mod corespunzător.
Justificare
Ombudsmanul a recomandat crearea funcției de „responsabil cu informațiile”, care să se ocupe de respectarea termenelor.
Amendamentul
8
Propunere de regulament
Articolul 8a (nou)
Textul propus de Comisie
Amendamentul
Articolul 8a
Noile cereri
În cazul în care, în urma informațiilor primite, solicitantul dorește să obțină noi documente din partea instituțiilor, această solicitare se tratează ca o nouă cerere, în conformitate cu dispozițiile articolelor 7 și 8.
PROCEDURÃ
Titlu
Accesul publicului la documentele Parlamentului European, ale Consiliului și ale Comisiei
Referințe
COM(2008)0229 – C6-0184/2008 – 2008/0090(COD)
Comisie competentă în fond
LIBE
Aviz emis de către
Data anunțului în plen
AFCO
19.10.2009
Raportor pentru aviz
Data numirii
Anneli Jäätteenmäki
22.2.2010
Examinare în comisie
6.4.2010
4.5.2010
2.6.2010
Data adoptării
30.11.2010
Rezultatul votului final
+:
–:
0:
13
10
Membri titulari prezenți la votul final
Andrew Henry William Brons, Andrew Duff, Ashley Fox, Matthias Groote, Roberto Gualtieri, Enrique Guerrero Salom, Zita Gurmai, Gerald Häfner, Stanimir Ilchev, Constance Le Grip, Morten Messerschmidt, Potito Salatto, Algirdas Saudargas, György Schöpflin, Indrek Tarand, Rafał Trzaskowski
Membri supleanți prezenți la votul final
Elmar Brok, Anneli Jäätteenmäki, Alain Lamassoure, Íñigo Méndez de Vigo, Helmut Scholz
Membri supleanți [articolul 187 alineatul (2)] prezenți la votul final
Francesca Balzani, Maria do Céu Patrão Neves
3.12.2010
AVIZ al Comisiei pentru petiții
destinat Comisiei pentru libertăți civile, justiție și afaceri interne
Accesul public la documentele Parlamentului European, ale Consiliului și ale Comisiei
( COM(2008)0229 – C6‑0184/2008 – 2008/0090(COD) )
Raportoare pentru aviz: Ágnes Hankiss
JUSTIFICARE SUCCINTĂ
În conformitate cu articolul 1 alineatul (2) din Tratatul privind Uniunea Europeană (TUE), instituțiile și organele comunitare trebuie să ia decizii cu respectarea deplină a principiului transparenței și cât mai aproape cu putință de cetățeni.
Pentru a le oferi posibilitatea de a participa efectiv la procesul politic și de a trage la răspundere autoritățile publice, este necesar ca atât cetățenii, cât și organismele alese să dispună de un acces cât mai larg la documentele instituțiilor europene.
Cu toate acestea, modificările propriu-zise pe care Comisia le-a adus regulamentului sunt dezamăgitoare, deoarece în mai multe cazuri propunerile Comisiei reprezintă mai degrabă un pas înapoi decât un pas îndrăzneț înainte, în sensul unui „efort către o mai mare transparență”.
Mai întâi de toate, Comisia ar fi trebuit să își revizuiască în întregime propunerea anterioară deoarece intrarea în vigoare a Tratatului privind Funcționarea Uniunii Europene oferă un nou cadru juridic în temeiul articolului 15 alineatul (3).
Comisia ar fi trebuit să includă propunerea sa în COM(2009)0665 referitoare la consecințele intrării în vigoare a Tratatului de la Lisabona.
Comisia nu a retras în mod oficial propunerea și nu a înlocuit-o cu o nouă propunere care să țină seama de noul cadru prevăzut în Tratatul de la Lisabona.
Cel mai însemnat pas înapoi îl reprezintă reformularea de către Comisie a definiției termenului de „document” (articolul 3), conceptul care stă chiar la baza regulamentului.
Raportorul dumneavoastră consideră că, în loc ca definiția să fie restrânsă, așa cum propune de fapt Comisia, termenul de „document” ar trebui lărgit pentru a viza „informațiile oficiale”, deoarece accesul solicitanților la informații ar face posibilă solicitarea de informații specifice într-un mod mai precis, țintit și cuprinzător, evitând primirea unei mari cantități de date inutile, care ar putea genera costuri suplimentare.
Noua definiție ar putea, de asemenea, facilita obținerea accesului parțial la anumite documente clasificate și ar face posibilă diferențierea clară a informațiilor neoficiale de cele oficiale.
Deși scopul prezentului regulament rămâne facilitarea accesului public la documentele instituțiilor, organelor, oficiilor și agențiilor din UE, punerea la dispoziția publicului a documentelor intermediare, precum proiectele de notă sau memorandumurile, ar putea modifica cursul oficial al informațiilor către canale informale și/sau interguvernamentale, ceea ce ar avea ca rezultat un grad mai scăzut de transparență și o Uniunea Europeană mai slabă.
Taxele de căutare și duplicare ar trebui limitate la taxe standard rezonabile pentru căutare și duplicare.
Comisia ar trebui să facă propuneri pentru punctele menționate mai sus.
Pentru cetățeni este de o importanță deosebită ca, de exemplu, în cazul procedurilor privind încălcarea dreptului comunitar, care sunt adesea rezultatul petițiilor înaintate de cetățeni, să fie acordat un acces nerestricționat la toate documentele legate de procedurile încheiate privind încălcarea dreptului comunitar.
Aceasta include documentele furnizate de statele membre.
Raportorul dumneavoastră subliniază că propunerea Comisiei de a acorda statelor membre dreptul de a refuza accesul la documente (articolul 5) în temeiul legislației proprii este contrar jurisprudenței Curții de Justiție Europene și, prin urmare, nu este acceptabil.
În privința articolului 9 („Regimul aplicabil documentelor sensibile”), este important ca instituțiile, organismele, oficiile și agențiile Uniunii să stabilească o serie de norme comune de clasificare a acestui tip de documente, iar normele să fie făcute publice.
Comisia pentru petiții consideră că menținerea și sporirea încrederii cetățenilor în instituțiile, organele, oficiile și agențiile UE sunt deosebit de importante.
UE trebuie să protejeze datele cu caracter personal și viața privată la cele mai înalte standarde posibile și nu ar trebui să instituie norme care să permită adoptarea unor măsuri dificil de aplicat din punct de vedere obiectiv.
Deși există o jurisprudență europeană privind interpretarea „interesului public major”, ar fi de dorit ca Comisia să ofere o definiție exactă și concretă a termenului.
Informațiile clasificate nu se transmit de la recipient către o terță parte fără consimțământul prealabil al emitentului.
Comisia pentru petiții ar saluta crearea unui cadru și a unei proceduri comune pentru normele de declasificare, inclusiv posibilitatea ca instituțiile, organismele, oficiile și agențiile Uniunii să revizuiască și să modifice categoria de clasificare a unui document în urma unei cereri pentru acces public la acesta.
Astfel, documente clasificate anterior ar putea fi puse la dispoziție într-un mod mai flexibil.
În cazul în care o instituție respinge cererea pentru obținerea unui document pe baza dispozițiilor prevăzute în prezentul regulament, instituția este obligată să ofere o notificare care să menționeze dacă și când ar putea fi posibil, într-o etapă ulterioară, accesul parțial sau total la documentul respectiv.
Raportorul dumneavoastră este de părere că, pentru ca Inițiativa europeană în materie de transparență să fie un succes, solicitanții trebuie să poată găsi și dobândi ușor informațiile pe care le doresc.
Ca atare, în contextul prezentului regulament, instituțiile ar trebui să garanteze furnizarea documentelor fie printr-o interfață comună pentru registrele lor de documente, fie printr-o interfață cu legături directe către registrul fiecărei instituții.
Mai mult, astfel cum a fost cazul prezentului regulament, ar trebui să se solicite Comisiei să prezinte un raport privind punerea în aplicare a regulamentului revizuit și să facă, acolo unde este cazul, recomandări pentru îmbunătățiri.
AMENDAMENTE
Comisia pentru petiții recomandă Comisiei pentru libertăți civile, justiție și afaceri interne, competentă în fond, să includă în raportul său următoarele amendamente:
Amendamentul
1
Propunere de regulament
Articolul 2 – alineatul 2
Textul propus de Comisie
Amendamentul
(2) Prezentul regulament se aplică tuturor documentelor deținute de o instituție , și anume întocmite sau primite de către aceasta și aflate în posesia acesteia , privind un subiect referitor la politicile, activitățile și deciziile care țin de sfera de responsabilitate a instituției respective în toate domeniile de activitate ale Uniunii Europene.
(2) Prezentul regulament se aplică tuturor documentelor deținute de o instituție, organism, oficiu sau agenție a Uniunii Europene privind un subiect referitor la politicile, activitățile, procedurile încheiate referitoare la cazurile de încălcare a dreptului UE și deciziile care țin de sfera de responsabilitate a instituției respective în toate domeniile de activitate ale Uniunii Europene.
Justificare
Regulamentul ar trebui să se aplice tuturor documentelor (astfel cum este prevăzut la articolul 3) deținute de o instituție, organism, oficiu sau agenție a Uniunii Europene.
Se face o referire specială la documentele privind investigațiile în cazurile de încălcare a dreptului comunitar care ar putea fi solicitate de părți (de exemplu, de petiționari) pentru a-și exercita dreptul de a iniția o cale de atac sau dreptul la despăgubiri.
Amendamentul
2
Propunere de regulament
Articolul 3 – litera a
Textul propus de Comisie
Amendamentul
(a) prin „document” se înțelege orice conținut , indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală) redactat de către o instituție și transmis în mod oficial la unul sau mai mulți destinatari, înregistrat sau primit de către o instituție în alt mod; datele existente în sistemele de stocare, procesare și recuperare electronică reprezintă documente dacă pot fi extrase sub formă de imprimat sau copie electronică, folosind instrumentele disponibile de exploatare a sistemului ;
(a) prin „document” se înțelege o înregistrare sau un set de înregistrări întocmită(e) în scopuri oficiale , indiferent de suport (scris pe hârtie sau stocat sub formă electronică, înregistrare sonoră, vizuală sau audiovizuală) referitoare la o chestiune care este de competența instituțiilor, organelor, oficiilor sau agențiilor Uniunii .
Acestea nu includ proiecte, note și memorandumuri care nu sunt destinate a face parte dintr-un dosar ;
Justificare
Definiția termenului de „document” propusă de Comisie este prea restrânsă.
Un document ar putea fi considerat ca un „document” în sensul regulamentului doar dacă acesta este transmis în mod oficial sau înregistrat într-un alt mod.
Acesta ar fi un pas înapoi în ceea ce privește transparența.
Punerea la dispoziția publicului a documentelor intermediare, precum proiectele de notă sau memorandumurile ar putea modifica cursul oficial al informațiilor către canale informale și/sau interguvernamentale care ar avea ca rezultat un grad mai scăzut de transparență și o Uniunea Europeană mai slabă, ceea ce ar fi contraproductiv.
Amendamentul
3
Propunere de regulament
Articolul 3 – litera b
Textul propus de Comisie
Amendamentul
(b) prin „terț” se înțelege orice persoană fizică sau juridică ori entitate exterioară instituției în cauză, inclusiv statele membre , celelalte instituții și organe comunitare sau necomunitare și țările terțe.
(b) prin „terț” se înțelege orice persoană fizică sau juridică ori entitate exterioară instituției în cauză, celelalte instituții și organe din Uniune sau din afara Uniunii și țările terțe.
Justificare
Statele membre nu ar trebui considerate părți terțe în relațiile cu instituțiile sau în comunicările acestora privind aspecte legate de domeniul de activitate al Uniunii.
Amendamentul
4
Propunere de regulament
Articolul 4 – alineatul 1 – litera d
Textul propus de Comisie
Amendamentul
(d) politica financiară, monetară sau economică a Comunității sau a unui stat membru;
(d) politica financiară, monetară sau economică a Uniunii Europene sau a unui stat membru;
Justificare
Această modificare formală este necesară în urma intrării în vigoare a TUE.
Amendamentul
5
Propunere de regulament
Articolul 4 – alineatul 2 – litera c
Textul propus de Comisie
Amendamentul
(c) consultanței juridice și procedurilor judiciare, procedurilor de arbitraj și de soluționare a diferendelor ;
(c) consultanței juridice , cu excepția cazului în care aceasta este oferită în legătură cu procedurile de adoptare a actelor juridice , și procedurilor judiciare;
Justificare
Amendamentul Comisiei la articolul 4 alineatul (2) litera (c) ar reduce standardele în comparație cu normele actuale.
Acest punct este modificat pentru a îmbunătăți standardele și pentru a ține seama de hotărârea Turco (cauzele C-39/05 P și C-52/05 P).
Amendamentul
6
Propunere de regulament
Articolul 4 – alineatul 2 – litera d
Textul propus de Comisie
Amendamentul
(d) obiectivelor activităților de inspecție, de anchetă și de audit;
(d) obiectivelor activităților de inspecție, de anchetă, a procedurilor în domeniul concurenței și a activităților de audit;inspecțiilor, anchetelor, procedurilor în domeniul concurenței și auditurilor;
Justificare
Divulgarea documentelor referitoare la procedurile în domeniul concurenței este refuzată deoarece aceasta poate aduce atingerea protecției unor astfel de proceduri.
Amendamentul
7
Propunere de regulament
Articolul 4 – alineatul 5
Textul propus de Comisie
Amendamentul
(5) Se divulgă numele, titlurile și funcțiile celor care dețin o funcție publică, ale funcționarilor publici și ale reprezentanților grupurilor de interese, atunci când sunt legate de activitatea lor profesională, cu excepția cazului în care, având în vedere circumstanțele speciale, divulgarea ar afecta negativ persoanele în cauză.
Alte date cu caracter personal se divulgă în conformitate cu condițiile referitoare la prelucrarea legală a unor astfel de date, stabilite prin legislația comunitară privind protecția persoanelor în ceea ce privește prelucrarea datelor cu caracter personal.
(5) Se divulgă numele, titlurile și funcțiile celor care dețin o funcție publică, ale funcționarilor publici și ale reprezentanților grupurilor de interese, atunci când sunt legate de activitatea lor profesională , doar cu consimțământul emitentului , cu excepția cazului în care, având în vedere circumstanțele speciale, divulgarea ar afecta negativ viața privată și integritatea persoanelor în cauză.
Alte date cu caracter personal se divulgă în conformitate cu condițiile referitoare la prelucrarea legală a unor astfel de date, stabilite prin legislația Uniunii privind protecția persoanelor în ceea ce privește prelucrarea datelor cu caracter personal.
Se solicită consimțământul celor care dețin o funcție publică, al funcționarilor publici și al reprezentanților grupurilor de interese înainte de a menționa într-un document numele, titlurile și funcțiile acestora.
În cazul în care o instituție, un organism, un oficiu sau o agenție refuză accesul la un document în temeiul alineatului (1), trebuie să ia în considerare posibilitatea acordării unui acces parțial la documentul respectiv.
Justificare
Formularea ar trebui să fie conformă cu recenta hotărâre a CEJ în cauza Bavarian Lager (C-28/08P).
Viitorul acces la documentele întocmite recent ar trebui facilitat.
Amendamentul
8
Propunere de regulament
Articolul 5 – alineatul 2
Textul propus de Comisie
Amendamentul
(2) În cazul în care o cerere de acces privește un document care provine de la un stat membru, document diferit de cele transmise în cadrul procedurilor care duc la un act legislativ sau la un alt act decât legislativ, cu caracter general, se consultă autoritățile statului membru.
Instituția care deține documentul îl va divulga, cu excepția cazului în care statul membru prezintă motive pentru nedivulgarea acestuia, în temeiul excepțiilor menționate la articolul 4 sau în temeiul dispozițiilor specifice din propria legislație care împiedică divulgarea documentului în cauză .
Instituția evaluează pertinența motivelor prezentate de statul membru în măsura în care acestea se bazează pe excepțiile prevăzute în prezentul regulament .
(2) În cazul în care o cerere de acces privește un document care provine de la un stat membru, document diferit de cele transmise în cadrul procedurilor care duc la un act legislativ sau la un alt act decât legislativ, cu caracter general , sau informațiile prezentate Comisiei referitoare la punerea în aplicare a legislației Uniunii, înainte de intentarea oricăror acțiuni în instanță legate de acestea, se consultă autoritățile statului membru.
Instituția, organismul, oficiul sau agenția care deține documentul îl va divulga, cu excepția cazului în care statul membru prezintă motive pentru nedivulgarea acestuia, în temeiul excepțiilor menționate la articolul 4.
Instituția evaluează pertinența unor astfel de motive prezentate de statul membru.
Justificare
Statele membre pot solicita instituțiilor, organelor, oficiilor sau agențiilor UE să refuze accesul la documentele lor în cazul în care această cerere se bazează pe excepțiile prevăzute la articolul 4 (IFAW cauza C-64/05).
Statele membre nu au drept de veto în ceea ce privește documentele care emană de la acestea și nici dreptul de a face referire la dispoziții din legislația națională pentru a justifica confidențialitatea.
Ar trebui acordat acces și la informațiile din statele membre prezentate Comisiei referitoare la punerea în aplicare a dreptului comunitar, înainte de inițierea unor proceduri pe lângă o instanță (recomandarea 4 din rezoluția Cashman).
Amendamentul
9
Propunere de regulament
Articolul 7 – alineatul 3
Textul propus de Comisie
Amendamentul
(3) În cazul respingerii totale sau parțiale a cererii , solicitantul poate adresa, în termen de 15 zile lucrătoare de la primirea răspunsului din partea instituției, o cerere de confirmare prin care solicită ca instituția să-ți revizuiască poziția.
(3) Instituția notifică solicitantul dacă și când ar putea fi posibil accesul ulterior, parțial sau total, la documentul respectiv.
Solicitantul poate adresa, în termen de 15 zile lucrătoare de la primirea răspunsului din partea instituției, o cerere de confirmare prin care solicită ca instituția să-și revizuiască poziția.
Justificare
Solicitanții sunt conștienți de posibilitatea pe care o vor avea în viitor de a accesa documentul solicitat.
Amendamentul
10
Propunere de regulament
Articolul 9 – alineatul 1
Textul propus de Comisie
Amendamentul
(1) Documentele sensibile sunt documente emise de instituții sau agențiile create de către acestea, de statele membre, de țările terțe sau de organizațiile internaționale, clasificate „TRÈS SECRET/TOP SECRET” (Strict secret), „SECRET” (Secret) sau „CONFIDENTIEL” (Confidențial) în temeiul normelor în vigoare în cadrul instituției în cauză , care protejează interesele fundamentale ale Uniunii Europene sau ale unuia sau mai multor state membre în domeniile definite la articolul 4 alineatul (1) litera (a) și, în special, în domeniile siguranței publice, apărării și chestiunilor militare.
(1) Documentele sensibile sunt documente emise de instituții, organele, oficiile sau agențiile create de către acestea, de statele membre, de țările terțe sau de organizațiile internaționale, clasificate „TRÈS SECRET/TOP SECRET” (Strict secret), „SECRET” (Secret) sau „CONFIDENTIEL” (Confidențial) în temeiul normelor comune stabilite de instituțiile, organismele, oficiile și agențiile care protejează interesele fundamentale ale Uniunii Europene sau ale unuia sau mai multor state membre în domeniile definite la articolul 4 alineatul (1) literele (a) și (b) și, în special, în domeniile siguranței publice, apărării și chestiunilor militare.
Justificare
Propunerea Comisiei de a nu modifica articolul 9 nu corespunde modificărilor propuse pentru articolul 4, care în prezent face ca referința de la alineatul (1) din prezentul articol să fie incoerentă și greșită.
În conformitate cu articolul 15 din TFUE condițiile și limitele pentru accesul la documente ar trebui, de asemenea, stabilit în codecizie.
Prin urmare, este imperativ și conform temeiului juridic ca instituțiile, organele, oficiile și agențiile să adopte norme comune privind clasificarea.
Amendamentul
11
Propunere de regulament
Articolul 9 – alineatul 6
Textul propus de Comisie
Amendamentul
(6) Normele instituțiilor cu privire la documentele sensibile sunt făcute publice.
(6) Normele comune ale instituțiilor, organismelor, oficiilor sau agențiilor cu privire la documentele sensibile sunt făcute publice.
Justificare
Propunerea Comisiei de a nu modifica articolul 9 nu corespunde modificărilor propuse pentru articolul 4, care în prezent face ca referința de la alineatul (1) din prezentul articol să fie incoerentă și greșită.
În conformitate cu articolul 15 din TFUE condițiile și limitele pentru accesul la documente ar trebui, de asemenea, stabilit în codecizie.
Prin urmare, este imperativ și conform temeiului juridic ca instituțiile, organele, oficiile și agențiile să adopte și să publice norme comune privind clasificarea.
Amendamentul
12
Propunere de regulament
Articolul 11 – alineatul 3
Textul propus de Comisie
Amendamentul
(3) Instituțiile iau imediat măsurile necesare pentru crearea unui registru care să fie disponibil până la 3 iunie 2002 .
(3) Instituțiile iau imediat măsurile necesare pentru crearea unei interfețe comune pentru registrele instituțiilor, pentru a asigura coordonarea între registre .
Amendamentul
13
Propunere de regulament
Articolul 12 – alineatul 1
Textul propus de Comisie
Amendamentul
(1) Documentele întocmite sau primite în cadrul procedurilor de adoptare a actelor comunitare legislative sau altele decât legislative, cu caracter general devin direct accesibile publicului, sub rezerva articolelor 4 și 9 .
(1) În măsura posibilului, instituțiile pun la dispoziția directă a publicului documentele în format electronic sau prin intermediul unui registru, în conformitate cu normele în vigoare din cadrul instituției, oficiului sau agenției în cauză .
Justificare
Pentru a menține standardele actuale, se reintroduce textul prezentului articol 12 alineatul (1).
Amendamentul
14
Propunere de regulament
Articolul 17 – alineatul 1a (nou)
Textul propus de Comisie
Amendamentul
Cel târziu până la .. .. …, Comisia publică un raport privind punerea în aplicare a principiilor prezentului regulament și face recomandări, inclusiv, inter alia, o definiție a termenului de „interes public superior” și, dacă este cazul, propuneri de revizuire a prezentului regulament și un program de acțiune conținând măsuri pe care instituțiile, organele, oficiile și agențiile să le adopte.
Justificare
Așa cum s-a întâmplat în cazul prezentului regulament, ar trebui prezentat un raport privind punerea în aplicare a regulamentului și, acolo unde este cazul, ar trebui făcute recomandări și propuneri de îmbunătățire.
PROCEDURĂ
Titlu
Accesul publicului la documentele Parlamentului European, ale Consiliului și ale Comisiei
Referințe
COM(2008)0229 – C6-0184/2008 – 2008/0090(COD)
Comisie competentă în fond
LIBE
Aviz emis de către
Data anunțului în plen
PETI
19.10.2009
Raportor pentru aviz
Data numirii
Ágnes Hankiss
4.5.2010
Data adoptării
1.12.2010
Rezultatul votului final
+:
–:
0:
17
1
1
Membri titulari prezenți la votul final
Victor Boștinaru, Michael Cashman, Pascale Gruny, Ágnes Hankiss, Roger Helmer, Carlos José Iturgaiz Angulo, Erminia Mazzoni, Judith A. Merkies, Willy Meyer, Chrysoula Paliadeli, Ernst Strasser, Diana Wallis, Angelika Werthmann, Tatjana Ždanoka
Membri supleanți prezenți la votul final
Zoltán Bagó, Tamás Deutsch
Membri supleanți [articolul 187 alineatul (2)] prezenți la votul final
Inés Ayala Sender, Petru Constantin Luhan, Bogdan Kazimierz Marcinkiewicz
AVIZ al Comisiei pentru afaceri JURIDICE
ref.
D(2011)51887
Juan Fernando López Aguilar
Președinte, Comisia pentru libertăți civile, justiție și afaceri interne
ASP 11G306
Bruxelles
Ref.: Propunerea de regulament al Parlamentului European și al Consiliului de modificare a Regulamentului (CE) nr.
1049/2001 privind accesul public la documentele Parlamentului European, ale Consiliului și ale Comisiei (COM (2011) 137 final)
Stimate domnule López Aguilar,
Comisia pentru afaceri juridice a primit solicitarea de a emite un aviz cu privire la propunerea menționată mai sus.
Pentru a fi în măsură să respectăm calendarul comisiei competente în fond, prezenta scrisoare constituie avizul solicitat.
1.
Se cuvine să reamintim, pentru a contextualiza, că propunerea de reformare a Regulamentului (CE) nr.
1049/2011 ( COM(2008)0229 ) (denumită în continuare „prima propunere”) a rămas, ani la rând, pe lista de așteptare.
În 2009, Parlamentul European a adoptat amendamentele în ședință plenară, dar votarea unei rezoluții legislative a fost amânată, deoarece propunerea a fost retrimisă către comisia competentă în fond
Texte adoptate, P6_TA(2009)0114 . .
Odată cu intrarea în vigoare a Tratatului de la Lisabona, s-a stabilit un nou cadru juridic privind accesul la documente.
Cu toate acestea, Comisia a decis să nu retragă propunerea
Comunicarea Comisiei către Parlament și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ). („prima propunere”) și să nu prezinte o propunere revizuită, care ar fi luat pe deplin în considerare cerințele referitoare la o mai mare transparență consacrate de Tratatul de la Lisabona și stabilite în jurisprudența Curții de Justiție.
2.
Între timp, rezoluția Hautala-Sargentini referitoare la punerea în aplicare a Regulamentului 1049/01 a fost adoptată cu o majoritate covârșitoare în ședința plenară din septembrie 2011.
Rezoluția Hautala-Sargentini reiterează faptul că, odată cu Tratatul de la Lisabona, transparența a devenit un drept fundamental obligatoriu din punct de vedere juridic și că, „având în vedere cei zece ani de experiență în aplicarea Regulamentului (CE) nr.
1049/2001 și ținând seama de jurisprudența Curții de Justiție
În ceea ce privește jurisprudența Curții de Justiție a Uniunii Europene și a Tribunalului privind accesul la documente, raportul se referă la hotărârile Curții în cauzele Turco (cauzele conexate C-39/05 P și C-52/05 P), Bavarian Lager (cauza C-28/08), Volker und Marcus Schecke (cauzele conexate C-92/09 și C-93/09), Technische Glaswerke Ilmenau - TGI (C-139/07 P) și API (cauzele conexate C-514/07 P, C-528/07 P și C-532/07 P) și ale Tribunalului în cauzele Access Info Europe (T-233/09), MyTravel (cauza T-403/05), Borax (cauzele T-121/05 și T-166/05), Joséphidès (cauza T-439/08), Co-Frutta (cauzele conexate T-355/04 și T-446/04), Terezakis (cauza T-380/04), Agrofert Holdings (cauza T-111/07) și Editions Jacob (cauza T-237/05). , este necesară revizuirea regulamentului, pentru a se clarifica unele dintre prevederile sale, pentru a se limita excepțiile și pentru a asigura punerea în practică a transparenței promise de tratate”.
Rezoluția menționată își reiterează, prin urmare, apelul lansat Comisiei de a prezenta „o propunere revizuită de revizuire a Regulamentului (CE) nr.
1049/2001”.
3.
În pofida acestor pași importanți în direcția unei mai mari transparențe și deși au fost organizate mai multe reuniuni și dezbateri împreună cu Consiliul și Comisia
Ultima reuniune organizată de Comisia LIBE între raportor, raportorii alternativi, raportorii pentru aviz și vicepreședintele Comisiei, dl Šefčovič, a avut loc la data de 28 iunie 2011. , aceasta din urmă nu a răspuns decât prin prezentarea, în martie 2011, a unei noi propuneri legislative de regulament de modificare a Regulamentului 1049/2001
COM(2011) 137 final, 2011/0073 (COD). (denumită, în continuare, „cea de-a doua propunere”, care face obiectul prezentei scrisori), prevăzând o actualizare de anvergură redusă a actualului regulament şi extinzând dreptul public de acces la documente la toate instituțiile, organele, oficiile și agențiile Uniunii, în conformitate cu articolul 15 TFUE.
4.
Deoarece coexistența celor două propuneri ale Comisiei („prima propunere” și „cea de-a doua propunere”), care vizează modificarea aceluiași act legislativ, a generat o situație juridică neclară, Serviciul Juridic al Parlamentului European a primit solicitarea de a aduce clarificări privind „efectul direct” al articolului 15 din TFUE și posibilitatea de a considera că propunerea Comisiei („cea de-a doua propunere”) constituie o modificare suficientă a Regulamentului 1049/2011 în ceea ce privește obligațiile prevăzute în Tratatul de la Lisabona.
Serviciul Juridic (a se vedea avizul anexat) a oferit un răspuns clar, prin care confirmă că articolul 15 alineatul (3) al treilea și al patrulea paragraf prevede „în mod direct” că instituțiile, organele, oficiile și agențiile Uniunii trebuie să respecte dispozițiile legislative prevăzute de regulamentele privind accesul la documente.
Mai mult decât atât, având în vedere conținutul său, modificarea propusă a Regulamentului 1049/2001 („cea de-a doua propunere”) nu poate fi considerată drept o modificare a Regulamentului 1049/2001 suficient de amplă pentru a asigura respectarea noului context juridic al Uniunii în urma intrării în vigoare a Tratatului de la Lisabona.
5.
Serviciul Juridic a făcut trimitere, de asemenea, la articolul 44 alineatul (4) din Regulamentul de procedură al Parlamentului European.
Acesta prevede următoarele: „ În cazul în care două sau mai multe propuneri inițiate de Comisie sau de către un stat membru, având același obiectiv legislativ, au fost prezentate Parlamentului simultan sau într-o perioadă scurtă de timp, acestea fac obiectul unui raport unic.
Comisia competentă precizează în acest raport textul la care se referă amendamentele propuse și menționează toate celelalte texte în rezoluția legislativă” .
Serviciul Juridic a conchis că ar fi inadecvat din punct de vedere juridic ca această propunere să fie considerată drept o modificare a primei propuneri a Comisiei.
În concluzie, după examinarea acestui punct în cadrul reuniunii sale din 10-11 octombrie 2011 și în conformitate cu Avizul Serviciului Juridic, Comisia pentru afaceri juridice, cu 10 voturi pentru, 5 împotrivă și nicio abținere
Au fost prezenți următorii membri: Raffaele Baldassarre, Luigi Berlinguer, Sebastian Valentin Bodu, Françoise Castex, Christian Engström, Marielle Gallo, Sajjad Karim, Kurt Lechner, Eva Lichtenberger, Toine Manders, Antonio Masip Hidalgo, Jiří Maštálka, Bernhard Rapkay, Evelyn Regner, Francesco Enrico Speroni, Dimitar Stoyanov, Diana Wallis, Pablo Zalba Bidegain. , recomandă comisiei dumneavoastră, în calitatea sa de comisie competentă în fond, să includă propunerea supusă examinării în prima propunere a Comisiei.
Cu stimă,
Klaus-Heiner Lehne
Anexă: Avizul Serviciului juridic
PROCEDURÃ
Titlu
Accesul public la documentele Parlamentului European, ale Consiliului și ale Comisiei
Referințe
COM(2008)0229 – C6-0184/2008 – 2008/0090(COD)
Data prezentării la PE
30.4.2008
Comisie competentă în fond
Data anunțului în plen
LIBE
19.10.2009
Comisie(i) sesizată(e) pentru avizare
Data anunțului în plen
INTA
19.10.2009
JURI
19.10.2009
AFCO
19.10.2009
PETI
19.10.2009
Avize care nu au fost emise
Data deciziei
INTA
17.3.2010
Raportor(i)
Data numirii
Michael Cashman
22.7.2009
Contestarea temeiului juridic
Data avizului JURI
JURI
5.7.2010
Examinare în comisie
6.10.2009
4.11.2009
4.2.2010
31.5.2010
1.2.2011
19.9.2011
3.10.2011
7.11.2011
23.11.2011
Data adoptării
23.11.2011
Rezultatul votului final
+:
–:
0:
33
17
2
Membri titulari prezenți la votul final
Jan Philipp Albrecht, Alexander Alvaro, Roberta Angelilli, Vilija Blinkevičiūtė, Mario Borghezio, Emine Bozkurt, Simon Busuttil, Carlos Coelho, Tanja Fajon, Kinga Gál, Nathalie Griesbeck, Sylvie Guillaume, Anna Hedh, Salvatore Iacolino, Sophia in ‘t Veld, Lívia Járóka, Timothy Kirkhope, Monica Luisa Macovei, Véronique Mathieu, Georgios Papanikolaou, Carmen Romero López, Judith Sargentini, Birgit Sippel, Csaba Sógor, Renate Sommer, Rui Tavares, Valdemar Tomaševski, Kyriacos Triantaphyllides, Wim van de Camp, Axel Voss, Tatjana Ždanoka
Membri supleanți prezenți la votul final
Elena Oana Antonescu, Michael Cashman, Anna Maria Corazza Bildt, Cornelis de Jong, Leonidas Donskis, Franziska Keller, Petru Constantin Luhan, Marian-Jean Marinescu, Joanna Senyszyn, Bogusław Sonik, Manfred Weber, Cecilia Wikström, Glenis Willmott
Membri supleanți [articolul 187 alineatul (2)] prezenți la votul final
Nessa Childers, Sergio Gaetano Cofferati, Ismail Ertug, Esther Herranz García, Stephen Hughes, Kent Johansson, Marit Paulsen, Ivo Vajgl
Data depunerii
30.11.2011
