ÎNTREBARE ORALĂ URMATĂ DE O DEZBATERE O-0159/09
în conformitate cu articolul 115 din Regulamentul de procedură
de
Sophia in 't Veld
,
Leonidas Donskis
,
Jeanine Hennis-Plasschaert
,
Marietje Schaake
,
Alexander Alvaro
,
Renate Weber
,
Nadja Hirsch
,
Ramon Tremosa I Balcells
,
Olle Schmidt
şi Baroness
Sarah Ludford
, în numele Grupului ALDE
Consiliul
Subiect: Noi evoluții legate de programul CIA de extrădări extraordinare și de închisori secrete pe teritoriul UE
La 18 noiembrie s-a dezvăluit în presă faptul că din 2004 până în 2005 în Lituania a funcționat o închisoare secretă, în care s-a recurs la tortură la interogarea unor persoane suspectate a fi teroriști al-Qaeda.
Parlamentul lituanian a inițiat o a treia investigație, după ce președintele a solicitat realizarea unei anchete.
Potrivit informațiilor din presă, Lituania și-ar fi dat consimțământul față de deschiderea închisorii după ce președintele Bush a promis că va sprijini intrarea acestei țări în NATO.
În același timp, o serie de rapoarte elaborate de PE și de Consiliul Europei au subliniat faptul că este posibil ca autoritățile SUA să se fi folosit de un acord NATO secret încheiat la 4 octombrie 2001 pentru camuflarea activităților CIA pe teritoriul UE.
În Polonia, după ce în cadrul unei anchete parlamentare s-a stabilit că pe teritoriul Poloniei nu există închisori secrete, procurorii au inițiat o anchetă cu privire la prezența unei închisori în apropierea unei foste baze aeriene militare .
La data de 4 noiembrie a acestui an, un tribunal italian a condamnat în contumacie 23 de agenți SUA și doi membri ai serviciilor secrete italiene pentru răpirea lui Abu Omar în Milano și transportarea acestuia cu un avion în Egipt, unde a fost torturat.
Alte guverne au invocat secretul de stat cu privire la o parte din probe .
Unul din agenții CIA condamnați a recunoscut față de reprezentanții presei că au „încălcat legea” și că hotărârile se iau la Washington, în timp de administrația SUA s-a declarat „dezamăgită” de sentința pronunțată de tribunalul italian .
În Regatul Unit, invocând riscul lezării relațiilor dintre serviciile secrete britanice și cele americane, guvernul s-a opus în repetate rânduri publicării unor dovezi care ar demonstra că serviciile secrete britanice l-au interogat pe rezidentul britanic Binyam Mohamed și au avut cunoștință de tratamentul inuman și degradant la care a fost supus acesta de către agenții CIA.
La 19 noiembrie, Înalta Curte a respins - pentru a șasea oară - cererile guvernului .
De asemenea, presa a dezvăluit faptul că în luna octombrie a anului trecut, un avion cu reacție de tip Gulfstream aparținând Statelor Unite și utilizat în legătură cu CIA a fost detectat de două elicoptere SAS într-o operațiune secretă pe Aeroportul Internațional din Birmingham .
Ce intenționează Consiliul să întreprindă pentru aflarea adevărului și garantarea justiției în raport cu încălcările unor drepturi fundamentale ce care au avut loc pe teritoriul european, precum și pentru a se asigura că acestea nu se vor repeta?
Este Consiliul de acord cu faptul că implicarea Europei în aceste încălcări ale dreptului internațional și ale convențiilor privind drepturile omului, precum și faptul că nu s-au oferit clarificări și că nimeni nu și-a asumat răspunderea subminează grav autoritatea morală a Europei în politicile sale externe?
Poate Consiliul să expună pe larg ce a întreprins până în prezent în ceea ce privește clarificarea acuzațiilor aduse?
Are Consiliul cunoștință de acordul NATO de la 4 octombrie 2001?
Cum va proceda Consiliul pentru a se asigura că UE nu renunță la principiile democrației și la drepturile fundamentale în cadrul luptei împotriva terorismului și în cadrul cooperării cu statele terțe, și cu precădere cu SUA?
Va dezbate Consiliul aceste aspecte cu statele membre și cu SUA?
http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons http://www.google.com/hostednews/afp/article/ALeqM5iNvDcuqgrilgGGgpnADjUyTJB18w http://www.statewatch.org/rendition/rendition.html http://abcnews.go.com/Blotter/exclusive-convicted-cia-spy-broke-law/story?id=8995107 http://www.guardian.co.uk/world/2009/nov/19/court-rejects-miliband-cia-request http://www.statewatch.org/rendition/rendition.html
