A6-0390/2008
13.10.2008
*
RAPORT
referitor la propunerea de regulament al Consiliului de modificare a Regulamentului (CE) nr.1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR);
(COM(2008)0306 – C6‑0242/2008 – 2008/0105(CNS))
Comisia pentru agricultură și dezvoltare rurală
Raportor:
Luis Manuel Capoulas Santos
PE 407.829v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................4
AVIZ al Comisiei pentru dezvoltare regională ...............................................22
PROCEDURĂ...........................................................................................................................28
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Consiliului de modificare a Regulamentului (CE) nr.1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR);
( COM(2008)0306 – C6‑0242/2008 – 2008/0105(CNS) )
(Procedura de consultare)
Parlamentul European,
– având în vedere propunerea Comisiei prezentată Consiliului ( COM(2008)0306 ),
– având în vedere articolele 36 și 37 din Tratatul CE, în temeiul căruia a fost consultat de către Consiliu ( C6-0242/2008 ),
– având în vedere articolul 51 din Regulamentul său de procedură,
– având în vedere raportul Comisiei pentru agricultură și dezvoltare rurală și avizul Comisiei pentru dezvoltare regională ( A6-0390/2008 ),
1. aprobă propunerea Comisiei astfel cum a fost modificată;
2. invită Comisia să-și modifice propunerea în consecință, în conformitate cu articolul 250 alineatul (2) din tratatul CE;
3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
4. solicită Consiliului să îl consulte din nou în cazul în care intenționează să modifice în mod substanțial propunerea Comisiei;
5. încredințează Președintelui sarcina de a transmite Consiliului și Comisiei poziția Parlamentului.
Amendamentul 1
Propunere de regulament – act de modificare
Considerentul 1
Textul propus de Comisie
Amendamentul
(1) În contextul evaluării punerii în aplicare a reformei politicii agricole comune (PAC) din 2003, schimbările climatice, energiile regenerabile, gestionarea apei și biodiversitatea au fost identificate ca fiind noi provocări majore pentru agricultura europeană.
(1) În contextul evaluării punerii în aplicare a reformei politicii agricole comune (PAC) din 2003, schimbările climatice, energiile regenerabile, gestionarea apei, biodiversitatea și renunțarea la cotele de lapte au fost identificate ca fiind noi provocări majore pentru agricultura europeană.
Justificare
Trebuie adăugată ca o a cincia prioritate „renunțarea la cotele de lapte“.
Printre măsurile adecvate conexe renunțării la cotele de lapte se numără în special măsurile de creștere a competitivității (îndeosebi stimularea investițiilor în agricultură), de încurajare a surselor de venit alternative (diversificare) și de conservare a peisajului chiar și în zonele defavorizate (de exemplu, prin indemnizații compensatorii sau prime pentru pășunat).
Amendamentul 2
Propunere de regulament – act de modificare
Considerentul 5
Textul propus de Comisie
Amendamentul
(5) Este important ca acțiunile referitoare la aceste priorități să fie consolidate și mai mult în programele de dezvoltare rurală aprobate în temeiul Regulamentului (CE) nr.
1698/2005 al Consiliului.
(5) În cazul în care programele de dezvoltare rurală existente ale statelor membre nu cuprind măsurile suficiente și adecvate, așa cum se menționează în anexa II, este important ca acțiunile referitoare la aceste priorități să fie consolidate și mai mult în programele de dezvoltare rurală aprobate în temeiul Regulamentului (CE) nr.
1698/2005 al Consiliului.
Justificare
Trebuie recunoscut că programele de dezvoltare rurală în desfășurare în unele state membre țin deja seama în mod parțial sau suficient de provocările actuale identificate de Comisie.
Prin urmare, aceste state membre nu ar trebui obligate să-și modifice programele de dezvoltare rurală.
Acest lucru ar putea avea efecte negative asupra angajamentelor deja asumate de agricultori și de furnizorii de servicii în conformitate cu sistemele existente.
Amendamentul 3
Propunere de regulament – act de modificare
Considerentul 5a (nou)
Textul propus de Comisie
Amendamentul
(5a) Sondajul Eurobarometru din 2007 intitulat „Atitudinea cetățenilor UE față de bunăstarea animală” arată că o mare majoritate (72%) a cetățenilor Uniunii consideră că agricultorii ar trebui să fie remunerați pentru costurile suplimentare care pot rezulta din respectarea unor standarde mai ridicate de bunăstare a animalelor.
În plus, protocolul privind protecția și bunăstarea animalelor, anexat la tratatul de instituire a Comunității Europene de Tratatul de la Amsterdam, solicită Comunității și statelor membre ca, atunci când formulează și pun în aplicare politicile agricole comunitare, să acorde o mare atenție cerințelor referitoare la bunăstarea animalelor.
Amendamentul 4
Propunere de regulament – act de modificare
Considerentul 6
Textul propus de Comisie
Amendamentul
(6) Dată fiind importanța acestor priorități comunitare, ar trebui stabilită obligația statelor membre de a include în programele de dezvoltare rurală acțiuni referitoare la noile provocări.
(6) Dată fiind importanța acestor priorități comunitare, ar trebui stabilită obligația statelor membre de a include în programele de dezvoltare rurală o parte mai importantă de acțiuni referitoare la noile provocări , dar numai în cazul în care statele membre nu au acordat deja suficientă importanță acestor priorități comunitare .
Justificare
Trebuie acordată flexibilitate acelor state membre care investesc deja o parte corespunzătoare în prioritățile comunitare,
Amendamentul 5
Propunere de regulament – act de modificare
Considerentul 7
Textul propus de Comisie
Amendamentul
(7) Articolul 10 din Regulamentul (CE) nr.
1698/2005 prevede că, în vederea luării în considerare a schimbărilor majore în ce privește prioritățile comunitare în special, orientările strategice comunitare pentru dezvoltarea rurală (perioada de programare 20072013) adoptate prin Decizia Consiliului 2006/144/CE pot fi supuse reexaminării.
În consecință, ar trebui stabilită o obligație generală pentru statele membre de a reexamina planurile de strategie națională în urma reexaminării orientărilor strategice comunitare, pentru a pregăti contextul pentru programele care ar trebui modificate.
(7) Articolul 10 din Regulamentul (CE) nr.
1698/2005 prevede că, în vederea luării în considerare a schimbărilor majore în ce privește prioritățile comunitare în special, orientările strategice comunitare pentru dezvoltarea rurală (perioada de programare 20072013) adoptate prin Decizia Consiliului 2006/144/CE pot fi supuse reexaminării.
În consecință, statele membre care nu au adoptat încă măsurile potrivite ar trebui încurajate să reexamineze planurile de strategie națională în urma reexaminării orientărilor strategice comunitare, pentru a pregăti contextul pentru programele care ar trebui modificate.
Justificare
Trebuie recunoscut că programele de dezvoltare rurală în desfășurare în unele state membre țin deja seama în mod parțial sau suficient de provocările actuale identificate de Comisie.
Prin urmare, aceste state membre nu ar trebui obligate să-și modifice programele de dezvoltare rurală.
Acest lucru ar putea avea efecte negative asupra angajamentelor deja asumate de agricultori și de furnizorii de servicii în conformitate cu sistemele existente.
Amendamentul 6
Propunere de regulament – act de modificare
Considerentul 9
Textul propus de Comisie
Amendamentul
(9) Având în vedere noile obligații, cerințele în ceea ce privește conținutul programelor de dezvoltare rurală ar trebui adaptate.
Ar trebui prevăzută o listă neexhaustivă de tipuri de acțiuni pentru a ajuta statele membre să identifice acțiunile relevante referitoare la noile provocări, în contextul cadrului legal pentru dezvoltare rurală.
(9) Având în vedere noile obligații, cerințele în ceea ce privește conținutul programelor de dezvoltare rurală ar trebui adaptate , atunci când este cazul .
Ar trebui prevăzută o listă neexhaustivă de tipuri de acțiuni pentru a ajuta statele membre să identifice acțiunile relevante referitoare la noile provocări, în contextul cadrului legal pentru dezvoltare rurală , listă care poate fi extinsă ulterior, în funcție de nevoile fiecărui stat membru .
Justificare
Trebuie acordată flexibilitate acelor state membre care investesc deja o parte corespunzătoare în prioritățile comunitare,
Amendamentul 7
Propunere de regulament – act de modificare
Considerentul 9a (nou)
Textul propus de Comisie
Amendamentul
(9a) Adaptarea regulamentului (CE) nr.
1698/2005 este recomandabilă și în ceea ce privește plățile aferente dezavantajelor naturale din zonele de munte și din alte zone defavorizate.
Legislația actuală, bazată pe Regulamentul (CE) nr.
1257/1999 al Consiliului din 17 mai 1999 privind sprijinul pentru dezvoltare rurală acordat din Fondul European de Orientare și Garantare Agricolă (FEOGA) 1 , a cărui aplicare a fost prelungită până în 2009, ar trebui să fie aplicată în continuare, până la sfârșitul perioadei de programare.
________
JO L 160, 26.06.1999, p.
80.
Amendamentul 8
Propunere de regulament – act de modificare
Considerentul 10
Textul propus de Comisie
Amendamentul
(10) Pentru a oferi stimulente suplimentare beneficiarilor pentru întreprinderea acțiunilor referitoare la noile priorități, ar trebui să li se ofere posibilitatea de a stabili cuantumuri și rate de ajutor mai mari pentru asemenea acțiuni.
(10) Pentru a oferi stimulente suplimentare beneficiarilor pentru întreprinderea acțiunilor referitoare la noile priorități, ar trebui să li se ofere posibilitatea de a acorda sprijin pentru asemenea acțiuni, fără cofinanțare națională suplimentară .
Statele membre ar trebui să poată beneficia de aceeași opțiune în cazul transferului de inovații provenind din cercetarea aplicată.
Amendamentul 9
Propunere de regulament – act de modificare
Considerentul 11
Textul propus de Comisie
Amendamentul
(11) În conformitate cu articolul 9 alineatul (4) și articolul 10 alineatul (4) din Regulamentul (CE) nr.
XXXX/XXXX al Consiliului din XX/XX/2008 [de stabilire a unor norme comune pentru sistemele de ajutor direct pentru agricultori în cadrul politicii agricole comune și de stabilire a anumitor sisteme de ajutor pentru agricultori] trebuie folosite resurse financiare obținute prin intermediul modulării suplimentare ca ajutor pentru dezvoltarea rurală.
Ar trebui să se asigure utilizarea unui cuantum egal cu resursele financiare menționate pentru a sprijini activitățile referitoare la noile provocări.
(11) În conformitate cu articolul 9 alineatul (4) și articolul 10 alineatul (4) din Regulamentul (CE) nr.
XXXX/XXXX al Consiliului din XX/XX/20071 [de stabilire a unor norme comune pentru sistemele de ajutor direct pentru agricultori în cadrul politicii agricole comune și de stabilire a anumitor sisteme de ajutor pentru agricultori] trebuie folosite resurse financiare obținute prin intermediul modulării suplimentare , atunci când nu sunt deja prevăzute de acele state membre care aplică modularea opțională , în conformitate cu Regulamentul (CE) 378/2007 al Consiliului, ca ajutor pentru dezvoltarea rurală.
Ar trebui să se asigure utilizarea unui cuantum egal cu resursele financiare menționate pentru a sprijini atât activitățile prezente, cât și cele viitoare, referitoare la noile provocări , în conformitate cu deciziile fiecărui stat membru .
Cu toate acestea, trebuie evitată descurajarea producției agricole atunci când contribuția sa la dezvoltarea rurală este vitală.
___________
1 Regulamentul (CE) nr.
378/2007 al Consiliului din 27 martie 2007 de stabilire a normelor pentru modularea voluntară a plăților directe prevăzute de Regulamentul (CE) nr.
1782/2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (JO L 95, 5.04.2007, p.
1).
Justificare
Cazul special al acelor state membre care deja aplică grade mai ridicate de modulare opțională la nivel național ar trebui luat în considerare.
Pe lângă noile provocări, trebuie să se asigure că măsurile existente și intervențiile aprobate dispun de fonduri suficiente pentru punerea lor în aplicare.
Amendamentul 10
Propunere de regulament – act de modificare
Considerentul 11a (nou)
Textul propus de Comisie
Amendamentul
(11a) Aceste acțiuni ar trebui să fie compatibile cu acțiunile finanțate din alte fonduri comunitare și în special de Fondurile Structurale (Fondul European de Dezvoltare Regională, Fondul Social European și Fondul de Coeziune).
Justificare
Coordonarea cu celelalte politici europene pertinente, cum ar fi politica de coeziune, ar contribui la coordonarea intervențiilor, la evitarea suprapunerilor și la mărirea resurselor financiare disponibile.
Amendamentul 11
Propunere de regulament – act de modificare
Considerentul 12
Textul propus de Comisie
Amendamentul
(12) Dată fiind utilizarea suplimentară, specifică și obligatorie a acestor cuantumuri egale cu resursele financiare menționate , echilibrul stabilit între obiectivele ajutorului pentru dezvoltare rurală nu ar trebui să fie afectat.
(12) Dată fiind utilizarea suplimentară și specifică a acestor cuantumuri egale, echilibrul stabilit între obiectivele ajutorului pentru dezvoltare rurală nu trebuie să fie afectat. de aceea, atunci când se utlizează sumele aferente noilor priorități , echilibrul obiectivelor, definit la articolul 17 din Regulamentul (CE) nr.
1698/2005, ar trebui asigurat.
Amendamentul 12
Propunere de regulament – act de modificare
Considerentul 12a (nou)
Textul propus de Comisie
Amendamentul
(12a) Pentru o finanțare adecvată a programelor de dezvoltare rurală, ar trebui îmbunătățită flexibilitatea astfel încât să se permită, de asemenea, în acest sens, utilizarea resurselor neutilizate din Fondurile structurale (rubrica 1b) în cadrul aceluiași stat membru .
Justificare
Este necesar să se ia în considerare în mod serios posibilitatea de reutilizare a resurselor nefolosite din cadrul fondurilor structurale (în baza regulii N+2, N+3 - rubrica 1b), pentru sprijinirea altor programe ale politicilor europene de coeziune și de dezvoltare rurală.
Resursele limitate disponibile pentru acțiunile structurale de teren necesită crearea unui nou sistem în acest scop.
Ar trebui să se asigure o mai mare flexibilitate, pentru a permite utilizarea resurselor respective pentru dezvoltarea rurală (finanțată în prezent în cadrul rubricii 2).
Amendamentul 13
Propunere de regulament – act de modificare
Articolul 1 – punctul 2
Regulamentul (CE) nr.
1698/2005
Articolul 12a – alineatul 1
Textul propus de Comisie
Amendamentul
(1) Fiecare stat membru își reexaminează , în conformitate cu procedura prevăzută la articolul 12 alineatul (1), planul de strategie națională în urma reexaminării orientărilor strategice comunitare prevăzute la articolul 10.
(1) În consultare cu autoritățile regionale și locale, fiecare stat membru este invitat să-și reexamineze , în conformitate cu procedura prevăzută la articolul 12 alineatul (1), planul de strategie națională în urma reexaminării orientărilor strategice comunitare prevăzute la articolul 10.
Justificare
În general, autoritățile regionale și municipale sunt responsabile pentru realizarea măsurilor legate de PAC.
Măsurile ar trebui aplicate în cadrul contextului intern al fiecărui stat membru și al fiecărei regiuni, ținând seama de diversitatea regională.
În acest scop, ar trebui consultate autoritățile regionale.
Amendamentul 14
Propunere de regulament – act de modificare
Articolul 1 – punctul 3
Regulamentul (CE) nr.
1698/2005
Articolul 16a – alineatul 1 – paragraful 1 – partea introductivă
Textul propus de Comisie
Amendamentul
(1) De la 1 ianuarie 2010, statele membre includ în cadrul programelor lor de dezvoltare rurală, în conformitate cu nevoile lor specifice, tipuri de activități având următoarele priorități descrise în orientările strategice comunitare și menționate în continuare și în planul de strategie națională:
(1) În cazul în care această dispoziție nu este deja prevăzută, de la 1 ianuarie 2010, statele membre includ în cadrul programelor lor de dezvoltare rurală, în conformitate cu nevoile lor specifice, tipuri de activități având următoarele priorități descrise în orientările strategice comunitare și menționate în continuare și în planul de strategie națională:
Justificare
Formularea reflectă faptul că, în unele cazuri, este posibil ca statele membre să nu fie nevoite să facă modificări ale programelor lor de dezvoltare rurală pentru a soluționa în mod adecvat noile provocări, supuse revizuirii orientărilor strategice comunitare.
Amendamentul 15
Propunere de regulament – act de modificare
Articolul 1 – punctul 3
Regulamentul (CE) nr.
1698/2005
Articolul 16a – alineatul 1 – paragraful 1 – litera d
Textul propus de Comisie
Amendamentul
(d) biodiversitatea.
(d) conservarea și utilizarea durabilă a biodiversității .
Amendamentul 16
Propunere de regulament – act de modificare
Articolul 1 – punctul 3
Regulamentul (CE) nr.
1698/2005
Articolul 16a – alineatul 1 – paragraful 2
Textul propus de Comisie
Amendamentul
Statele membre își pot baza alegerea pe lista indicativă de tipuri de activități incluse în anexa II la prezentul regulament și/sau pe orice alt tip de activități, cu condiția ca acestea să fie legate de prioritățile prevăzute la primul paragraf și să vizeze atingerea efectelor posibile menționate în anexa II.
În consultare cu autoritățile regionale și locale, Statele membre își pot baza alegerea pe lista indicativă de tipuri de activități incluse în anexa II la prezentul regulament și/sau pe orice alt tip de activități , inclusiv din domeniul pescuitului în apele interne, cu condiția ca acestea să fie legate de prioritățile prevăzute la primul paragraf și să vizeze atingerea efectelor posibile menționate în anexa II.
Justificare
Măsurile referitoare la mediul agricol în domeniul pescuitului în apele interioare au fost deja promovate în cadrul dezvoltării rurale.
În acest moment au fost încadrate în domeniul FEP, fapt ce pune regiunile afectate în fața unor probleme serioase și contravine total obiectivului unei dezvoltări rurale integrate.
Această decizie arbitrară a Comisiei, fără temei juridic, trebuie efectuată retroactiv.
Amendamentul 17
Propunere de regulament – act de modificare
Articolul 1 – punctul 3
Regulamentul (CE) nr.
1698/2005
Articolul 16a – alineatul 1 – paragraful 2a (nou)
Textul propus de Comisie
Amendamentul
Statele membre asigură sinergii cu acțiuni similare finanțate din alte fonduri comunitare, în special Fondurile structurale, și elaborează, atunci când este necesar, abordări integrate ale strategiilor, activităților și finanțării .
Justificare
Coordonarea cu celelalte politici europene pertinente, cum ar fi politica de coeziune, ar contribui la coordonarea intervențiilor, la evitarea suprapunerilor și la mărirea resurselor financiare disponibile.
Amendamentul 18
Propunere de regulament – act de modificare
Articolul 1 – alineatul 3a (nou)
Regulamentul (CE) nr.
1698/2005
Articolul 16b (nou)
Textul propus de Comisie
Amendamentul
(3a) Se inserează următorul articol 16b:
„Articolul 16b
Inovare și transfer de cunoștințe din domeniul cercetării aplicate
(1) Începând cu 1 ianuarie 2010, statele membre prevăd în programele lor de dezvoltare rurală, în funcție de nevoile lor specifice, tipuri de acțiuni orientate spre transferul de inovații din cercetarea aplicată spre economia rurală.
(2) De la 1 ianuarie 2010, pentru tipurile de acțiuni menționate la alineatul (1), ratele intensității ajutorului stabilite în anexa I pot fi majorate cu zece puncte procentuale”.
Justificare
Este important să se garanteze inovarea în mediul rural, în special prin intermediul cercetării aplicate.
Transferul de know-how din domeniul cercetării către sectorul agricol și economia rurală trebuie stimulat printr-o majorare a plafoanelor din anexa I.
Amendamentul 19
Propunere de regulament – act de modificare
Articolul 1 – alineatul 4a (nou)
Regulamentul (CE) nr.
1698/2005
Articolul 30
Textul propus de Comisie
Amendamentul
(4a) Articolul 30 se înlocuiește cu următorul text:
„Articolul 30
Infrastructuri aferente evoluției și adaptării sectorului agricol și forestier
Ajutorul prevăzut la articolul 20 litera (b) punctul (v) poate acoperi în special operațiunile aferente accesului la suprafețele agricole și la suprafețele împădurite, comasării și ameliorării terenurilor, furnizării de energie, accesului la tehnologiile informației și comunicării și gestionării apelor”.
Justificare
În conformitate cu rezoluția Parlamentului European din 19 iunie 2007 privind elaborarea unei politici europene în materie de bandă largă, dezvoltarea competitivității regiunilor rurale depinde de utilizarea novatoare a tehnologiilor informației și comunicării (TIC).
Prin urmare, se justifică includerea acestor tehnologii în articolul 30 din prezentul regulament.
Amendamentul 20
Propunere de regulament – act de modificare
Articolul 1 – punctul 4b (nou)
Regulamentul (CE) nr.
1698/2005
Articolul 36 – litera a – partea introductivă
Textul propus de Comisie
Amendamentul
(4b) La articolul 36 litera (a), partea introductivă se înlocuiește cu următorul text:
„(a) măsurile axate pe utilizarea durabilă a terenurilor agricole, inclusiv a suprafețelor destinate pescuitului în apele interne grație :”
Justificare
Măsurile referitoare la mediul agricol în domeniul pescuitului în apele interioare au fost deja promovate în cadrul dezvoltării rurale.
În acest moment au fost încadrate în domeniul FEP, fapt ce pune regiunile afectate în fața unor probleme serioase și contravine total obiectivului unei dezvoltări rurale integrate.
Această decizie arbitrară a Comisiei, fără temei juridic, trebuie efectuată retroactiv.
Amendamentul 21
Propunere de regulament – act de modificare
Articolul 1 – punctul 7
Regulamentul (CE) nr.
1698/2005
Articolul 69 – alineatul 5a
Textul propus de Comisie
Amendamentul
(5a) Un cuantum egal cu cuantumurile rezultate în urma aplicării modulării obligatorii în temeiul articolelor 9 alineatul (4) și 10 alineatul (4) din Regulamentul (CE) [nr.
XXXX/2008 (noul Regulament privind sistemele de ajutor direct pentru agricultori)] va fi utilizat de statele membre în perioada cuprinsă între 1 ianuarie 2010 și 31 decembrie 2013 ca ajutor comunitar în cadrul programelor de dezvoltare rurală pentru activitățile de tipul celor prevăzute la articolul 16a din prezentul regulament, aprobate după 1 ianuarie 2010.
(5a) Un cuantum egal cu cuantumurile rezultate în urma aplicării modulării obligatorii în temeiul articolelor 9 alineatul (4) și 10 alineatul (4) din Regulamentul (CE) [nr.
XXXX/2008 (noul Regulament privind sistemele de ajutor direct pentru agricultori)] va fi utilizat de statele membre în perioada cuprinsă între 1 ianuarie 2010 și 31 decembrie 2015 ca ajutor comunitar în cadrul programelor de dezvoltare rurală atât pentru activitățile prezente, cât și pentru cele viitoare referitoare la noile priorități , care decurg din deciziile fiecărui stat membru .
Justificare
Pe lângă noile provocări, trebuie să se asigure că măsurile existente și intervențiile aprobate dispun de fonduri suficiente pentru punerea lor în aplicare.
Amendamentul 22
Propunere de regulament – act de modificare
Articolul 1 – alineatul 7a (nou)
Regulamentul (CE) nr.
1698/2005
Articolul 70 – alineatul 4b (nou)
Textul propus de Comisie
Amendamentul
(7a) La articolul 70 se adaugă următorul alineat (4b):
„(4b) Fără a aduce prejudiciu plafoanelor stabilite la alineatul (3), o sumă egală cu valoarea fondurilor care rezultă din aplicarea modulării în conformitate cu articolul 9 alineatul (4) și articolul 10 alineatul (4) din Regulamentul (CE) nr.
XXXX/2008 [noul regulament privind schemele de sprijin direct] poate fi folosită fără o cofinanțare națională suplimentară.”
Amendamentul 23
Propunere de regulament – act de modificare
Articolul 1 – punctul 9a (nou)
Regulamentul (CE) nr.
1698/2005
Articolul 93
Textul propus de Comisie
Amendamentul
(9a) Articolul 93 se înlocuiește cu următorul text:
„Articolul 93
Abrogare
[...]
Regulamentul (CE) nr.
1257/1999 se abrogă de la 1 ianuarie 2007, cu excepția articolului 13 litera (a), a articolului 14 alineatul (1), a articolului 14 alineatul (2) primele două liniuțe , a articolului 15, a articolelor 17-20, a articolului 51 alineatul (3) și a articolului 55 alineatul (4) și a părții din anexa I care precizează cuantumurile stabilite în temeiul articolului 15 alineatul (3).
[...]
Trimiterile la regulamentul abrogat se interpretează ca trimiteri la prezentul regulament.
Regulamentul abrogat se aplică în continuare acțiunilor pe care Comisia le aprobă în temeiul regulamentului menționat înainte de 1 ianuarie 2007.
[...]”
Amendamentul 24
Propunere de regulament – act de modificare
Articolul 1 – punctul 10 – litera aa (nouă)
Regulamentul (CE) nr.
1698/2005
Anexă
Textul propus de Comisie
Amendamentul
(aa) Rândul 1 se înlocuiește cu următorul text:
22 alineatul (2)
Ajutor de instalare (*)
75 000
(*) Ajutorul de instalare se poate acorda sub forma unei prime unice al cărei cuantum nu depășește 50 000 EUR sau sub forma unei bonificații a dobânzilor a căror valoare capitalizată nu depășește 50 000 EUR .
Atunci când cele două forme de ajutor sunt combinate, cuantumul total nu depășește 75 000 EUR .
Justificare
Având în vedere dificultățile pe care le întâmpină tinerii agricultori, se justifică majorarea sumei maxime a ajutorului.
Amendamentul 25
Propunere de regulament – act de modificare
Anexă – Prioritate: energiile regenerabile - rândul 4b (nou)
Regulamentul (CE) nr.
1698/2005
Anexa II
Amendamentul
Producția și utilizarea energiei solare, eoliene, geotermice și cogenerarea căldurii
Articolul 26: modernizarea exploatațiilor agricole
Articolul 53: diversificarea
activităților neagricole
Articolul 54: ajutor pentru crearea
și dezvoltarea de afaceri
Articolul 56: servicii de bază pentru economie
și pentru populația rurală
Substituirea combustibililor fosili
Justificare
Sursele „non-agricole” de energie regenerabilă contribuie la înlocuirea combustibililor fosili.
Amendamentul 26
Propunere de regulament – act de modificare
Anexă – Prioritate: gestionarea apei - rândul 1a (nou)
Regulamentul (CE) nr.
1698/2005
Anexa II
Amendamentul
Gestionarea riscurilor de inundații
Articolul 39: plăți pentru agromediu
Articolul 41:
investiții neproductive
Îmbunătățirea capacității de gestionare a apelor în caz de inundații
Justificare
Gestionarea apei trebuie, de asemenea, să includă măsuri preventive la nivelul gestionării cantitative.
Amendamentul 27
Propunere de regulament – act de modificare
Anexa – Prioritate (nouă)
Regulamentul (CE) nr.
1698/2005
Anexa II
Prioritate: renunțarea la cotele de lapte
Tipuri de acțiuni
Măsuri
Efecte posibile
Modernizare și producție orientate spre piață
Program multianual de renunțare la cotele de lapte
Creșterea competitivității
Justificare
Trebuie adăugată ca o a cincia prioritate „renunțarea la cotele de lapte“.
Printre măsurile adecvate conexe renunțării la cotele de lapte se numără în special măsurile de creștere a competitivității (îndeosebi stimularea investițiilor în agricultură), de încurajare a surselor de venit alternative (diversificare) și de conservare a peisajului chiar și în zonele defavorizate (de exemplu, prin indemnizații compensatorii sau prime pentru pășunat).
11.9.2008
AVIZ al Comisiei pentru dezvoltare regională
destinat Comisiei pentru agricultură și dezvoltare rurală
referitor la propunerea de regulament al Consiliului de modificare a Regulamentului (CE) nr.1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR);
( COM(2008)0306 – C6‑0242/2008 – 2008/0105(CNS) )
Raportor pentru aviz: Markus Pieper
JUSTIFICARE SUCCINTĂ
Raportorul pentru aviz salută propunerea și consideră că bilanțul de sănătate al PAC ar trebui să permită reducerea birocrației, simplificarea procedurilor și coordonarea mai bună a instrumentelor.
De aceea, raportorul pentru aviz consideră că ar trebui să existe o coordonare între finanțarea dezvoltării rurale și alte politici europene pertinente, cum ar fi politica de coeziune.
Acest fapt ar contribui la coordonarea intervențiilor, la evitarea suprapunerilor și la mărirea resurselor financiare disponibile.
Deoarece finanțarea dezvoltării rurale cunoaște deja presiuni financiare, este necesar să se asigure că măsurile în vigoare și intervențiile aprobate dispun de fonduri suficiente pentru punerea lor în aplicare.
Prin urmare, statele membre ar trebui să aibă posibilitatea de a elabora programe proprii de dezvoltare rurală, în funcție de nevoile lor specifice.
Având în vedere resursele limitate alocate în general dezvoltării rurale, raportorul consideră că ar trebui luată în considerare stabilirea unei legături între resursele de finanțare ale dezvoltării structurale și respectiv rurale.
Prin urmare, posibilitatea de reutilizare a resurselor nefolosite aparținând fondurilor structurale (în baza regulii N+2, N+3) ar trebui să reprezinte o măsură importantă de sprijinire nu numai a politicii de coeziune, ci și a programelor de dezvoltare rurală (chiar dacă acestea sunt finanțate în prezent în cadrul rubricii 2), iar, în acest sens, ar trebui asigurată o mai mare flexibilitate.
AMENDAMENTE
Comisia pentru dezvoltare regională recomandă Comisiei pentru agricultură și dezvoltare rurală, competentă în fond, să includă în raportul său următoarele amendamente:
Amendamentul 1
Propunere de regulament – act de modificare
Considerentul 11
Textul propus de Comisie
Amendamentul
(11) În conformitate cu articolul 9 alineatul (4) și articolul 10 alineatul (4) din Regulamentul (CE) nr.
XXXX/XXXX al Consiliului din XX/XX/2008 [de stabilire a unor norme comune pentru sistemele de ajutor direct pentru agricultori în cadrul politicii agricole comune și de stabilire a anumitor sisteme de ajutor pentru agricultori] trebuie folosite resurse financiare obținute prin intermediul modulării suplimentare ca ajutor pentru dezvoltarea rurală.
Ar trebui să se asigure utilizarea unui cuantum egal cu resursele financiare menționate pentru a sprijini activitățile referitoare la noile provocări.
(11) În conformitate cu articolul 9 alineatul (4) și articolul 10 alineatul (4) din Regulamentul (CE) nr.
XXXX/XXXX al Consiliului din XX/XX/2008 [de stabilire a unor norme comune pentru sistemele de ajutor direct pentru agricultori în cadrul politicii agricole comune și de stabilire a anumitor sisteme de ajutor pentru agricultori] trebuie folosite resurse financiare obținute prin intermediul modulării suplimentare ca ajutor pentru dezvoltarea rurală.
Ar trebui să se asigure utilizarea unui cuantum egal cu resursele financiare menționate pentru a sprijini atât activitățile prezente, cât și cele viitoare, referitoare la noile provocări , în conformitate cu deciziile fiecărui stat membru .
Cu toate acestea, trebuie evitată descurajarea producției agricole în cazul în care contribuția sa la dezvoltarea rurală este vitală.
Justificare
Pe lângă noile provocări, trebuie să se asigure că măsurile existente și intervențiile aprobate dispun de fonduri suficiente pentru punerea lor în aplicare.
Amendamentul 2
Propunere de regulament – act de modificare
Considerentul 11a (nou)
Textul propus de Comisie
Amendamentul
(11a) Aceste acțiuni ar trebui să fie compatibile cu acțiunile finanțate de alte fonduri comunitare și în special de fondurile structurale (Fondul european de dezvoltare regională, Fondul social european și Fondul de coeziune).
Justificare
Coordonarea cu celelalte politici europene pertinente, cum ar fi politica de coeziune, ar contribui la coordonarea intervențiilor, la evitarea suprapunerilor și la mărirea resurselor financiare disponibile.
Amendamentul 3
Propunere de regulament – act de modificare
Considerentul 12a (nou)
Textul propus de Comisie
Amendamentul
(12a) Pentru garantarea finanțării corespunzătoare a programelor de dezvoltare rurală, ar fi necesară o mai mare flexibilitate pentru a oferi, în plus, posibilitatea utilizării de către același stat membru a resurselor nefolosite din cadrul fondurilor structurale (rubrica 1b) alocate în acest scop.
Justificare
Este necesar să se ia în considerare în mod serios posibilitatea de reutilizare a resurselor nefolosite din cadrul fondurilor structurale (în baza regulii N+2, N+3 - rubrica 1b), pentru sprijinirea altor programe ale politicilor europene de coeziune și de dezvoltare rurală.
Resursele limitate disponibile pentru acțiunile structurale de teren necesită crearea unui nou sistem în acest scop.
Ar trebui să se asigure o mai mare flexibilitate, pentru a permite utilizarea resurselor respective pentru dezvoltarea rurală (finanțată în prezent în cadrul rubricii 2).
Amendamentul 4
Propunere de regulament – act de modificare
Articolul 1 - punctul 3
Regulamentul (CE) nr.
1698/2005
Articolul 16a - alineatul 1 - paragraful 2a (nou)
Textul propus de Comisie
Amendamentul
2a.
Statele membre asigură sinergia cu acțiuni similare finanțate de alte fonduri comunitare, în special fondurile structurale, și dezvoltă, atunci când este necesar, abordări integrate ale strategiilor, activităților și finanțării.
Justificare
A se vedea justificarea de la amendamentul 2.
Amendamentul 5
Propunere de regulament – act de modificare
Articolul 1 – punctul 6a (nou)
Regulamentul (CE) nr.
1698/2005
Articolul 60
Textul propus de Comisie
Amendamentul
(6a) Articolul 60 se înlocuiește cu următorul text:
Atunci când o măsură care intră sub incidența prezentei secțiuni are ca obiect operațiuni care ar putea, de asemenea, să beneficieze de finanțare din partea unui alt instrument de sprijin comunitar, inclusiv fondurile structurale și Instrumentul de sprijin comunitar în domeniul pescuitului, statul membru stabilește, în fiecare program, controalele administrative pentru operațiunile susținute de Feader și a celor finanțate de un alt instrument de sprijin comunitar.
Justificare
Stabilirea de criterii „arbitrare” de limitare înseamnă, în practică, interzicerea accesului anumitor operatori din sectoarele fructifer și legumicol, vinicol, de producere a uleiului de măsline, a cărnii de oaie și vită, din sectorul apicol și de producere a zahărului la unul din cele două instrumente (OCP și PDR). „Finanțarea dublă” poate fi evitată prin controale administrative și nu prin restricții arbitrare și apriorice, de tipul celor care stabilesc „plafoane”.
Amendamentul 6
Propunere de regulament – act de modificare
Articolul 1 - punctul 7
Regulamentul (CE) nr.
1698/2005
Articolul 69 - alineatul 5a
Textul propus de Comisie
Amendamentul
(5a) Un cuantum egal cu cuantumurile rezultate în urma aplicării modulării obligatorii în temeiul articolelor 9 alineatul (4) și 10 alineatul (4) din Regulamentul (CE) [nr.
XXXX/2008 (noul Regulament privind sistemele de ajutor direct pentru agricultori)] va fi utilizat de statele membre în perioada cuprinsă între 1 ianuarie 2010 și 31 decembrie 2015 ca ajutor comunitar în cadrul programelor de dezvoltare rurală pentru activitățile de tipul celor prevăzute la articolul 16a din prezentul regulament, aprobate după 1 ianuarie 2010.
(5a) Un cuantum egal cu cuantumurile rezultate în urma aplicării modulării obligatorii în temeiul articolelor 9 alineatul (4) și 10 alineatul (4) din Regulamentul (CE) [nr.
XXXX/2008 (noul Regulament privind sistemele de ajutor direct pentru agricultori)] va fi utilizat de statele membre în perioada cuprinsă între 1 ianuarie 2010 și 31 decembrie 2015 ca ajutor comunitar în cadrul programelor de dezvoltare rurală atât pentru activitățile prezente, cât și pentru cele viitoare , în funcție de noile provocări, în conformitate cu deciziile fiecărui stat membru .
Justificare
A se vedea justificarea de la amendamentul 1.
PROCEDURĂ
Titlu
Modificarea Regulamentului (CE) nr.
1698/2005 privind sprijinul pentru dezvoltarea rurală de către Fondul European de Orientare și Garanție Agricolă (FEOGA)
Referințe
COM(2008)0306 – C6-0242/2008 – 2008/0105(CNS)
Comisia competentă în fond
AGRI
Aviz emis de către
Data anunțului în plen
REGI
19.6.2008
Raportor pentru aviz :
Data numirii
Markus Pieper
16.7.2008
Examinare în comisie
17.7.2008
Data adoptării
9.9.2008
Rezultatul votului final
+:
–:
0:
49
2
Membri titulari prezenți la votul final
Emmanouil Angelakas, Stavros Arnaoutakis, Elspeth Attwooll, Jean Marie Beaupuy, Rolf Berend, Victor Boștinaru, Wolfgang Bulfon, Giorgio Carollo, Antonio De Blasio, Petru Filip, Gerardo Galeote, Iratxe García Pérez, Eugenijus Gentvilas, Ambroise Guellec, Gábor Harangozó, Marian Harkin, Jim Higgins, Filiz Hakaeva Hyusmenova, Mieczysław Edmund Janowski, Rumiana Jeleva, Gisela Kallenbach, Tunne Kelam, Evgeni Kirilov, Miloš Koterec, Constanze Angela Krehl, Florencio Luque Aguilar, Sérgio Marques, Yiannakis Matsis, Miroslav Mikolášik, James Nicholson, Jan Olbrycht, Maria Grazia Pagano, Maria Petre, Markus Pieper, Pierre Pribetich, Giovanni Robusti, Wojciech Roszkowski, Elisabeth Schroedter, Grażyna Staniszewska, Catherine Stihler, Margie Sudre, Andrzej Jan Szejna, Kyriacos Triantaphyllides, Lambert van Nistelrooij, Oldřich Vlasák
Membri supleanți prezenți la votul final
Den Dover, Emanuel Jardim Fernandes, Lidia Joanna Geringer de Oedenberg, Eleonora Lo Curto, Zita Pleštinská, Iuliu Winkler
PROCEDURĂ
Titlu
Modificarea Regulamentului (CE) nr.
1698/2005 privind sprijinul pentru dezvoltare rurală acordat din Fondul European Agricol pentru Dezvoltare Rurală (FEADR)
Referințe
COM(2008)0306 – C6-0242/2008 – 2008/0105(CNS)
Data consultării PE
16.6.2008
Comisia competentă în fond
Data anunțului în plen
AGRI
19.6.2008
Comisia (comisiile) sesizată(e) pentru avizare
Data anunțului în plen
ENVI
19.6.2008
REGI
19.6.2008
Avize care nu au fost emise
Data deciziei
ENVI
25.6.2008
Raportor(i)
Data numirii
Luis Manuel Capoulas Santos
1.4.2008
Examinare în comisie
20.5.2008
27.5.2008
24.6.2008
14.7.2008
23.9.2008
7.10.2008
Data adoptării
7.10.2008
Rezultatul votului final
+:
–:
0:
32
4
Membri titulari prezenți la votul final
Vincenzo Aita, Peter Baco, Sergio Berlato, Niels Busk, Luis Manuel Capoulas Santos, Giovanna Corda, Albert Deß, Konstantinos Droutsas, Constantin Dumitriu, Michl Ebner, Carmen Fraga Estévez, Duarte Freitas, Ioannis Gklavakis, Lutz Goepel, Bogdan Golik, Friedrich-Wilhelm Graefe zu Baringdorf, Esther Herranz García, Lily Jacobs, Elisabeth Jeggle, Heinz Kindermann, Véronique Mathieu, Mairead McGuinness, Rosa Miguélez Ramos, Neil Parish, María Isabel Salinas García, Agnes Schierhuber, Willem Schuth, Czesław Adam Siekierski, Alyn Smith, Petya Stavreva, László Tőkés, Donato Tommaso Veraldi
Membri supleanți prezenți la votul final
Katerina Batzeli, Markus Pieper, Vladimír Železný
Membri supleanți [articolul 178 alineatul (2)] prezenți la votul final
Armando França
Data depunerii
13.10.2008
