Cât de diferiţi sunt parlamentarii de o parte şi de alta a Oceanului Atlantic?
Relaţii externe
2010-05-06 - 15:30
Astăzi vicepreşedintele Statelor Unite, Joe Biden, s-a adresat Parlamentului European.
UE şi SUA au o mulţime de interese comune.
Schimbarea climatică, securitatea energetică, comerţul liber sau guvernarea globală sunt câteva din provocările care ne privesc şi pe noi şi pe cei de peste Atlantic, a subliniat preşedintele Buzek săptămâna trecută, în cadrul festivităţii de deschidere a noului birou de informare a PE la Washington.
„Avem multe idei pentru a ne aprofunda relaţiile.
Scopul principal al biroului de informare este de a construi un parteneriat mai solid între Parlamentul European şi Congres, întrucât PE a devenit mult mai puternic odată cu intrarea în vigoare a Tratatului de la Lisabona", a declarat preşedintele PE cu ocazia deschiderii biroului de la Washington, primul birou al PE în afara UE.
Domnul Buzek a continuat: „Împreună, trebuie să facem faţă provocărilor cu care ne confruntăm atât noi, cât şi cei de peste Atlantic, de la schimbarea climatică la securitatea energetică, de la menţinerea comerţului liber la îmbunătăţirea guvernării globale."
În opinia şefului delegaţiei PE pentru relaţiile cu SUA, Elmar Brok (Grupul Partidului Popular European (Creştin Democrat), Germania), „ Dialogul transatlantic al legislatorilor, la care participă membri ai Parlamentului European şi ai Congresului, necesită biroul pentru a asigura o legislaţiei transatlantică coerentă şi pentru a dezvolta o piaţă transatlantică.
Biroul ar trebui să se asigure că schimbul de opinii privind problemele comune are loc la un stadiu incipient.
Acest lucru este necesar deoarece SUA nu este doar partenerul nostru comercial cel mai important, ci şi cel mai apropiat aliat politic al nostru".
Deci care sunt unele din aceste diferenţe?
Iniţiativa legislativă: Congresul poate avea iniţiativă legislativă, Parlamentul European, nu.
Durata mandatului: Congresmenii din Camera Reprezentanţilor au un mandat de 2 ani, în timp ce deputaţii europeni sunt aleşi pe o perioadă de 5 ani, „deci primii sunt tot timpul în campanie electorală”, după cum afirmă James Nicholson, eurodeputat din Ulster aparţinând grupului Conservatorii şi Reformiştii Europeni.
Pluralitate: „Diferenţa cea mai mare şi mai importantă este aceea că reprezentanţii Congresului sunt în contact cu o singură administraţie federală, în timp ce noi, în Parlamentul European, ne confruntăm cu o pluralitate de instituţii ale UE şi cu guvernele celor 27 de state membre”, a afirmat Ana Maria Gomes (Grupul Alianţei Progresiste a Socialiştilor si Democraţilor din Parlamentul European, Portugalia).
Interese locale: „Congresmenii reprezintă, în mod transparent şi cu mândrie interesele statelor şi ale afacerilor lor.
În Parlamentul European, naţionalităţile şi interesele naţionale sunt mai degrabă lăsate în fundal”, a afirmat Anneli Jäätteenmäki, eurodeputată liberală finlandeză.
Membri: Parlamentul European are o singură cameră cu 736 de deputaţi.
În Statele Unite există două camere, Senatul, cu 100 de parlamentari şi Camera Reprezentanţilor, cu 435 de parlamentari.
Aproape 16% dintre membrii Congresului sunt femei, în comparaţie cu 30% dintre deputaţi în cazul Parlamentului European
Comisii parlamentare: Parlamentul European are 20 de comisii, la care se adaugă o comisie specială şi 2 subcomisii, în timp ce Congresul are în jur de 200 de comisii.
Partide politice: în Statele Unite ale Americii există 2 mari partide politice, în timp ce în Parlamentul European sunt 7 grupuri politice.
Limbi de lucru: Congresul îşi desfăşoară lucrările în limba engleză, în timp ce Parlamentul European lucrează în toate cele 23 de limbi oficiale.
Şi câteva dintre asemănări...
Preocupări: „Congresmenii americani au aceleaşi probleme şi aceleaşi motive de îngrijorare ca şi noi; şi ei au aceleaşi diferenţe între oraş şi sat şi sunt la fel de diferiţi unii faţă de alţii aşa cum suntem şi noi în interiorul Parlamentului European”, a afirmat domnul Nicholson.
Procesul legislativ: ambele instituţii redactează rapoarte, organizează reuniuni şi audieri ale comisiilor şi votează în sesiuni plenare.
Obiective similare: se află în slujba alegătorilor; lucrează în comisii, în cameră şi în circumscripţii; se întâlnesc cu reprezentanţii grupurilor de interese; caută să fie realeşi.
Valori similare: deputatul Brian Crowley aparţinând grupului Alianţei Liberalilor şi Democraţilor pentru Europa consideră că „ UE şi SUA au legături de prietenie foarte strânse, interese şi valori comune.
Cele două instituţii politice ale noastre au, din când în când, unele divergenţe.
Însă aceste divergenţe se estompează atunci când observi cât de multe interese comune avem.”
Vorbind despre asemănări şi deosebiri, Elmar Brok a declarat: „După intrarea în vigoare a Tratatului de la Lisabona, competenţele Parlamentului European au devenit foarte apropiate de cele ale Congresului: PE este co-legislator pentru 95% din legislaţia UE, are puterea deplină asupra bugetului şi controlul sporit asupra Comisiei Europene. [...]
Respingerea acordului SWIFT este un exemplu concret al modului în care Parlamentul este dispus şi capabil să îşi exercite atribuţiile".
Cu toate acestea, a continuat domnul Brok, „chiar dacă Parlamentul European are acum aproape aceleaşi drepturi ca şi Congresul Statelor Unite, ne confruntăm acum cu o nouă provocare - dezvoltarea unei culturi politice unde PE îşi va putea exercita în mod activ puterea pe care o deţine, sporindu-şi totodată puterea de negociere.
Doar dacă vom realiza acest lucru va putea PE să devină la fel de puternic ca şi Congresul".
20071008STO11296 Delegaţia PE pentru Statele Unite ale Americii Relaţiile transatlantice: spre o cooperare consolidată Camera Reprezentanţilor a Statelor Unite ale Americii Biroul de informare al PE la Washington
RO
1
LINK
/activities/delegations/homeDel.do?language=RO&body=D-US
RO
3
LINK
http://www.house.gov/
RO
4
LINK
/us/view/en/index.html
-//EP//TEXT IM-PRESS 20070430STO06128 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
