Lamassoure: Este necesară o reformă radicală a veniturilor UE
Buget
2011-10-21 - 16:05
©European Union 2011 „A venit timpul pentru o reformă radicală, care să dea substanță măsurii din Tratatul UE care spune că cheltuielile trebuie să fie finanțate din resurse proprii UE, adică din resurse provenite din taxe“, a spus în cadrul unui atelier privind resursele bugetului UE președintele comisiei pentru bugete de la Parlamentul European, Alain Lamassoure.
În cadrul conferinței despre finanțarea viitoare a UE, care s-a desfășurat la Bruxelles joi și vineri, deputaţii europeni și deputați de la parlamentele naționale au discutat cu ONG-uri și reprezentanți de la Comisia Europeană despre resursele proprii ale UE, cheltuielile viitoare și cum se poate obține valoarea maximă din fiecare euro cheltuit din bugetul UE.
În deschiderea conferinței, preşedintele Parlamentului European, Jerzy Buzek, a spus că „trebuie să reacționăm mai bine la crizele viitoare.
Pentru a crea locuri de muncă, pentru a asigura creșterea, competitivitatea și o piață internă puternică, avem nevoie de un buget UE solid.
Fiecare euro cheltuit din bugetul comun micșorează poverile bugetelor naționale“.
Opinii diferite despre modalitățile de obținere a unor resurse proprii
Deputaţii au căzut de acord asupra necesității reformei sistemului actual de resurse proprii, însă părerile sunt diferite asupra modului în care se poate face acest lucru.
Propunerea Comisiei Europene de introducere a unei taxe pe tranzacțiile financiare și a unui nou sistem pentru TVA a fost salutată, însă o parte din vorbitori și-au manifestat îndoiala în legătură cu punerea în practică a acesteia, în timp ce alții au cerut ca această taxă să fie introdusă la nivel global, nu doar în UE.
Participanții și-au mai manifestat îngrijorarea pentru faptul că noul sistem pentru TVA ar putea crește povara taxelor, în general.
Actualul sistem al veniturilor este „extrem de complex și de neînțeles pentru cetățeni“ și ar trebui reformat „pentru a crește interesul cetățenilor pentru lucrurile pe care le finanțează“, a arătat liderul liberalilor de la Parlamentul European, belgianul Guy Verhofstadt.
Priorități pentru cheltuieli
Participanții la atelier au mai spus că finanțarea proiectelor regionale este prea complexă. „Provocarea nu este de a cheltui mai mult, ci de a cheltui mai bine.
Resursele trebuie gestionate mai bine“, a spus Peder Lundquist, secretar adjunct pentru bugetul UE și cadrul financiar multianual.
Dumnealui a cerut mai multă „corectitudine“ în cheltuirea banilor UE: „dacă programele nu sunt eficiente, trebuie să le oprim“.
Conferința desfășurată la Bruxelles este prima dintr-o serie care urmărește propunerile Comisiei Europene de creare a unor „resurse proprii“.
În ianuarie, Danemarca va prelua președinția Consiliului UE și, conform ministrului pentru afaceri europene Nicolai Wammen, va organiza, la cererea domnului Lamoussure, o conferință pe aceeași temă.
20111014STO29304 Comunicat de presă despre conferință (în engleză)
RO
1
EPTVPHOTO
20111021PHT30003.jpg
RO
2
EUROPARL-TV
http://www.europarltv.europa.eu/swf/EmbedPlayer.swf?vid=7c85035e-0b18-4ed5-b68b-9f81011cf0e0&cid=00000000-0000-0000-0000-000000000000&lang=ro&bitrate=512&loop=off&autoplay=off&startVolume=medium&showTitle=on&showBottom=off
-//EP//TEXT IM-PRESS 20111021IPR29994 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
