ÎNTREBARE CU SOLICITARE DE RĂSPUNS SCRIS E-1764/07
adresată de Alexander Alvaro (ALDE) , Baroness Sarah Ludford (ALDE) , Sophia in 't Veld (ALDE) , Bill Newton Dunn (ALDE) , Jeanine Hennis-Plasschaert (ALDE) , Ignasi Guardans Cambó (ALDE) , Henrik Lax (ALDE) şi Adina-Ioana Vălean (ALDE)
Comisiei
(3 aprilie 2007)
Subiect: Baza de date Fingerprint - Tratatul de la Prüm
Consiliul a transmis recent Parlamentului European Decizia Consiliului privind intensificarea cooperării transfrontaliere, în special pentru combaterea terorismului şi a infracţionalităţii transfrontaliere (2007/0804/CNS), pentru a primi un aviz.
Capitolul 2 articolele 8-11, ale acestei decizii a Consiliului este consacrat schimbului de amprente digitale în cadrul Uniunii Europene.
Urmează să fie stabilite în special puncte de contact naţionale, care să se ocupe de transferurile de date.
1.
Este adevărat că Comisia doreşte să propună constituirea unei baze de date centralizate, care s-ar opune schimbului de date, în temeiul unei solicitări naţionale specifice pentru asistenţa juridică reciprocă pe baza unei proceduri juridice naţionale?
Anunţul de o linie al planului, descris ca o „acţiune-cheie” pentru „securitate şi libertate” apare în strategia politică anuală a Comisiei europene pentru 2008.
2.
Dacă da, atunci Comisia nu vede nici o contradicţie între propunerea Consiliului privind amprentele digitale, care se bazează pe schimbul voluntar de informaţie privind amprentele digitale şi o viitoare propunere a Comisiei privind o bază de date centralizată?
3.
Aplicarea unor părţi din Tratatul de la Prüm este, în această privinţă, doar un prim pas către o bază de date centralizată?
4.
Este adevărat că Comisia a realizat evaluări detaliate pentru a determina sfera de aplicare şi costul bazei de date centralizate a UE pentru amprentele digitale şi care a fost rezultatul?
5.
Există planuri viitoare pentru a folosi datele privind amprentele digitale în alte scopuri decât lupta împotriva terorismului?
6.
Intenţionează Comisia să pună la dispoziţie datele privind amprentele digitale aliaţilor precum Statele Unite în lupta împotriva terorismului, în aceeaşi măsură în care se pun la dispoziţie informaţii privind pasagerii liniilor aeriene?
