Întrebarea pentru timpul afectat întrebărilor H-000125/2011
adresată Consiliului
Perioada de sesiune: aprilie 2011
Articolul 116 din Regulamentul de procedură
Nikolaos Chountis
(GUE/NGL) Subiect: Statutul de refugiat în Turcia
Turcia este parte la Convenția privind statutul refugiaților încheiată la Geneva în anul 1951 și la protocolul la aceasta.
Dar, din considerente legate de restricții geografice, Turcia a exprimat rezerve.
În mod concret, Turcia a decis să nu examineze decât cererile de azil, depuse ca urmare a evenimentelor apărute în Europa.
Acest fapt înseamnă că nicio cerere de azil din partea resortisanților țărilor non-europene nu este admisibilă pentru statul turc.
Este vorba de afectarea drepturilor refugiaților, definite prin Convenția de la Geneva, situație incompatibilă cu Carta drepturilor fundamentale a Uniunii Europene (articolele 18 și 19) și cu principiul tratamentului egal.
A recunoscut Uniunea Europeană, prin acțiune sau prin omisiune, caracterul paradoxal al acestor rezerve exprimate față de Convenția de la Geneva, care aduc atingere principiilor umanismului și tratamentului egal?
A solicitat Uniunea Europeană Turciei să retragă aceste rezerve?
