Preşedintele Parlamentului Irakului la Parlamentul European
Relaţii externe
2007-10-04 - 17:08
În cursul celor două zile petrecute la Bruxelles, Mahmoud al-Mashhadani s-a întâlnit cu Preşedintele Parlamentului European.
Primul preşedinte ales al Parlamentului Irakului a avut, de altfel, o agendă încărcată: întâlniri cu refugiaţii irakieni - subiect aflat şi în atenţia PE- relaţiile UE-Irak, înfiinţarea unei noi delegaţii bilaterale interparlamentare, viitorul rol al reprezentanţei diplomatice a UE în regiune şi discuţii cu Comisia pentru afaceri externe a PE.
Dl Pöttering a salutat vizita efectuată de Preşedintele Parlamentului Irakului: „Acordăm o atenţie deosebită provocărilor de amploare cu care se confruntă Irakul şi urmărim cu cel mai mare regret suferinţele îndurate de poporul irakian". „Insistăm asupra suveranităţii Irakului...comunităţii internaţionale îi revine responsabilitatea de a depune toate eforturile pentru a acorda o şansa păcii, suveranităţii, libertăţii şi democraţiei”, a adăugat Preşedintele Parlamentului European.
„Parlamentul European se declară clar şi răspicat în favoarea integrităţii naţiunii irakiene; în limita puterilor şi responsabilităţilor noastre, susţinem toate eforturile în direcţia reconcilierii din punct de vedere etnic şi religios.
Acordăm, deja, sprijinul nostru dezvoltării acestei ţări pe plan economic şi social şi-l vom menţine.
Ştim că elementul fundamental îl reprezintă securitatea, fără ea nu există speranţă”, a subliniat Hans-Gert Pöttering.
Analizând situaţia economică, Preşedintele Parlamentului European a calificat Irakul drept „o naţiune bogată”, insistând asupra importanţei exploatării „în deplină autonomie, de către poporul irakian, a tuturor resurselor de care dispune ţara”, pentru a permite dezvoltarea ulterioară.
Mesajul Preşedintelui Parlamentului Irakului
Am profitat de ocazia ivită pentru a-i adresa dlui Mashhdani câteva întrebări despre ţara sa şi relaţiile acesteia cu UE.
Irakienii au participat cu entuziasm la alegerile parlamentare şi au acordat un sprijin ferm noii Constituţii a ţării.
Cu toate acestea, revenirea la o viaţă politică normală pare foarte anevoioasă.
Cum se explică acest lucru?
Cauza o constituie ocupaţia.
Deocamdată, nu ne bucurăm de suveranitate deplină... iar, fără aceasta, nu există practici democratice în adevăratul sens al cuvântului sau un experiment politic care să poată fi dus la capăt.
Aţi aflat despre planul Petraeus adoptat de Congresul Statelor Unite ale Americii ?
Vi se pare normal ca deciziile privind planurile de viitor ale Irakului să se ia în Congresul SUA ?
Aceasta este o problemă considerabilă şi avem de-a face cu o minciună enormă în legătură cu suveranitatea noastră.
Ce poate face UE, pe plan politic, diplomatic, dar şi din punct de vedere practic, pentru a ajuta Irakul să depăşească problemele actuale şi pentru a consolida democraţia?
În primul rând, sperăm că ONU va putea juca un rol important şi că UE ne va ajuta să combatem sărăcia şi să realizăm o adevărată reconciliere...
Cu sprijinul Europei vom reuşi să ne îndeplinim proiectele privind securitatea şi suveranitatea, iar acest sprijin va marca începutul unui nou viitor pentru ţara mea.
Constat cu o plăcere deosebită că UE şi-a deschis braţele şi şi-a aplecat urechea către Irak...contăm pe prietenia puternică dintre noi.
Ce aşteptaţi de pe urma vizitei întreprinse la Parlamentul European?
Din partea Parlamentului European aştept sprijin pentru Parlamentul Irakului şi pentru reconstrucţia ţării mele... dar şi să contrabalanseze situaţia creată de prezenţa americanilor în Irak.
Dl Mashhadani a salutat ideea înfiinţării unei delegaţii parlamentare permanente între PE şi Parlamentul Irakului „în scopul consolidării relaţiilor noastre”. „Acest proiect este în curs de examinare, avem deja o primă propunere privind structura delegaţiei şi continuăm să lucrăm în această direcţie”, a asigurat Preşedintele Parlamentului Irakului.
20071002STO11087 Situaţia refugiaţilor irakieni - comunicat de presă (în limba engleză) Afaceri externe
RO
1
PHOTO
20071002PHT11097.jpg
RO
3
LINK
/activities/expert/committees/presentation.do?committee=2346&rewritten&language=RO
-//EP//TEXT IM-PRESS 20070910IPR10224 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
