P7_TA(2010)0178
Indicarea, prin etichetare și informații standard despre produs, a consumului de energie și de alte resurse al produselor cu impact energetic (reformare) ***II
A7-0128/2010
Rezoluţia legislativă a Parlamentului European din 19 mai 2010 referitoare la poziția Consiliului în primă lectură în vederea adoptării unei directive a Parlamentului European și a Consiliului privind indicarea, prin etichetare și informații standard despre produs, a consumului de energie și de alte resurse al produselor cu impact energetic (reformare) (05247/1/2010 – C7-0094/2010 – 2008/0222(COD) )
(Procedura legislativă ordinară: a doua lectură)
Parlamentul European,
–
având în vedere poziția comună a Consiliului în primă lectură (05247/1/2010 – C7-0094/2010 ),
–
având în vedere propunerea Comisiei prezentată Parlamentului și Consiliului ( COM(2008)0778 ),
–
având în vedere articolul 251 alineatul (2) și articolul 95 din Tratatul CE, în temeiul cărora propunerea a fost prezentată de către Comisie ( C6–0412/2008 ),
–
având în vedere Comunicarea Comisiei către Parlament și Consiliu intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ) şi addendumul la aceasta ( COM(2010)0147 ),
–
având în vedere articolul 294 alineatul (7) și articolul 194 alineatul (2) din Tratatul privind funcționarea Uniunii Europene,
–
având în vedere avizul Comisiei pentru afaceri juridice privind temeiul juridic propus,
–
având în vedere poziția sa în primă lectură Texte adoptate, 5.5.2009, P6_TA(2009)0345 .
,
–
având în vedere avizul din 24 martie 2009 al Comitetului Economic și Social European JO C 228, 22.9.2009, p.
90.
,
–
după consultarea Comitetului Regiunilor,
–
având în vedere articolele 72 și 37 din Regulamentul său de procedură,
–
având în vedere recomandarea pentru a doua lectură a Comisiei pentru industrie, cercetare și energie ( A7-0128/2010 ),
1.
aprobă poziția Consiliului;
2.
aprobă declaraţia comună a Parlamentului, a Consiliului şi a Comisiei anexată la prezenta rezoluţie;
3.
ia notă de declaraţiile Comisiei anexate la prezenta rezoluţie;
4.
constată că actul este adoptat în conformitate cu poziția Consiliului;
5.
încredințează Președintelui sarcina de a semna actul, împreună cu Președintele Consiliului, în conformitate cu articolul 297 alineatul (1) din Tratatul privind funcționarea Uniunii Europene;
6.
încredințează Secretarului General sarcina de a semna actul, după ce s-a verificat îndeplinirea corespunzătoare a tuturor procedurilor, și de a asigura, în acord cu Secretarul General al Consiliului, publicarea sa în Jurnalul Oficial al Uniunii Europene;
7.
încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
ANEXĂ
Declarații
cu privire la Directiva 2010/30/UE a Parlamentului European și a Consiliului din 19 mai 2010 privind indicarea, prin etichetare și informații standard despre produs, a consumului de energie și de alte resurse al produselor cu impact energetic (reformare)
Declarație a Parlamentului European, a Consiliului și a Comisiei cu privire la articolul 290 TFUE
„Parlamentul European, Consiliul și Comisia declară că dispozițiile Directivei 2010/30/UE nu aduc atingere niciunei poziții viitoare a instituțiilor cu privire la implementarea articolului 290 TFUE sau a oricărui act legislativ individual care conține astfel de dispoziții.”
Declaraţii ale Comisiei cu privire la anumite dispoziţii ale Directivei 2010/30/UE
Articolul 1 alineatul (2)
„La stabilirea listei de priorități care cuprinde produsele cu impact energetic menționate la considerentul 7, Comisia va acorda, de asemenea, atenția cuvenită și produselor de construcție cu impact energetic, ținând seama în special de economiile de energie care ar putea fi realizate prin etichetarea unora dintre aceste produse, întrucât construcțiile reprezintă 40 % din consumul total de energie în UE.”
Articolul 10
„Atunci când pregăteşte acte de delegare în temeiul Directivei 2010/30/UE, Comisia se asigură de evitarea suprapunerii legislative și de menținerea consecvenței generale a legislației UE privind produsele.”
Articolul 10 alineatul (4) litera (d)
Proporție semnificativă a produselor în scopul reexaminării clasificării energetice
„Comisia este de părere că proporția de produse din cele două clase cu eficiența energetică cea mai ridicată este considerată semnificativă atunci când se poate estima că
–
fie numărul modelelor disponibile pe piața internă care obțin clasificarea A+++ sau A++ reprezintă circa o treime sau mai mult din numărul total de modele relevante disponibile,
–
fie cota de vânzări anuale a produselor de pe piața internă care obțin clasificarea A+++ sau A++ reprezintă circa o treime sau mai mult,
–
sau că ambele condiții de mai sus sunt îndeplinite.„
Declaraţie a Comisiei referitoare la informații pentru consumatori
„Comisia sprijină utilizarea de instrumente ale Uniunii precum programul ”Energie inteligentă pentru Europa' pentru a contribui la:
–
inițiative vizând sporirea gradului de conștientizare al utilizatorilor finali cu privire la beneficiile etichetării energetice.
–
inițiative vizând monitorizarea evoluției pieței și a evoluțiilor tehnologice care duc la obținerea de produse mai eficiente din punct de vedere energetic, în special prin identificarea celor mai performante modele din diversele grupe de produse și prin punerea informațiilor la dispoziția tuturor părților interesate, precum organizații ale consumatorilor, sectorul industrial și ONG-uri din sectorul mediului, în vederea unei diseminări la scară largă în rândul consumatorilor.
Această monitorizare ar putea servi, de asemenea, ca indicator pentru reexaminarea măsurilor de etichetare și/sau proiectare ecologică luate în temeiul Directivelor 2010/30/EU şi 2009/125/EC.„
Declaraţie a Comisiei cu privire la perioadele de vacanţă
„Comisia Europeană ia act de faptul că, cu excepția cazurilor în care actul legislativ prevede o procedură de urgență, Parlamentul European și Consiliul consideră că notificarea actelor delegate va ține seama de perioadele de vacanţă ale instituțiilor (iarna, vara și în timpul alegerilor europene), astfel încât Parlamentul European și Consiliul să fie în măsură să își exercite prerogativele în termenele stabilite în actele legislative relevante și este dispusă să acționeze în consecință.”
