Întrebarea cu solicitare de răspuns scris E-4884/2010
adresată Comisiei
Articolul 117 din Regulamentul de procedură
Silvia-Adriana Ţicău (S&D)
(2 iulie 2010)
Subiect: Registrele electronice naţionale şi interconectarea acestora
Regulamentul 1071/2009 JO L 300 du 14.11.2009, p.
51 . din 21 octombrie 2009 al Parlamentului European şi al Consiliului de stabilire a unor norme comune privind condiţiile care trebuie îndeplinite pentru exercitarea ocupaţiei de operator de transport rutier şi de abrogare a Directivei 96/26/CE JO L 124 du 23.5.1996, p.
1 . a Consiliului a fost publicat în Jurnalul Oficial al Uniunii Europene în data de 14 noiembrie 2009.
Articolul 16 al regulamentului se referă la registrele electronice şi solicită Comisiei Europene ca, până la 31 decembrie 2009, să adopte o decizie referitoare la cerinţele minime aplicabile datelor care trebuie să fie înregistrate în registrul electronic naţional de la data înfiinţării acestuia, pentru a facilita interconectarea viitoare a registrelor.
Având în vedere importanţa registrelor electronice pentru implementarea Regulamentului 1071/2009 şi a Regulamentelor 1072/2009 JO L 300 du 14.11.2009, p.
72 . şi 1073/2009 JO L 300 du 14.11.2009, p.
88 . privind normele comune pentru accesul la piaţa transportului rutier internaţional de mărfuri, respectiv de persoane, aş dori să întreb Comisia care este stadiul adoptării acestei decizii, precum şi stadiul implementării ei de către statele membre, în vederea realizării registrelor electronice naţionale şi a interconectării acestora până la 31 decembrie 2012.
