Întrebarea pentru timpul afectat întrebărilor H-0322/2010
adresată Comisiei
Perioada de sesiune: iulie 2010
Articolul 116 din Regulamentul de procedură
Seán Kelly
(PPE) Subiect: Turismul și comerțul internațional
Turismul reprezintă al treilea mare sector economic din UE în ceea ce privește cifra de afaceri și ocuparea forței de muncă, aducând o contribuție de 5% la PIB-ul UE, reunind aproape 2 milioane de întreprinderi, majoritatea IMM-uri, și asigurând un loc de muncă pentru 9,7 milioane de persoane din UE.
Având în vedere toate aceste aspecte, a formulat Comisia o strategie pentru promovarea turismului UE pe piețele globale și mai ales în cadrul grupului de țări BRIC, a căror creștere economică și ridicare a nivelului de trai ar putea constitui un important potențial comercial în continuă creștere pentru sectorul turistic al UE?
