A7-0215/2011
1.6.2011
***I
RAPORT
referitor la propunerea de regulament al Parlamentului European și al Consiliului de modificare a Regulamentului (CE) nr.
834/2007 al Consiliului privind producția ecologică și etichetarea produselor ecologice
(COM(2010)0759 – C7‑0001/2011 – 2010/0364(COD))
Comisia pentru agricultură și dezvoltare rurală
Raportor: Martin Häusling
PE 456.953v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................17
PROCEDURĂ...........................................................................................................................19
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului de modificare a Regulamentului (CE) nr.
834/2007 al Consiliului privind producția ecologică și etichetarea produselor ecologice
( COM(2010)0759 – C7‑0001/2011 – 2010/0364(COD) )
(Procedura legislativă ordinară: prima lectură)
Parlamentul European ,
– având în vedere propunerea Comisiei prezentată Parlamentului și Consiliului ( COM(2010)0759 ),
– având în vedere articolul 294 alineatul (2), articolul 42 și articolul 43 alineatul (2) din Tratatul privind funcționarea Uniunii Europene, în temeiul cărora propunerea a fost prezentată de către Comisie ( C7-0001/2011 ),
– având în vedere articolul 294 alineatul (3) din Tratatul privind funcționarea Uniunii Europene,
– având în vedere avizul Comitetului Economic și Social European din 4 mai 2011
Nepublicat încă în Jurnalul Oficial. ,
– având în vedere articolul 55 din Regulamentul său de procedură,
– având în vedere raportul Comisiei pentru agricultură și dezvoltare rurală ( A7-0215/2011 ),
1. adoptă poziția în primă lectură prezentată în continuare;
2. solicită Comisiei să îl sesizeze din nou, în cazul în care intenționează să modifice în mod substanțial propunerea sau să o înlocuiască cu un alt text;
3. încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
Amendamentul
1
Propunere de regulament – act de modificare
Considerentul 3
Textul propus de Comisie
Amendamentul
(3) Comisia trebuie să dispună de competența de a adopta acte delegate, în conformitate cu articolul 290 din tratat , în vederea completării sau a modificării anumitor elemente neesențiale ale Regulamentului (CE) nr .
834/2007.
Trebuie să fie definite elementele asupra cărora se poate exercita această competență, precum și condițiile cărora li se supune delegarea respectivă.
(3) În vederea asigurării funcționării corespunzătoare a sistemului stabilit prin Regulamentul (CE) nr.
834/2007, competența de a adopta acte în conformitate cu articolul 290 din Tratatul privind funcționarea Uniunii Europene ar trebui delegată Comisiei în ceea ce privește completarea sau modificarea anumitor elemente neesențiale ale respectivului regulament .
Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți.
Comisia, atunci când pregătește și elaborează acte delegate, ar trebui să asigure o transmitere simultană, în timp util și adecvată a documentelor relevante către Parlamentul European și Consiliu.
Justificare
Prezentul amendament reflectă „consensul” privind mecanismele practice de utilizare a actelor delegate (articolul 290 din TFUE) asupra căruia trebuie să cadă în mod oficial de acord Consiliul și Parlamentul.
Amendamentul
2
Propunere de regulament – act de modificare
Considerentul 4
Textul propus de Comisie
Amendamentul
(4) Pentru a garanta aplicarea uniformă a Regulamentului (CE) nr.
834/2007 în toate statele membre , Comisia trebuie să dispună de competența de a adopta acte de punere în aplicare în conformitate cu articolul 291 din tratat.
În special , Comisia trebuie să dispună de competența de a adopta acte de punere în aplicare cu privire la atribuirea numerelor de cod în cadrul regimului de control, la indicarea originii produselor și la norme uniforme privind schimbul de informații pe care trebuie să le transmită statele membre, țările terțe, autoritățile de control și organismele de control, sau pe care Comisia le pune la dispoziție, sau privind publicarea acestor informații, precum și cu privire la recunoașterea țărilor terțe, a autorităților de control și a organismelor de control în scopuri de echivalare și conformitate.
În afara cazului în care există dispoziții contrare explicite, Comisia trebuie să adopte aceste acte de punere în aplicare în conformitate cu dispozițiile [Regulamentului (UE) nr.
XX/XXXX al Parlamentului European și al Consiliului privind…] .
(4) În vederea asigurării unor condiții uniforme pentru punerea în aplicare a Regulamentului (CE) nr.
834/2007, ar trebui conferite competențe de executare Comisiei, în special cu privire la atribuirea numerelor de cod în cadrul regimului de control, la indicarea originii produselor și la norme uniforme privind schimbul de informații pe care trebuie să le transmită statele membre, țările terțe, autoritățile de control și organismele de control, sau pe care Comisia le pune la dispoziție, sau privind publicarea acestor informații, precum și cu privire la recunoașterea țărilor terțe, a autorităților de control și a organismelor de control în scopuri de echivalare și conformitate.
Respectivele competențe ar trebui exercitate în conformitate cu Regulamentul (UE) nr.
182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie 1 .
În contextul lucrărilor pregătitoare privind actele de punere în aplicare, Comisia ar trebui să recurgă în continuare la grupuri consultative, pentru ca părțile interesate și ONG-urile să se poată exprima în mod regulat și structurat.
_______________
1 JO L 55, 28.2.2011, p.
13.
Justificare
Prezentul amendament ține seama de „regulamentul privind competențele de executare” [Regulamentul (CE) nr.
182/2011 al Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie] publicat în JO(L 55/13) la 28 februarie 2011.
Amendamentul
3
Propunere de regulament – act de modificare
Considerentul 4a (nou)
Textul propus de Comisie
Amendamentul
(4a) Comisia ar trebui să adopte acte de punere în aplicare imediat aplicabile atunci când, în cazuri justificate corespunzător privind retragerea recunoașterii autorităților de control și a organismelor de control în caz de nereguli sau de încălcare a dispozițiilor stabilite de Regulamentul (CE) nr.
834/2007 sau privind retragerea recunoașterii țărilor terțe al căror sistem de producție nu mai respectă principii și norme de producție echivalente cu cele stabilite în regulament și ale căror măsuri de control nu mai au o eficacitate echivalentă cu a celor prevăzute în regulament, acestea sunt necesare din motive imperioase de urgență.
Justificare
Prezentul amendament ține seama de „regulamentul privind competențele de executare” [Regulamentul (CE) nr.
182/2011 al Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie] publicat în JO(L 55/13) la 28 februarie 2011.
Amendamentul
4
Propunere de regulament – act de modificare
Considerentul 4a (nou)
Textul propus de Comisie
Amendamentul
(4a) Procesul de aliniere la Tratatul de la Lisabona trebuie să aibă ca obiectiv simplificarea întregii legislații existente a Uniunii în ceea ce privește sectorul, pentru a evita impunerea de sarcini administrative excesive fermierilor biologici.
Amendamentul
5
Propunere de regulament – act de modificare
Articolul 1 – punctul 2
Regulamentul (CE) nr.
834/2007
Articolul 9 – alineatul 4
Textul propus de Comisie
Amendamentul
(4) Comisia decide, prin acte delegate în conformitate cu articolul 38a alineatul (1) , asupra măsurilor de punere în aplicare a interdicției de a utiliza OMG-uri și produse obținute din OMG-uri sau produse de către OMG-uri.
(4) Comisia este împuternicită, în sensul interdicției menționate la alineatul ( 1), să adopte acte delegate în conformitate cu articolul 38a alineatul (1) în ceea ce privește un model de declarație a vânzătorului prin care se confirmă că produsele furnizate nu sunt produse obținute din OMG-uri sau produse de către OMG-uri.
Amendamentul
6
Propunere de regulament – act de modificare
Articolul 1 – punctul 23 – litera b
Regulamentul (CE) nr.
834/2007
Articolul 32 – alineatul 2 – paragraful 2
Textul propus de Comisie
Amendamentul
În caz de urgență, dacă este necesar, Comisia poate lua decizia respectivă în conformitate cu articolul 38g al doilea paragraf.
În acest caz, măsurile adoptate sunt comunicate imediat statelor membre și își produc efectele imediat.
Din motive imperioase de urgență justificate corespunzător , Comisia poate adopta acte de punere în aplicare imediat aplicabile în conformitate cu procedura menționată la articolul 38g alineatul (3).
Amendamentul
7
Propunere de regulament – act de modificare
Articolul 1 – punctul 24 – litera a – subpunctul ii
Regulamentul (CE) nr.
834/2007
Articolul 33 – alineatul 2 – paragraful 2
Textul propus de Comisie
Amendamentul
În caz de urgență, dacă este necesar, Comisia poate lua decizia respectivă în conformitate cu articolul 38g al doilea paragraf.
În acest caz, măsurile adoptate sunt comunicate imediat statelor membre și își produc efectele imediat.”
Din motive imperioase de urgență justificate corespunzător , Comisia poate adopta acte de punere în aplicare imediat aplicabile în conformitate cu procedura menționată la articolul 38g alineatul (3).
Amendamentul
8
Propunere de regulament – act de modificare
Articolul 1 – punctul 24 – litera b – subpunctul ii
Regulamentul (CE) nr.
834/2007
Articolul 33 – alineatul 3 – paragraful 2
Textul propus de Comisie
Amendamentul
În caz de urgență, dacă este necesar, Comisia poate lua decizia respectivă în conformitate cu articolul 38g al doilea paragraf.
În acest caz, măsurile adoptate sunt comunicate imediat statelor membre și își produc efectele imediat.”
Din motive imperioase de urgență justificate corespunzător , Comisia poate adopta acte de punere în aplicare imediat aplicabile în conformitate cu procedura menționată la articolul 38g alineatul (3).
Amendamentul
9
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38a – alineatul 1 – partea introductivă
Textul propus de Comisie
Amendamentul
(1) Pentru a ține mai mult seama de așteptările consumatorilor cu privire la calitatea produselor ecologice și pentru a asigura aplicarea adecvată a normelor de către autoritățile, organismele și operatorii în cauză, precum și funcționarea corectă a pieței unice și a schimburilor comerciale, Comisia adoptă, prin acte delegate și respectând obiectivele și principiile stabilite în titlul II, norme specifice, măsuri și condiții necesare pentru aplicarea prezentului regulament, inclusiv definițiile specifice referitoare la domeniul său de aplicare, pentru:
(1) Pentru a ține mai mult seama de așteptările consumatorilor cu privire la calitatea produselor ecologice și pentru a asigura aplicarea adecvată a normelor de către autoritățile, organismele și operatorii în cauză, precum și funcționarea corectă a pieței unice și a schimburilor comerciale, Comisia este împuternicită să adopte acte delegate , în conformitate cu articolul 38d și respectând obiectivele și principiile stabilite în titlul II, în ceea ce privește adoptarea de norme specifice, măsuri și condiții necesare pentru aplicarea prezentului regulament, inclusiv definițiile specifice referitoare la domeniul său de aplicare, pentru:
Justificare
Prezentul amendament reflectă „consensul” privind mecanismele practice de utilizare a actelor delegate (articolul 290 din TFUE) asupra căruia trebuie să cadă în mod oficial de acord Consiliul și Parlamentul.
Amendamentul
10
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38b – alineatul 1 – partea introductivă
Textul propus de Comisie
Amendamentul
Comisia adoptă, prin acte de punere în aplicare, dispoziții care au drept scop realizarea unei aplicări uniforme a prezentului regulament în Uniune și care se referă, în special, la:
Comisia adoptă, prin acte de punere în aplicare, în conformitate cu procedura de examinare menționată la articolul 38g alineatul (2), dispoziții care au drept scop realizarea unei aplicări uniforme a prezentului regulament în Uniune și care se referă, în special, la:
Justificare
Prezentul amendament ține seama de „regulamentul privind competențele de executare” (Regulamentul Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie) publicat în JO(L 55/13) la 28 februarie 2011.
Amendamentul
11
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38b – alineatul 1a (nou)
Textul propus de Comisie
Amendamentul
Din motive imperioase de urgență justificate corespunzător privind retragerea recunoașterii autorităților de control și a organismelor de control în caz de nereguli sau de încălcare a dispozițiilor stabilite în prezentul regulament sau privind retragerea recunoașterii țărilor terțe al căror sistem de producție nu mai respectă principii și norme de producție echivalente cu cele stabilite în titlurile II, III și IV sau ale căror măsuri de control nu mai au o eficacitate echivalentă cu a celor prevăzute în titlul V, Comisia adoptă acte de punere în aplicare imediat aplicabile în conformitate cu procedura menționată la articolul 38g alineatul (3).
Justificare
Acest amendament are scopul de a permite Comisiei să retragă de urgență recunoașterea echivalenței în cazul țărilor terțe în care s-a constatat o problemă gravă în legătură cu produsele etichetate ca fiind biologice.
Amendamentul raportorului solicită ca atât normele, cât și sistemul de control să fie deficitare pentru ca procedura să funcționeze.
Ar trebui înlocuit „și” cu „sau”, pentru a permite Comisiei să retragă recunoașterea prin procedura de urgență, pentru a asigura protecția consumatorilor în ambele cazuri.
Amendamentul
12
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38d
Textul propus de Comisie
Amendamentul
(1) Competența de a adopta actele delegate menționate în prezentul regulament este conferită Comisiei pentru o perioadă de timp nedeterminată .
(1) Competența de a adopta acte delegate este conferită Comisiei în condițiile prevăzute în prezentul articol .
(2) Imediat după ce adoptă un act delegat, Comisia îl notifică simultan Parlamentului European și Consiliului.
(2) Delegarea de competențe menționată la articolul 9 alineatul (4), articolul 11, articolul 16 alineatul (1), articolul 16 alineatul (3) literele (a) și (c), articolul 21 alineatul (2), articolul 22 alineatul (1), articolul 23 alineatul (6), articolul 26, articolul 27 alineatul (7) litera (b), articolul 32 alineatul (2) și articolul 33 alineatele (2) și (3) se conferă Comisiei pe o perioadă de cinci ani de la …*.
Comisia prezintă un raport privind delegarea de competențe cel târziu cu nouă luni înainte de încheierea perioadei de 5 ani.
Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opun prelungirii respective cel târziu cu trei luni înainte de încheierea fiecărei perioade.
(3) Competența de a adopta acte delegate este conferită Comisiei în condițiile prevăzute la articolele 38e și 38f.”
(3) Delegarea de competențe poate fi revocată oricând de Parlamentul European sau de Consiliu.
Decizia de revocare pune capăt delegării competențelor specificate în decizia respectivă.
Aceasta produce efecte din ziua care urmează datei publicării acesteia în Jurnalul Oficial al Uniunii Europene sau de la o dată ulterioară menționată în decizie.
Decizia nu aduce atingere actelor delegate care sunt deja în vigoare.
(3a) De îndată ce adoptă un act delegat, Comisia îl notifică simultan Parlamentului European și Consiliului.
(3b) Un act delegat adoptat în temeiul prezentului regulament intră în vigoare numai în cazul în care nici Parlamentul European și nici Consiliul nu au formulat obiecțiuni în termen de două luni de la notificarea acestuia către Parlamentul European și Consiliu, sau în cazul în care, înaintea expirării termenului respectiv, Parlamentul European și Consiliul au informat Comisia că nu vor formula obiecțiuni.
Respectivul termen se prelungește cu 2 luni la inițiativa Parlamentului European sau a Consiliului.
_____________
* Data intrării în vigoare a prezentului regulament.
Justificare
Prezentul amendament reflectă „consensul” privind mecanismele practice de utilizare a actelor delegate (articolul 290 din TFUE) asupra căruia trebuie să cadă în mod oficial de acord Consiliul și Parlamentul.
Amendamentul
13
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38e
Textul propus de Comisie
Amendamentul
„Articolul 38e
Revocarea delegării
eliminat
(1) Parlamentul European sau Consiliul pot revoca delegarea competențelor menționate la articolele 38a și 38d.
(2) Instituția care a inițiat o procedură internă pentru a decide dacă revocă delegarea competențelor depune eforturi pentru a informa cealaltă instituție și Comisia într-un interval de timp rezonabil înainte de luarea deciziei finale, indicând competențele delegate care ar putea fi revocate și eventualele motive ale revocării.
(3) Prin decizia de revocare ia sfârșit delegarea competențelor specificate în decizia respectivă.
Decizia de revocare intră în vigoare imediat sau la o dată ulterioară, pe care o specifică.
Decizia de revocare nu afectează valabilitatea actelor delegate care sunt deja în vigoare.
Decizia se publică în Jurnalul Oficial al Uniunii Europene.”
Amendamentul
14
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38f
Textul propus de Comisie
Amendamentul
„Articolul 38f
Obiecții față de actele delegate
eliminat
(1) Parlamentul European și Consiliul pot obiecta față de actul delegat în termen de două luni de la data notificării acestuia.
La inițiativa Parlamentului European sau a Consiliului, acest termen se prelungește cu o lună.
(2) Dacă la expirarea acestui termen nici Parlamentul European și nici Consiliul nu au prezentat obiecții față de actul delegat, acesta se publică în Jurnalul Oficial al Uniunii Europene și intră în vigoare la data prevăzută în actul respectiv.
Actul delegat poate fi publicat în Jurnalul Oficial al Uniunii Europene și poate intra în vigoare înainte de expirarea termenului menționat, dacă atât Parlamentul European, cât și Consiliul au informat Comisia că nu intenționează să prezinte obiecții.
(3) În cazul în care Parlamentul European sau Consiliul obiectează față de un act delegat, acesta nu intră în vigoare.
Instituția care prezintă obiecții față de actul delegat indică motivele acestora.”
Amendamentul
15
Propunere de regulament – act de modificare
Articolul 1 – punctul 27
Regulamentul (CE) nr.
834/2007
Articolul 38g
Textul propus de Comisie
Amendamentul
Atunci când sunt adoptate acte de punere în aplicare în temeiul prezentului regulament, Comisia este asistată de Comitetul pentru producție ecologică și se aplică procedura prevăzută la articolul [5] din Regulamentul (UE) nr. [xxxx/yyyy] (a se completa după adoptarea regulamentului privind mecanismele de control, menționat la articolul 291 alineatul (2) din TFUE, care este în prezent supus dezbaterii în Parlamentul European și în Consiliu) .”
(1) Comisia este asistată de Comitetul pentru producție ecologică.
Respectivul comitet este un comitet în înțelesul Regulamentului (UE) nr.
182/2011*.
În cazurile de urgență prevăzute la articolul 32 alineatul (2) și la articolul 33 alineatele (2) și (3) din prezentul regulament, se aplică procedura prevăzută la articolul [6] din Regulamentul (UE) nr. [xxxx/yyyy].”
(2) În cazul în care se face trimitere la prezentul alineat, se aplică articolul 5 din Regulamentul (UE) nr.
182/2011.
(3) În cazul în care se face trimitere la prezentul alineat, se aplică articolul 8 din Regulamentul (UE) nr.
182/2011, coroborat cu articolul 5 din respectivul regulament.
___________________
* JO L 55, 28.2.2011, p.
13.
Justificare
Prezentul amendament ține seama de „regulamentul privind competențele de executare” (Regulamentul Parlamentului European și al Consiliului de stabilire a normelor și principiilor generale privind mecanismele de control de către statele membre al exercitării competențelor de executare de către Comisie) publicat în JO(L 55/13) la 28 februarie 2011.
Amendamentul
16
Propunere de regulament – act de modificare
Articolul 1a (nou)
Textul propus de Comisie
Amendamentul
Articolul 1a
Comisia evaluează efectele modificărilor aduse Regulamentului (CE) nr.
834/2007 de prezentul regulament, în special cu privire la transparența și impactul acestuia asupra societății civile după trei ani de la …*.
Părțile interesate importante și reprezentanții societății civile sunt incluși în procesul de evaluare.
_________________
*Data trei ani de la intrarea în vigoare a prezentului regulament
EXPUNERE DE MOTIVE
În conformitate cu Tratatul privind funcționarea Uniunii Europene (TFUE), Regulamentul în vigoare (CE) nr.
834/2007 trebuie să fie aliniat pe baza principiului unei distincții între măsurile de punere în aplicare și cele delegate.
În conformitate cu articolul 290 din TFUE, legislatorul poate „delega Comisiei competența de a adopta acte fără caracter legislativ și cu domeniu de aplicare general, care completează sau modifică anumite elemente neesențiale ale actului legislativ.”
Actele juridice adoptate de Comisie în acest mod sunt, potrivit terminologiei utilizate în Tratat, „acte delegate” [articolul 290 alineatul (3)].
Pentru a ține mai mult seama de așteptările consumatorilor cu privire la calitatea produselor ecologice și pentru a asigura aplicarea adecvată a normelor de către autoritățile, organismele și operatorii în cauză, precum și funcționarea corectă a pieței unice și a schimburilor comerciale, Comisia adoptă, prin acte delegate, norme specifice, măsuri și condiții necesare pentru aplicarea prezentului regulament (de exemplu, autorizarea produselor și a substanțelor utilizate în producția ecologică, includerea acestora într-o listă restrictivă sau retragerea lor de pe lista respectivă în sensul articolelor 16 și 21, metodele de procesare a produselor alimentare procesate, condițiile de aplicare a interdicției de a utiliza OMG-uri și produse obținute din OMG-uri sau produse de către OMG-uri, normele de etichetare, cerințele și criteriile specifice referitoare la prezentarea, elementele componente, dimensiunea și designul siglei ecologice a Uniunii Europene, precum și pentru condițiile și drepturile de utilizare a acesteia, în conformitate cu titlul IV etc);
În conformitate cu articolul 291 din TFUE, statele membre „iau toate măsurile de drept intern necesare pentru a pune în aplicare actele obligatorii din punct de vedere juridic ale Uniunii.”
Aceste acte conferă Comisiei competențe de executare, atunci când sunt necesare condiții uniforme pentru punerea lor în aplicare.
Actele juridice adoptate de Comisie în acest mod sunt, potrivit terminologiei utilizate în Tratat, „acte de punere în aplicare” [articolul 291 alineatul (4)].
Comisia adoptă, prin acte de punere în aplicare, dispozițiile necesare care au ca scop realizarea unei aplicări uniforme a prezentului regulament în Uniune și care se referă în special la detaliile și mențiunile privind conținutul, forma și modul de notificare, prezentarea și schimbul de informații necesare în cadrul prezentului regulament, de la sau între organismele de control, autoritățile de control, autoritățile competente ale statelor membre, țările terțe și Comisiei, atribuirea numerelor de cod organismelor de control și autorităților de control și indicarea locului în care au fost cultivate materiile prime agricole, în conformitate cu articolul 24 etc;
Din punctul de vedere al raportorului, în această propunere, Comisia a procedat la o repartizare exactă între dispoziții mai generale, stabilind elemente suplimentare (articolul 290) și elemente mai tehnice care sunt strâns legate de libertatea de care beneficiază statele membre în ceea ce privește punerea în aplicare a acestei măsuri (articolul 291).
Acesta este motivul pentru care nu există amendamente la propunerea de regulament (CE) nr.
834/2007 privind producția ecologică și etichetarea produselor ecologice referitoare la clasificarea actelor delegate și a actelor de punere în aplicare.
PROCEDURĂ
Titlu
Modificarea Regulamentului (CE) nr.
834/2007 al Consiliului privind producția ecologică și etichetarea produselor ecologice
Referințe
COM(2010)0759 – C7-0001/2011 – 2010/0364(COD)
Data prezentării la PE
17.12.2010
Comisie competentă în fond
Data anunțului în plen
AGRI
18.1.2011
Raportor(i)
Data numirii
Martin Häusling
26.1.2011
Martin Häusling
26.1.2011
Martin Häusling
26.1.2011
Martin Häusling
26.1.2011
Articolul 51 - Reuniuni comune ale comisiilor
Data anunțului în plen
Examinare în comisie
12.4.2011
Data adoptării
25.5.2011
Rezultatul votului final
+:
–:
0:
28
1
Membri titulari prezenți la votul final
John Stuart Agnew, Liam Aylward, José Bové, Luis Manuel Capoulas Santos, Vasilica Viorica Dăncilă, Michel Dantin, Paolo De Castro, Albert Deß, Diane Dodds, Herbert Dorfmann, Hynek Fajmon, Lorenzo Fontana, Iratxe García Pérez, Béla Glattfelder, Sergio Gutiérrez Prieto, Martin Häusling, Esther Herranz García, Peter Jahr, Elisabeth Jeggle, Jarosław Kalinowski, Elisabeth Köstinger, George Lyon, Gabriel Mato Adrover, Mairead McGuinness, Krisztina Morvai, Mariya Nedelcheva, James Nicholson, Rareș-Lucian Niculescu, Wojciech Michał Olejniczak, Georgios Papastamkos, Marit Paulsen, Britta Reimers, Ulrike Rodust, Alfreds Rubiks, Giancarlo Scottà, Czesław Adam Siekierski, Sergio Paolo Francesco Silvestris, Alyn Smith, Csaba Sándor Tabajdi, Marc Tarabella, Janusz Wojciechowski
Membri supleanți prezenți la votul final
Salvatore Caronna, Spyros Danellis, Jill Evans, Karin Kadenbach, Sandra Kalniete, Giovanni La Via, Véronique Mathieu, Maria do Céu Patrão Neves, Robert Sturdy, Artur Zasada
Data depunerii
1.6.2011
