Răspuns dat de dl McCreevy în numele Comisiei
(22 ianuarie 2010)
Comisia este conștientă de faptul că achizițiile publice pot constitui un instrument de atingere a obiectivelor de dezvoltare durabilă.
Legislația UE în domeniul achizițiilor publice permite achizitorilor publici să integreze criterii sociale și de mediu în cadrul achizițiilor publice, asigurând în același timp coerența cu obiectivul de deschidere către concurență a contractelor publice, precum și posibilitatea de a obține contractele care oferă cele mai rentabile rezultate A se vedea considerentul 5 din Directiva 2004/18/CE a Parlamentului European și a Consiliului din 31 martie 2004 privind coordonarea procedurilor de atribuire a contractelor de achiziții publice de lucrări, de bunuri și de servicii, JO L 134 , 30.4.2004 . .
Comisia a oferit deja îndrumări cu privire la modul în care achizitorii publici pot lua în considerare aceste criterii atunci când achiziționează bunuri, servicii și lucrări A se vedea Comunicarea interpretativă privind posibilitățile de integrare a criteriilor sociale în achizițiile publice, JO C 333, 28.11.2001; Comunicarea interpretativă privind posibilitățile de integrare a criteriilor de mediu în achizițiile publice, JO C 333, 28.11.2001; Ghidul achizițiilor publice ecologice, intitulat „Achiziții ecologice”, din 26.8.2004. .
Următoarea Comisie va fi cea care va hotărî dacă mai sunt necesare și alte orientări în acest domeniu.
