Alese de cititori
Instituţii
2008-12-22 - 11:19
La sfârşitul anului, am făcut o selecţie dintre articolele cele mai citite de pe site-ul nostru.
Printre acestea, acordarea Premiului Saharov disidentului chinez Hu Jia, criza alimentară, egalitatea între femei şi bărbaţi, săptămâna africană la Parlamentul European şi criza din Georgia.
Lectură plăcută!
20081204FCS43818
Stereotipurile de gen în publicitate
Eva-Brit-Svensson indică drumul spre egalitatea de gen Suntem cu toţii conştienţi de stereotipul femeii lucrând în bucătărie şi al bărbatului conducând maşini puternice.
Discriminarea bazată pe motive de gen este încă larg răspândită în mass-media.
Raportul Comisiei pentru Drepturile femeii şi egalitatea între sexe doreşte să elimine astfel de stereotipuri şi propune crearea unor organisme de monitorizare a mass-media şi a unui „Cod de conduită” pentru publicitate.
Citiţi interviul nostru luat raportoarei Eva-Britt Svensson.
Conform raportului non-legislativ al doamnei Eva-Britt Svensson (Grupul Confederal al Stângii Unite Europene/Stânga Verde Nordică, Suedia), „stereotipurile de gen din publicitate limitează femeile, bărbaţii, fetele şi băieţii la o imagine extrem de simplificată, reducând persoanele la roluri predeterminate şi artificiale, adesea degradante, umilitoare şi schematizante pentru ambele genuri".
1.
În opinia dumneavoastră, care este efectul marketingului şi al publicităţii asupra egalităţii dintre bărbaţi şi femei?
Stereotipurile de gen din publicitate reprezintă unul dintre factorii care au o influenţă semnificativă asupra eforturilor de a avea o societate egalitară.
Această influenţă tinde să fie mai mare din cauza faptului că multe persoane nu sunt conştiente de modul în care suntem influenţaţi de către imaginile care ne înconjoară.
În prezent, publicitatea se găseşte peste tot: acasă, în spaţii publice, în ziare, reviste, la televizor şi aşa mai departe.
Dacă femeile şi bărbaţii sunt în permanenţă portretizaţi folosind aceleaşi stereotipuri, este mult mai greu pe urmă să vezi resursele şi abilităţile femeilor şi bărbaţilor în alte arii de activitate decât în rolurile tradiţionale cunoscute.
2.
Cum poate Uniunea Europeană şi statele membre să amelioreze situaţia?
[UE şi statele membre] trebuie să fie conştiente de stereotipurile de gen şi să le ia în considerare.
Ele trebuie să se asigure, de asemenea, de existenţa unui organism căruia publicul să îi adreseze plângerile şi nemulţumirile legate de stereotipurile de gen în marketing şi publicitate.
Totodată, viitorul Institut European de gen ar putea să facă anumite cercetări pe această temă.
Un rol important îl are creşterea gradului de conştientizare în rândul consumatorilor privind influenţa publicităţii.
Astăzi, de exemplu, este interzisă folosirea oricărei reclame care influenţează creşterea poluării.
Publicitatea pentru diferitele tipuri de produse trebuie să demonstreze o responsabilitate pentru mediul înconjurător şi trebuie să contribuie la prevenirea schimbărilor climatice.
Scopul raportului meu este de a face imposibilă utilizarea stereotipurilor de gen în publicitate.
Publicitatea este încă discriminatorie Raportul privind influenţa marketingului şi a publicităţii asupra egalităţii dintre bărbaţi şi femei Fişă personală: Eva-Britt Svensson
Summit-ul european pe tema situaţiei din Georgia
Trupele ruseşti în Georgia Pe 1 septembrie, reprezentanţii statelor membre s-au întâlnit în cadrul unui summit special pentru a discuta despre conflictul din Georgia.
Ei au condamnat intervenţiile Rusiei şi recunoaşterea celor două regiuni, Abhazia şi Oseţia de Sud.
Ei au fost de acord să trimită o misiune de evaluare, să aleagă un reprezentant special şi să suspende negocierile privind acordul comun între UE şi Rusia până în momentul retragerii trupelor ruseşti.
La o zi după discuţiile din cadrul summit-ului şi sesiunii plenare, am pus câteva întrebări unor membri ai Comisiei pentru Afaceri externe şi ai Delegaţiei pentru relaţiile cu Caucazul de Sud.
Ce părere aveţi despre concluziile summit-ului cu privire la criza din Georgia?
Marie Anne Isler Béguin, preşedinta delegaţiei pentru cooperare cu Georgia (Grupul Verzilor/Alianţa Liberă Europeană, Franţa) : „Sunt plăcut surprinsă de concluziile Consiliului, de exemplu, nimeni nu se aştepta că se va ajunge la suspendarea acordurilor de parteneriat până în momentul retragerii trupelor ruseşti".
Jacek Saryusz-Wolski (Grupul Partidului Popular European (Creştin-Democrat) şi al Democraţilor Europeni, Polonia) consideră că „noi, Uniunea Europeană, avem posibilitatea de a alege - fie să fim mulţumiţi cu acţiunile noastre verbale, fie să ne revizuim politica faţă de Rusia, arătând că putem fi neclintiţi în cazul în care Rusia nu respectă regulile."
Karl von Wogau (Grupul Partidului Popular European (Creştin-Democrat) şi al Democraţilor Europeni, Germania) salută decizia UE de a acţiona şi de a trimite o misiune de observare în Georgia.
UE poate face cu adevărat o diferenţă în rezolvarea acestui conflict internaţional doar dacă acţionează sub o conducere comună şi un pavilion comun".
Evgeni Kirilov (Grupul Socialist din Parlamentul European, Bulgaria): „Cred că reacţia UE la conflictul din Caucazul de Sud a fost una foarte echilibrată şi matură.
Nu există nici o altă alternativă mai bună pentru Uniune decât să continue dialogul şi cooperarea cu Rusia", atrăgând atenţia asupra faptului că „nu mai suntem într-o situaţie de afaceri, ca de obicei".
Ona Juknevičienė (Grupul Alianţei Liberalilor şi Democraţilor pentru Europa, Lituania): „Mă bucur că opinia comună a Europei este clar orientată în găsirea unei soluţii eficiente.
Eu nu sunt convinsă de faptul că suspendarea negocierilor pentru Acordurile de parteneriat şi cooperare reprezintă o măsură adecvată.
Rusia ştie foarte bine că este la fel de importantă pentru ambele părţi".
Milan Horáček, (Grupul Verzilor/Alianţa Liberă Europeană, Germania), nu a fost „în totalitate mulţumit de reacţia UE din cadrul summit-ului.
Aş fi sperat o reacţie bazată mai clar pe valorile noastre democratice, statul de drept, drepturile omului şi în special libertate.
Se ţine prea mult cont de dependenţa noastră de petrol şi gaze naturale".
Ce poziţie ar trebui să adopte Parlamentul European?
Saïd El Khadraoui (Grupul Socialist din Parlamentul European, Belgia) : „Este evident că nu există o soluţie militară a conflictului.
Soluţia este o mai bună cooperare, şi nu mai multe confruntări.
Deşi trebuie să condamnăm vehement acţiunile militare ale Rusiei, trebuie totodată să recunoaştem că avem nevoie de Rusia, dacă vrem o soluţie de durată pentru problemele din zonă".
Doamna Juknevičienė consideră că „cetăţenii europeni trebuie să fie încrezători că ameninţările Rusiei de a restaura fosta Uniune Sovietică nu sunt pertinente."
Care este viitorul Georgiei?
Doamna Isler Béguin : „Mă bucur să constat că deputaţii, colegii mei din Parlament, şi-au schimbat părerile în legătură cu Georgia, pentru a-i deschide calea [...] spre aderarea la UE".
Domnul Schöpflin (Grupul Partidului Popular European (Creştin-Democrat) şi al Democraţilor Europeni, Ungaria): „Este încă prea devreme pentru a spune ceva.
Pe de o parte, jocul ruşilor este încă în curs de desfăşurare, dar pe de altă parte, încă nu putem vedea modul în care elita politică georgiană se leagă de Saakashvili".
Doamna Juknevičienė: „ Rusia va face orice pentru a nu se retrage din Osetia de Sud şi Abhazia.
Georgia singură poate face foarte puţin.
Viitorul Georgiei depinde în primul rând de poziţia şi acţiunile UE şi a NATO".
Evgeni Kirilov: „Dorinţa puternică a UE de a se implica mai îndeaproape în regiunea Mării Negre şi Caucaz mă face să fiu optimist cu privire la viitorul acestei zone".
Dezbatere în plenul Parlamentului European cu privire la situaţia din Georgia Marie Anne Isler Béguin : „Europa nu trebuie să îşi înceteze activităţile, deoarece georgienii se bazează pe ea"
Săptămâna africană la Parlamentul European
Săptămâna africană la Parlamentul European Artă şi politică africană, mâncare tradiţională africană - săptămâna viitoare, Parlamentul European va fi învăluit de atmosfera şi cultura africană.
Parlamentul European a organizat Săptămâna africană între 8 - 12 septembrie 2008, în cadrul Anului European al Dialogului Intercultural.
Evenimente politice
Comisiile şi delegaţiile Parlamentului European vor organiza mai multe dezbateri legate de Africa, pe teme diferite precum securitatea alimentară şi politica comună pentru agricultură, instituţiile africane pentru drepturile omului sau rolul diasporei africane.
Cel mai important eveniment al săptămânii viitoare este întâlnirea membrilor Parlamentului Pan-African şi a membrilor din Adunarea Comună dintre UE şi statele ACP (Africa, Caraibe şi Pacific), la care va participa şi câştigătorul Premiului Nobel pentru literatură, domnul Wole Soyinka.
Preşedintele Parlamentului European, domnul Hans-Gert Pöttering şi preşedinta Parlamentului Pan-African, doamna Gertrude Mongella, vor lua cuvântul în cadrul întâlnirii de joi.
Elemente culturale
Arta africană contemporană va fi prezentă la Parlamentul European în această săptămână prin aranjamente speciale, fotografii şi sculpturi.
Faţadele de sticlă şi de metal ale Parlamentului European vor fi acoperite cu operele fotografului malian, Malick Sidibé.
La intrarea în clădirea principală a Parlamentului European a fost expus deja un elefant imens, sculptat de artistul Andries Botha din Africa de Sud.
Miercuri, în Ixelles - districtul din Bruxelles cu cea mai mare populaţie africană şi locul unde este situat PE - va avea loc un concert, la care vor participa muzicieni africani, dintre care amintim Bonga (Angola) şi Bai Kamara Jr (Sierra Leone).
Agenda evenimentului (în engleză) 2008: Anul european al dialogului intercultural
Gay Mitchell despre criza alimentară: „Trebuie să acţionăm repede"
Deputatul Gay Mitchell vorbeşte despre criza alimentară Criza alimentară globală afectează grav oamenii din ţările în curs de dezvoltare, aceştia fiind nevoiţi să cheltuiască o mare parte din venituri pentru mâncare.
Miercuri, Comisia pentru dezvoltare se va întâlni cu diverşi experţi internaţionali, pentru a discuta despre utilizarea fondurilor neatinse din bugetul pentru agricultură al UE în scopul creşterii producţiei alimentare şi oferirii de ajutoare alimentare ţărilor în curs de dezvoltare.
Pentru a afla mai multe informaţii despre criza alimentară, am luat un interviu raportorului Gay Mitchell (Grupul Partidului Popular European (Creştin-Democrat) şi al Democraţilor Europeni, Irlanda).
Domnule Mitchell, aţi declarat că susţineţi propunerea Comisiei Europene de a utiliza fondurile neatinse din bugetul pentru agricultură al UE, pentru a ajuta ţările în curs de dezvoltare în timpul crizei alimentare.
De ce consideraţi că aceşti bani sunt necesari şi cum ar trebui să fie ei folosiţi?
În primul rând, această sumă este disponibilă în bugetul UE pentru subvenţii, doar în cazul în care preţurile pentru produsele agricole vor scădea.
Dar întrucât preţurile alimentelor nu au scăzut, aceşti bani nu vor fi cheltuiţi, ci în mod normal, vor reveni statelor membre ale UE.
Cu toate acestea, ţările în curs de dezvoltare se confruntă cu o problemă foarte mare; au avut loc numeroase revolte până acum.
Unele ţări care iniţial erau exportatoare de orez, au devenit acum importatoare.
Indicele preturilor pentru alimente a crescut cu mai mult de 40 de procente anul trecut, iar acest lucru se poate observa şi în magazine - imaginaţi-vă ce înseamnă pentru oamenii din aceste ţări care oricum sufereau deja de subnutriţie!
Este nevoie de aproximativ 18 miliarde de euro pentru a rezolva această problemă.
UE a declarat că va încerca să obţină 1,8 miliarde de euro în următorii 2 sau 3 ani.
Aşadar, miliardul reprezentând fondurile neatinse din cadrul bugetului pentru agricultură al UE va trebui să fie însoţit de bani colectaţi de la statele membre.
O parte va fi folosită pentru furnizarea de produse alimentare, întrucât stocurile de cereale, de exemplu, s-au micşorat de aproape două ori.
Dar cea mai mare parte din această sumă va fi folosită pentru seminţe, îngrăşăminte şi irigare, pentru a ajuta aceste ţări să se dezvolte şi să îşi producă propria hrană.
Cum poate UE să se asigure că aceşti banii vor ajunge la cei nevoiaşi?
Organizaţia pentru Alimentaţie şi Agricultură a ONU, Uniunea Europeană şi diferite alte organisme internaţionale au început deja să identifice ţările cele mai sărace, cu cele mai mari nevoi.
Trebuie să facem acest lucru foarte repede, altfel banii nu vor ajunge la aceste persoane.
Europenii sunt de asemenea afectaţi de creşterea preţurilor alimentelor.
De ce nu am ajuta familiile sărace din Europa?
În primul rând, există oameni care mor din această cauză în ţările în curs de dezvoltare, fiind vorba de o chestiune de viată si de moarte.
În al doilea rând, în prezent nu mai depunem eforturi suficiente pentru îndeplinirea obiectivelor de dezvoltare ale mileniului pentru a pune capăt foametei şi subnutriţiei.
În al treilea rând, dacă agricultura ţărilor în curs de dezvoltare va produce mai mult, acest lucru va afecta şi situaţia internaţională care, în schimb, ne va ajuta pe noi.
Aşa că pot spune că există atât motive întemeiate pentru a face acest lucru.
Unii spun că această situaţie poate deveni un precedent pentru utilizarea bugetului pentru agricultură al UE în alte scopuri.
Ce părere aveţi despre acest lucru?
Ei bine, este un precedent pentru finanţarea proiectului Galileo.
Oamenii sunt îngrijoraţi de faptul că vom mai primi propuneri de acest tip.
Comisia pentru bugete consideră că metoda cea mai corectă este de a transfera fondurile în bugetul de ajutor pentru dezvoltare.
Alţii spun ar trebui să fie returnat statelor membre.
Ambele opinii sunt pertinente.
Luna aceasta vom discuta cu miniştrii statelor membre despre toate aceste preocupări.
Cu toate acestea, trebuie să acţionăm repede [...].
UE trebuie să arate că poate să facă faţă şi să reacţioneze la evenimentele din lume.
Trebuie să-i ajutăm pe aceşti oameni, întrucât ei sunt într-o situaţie foarte dificilă.
Fişa personală a domnului Gay Mitchell Criza alimentară - cum vom hrăni generaţiile prezente şi viitoare?
Obiectivele de dezvoltare ale mileniului (în engleză) Raportul privind crearea unui mecanism de reacţie rapidă la creşterea preţurilor la produsele alimentare în ţările în curs de dezvoltare
Hu Jia primeşte Premiul Saharov 2008
Hu Jia primeşte Premiul Saharov 2008 Parlamentul European a acordat anul acesta Premiul Saharov pentru Libertate de Gândire activistului politic chinez Hu Jia.
Ceremonia de acordare a premiului a avut loc în Strasbourg pe 17 decembrie.
Hu Jia este un proeminent disident şi activist pentru drepturile omului în Republica Populară Chineză.
S-a consacrat unui spectru deosebit de amplu de cauze politice, printre care protejarea mediului înconjurător şi lupta împotriva HIV/SIDA.
Dumnealui a solicitat în repetate rânduri întreprinderea unei anchete oficiale cu privire la masacrul din Piaţa Tien An Men din 1989 şi este coordonator al „mişcării avocaţilor desculţi”.
„Acordând Premiul Saharov lui Hu Jia, Parlamentul European aduce un omagiu luptei pentru libertate depuse zi de zi de toţi apărătorii chinezi ai drepturilor omului“, a spus preşedintele Parlamentului European, Hans-Gert Pöttering.
A 20-a aniversare a Premiului Saharov
Premiul Saharov pentru Libertate de Gândire, care poartă numele fizicianului şi disidentului politic Andrei Saharov, a fost decernat de către Parlamentul European din anul 1988 unor persoane sau organizaţii care aduc o contribuţie importantă în lupta pentru drepturile omului şi democraţie.
Cu ocazia împlinirii a 20 de ani de la prima decernare, Parlamentul European va organiza, pe 16 decembrie, la Strasbourg, un eveniment special, la care a invitat câştigătorii din anii precedenţi.
Premiul de anul acesta, care constă într-un certificat şi un cec de 50.000 de euro, va fi decernat oficial la Strasbourg miercuri, 17 decembrie.
Premiul Saharov Subcomisia drepturile omului Hu Jia primeşte Premiul Saharov 2008 - comunicat de presă (în engleză) Preşedintele Parlamentului European, Hans-Gert Pöttering, anunţă câştigătorul Premiului Saharov 2008, Audio, 03:01 (în engleză)
RO
1
PHOTO
20080901PHT35733.jpg
RO
4
LINK
/members/public/yourMep/view.do?name=Svensson&partNumber=1&id=28134&language=RO
RO
5
PHOTO
20080902PHT35916.jpg
RO
8
PHOTO
20080905PHT36322.jpg
RO
9
LINK
/document/activities/cont/200809/20080904ATT36229/20080904ATT36229EN.pdf
RO
11
PHOTO
20080909PHT36627.jpg
RO
12
LINK
/members/public/yourMep/view.do;jsessionid=50B364B2EE96A87DAF4B108ADAC0FDCD.node1?name=mitchell&partNumber=1&id=28112&language=RO
RO
14
LINK
http://www.un.org/millenniumgoals/
RO
15
LINK
/meetdocs/2004_2009/documents/pr/737/737023/737023ro.pdf
RO
16
PHOTO
20081022PHT40463.jpg
RO
17
LINK
/sakharov/default_ro.htm
RO
18
LINK
/activities/committees/homeCom.do;jsessionid=29B7825F18D3FC97EA9D6D172AAF07F8.node2?body=DROI&language=RO
RO
20
MULTIMEDIA
20081023MLT40502.asf
-//EP//TEXT IM-PRESS 20080708BRI33691 ITEM-007-RO NOT XML V0//RO
-//EP//TEXT REPORT A6-2008-0199 0 NOT XML V0//RO
-//EP//TEXT IM-PRESS 20080829IPR35626 0 NOT XML V0//RO
-//EP//TEXT IM-PRESS 20080825STO35399 0 NOT XML V0//RO
-//EP//TEXT IM-PRESS 20080211FCS20948 0 NOT XML V0//RO
-//EP//TEXT IM-PRESS 20080627STO32886 0 NOT XML V0//RO
-//EP//TEXT IM-PRESS 20081020IPR39973 0 NOT XML V0//RO
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
