Tineri, deștepți… și șomeri?
Tineret
2011-04-28 - 12:48
„Tineretul în mișcare”©BELGA_Illustra_Amy Bertrand Ce bine este să fii tânăr, mai ales în Europa, unde ai foarte multe motive să te bucuri de această etapă a vieții.
Cu toate acestea, nu totul este roz și a fi tânăr poate fi o adevărată provocare dacă te afli în căutarea unui loc de muncă.
Acum, prin noua inițiativă denumită „Tineretul în mișcare”, UE vrea să mărească oportunitățile tinerilor europeni care încă nu au un loc de muncă.
Unul din cinci europeni, sau altfel spus 100 de milioane de oameni, intră în categoria „tinerilor”.
Rata șomajului este însă foarte ridicată în rândul acestora, peste 20% pentru cei aflați sub 25 de ani, în timp ce jumătate dintre cei care lucrează sunt angajați pe o perioadă limitată.
De asemenea, mai puțin de unul din trei europeni (31,1%) deține o diplomă universitară, și, ceea ce e și mai deranjant, 14,4% au abandonat școala.
Planuri pentru a îmbunătăți aceste cifre există, dar adoptarea unor măsuri specifice este esențială.
Comisia pentru cultură și educație a aprobat săptămâna trecută mai multe propuneri în acest sens.
Vorbim despre raportul eurodeputatului sloven Milan Zver de la Grupul Partidului Popular European (Creştin Democrat).
Accesul pe piața forței de muncă
Deputații europeni vor să reducă rata abandonului școlar .
Obiectivul stabilit este diminuarea numărului celor care nu au cel puțin o diplomă de bacalaureat de la 15% la 10% până în 2020.
Abandonul școlar nu atrage nimic bun după sine, astfel încât Comisia va cere statelor membre să facă tot ceea ce le stă în putință pentru a reduce acest fenomen.
Învățământul superior ar trebui să fie mai atractiv, potrivit raportului .
Obiectivul urmărit în acest caz este ca 40% dintre europeni să dețină o diplomă de studii superioare până în anul 2020.
Pentru a fi îndeplinit se propune modernizarea planului de învățământ, a sistemului de finanțare și a conducerii universitare.
Se estimează că până în 2020 o treime din slujbele europene vor necesita un nivel înalt de calificare.
În raport se vorbește, de asemenea, despre promovarea formării profesionale și a stagiilor.
Chiar dacă studiile universitare nu sunt pe placul tuturor, asta nu înseamnă că tinerii trebuie să își petreacă viața ca muncitori necalificați.
Uceniciile și stagiile pot ajuta tinerii să se conecteze mai ușor la piața muncii, dacă nu au calificările necesare.
Competențe fără frontiere
Tinerii pot să învețe o meserie de la cei mai buni, oriunde s-ar afla aceștia în Europa.
Carnetul „Tineretul în mișcare ” le permite acest lucru.
Prin facilitarea învățământului în străinătate, carnetul se vrea a fi instrumentul de accelerare a procesului de integrare a cursanților itineranți.
Dacă tinerii au deja competențe dobândite, acestea ar putea fi înscrise într-un „pașaport european de abilități”.
Documentul va arăta ceea ce știe să facă un tânăr, îmbunătățindu-i șansele de angajare.
„Primul tău loc de muncă” este un alt proiect pilot care vrea să ajute tinerii să își înceapă cariera peste hotare, într-un stat membru în care abilitățile lor se află la mare căutare.
Sincronizarea posturilor vacante cu profilul celor care caută un loc de muncă va fi asigurată printr-un monitor european de posturi vacante.
Acest serviciu va supraveghea tendințele din statele membre pentru a îmbunătăți activitatea agențiilor de ocupare a forței de muncă.
În cazul în care experiența dobândită reprezintă o problemă, EU propune ca agențiile pentru ocuparea forței de muncă să se asigure ca toți cei aflați sub 25 de ani fie să își desfășoare studiile, fie să fie angajați.
În ceea ce privește aspectul financiar, toate bursele incluse precum Erasmus, Leonardo da Vinci sau Comenius vor fi finanțate de UE.
Se așteaptă însă implicarea statelor membre și a sectorului privat.
Pentru a fi adoptate oficial, propunerile vor fi votate în cadrul sesiunii plenare a Parlamentului din data de 12 mai 2011.
Statistici
100 de milioane de europeni cu vârsta sub 30 de ani
14.4% dintre cei cu vârste cuprinse între 18 și 24 de ani nu au diplomă de bacalaureat
rata șomajului pentru categoria de vârstă 15-24 de ani este de 20.4%
12.4% din tinerii cu vârsta cuprinsă între 15 și 24 de ani nu studiază și nici nu sunt angajați
40% dintre tineri lucrează pe baza unui contract pe o perioadă limitată
europeni cu studii superioare: 31.1% vs.
40% în SUA și 50% în Japonia
20110415STO17916 Inițiativa „Tineretul în mișcare” (în engleză) Comunicat de presă (în engleză) Comisia pentru cultură și educație Strategia europeană privind ocuparea forţei de muncă Monitorizarea pieţei muncii
RO
1
PHOTO
20110420PHT18232.jpg
RO
2
LINK
http://europa.eu/youthonthemove/index_en.htm#
RO
3
LINK
/en/pressroom/content/20110411IPR17417/html/Invest-more-in-education-and-youth-mobility-say-MEPs
RO
4
LINK
/activities/committees/homeCom.do?language=EN&body=CULT
RO
5
LINK
http://ec.europa.eu/social/main.jsp?catId=101&langId=ro
RO
6
LINK
http://ec.europa.eu/social/main.jsp?catId=955&langId=ro
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
