Şi câştigătorul este… cinematograful european!
Cultură
2007-05-30 - 07:08
Parlamentul european va decerna de anul acesta premiul LUX
Premiul Palme d'Or a fost acordat în 2007 filmului românesc „4 luni, 3 săptămâni şi 2 zile“, de Cristian Mungiu - film realizat cu un buget redus.
Dar care este starea cinematografului european în general?
Poate concura cu Hollywood?
Cum abordează acesta frontierele naţionale şi lingvistice? provocările tehnologice?
Ce face UE pentru industria filmului?
De la Cannes, un deputat european ne povesteşte despre LUX, un nou premiu al Parlamentului european, în domeniul cinematografiei.
„Acest premiu Palme d'Or ascunde cu dificultate slăbiciunea industriei cinematografice într-o mare parte a ţărilor Uniunii Europene.
În timp ce modelul social american a găsit în Hollywood vectorul său cel mai puternic, Europa a uitat să ataşeze acest proiect culturii.
Fragmentat în vreo 20 de zone lingvistice etanşe, cinematograful european are slăbiciunea de a nu fi difuzat decât pe teritorii restrânse“, ne-a spus domnul Gérard Onesta, deputat european francez (Verzi/ALE), de la Cannes, pe 26 mai.
Traversarea frontierelor este într-adevăr una din provocările principale pentru filmele europene.
O altă provocare este competiţia acerbă cu filmele americane (care au un buget mai mare pentru promovare şi beneficiază de o distribuţie mai simplă din cauza limbii engleze comune).
Filmele europene ocupau în 2006 doar 27,6% pe piaţa Uniunii Europene.
Producţia de film şi vizionarea filmelor în UE
862 de filme artistice au fost produse în UE25 în 2006, cu 47 mai multe decât în 2005 (sursa: Observatorul european audiovizual) şi numărul de spectatori în cinematografe este în creştere (926 de milioane, cu 3,6% mai mulţi decât în 2005).
Alt semn bun, filmul german „Viaţa celorlalţi“, de Florian Henckel von Donnersmarck, care a primit recent premiul Oscar pentru cel mai bun film într-o limbă străină, a fost finanţat prin programul UE MEDIA.
Cu toate acestea, numai câteva filme europene reuşesc să traverseze graniţa ţării de origine.
Impactul tehnologiilor digitale şi schimbarea adusă de acestea în comportamentul audienţei sunt priorităţi noi cărora MEDIA le acordă atenţie. „Trecerea la cinematograful digital va demonstra curând că Europa nu este înarmată împotriva monopolului de proiectare american“, a spus domnul Onesta.
Parlamentul european şi cinematograful: MEDIA 2007-2013
În octombrie anul trecut, Parlamentul european a aprobat programul MEDIA 2007, pentru perioada 2007-2013, cu un buget de 755 de milioane de euro.
Programul MEDIA susţine industria audiovizuală în UE.
Creat în 1990, acesta sprijină dezvoltarea şi distribuirea a mii de filme, dar finanţează şi activităţi de pregătire profesională, festivaluri şi proiecte de promovare pe tot continentul.
La Cannes, 11 din filmele participante au fost finanţate de MEDIA, iar două din acestea au fost premiate: „Auf der Anderen Seite”, de Fatih Akin (care a primit prin MEDIA 70.139 de euro) şi „Persepolis”, de Marjane Satrapi (care a primit prin MEDIA 52.560 de euro).
Premiul LUX acordat de Parlamentul european
Prima ediţie a premiului LUX se va desfăşura în această toamnă - decernarea va avea loc pe 18 octombrie.
Scopul premiului este de a încuraja distribuţia filmelor europene în UE, cu ajutorul subtitrării în cele 23 de limbi oficiale ale UE.
Numele premiului face referire la cuvântul latin, care înseamnă lumină, şi la fraţii Lumière, care au inventat ce-a de-a şaptea artă.
După ce experţi în cinematografie selectează trei filme din cele care candidează pentru premiu, deputaţii europeni votează câştigătorul.
Acesta nu va primi o sumă de bani, ci subtitrarea filmului în 23 de limbi pentru a putea fi difuzat mai uşor în Uniunea Europeană.
„Recompensa, care constă în subtitrarea filmului câştigător în toate limbile UE, vrea să arunce în aer barierele lingvistice şi să permită o difuzare imediată şi universală a operei“, ne-a spus domnul Onesta. „Astfel, putem demonstra că diversitatea nu este un obstacol, ci o şansă“, a adăugat dumnealui.
20070523STO07050 Programul MEDIA (în engleză) MEDIA 2007 (în engleză) Cinema şi audiovizual (în engleză) MEDIA 2007 adoptat în plen la Parlamentul european (în engleză) Festivalul de la Cannes
RO
1
PHOTO
20070529PHT07109.jpg
RO
2
LINK
http://ec.europa.eu/information_society/media/index_en.htm
RO
3
LINK
http://www.europa.eu/scadplus/leg/en/lvb/l24224a.htm
RO
4
LINK
http://ec.europa.eu/culture/portal/activities/cinema/cine_en.htm
RO
6
LINK
http://www.festival-cannes.fr/index.php/choose_lang
-//EP//TEXT IM-PRESS 20061025STO12148 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
