A7-0447/2011
21.12.2011
***I
RAPORT
referitor la propunerea de regulament al Parlamentului European şi al Consiliului de modificare a Regulamentului (CE) nr.
1198/2006 al Consiliului privind Fondul European pentru Pescuit, în ceea ce priveşte anumite dispoziţii referitoare la gestiunea financiară pentru anumite state membre afectate sau ameninţate de dificultăţi grave legate de stabilitatea lor financiară
(COM(2011)0484 – C7‑0219/2011 – 2011/0212(COD))
Comisia pentru pescuit
Raportor: João Ferreira
PE 475.789v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidenţiate prin caractere cursive aldine .
Evidenţierea cu caractere cursive simple este o indicaţie pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greşite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent şi, respectiv, dispoziţia vizată a acestuia.
Fragmentele preluate ca atare dintr-o dispoziţie a unui act existent pe care Parlamentul doreşte să o modifice, dar pe care proiectul de act nu a modificat-o, sunt evidenţiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUŢIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................20
PROCEDURĂ...........................................................................................................................23
PROIECT DE REZOLUŢIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European şi al Consiliului de modificare a Regulamentului (CE) nr.
1198/2006 al Consiliului privind Fondul European pentru Pescuit, în ceea ce priveşte anumite dispoziţii referitoare la gestiunea financiară pentru anumite state membre afectate sau ameninţate de dificultăţi grave legate de stabilitatea lor financiară
( COM(2011)0484 – C7‑0219/2011 – 2011/0212(COD) )
(Procedura legislativă ordinară: prima lectură)
Parlamentul European,
– având în vedere propunerea Comisiei prezentată Parlamentului European şi Consiliului ( COM(2011)0484 ),
– având în vedere articolul 294 alineatul (2) şi articolul 43 alineatul (2) din Tratatul privind funcţionarea Uniunii Europene, în temeiul cărora propunerea a fost prezentată de către Comisie ( C7–0219/2011 ),
– având în vedere articolul 294 alineatul (3) din Tratatul privind funcţionarea Uniunii Europene,
– având în vedere avizul Comitetului Economic şi Social European din 27 octombrie 2011
JO C ..., ..., p.. ,
– având în vedere avizul Comitetului Regiunilor
JO C ..., ..., p.. ,
– având în vedere articolul 55 din Regulamentul său de procedură,
– având în vedere raportul Comisiei pentru pescuit ( A7-0447/2011 ),
1. adoptă poziţia sa în primă lectură preluând propunerea Comisiei;
2. solicită Comisiei să îl sesizeze din nou în cazul în care intenţionează să modifice în mod substanţial propunerea sau să o înlocuiască cu un alt text;
3. încredinţează Preşedintelui sarcina de a transmite Consiliului şi Comisiei, precum şi parlamentelor naţionale poziţia Parlamentului.
Amendamentul
1
Propunere de regulament
Considerentul 8
Textul propus de Comisie
Amendamentul
(8) Prin Decizia 2009/102/CE a Consiliului din 4 noiembrie 2009, Decizia 2009/290/CE a Consiliului din 20 ianuarie 2009 şi Decizia 2009/459/CE a Consiliului din 26 iunie 2009 Ungaria, Letonia şi România au beneficiat de o astfel de asistenţă financiară.
(8) Prin Decizia 2009/102/CE a Consiliului din 4 noiembrie 2009, Decizia 2009/290/CE a Consiliului din 20 ianuarie 2009 şi Decizia 2009/459/CE a Consiliului din 26 mai 2009 Ungaria, Letonia şi România au beneficiat de o astfel de asistenţă financiară.
Amendamentul
2
Propunere de regulament
Considerentul 9
Textul propus de Comisie
Amendamentul
(9) Perioada în care asistenţa este disponibilă în temeiul regulamentelor 407/2010 şi 332/2002 este prevăzută în respectivele decizii de punere în aplicare ale Consiliului.
Decizia Consiliului prin care se acordă ajutor Ungariei a expirat la 4 noiembrie 2010.
(9) Perioada în care asistenţa este disponibilă pentru Irlanda, Ungaria, Letonia, Portugalia şi România este prevăzută în respectivele decizii de punere în aplicare ale Consiliului.
Perioada în care asistenţa a fost pusă la dispoziţia Ungariei a expirat la 4 noiembrie 2010.
Amendamentul
3
Propunere de regulament
Considerentul 9a (nou)
Textul propus de Comisie
Amendamentul
(9a) Perioada în care asistenţa financiară în temeiul acordului între creditori şi a acordului de împrumut este disponibilă pentru Grecia este diferită pentru fiecare stat membru care participă la aceste instrumente.
În sensul prezentului regulament, este necesar ca orice stat membru care formulează o solicitare pentru a beneficia de derogarea prevăzută de prezentul regulament să specifice în mod clar în solicitare data de la care consideră că este justificată aplicarea derogării în statul membru respectiv în conformitate cu prezentul regulament.
Amendamentul
4
Propunere de regulament
Considerentul 10
Textul propus de Comisie
Amendamentul
(10) La 11 iulie 2011, miniştrii de finanţe ai celor 17 state membre din zona euro au semnat Tratatul de instituire a Mecanismului european de stabilitate (MES).
Se prevede ca, până în 2013, MES să îşi asume sarcinile care în prezent sunt îndeplinite de Fondul european de stabilitate financiară (FESF) şi de Mecanismul european de stabilizare financiară (MESF).
(10) La 11 iulie 2011, miniştrii de finanţe ai celor 17 state membre din zona euro au semnat Tratatul de instituire a Mecanismului european de stabilitate (MES).
Conform tratatului respectiv, care este o consecinţă a deciziei Consiliului European din 25 martie 2013 , până în 2013, MES va prelua sarcinile care în prezent sunt îndeplinite de Fondul european de stabilitate financiară (FESF) şi de Mecanismul european de stabilizare financiară (MESF).
Prin urmare, acest viitor mecanism ar trebui luat deja în considerare în prezentul regulament.
Amendamentul
5
Propunere de regulament
Considerentul 10a (nou)
Textul propus de Comisie
Amendamentul
(10a) În concluziile sale din 23 şi 24 iunie 2011, Consiliul European a salutat intenţia Comisiei de a consolida sinergiile dintre programul de împrumut pentru Grecia şi fondurile Uniunii și a susţinut eforturile de a spori capacitatea Greciei de a absorbi fondurile Uniunii pentru a stimula creşterea şi ocuparea forţei de muncă prin reorientarea în direcţia îmbunătăţirii competitivităţii şi creării de locuri de muncă.
În plus, concluziile au salutat şi au susţinut elaborarea de către Comisie, împreună cu statele membre, a unui program cuprinzător de asistenţă tehnică pentru Grecia.
Prezentul regulament contribuie la aceste eforturi care vizează îmbunătăţirea sinergiilor.
Amendamentul
6
Propunere de regulament
Considerentul 11
Textul propus de Comisie
Amendamentul
(11) Pentru a facilita gestionarea finanţării din partea Uniunii, pentru a sprijini accelerarea investiţiilor în statele membre şi în regiuni, precum şi pentru a îmbunătăţi disponibilitatea de fonduri pentru economie este necesar să se permită creşterea plăţilor intermediare din Fondul european pentru pescuit cu o sumă echivalentă cu zece puncte procentuale în plus faţă de rata reală de cofinanţare pentru fiecare axă prioritară în cazul statelor membre care se confruntă cu dificultăţi grave cu privire la stabilitatea lor financiară.
(11) Pentru a facilita gestionarea finanţării din partea Uniunii, pentru a sprijini accelerarea investiţiilor în statele membre şi în regiuni, precum şi pentru a îmbunătăţi disponibilitatea de fonduri pentru economie este necesar să se permită , în cazuri justificate, în mod temporar şi fără a aduce atingere perioadei de programare 2014-2020, o majorare a plăţilor intermediare din Fondul european pentru pescuit cu o sumă echivalentă cu zece puncte procentuale în plus faţă de rata reală de cofinanţare pentru fiecare axă prioritară în cazul statelor membre care se confruntă cu dificultăţi grave cu privire la stabilitatea lor financiară şi care au solicitat să beneficieze de această măsură, ceea ce rezultă într-o reducere corespunzătoare a contrapartidei naţionale .
Dat fiind caracterul temporar al majorării respective şi pentru a menţine ratele iniţiale de cofinanţare ca punct de referinţă pentru calculul sumelor majorate temporar, modificările care rezultă din aplicarea mecanismului nu ar trebui să se reflecte în planul financiar inclus în programele operaţionale.
Cu toate acestea, ar trebui să fie posibilă actualizarea programului operaţional, pentru a concentra fondurile spre competitivitate, creştere şi ocuparea forţei de muncă şi pentru a ajusta ţintele şi obiectivele acestora în funcţie de diminuarea finanţării totale disponibile.
Amendamentul
7
Propunere de regulament
Considerentul 11a (nou)
Textul propus de Comisie
Amendamentul
(11a) Statul membru care adresează o solicitare Comisiei pentru a beneficia de derogarea prevăzută în prezentul regulament ar trebui să specifice clar în solicitarea respectivă data de la care consideră că este justificată aplicarea derogării.
În solicitarea sa, statul membru în cauză ar trebui să transmită toate informaţiile necesare care să îi permită Comisiei să determine pe baza unor date privind situaţia macroeconomică şi bugetară a statului membru că nu sunt disponibile resurse pentru contrapartida naţională.
De asemenea, acesta ar trebui să demonstreze că o majorare a plăţilor care rezultă din acordarea derogării este necesară pentru a garanta continuarea punerii în aplicare a programelor operaţionale şi că problemele legate de capacitatea de absorbţie persistă chiar şi dacă se recurge la plafoanele maxime aplicabile pentru ratele de cofinanţare stabilite la articolul 53 alineatul (3).
De asemenea, statul membru în cauză ar trebui să facă referire şi la decizia pertinentă a Consiliului sau la orice alt act juridic în baza căruia este eligibil pentru a beneficia de derogare.
Comisia trebuie să aibă suficient timp la dispoziţie, începând din momentul în care solicitarea a fost transmisă, să verifice corectitudinea informaţiilor trimise şi să formuleze eventuale obiecţiuni.
Pentru ca derogarea să devină efectivă şi operaţională, ar trebui să se pornească de la premisa că solicitarea unui stat membru este justificată în cazul în care Comisia nu formulează obiecţiuni.
În cazul în care Comisia are obiecţiuni faţă de solicitarea statului membru, aceasta ar trebui să adopte o decizie în acest sens, precizând motivele.
Amendamentul
8
Propunere de regulament
Considerentul 12a (nou)
Textul propus de Comisie
Amendamentul
(12a) Este necesar să se asigure existenţa unor raportări adecvate cu privire la utilizarea sumelor majorate puse la dispoziţia statelor membre care beneficiază de majorarea temporară a plăţilor intermediare în conformitate cu prezentul regulament.
Amendamentul
9
Propunere de regulament
Considerentul 13
Textul propus de Comisie
Amendamentul
(13) După finalul perioadei în cursul căreia s-a pus la dispoziţie asistenţa financiară, rezultatele evaluărilor desfăşurate în conformitate cu articolul 18 alineatul (2) ar putea pune în evidenţă necesitatea de a se determina, printre altele, dacă reducerea cofinanţării naţionale nu conduce la o distanţare semnificativă de la obiectivele prevăzute iniţial.
O astfel de evaluare ar putea conduce la revizuirea programului operaţional.
(13) După finalul perioadei în cursul căreia s-a pus la dispoziţie asistenţa financiară, evaluările desfăşurate în conformitate cu articolul 18 alineatul (2) ar putea impune necesitatea de a se determina, printre altele, dacă reducerea cofinanţării naţionale nu conduce la o distanţare semnificativă de la obiectivele prevăzute iniţial.
O astfel de evaluare ar putea conduce la revizuirea programului operaţional.
Amendamentul
10
Propunere de regulament
Considerentul 14
Textul propus de Comisie
Amendamentul
(14) Prin urmare, Regulamentul (CE) nr.
1198/2006 al Consiliului din 27 iulie 2006 prin care se stabilesc dispoziţii generale privind Fondul European pentru Pescuit trebuie modificat în consecinţă.
eliminat
Amendamentul
11
Propunere de regulament
Considerentul 15
Textul propus de Comisie
Amendamentul
(15) Deoarece criza fără precedent ce afectează pieţele financiare internaţionale şi încetinirea creşterii economice care au cauzat prejudicii grave stabilităţii financiare a mai multor state membre necesită o reacţie rapidă pentru a contracara efectele asupra economiei în ansamblul său, prezentul regulament trebuie să intre în vigoare cât mai curând posibil şi să se aplice retroactiv pentru perioadele în cursul cărora statele membre au primit asistenţă financiară din partea Uniunii sau de la alte state membre din zona euro pentru a face faţă dificultăţilor grave cu privire la stabilitatea lor financiară,
(15) Deoarece criza fără precedent ce afectează pieţele financiare internaţionale şi încetinirea creşterii economice care au cauzat prejudicii grave stabilităţii financiare a mai multor state membre necesită o reacţie rapidă pentru a contracara efectele asupra economiei în ansamblul său, prezentul regulament trebuie să intre în vigoare cât mai curând posibil .
Date fiind circumstanţele excepţionale în care se află statele membre în cauză, acesta ar trebui să se aplice retroactiv , începând fie cu exerciţiul financiar 2010, fie cu data de la care a fost pusă la dispoziţie asistenţa financiară, în funcţie de situaţia în care se află statul membru solicitant, pentru perioadele în cursul cărora statele membre au primit asistenţă financiară din partea Uniunii sau de la alte state membre din zona euro pentru a face faţă dificultăţilor grave cu privire la stabilitatea lor financiară.
Amendamentul
12
Propunere de regulament
Considerentul 15a (nou)
Textul propus de Comisie
Amendamentul
(15a) În cazul în care este prevăzută o majorare temporară a plăţilor intermediare, această majorare temporară ar trebui avută în vedere și în contextul constrângerilor bugetare cu care se confruntă toate statele membre, constrângeri bugetare care ar trebui să se reflecte în mod corespunzător în bugetul general al Uniunii Europene.
În plus, deoarece principalul obiectiv al acestui mecanism este acela de a aborda dificultăţile specifice actuale, aplicarea sa ar trebui să fie limitată în timp.
În consecinţă, mecanismul ar trebui să fie aplicat începând cu 1 ianuarie 2010, iar durata sa ar trebui să fie limitată până la 31 decembrie 2013.
Amendamentul
13
Propunere de regulament
Considerentul 15b (nou)
Textul propus de Comisie
Amendamentul
(15b) Prin urmare, Regulamentul (CE) nr.
1198/2006 al Consiliului din 27 iulie 2006 prin care se stabilesc dispoziţii generale privind Fondul european pentru pescuit 1 trebuie modificat în consecinţă.
______________
1 JO L 223, 15.8.2006, p.
1.
Amendamentul
14
Propunere de regulament
Articolul 1 – alineatul 1
Regulamentul (CE) nr.
1198/2006
Articolul 76 – alineatul 3a (nou)
Textul propus de Comisie
Amendamentul
(3a) Plăţile intermediare majorate ca urmare a aplicării dispoziţiilor de la alineatul (3) se pun la dispoziţia autorităţii de gestionare în cel mai scurt termen cu putinţă şi se utilizează doar pentru efectuarea plăţilor aferente punerii în aplicare a programului operaţional.
Amendamentul
15
Propunere de regulament
Articolul 1 – alineatul 1
Regulamentul (CE) nr.
1198/2006
Articolul 76 – alineatul 3b (nou)
Textul propus de Comisie
Amendamentul
(3b) În contextul raportării anuale în temeiul articolului 67 alineatul (1), statele membre furnizează Comisiei informaţiile corespunzătoare în legătură cu utilizarea derogării menţionate la articolul 76 alineatul (3), demonstrând modul în care valoarea majorată a sprijinului acordat a contribuit la stimularea competitivităţii, a creşterii şi a ocupării forţei de muncă în statul membru în cauză.
Informaţiile respective sunt luate în considerare de către Comisie la întocmirea raportului anual prevăzut la articolul 68 alineatul (1).
Amendamentul
16
Propunere de regulament
Articolul 1 – alineatul 1
Regulamentul (CE) nr.
1198/2006
Articolul 77 – alineatul 2
Textul propus de Comisie
Amendamentul
(2) Prin derogare de la articolul 53 alineatul (3), la cererea unui stat membru, plăţile soldului pot fi majorate cu o valoare echivalentă cu zece puncte procentuale în plus faţă de rata de cofinanţare aplicabilă fiecărei axe prioritare, care trebuie aplicată valorii cheltuielilor publice eligibile nou declarate în fiecare declaraţie de cheltuieli certificată prezentată în perioada în care statul membru îndeplineşte una dintre următoarele condiţii:
(2) Prin derogare de la articolul 53 alineatul (3), la cererea unui stat membru, plăţile soldului sunt majorate cu o valoare echivalentă cu zece puncte procentuale în plus faţă de rata de cofinanţare aplicabilă fiecărei axe prioritare , până la cel mult sută la sută , care trebuie aplicată valorii cheltuielilor publice eligibile nou declarate în fiecare declaraţie de cheltuieli certificată prezentată în perioada în care statul membru îndeplineşte una dintre condiţiile stabilite la articolul 76 alineatul (3) literele (a)-(c).
Amendamentul
17
Propunere de regulament
Articolul 1 – alineatul 1
Regulamentul (CE) nr.
1198/2006
Articolul 77 – alineatul 2 – litera a
Textul propus de Comisie
Amendamentul
(a) asistenţa financiară se pune la dispoziţia acestuia în temeiul Regulamentului (CE) nr.
407/2010 al Consiliului de instituire a unui mecanism european de stabilizare financiară sau se pune la dispoziţie de către alte state membre din zona euro înainte de intrarea în vigoare a regulamentului menţionat anterior;
eliminat
Amendamentul
18
Propunere de regulament
Articolul 1 – alineatul 1
Regulamentul (CE) nr.
1198/2006
Articolul 77 – alineatul 2 – litera b
Textul propus de Comisie
Amendamentul
(b) asistenţa financiară pe termen mediu se pune la dispoziţia acestuia în conformitate cu Regulamentul (CE) nr.
332/2002 al Consiliului;
eliminat
Amendamentul
19
Propunere de regulament
Articolul 1 – alineatul 1
Regulamentul (CE) nr.
1198/2006
Articolul 77 – alineatul 2 – litera c
Textul propus de Comisie
Amendamentul
(c) asistenţa financiară se pune la dispoziţia acestuia în conformitate cu Tratatul de instituire a Mecanismului european de stabilitate semnat la 11 iulie 2011.
eliminat
Amendamentul
20
Propunere de regulament
Articolul 1 – alineatul 2
Regulamentul (CE) nr.
1198/2006
Articolul 77a (nou) – alineatul 1
Textul propus de Comisie
Amendamentul
Fără a aduce atingere articolului 76 alineatul (3) şi articolului 77 alineatul (2), contribuţia Uniunii prin intermediul plăţilor intermediare şi al plăţii soldului nu poate depăşi contribuţia publică şi suma maximă a intervenţiei din fonduri pentru fiecare axă prioritară şi pentru fiecare obiectiv, astfel cum se prevede în decizia Comisiei de aprobare a programului operaţional.
(1) Fără a aduce atingere articolului 76 alineatul (3) şi articolului 77 alineatul (2), contribuţia Uniunii prin intermediul plăţilor intermediare şi al plăţii soldului nu poate depăşi contribuţia publică şi suma maximă a intervenţiei din fonduri pentru fiecare axă prioritară şi pentru fiecare obiectiv, astfel cum se prevede în decizia Comisiei de aprobare a programului operaţional.”
Amendamentul
21
Propunere de regulament
Articolul 1 – alineatul 2
Regulamentul (CE) nr.
1198/2006
Articolul 77a (nou) – alineatul 1a (nou)
Textul propus de Comisie
Amendamentul
(1a) Derogarea menţionată la articolul 76 alineatul (3) şi articolul 77 alineatul (2) este acordată de către Comisie la cererea scrisă a unui stat membru care îndeplineşte una dintre condiţiile menţionate la articolul 76 alineatul (3) literele (a ) - (c).
Solicitarea se înaintează în termen de două luni de la intrarea în vigoare a prezentului regulament sau în termen de două luni de la data la care un stat membru îndeplineşte una dintre condiţiile stabilite la articolul 76 alineatul (3) literele (a) - (c).
Amendamentul
22
Propunere de regulament
Articolul 1 – alineatul 2
Regulamentul (CE) nr.
1198/2006
Articolul 77a (nou) – alineatul 1b (nou)
Textul propus de Comisie
Amendamentul
(1b) În solicitarea sa transmisă Comisiei, statul membru justifică necesitatea derogării menţionate la articolul 76 alineatul (3) şi articolul 77 alineatul (2), furnizând informaţiile necesare pentru a se constata:
(a) pe baza unor date privind situaţia sa macroeconomică şi bugetară, faptul că nu sunt disponibile resurse pentru contrapartida naţională;
(b) faptul că o majorare a plăţilor menţionată la articolul 76 alineatul (3) şi articolul 77 alineatul (2) este necesară pentru a garanta continuarea punerii în aplicare a programelor operaţionale;
(c) faptul că problemele persistă chiar dacă sunt folosite plafoanele maxime aplicabile ratelor de cofinanţare prevăzute la articolul 53 alineatul (3);
(d) faptul că îndeplineşte una dintre condiţiile menţionate la articolul 76 alineatul (3) literele (a) - (c), astfel cum este justificat prin trimiterea la o decizie a Consiliului sau la orice alt act legislativ, precum şi data efectivă de la care asistenţa financiară a fost pusă la dispoziţia statului membru.
Comisia verifică dacă informaţiile transmise justifică acordarea unei derogări.
Comisia formulează eventualele sale obiecţiuni faţă de respectivele informaţii în termen de 30 de zile de la data la care a fost înaintată solicitarea.
În cazul în care Comisia decide să formuleze obiecţiuni faţă de solicitarea statului membru, Comisia adoptă o decizie în acest sens şi precizează motivele.
În cazul în care Comisia nu ridică obiecţii la solicitarea statului membru, se consideră că solicitarea respectivă este justificată.
Amendamentul
23
Propunere de regulament
Articolul 1 – alineatul 2
Regulamentul (CE) nr.
1198/2006
Articolul 77a (nou) – alineatul 1c (nou)
Textul propus de Comisie
Amendamentul
(1c) De asemenea, în solicitarea statului membru se descrie în detaliu în ce scop va fi folosită derogarea menţionată la articolul 76 alineatul (3) şi articolul 77 alineatul (2) şi se oferă informaţii în legătură cu măsurile complementare prevăzute pentru a concentra fondurile spre competitivitate, creştere şi ocuparea forţei de muncă, inclusiv, acolo unde este necesar, modificarea programelor operaţionale.
Amendamentul
24
Propunere de regulament
Articolul 1 – alineatul 2
Regulamentul (CE) nr.
1198/2006
Articolul 77a (nou) – alineatul 1d (nou)
Textul propus de Comisie
Amendamentul
(1d) Derogarea prevăzută la articolul 76 alineatul (3) şi articolul 77 alineatul (2) nu se aplică în cazul declaraţiilor de cheltuieli depuse după 31 decembrie 2013.”
Amendamentul
25
Propunere de regulament
Articolul 2 – alineatul 2
Textul propus de Comisie
Amendamentul
Cu toate acestea, prezentul regulament se aplică retroactiv pentru următoarele state membre, cu efect din momentul în care li s-a pus la dispoziţie asistenţă financiară :
Cu toate acestea, prezentul regulament se aplică retroactiv pentru următoarele state membre : în cazul Irlandei, Greciei şi Portugaliei, cu efect din ziua în care li s-a pus la dispoziţie asistenţă financiară acestor state membre în conformitate cu articolul 76 alineatul (3), iar în cazul Ungariei, Letoniei şi României, cu efect de la 1 ianuarie 2010.
Amendamentul
26
Propunere de regulament
Articolul 2 – alineatul 2 – litera a
Textul propus de Comisie
Amendamentul
(a) pentru Irlanda, de la 10 decembrie 2010;
eliminat
Amendamentul
27
Propunere de regulament
Articolul 2 – alineatul 2 – litera b
Textul propus de Comisie
Amendamentul
(b) pentru Grecia, de la 11 mai 2010;
eliminat
Amendamentul
28
Propunere de regulament
Articolul 2 – alineatul 2 – litera c
Textul propus de Comisie
Amendamentul
(c) pentru Letonia, de la 23 ianuarie 2009;
eliminat
Amendamentul
29
Propunere de regulament
Articolul 2 – alineatul 2 – litera d
Textul propus de Comisie
Amendamentul
(d) pentru Ungaria, de la 5 noiembrie 2008;
eliminat
Amendamentul
30
Propunere de regulament
Articolul 2 – alineatul 2 – litera e
Textul propus de Comisie
Amendamentul
(e) pentru Portugalia, de la 24 mai 2011;
eliminat
Amendamentul
31
Propunere de regulament
Articolul 2 – alineatul 2 – litera f
Textul propus de Comisie
Amendamentul
(f) pentru România, de la 11 mai 2009.
eliminat
EXPUNERE DE MOTIVE
Propunerea Comisiei
Comisia Europeană recunoaşte că persistenţa crizei financiare şi economice exercită presiuni din ce în ce mai mari asupra resurselor financiare naţionale.
În acest context, consideră că asigurarea punerii în aplicare în bune condiţii a programelor de coeziune are o importanţă deosebită, constituind un mijloc de a injecta fonduri în economie.
Cu toate acestea, problemele referitoare la lichiditate generate de constrângerile bugetare fac dificilă punerea în aplicare a programelor, în special în statele membre cele mai afectate de criză.
Pentru a garanta că aceste state membre vor continua punerea în aplicare pe teren a programelor Fondului european pentru pescuit (FEP) şi vor elibera fonduri pentru proiecte, propunerea Comisiei cuprinde prevederi care ar permite efectuarea unor plăţi mai mari către aceste ţări pe parcursul perioadei în care acestea beneficiază de mecanismele de sprijin.
Concret, se propune suplimentarea cu zece puncte procentuale a ratelor de cofinanţare aplicabile axei prioritare a programelor în cazul noilor cheltuieli certificate declarate pe parcursul perioadei în cauză.
Atunci când se aplică suplimentul, rata de cofinanţare a programului nu poate depăşi cu mai mult de zece puncte procentuale plafoanele maxime prevăzute la articolul 53 alineatul (3) din regulamentul FEP (75 % şi 50 %, pentru regiunile eligibile, respectiv neeligibile, în temeiul obiectivului de convergenţă).
Această majorare nu va impune cerinţe financiare suplimentare bugetului global, deoarece suma totală alocată de la FEP ţărilor şi programelor în cauză pentru perioada respectivă nu se va modifica.
Poziţia raportorului
În UE, criza economică şi financiară s-a manifestat şi se manifestă în continuare diferit în diversele state membre.
Principalele politici şi orientări care au determinat înaintarea procesului de integrare au dus, în special în ultimul deceniu, la accentuarea discrepanţelor şi dezechilibrelor în sânul UE.
Inegalităţile existente au mai multe aspecte.
Unul dintre acestea se referă la capacitatea de a accesa şi de a utiliza fondurile comunitare.
De mult timp, efortul naţional impus, pe lângă restricţiile în ceea ce priveşte investiţiile publice, impuse în numele Pactului de stabilitate, au compromis utilizarea deplină a fondurilor comunitare chiar de către ţările mai fragile din punct de vedere economic, care au cea mai mare nevoie de ele.
Astfel, se compromite obiectivul coeziunii.
Aşa-numitele programe de asistenţă financiară, în special cele mai recente, de care sunt responsabile FMI, BCE şi Comisia Europeană, au agravat semnificativ această situaţie.
Opţiunile politice formulate de aceste programe conduc ţările vizate de aceste intervenţii şi pe cetăţenii lor către o recesiune economică dramatică şi profundă, distrugându-se o mare parte a structurii economice şi sociale şi fiind afectate atât capacitatea realizării de investiţii private (în special a IMM-urilor), cât şi investiţiile publice, reduse, în unele cazuri, la nivelul cel mai scăzut înregistrat vreodată.
Comunităţile costiere cele mai dependente de activitatea de pescuit nu rămân neafectate de această situaţie generală.
Însă în acest caz concret, la situaţia generală se adaugă ani de declin şi destructurare, ca urmare a evoluţiei specifice constatate în acest sector.
Astfel, propunerea Comisiei de majorare a cofinanţării comunitare pentru ţările care se confruntă cu cele mai mari dificultăţi, alături de reducerea corespunzătoare a efortului naţional în ceea ce priveşte utilizarea fondurilor, era necesară de mult şi vine, din păcate, târziu.
În cazul concret al FEP, astfel cum se menţionează în cel de-al treilea raport anual privind punerea în aplicare a FEP (2009), „măsurile naţionale de austeritate au redus nivelul cofinanţării naţionale” şi „beneficiarii privaţi au fost grav afectaţi de restricţiile de creditare”, ceea ce a dus la o rată scăzută de absorbţie a fondurilor disponibile.
În acelaşi raport, Comisia precizează că „va ajuta statele membre să pună în aplicare programul printr-o mai bună elaborare a măsurilor”, menţionând chiar posibilitatea de a recurge la instrumente ajutătoare, în vederea unei mai bune utilizări a FEP.
În plus, trebuie subliniate efectele adverse ale faptului că majoritatea sumelor au fost direcţionate către casarea navelor, acest lucru necontribuind deloc la creşterea activităţii economice, ci având efecte contrare.
Chiar dacă este târzie, propunerea Comisiei este binevenită.
Având în vedere caracterul său urgent, raportorul propune aprobarea sa în primă lectură, astfel cum a prezentat-o Comisia, în ciuda limitelor pe care le are.
Raportorul trebuie totuşi să facă unele observaţii şi recomandări, care speră că vor fi luate în considerare în mod corespunzător de către Comisie:
- Comisia trebuie să evalueze în ce măsură această modificare va oferi într-adevăr „statelor membre în cauză fondurile necesare pentru a sprijini proiecte şi procesul de redresare al economiei”; trebuie observat faptul că restricţiile la investiţii impuse de aşa-numitele programe de asistenţă pot, chiar şi în noile condiţii, să facă în continuare dificilă mobilizarea efortului naţional impus (15 % şi 40 % pentru regiunile eligibile, respectiv neeligibile, în temeiul obiectivului de convergenţă); astfel, Comisia trebuie să ia în calcul fie necesitatea de eliminare a restricţiilor la investiţii menţionate, fie posibilitatea reducerii şi mai mult a cofinanţării naţionale;
- trebuie subliniat faptul că propunerea Comisiei nu majorează bugetul care se află la dispoziţia fiecărei ţări aflate în dificultate; rezultatul în practică al reducerii efortului naţional va fi direcţionarea unei sume totale pentru investiţii în sector comparativ mai mică; prin urmare, se vor reduce şi perspectivele de creştere oferite de investiţiile realizate; se află din nou în discuţie principiul coeziunii, fapt pentru care Comisia ar trebui să ia în calcul posibilitatea majorării fondurilor care se află la dispoziţia acestor state; în plus, normele privind lichidarea deficitului conturilor publice vor trebui să diferenţieze între cheltuielile legate de investiţii şi restul cheltuielilor publice, primele netrebuind luate în calcul, astfel încât consolidarea bugetară menţionată să nu intervină în creşterea economică, fără de care, pe termen mediu şi lung, această consolidare ar deveni irealizabilă;
- pe lângă măsuri care să faciliteze un nivel mai ridicat de absorbţie a fondurilor din cadrul FEP de către statele membre, se impune o reorientare a priorităţilor FEP în sine, care trebuie să se axeze în primul rând pe sprijinirea activităţilor productive (renovarea şi modernizarea flotelor, fapt care ar consolida sustenabilitatea acestora, o mai mare selectivitate a echipamentelor de pescuit, înlocuirea motoarelor etc.) şi pe dezvoltarea comunităţilor costiere;
- Regulamentul (CE) nr.
861/2006 de stabilire a măsurilor financiare comunitare privind punerea în aplicare a politicii comune în domeniul pescuitului şi în domeniul dreptului mării, alt instrument financiar important al UE în domeniul pescuitului, nu face obiectul prezentei propuneri a Comisiei; acest regulament prevede finanţări în domenii importante (relaţii internaţionale, guvernanţă, culegerea de date şi avize ştiinţifice, precum şi controlul şi punerea în aplicare a PCP), în care se fac simţite, de asemenea, dificultăţile legate de cofinanţarea naţională; unele din aceste domenii sunt esenţiale pentru o gestionare sustenabilă a pescuitului, bazată pe cunoaştere; având în vedere că procentele de cofinanţare comunitară sunt, în general, relativ reduse, (de obicei maxim 50 %), nu este clar de ce acest regulament nu este avut şi el în vedere în cadrul propunerii prezentate de Comisie.
PROCEDURĂ
Titlu
Modificarea Regulamentului (CE) nr.
1198/2006 al Consiliului privind Fondul European pentru Pescuit
Referinţe
COM(2011)0484 – C7-0219/2011 – 2011/0212(COD)
Data prezentării la PE
1.8.2011
Comisie competentă în fond
Data anunţului în plen
PECH
13.9.2011
Comisie(i) sesizată(e) pentru avizare
Data anunţului în plen
BUDG
13.9.2011
CONT
13.9.2011
Avize care nu au fost emise
Data deciziei
BUDG
8.9.2011
CONT
22.9.2011
Raportor(i)
Data numirii
João Ferreira
26.9.2011
Examinare în comisie
10.10.2011
23.11.2011
Data adoptării
20.12.2011
Rezultatul votului final
+:
–:
0:
19
Membri titulari prezenţi la votul final
Antonello Antinoro, Kriton Arsenis, Alain Cadec, João Ferreira, Carmen Fraga Estévez, Pat the Cope Gallagher, Dolores García-Hierro Caraballo, Carl Haglund, Werner Kuhn, Isabella Lövin, Gabriel Mato Adrover, Guido Milana, Crescenzio Rivellini, Ulrike Rodust, Struan Stevenson, Catherine Trautmann
Membri supleanţi prezenţi la votul final
Jean-Paul Besset, Chris Davies, Raül Romeva i Rueda, Antolín Sánchez Presedo
Membri supleanţi [articolul 187 alineatul (2)] prezenţi la votul final
Giovanni La Via
Data depunerii
21.12.2011
