P7_TA(2010)0474
Mobilizarea instrumentului de flexibilitate pentru Programul de învățare pe tot parcursul vieţii, pentru Programul pentru inovație și competitivitate şi pentru Palestina
A7-0367/2010
Rezoluţia Parlamentului European din 15 decembrie 2010 referitoare la propunerea de decizie a Parlamentului European și a Consiliului privind mobilizarea instrumentului de flexibilitate ( COM(2010)0760 – C7-0398/2010 - 2010/2293(BUD) )
Parlamentul European,
–
având în vedere propunerea Comisiei prezentată Parlamentului European și Consiliului ( COM(2010)0760 – C7-0398/2010 ),
–
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară JO C 139, 14.6.2006, p.
1.
(AII din 17 mai 2006), în special punctul 27,
–
având în vedere prima sa lectură din 20 octombrie 2010 a proiectului general de buget 2011 Texte adoptate, P7_TA(2010)0372 .
,
–
având în vedere rezultatele reuniunii de conciliere din 15 noiembrie 2010,
–
având în vedere raportul Comisiei pentru bugete ( A7-0367/2010 ),
A.
întrucât plafoanele din cadrul financiar multianual, în special pentru subrubrica 1a și rubrica 4, nu permit finanțarea priorităților UE fără a pune în pericol instrumentele și politicile existente;
B.
întrucât cele două componente ale autorității bugetare au convenit în cadrul concilierii, cu condiția să se ajungă la un acord general privind toate chestiunile pendinte, să mobilizeze instrumentul de flexibilitate pentru a compensa fondurile suplimentare alocate priorităților identificate în cadrul acestor două rubrici,
1.
constată că, în pofida suplimentării creditelor de angajament de la un număr limitat de linii bugetare, plafoanele de la subrubrica 1a și rubrica 4 nu permit finanțarea adecvată a priorităților selectate de Parlament și de Consiliu;
2.
salută, așadar, acordul la care s-a ajuns în cursul concilierii cu privire la utilizarea instrumentului de flexibilitate pentru finanțarea Programului „Învățare de-a lungul vieții” și a Programului pentru competitivitate și inovație în cadrul subrubricii 1a, precum și pentru finanțarea asistenței financiare destinate Palestinei, procesului de pace și UNRWA în cadrul rubricii 4, în valoare totală de 105 milioane EUR;
3.
reamintește că aceste programe sunt esențiale pentru viitorul Uniunii, întrucât ele stimulează clar activitatea economică, precum și pentru rolul Uniunii ca actor mondial;
4.
reiterează faptul că mobilizarea acestui instrument, în conformitate cu punctul 27 din AII din 17 mai 2006, evidențiază, o dată în plus, necesitatea crucială ca bugetul UE să fie din ce în ce mai flexibil;
5.
aprobă decizia anexată la prezenta rezoluție;
6.
încredințează Președintelui sarcina de a semna decizia împreună cu Președintele Consiliului și de a asigura publicarea sa în
Jurnalul Oficial al Uniunii Europene
;
7.
încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANEXĂ
DECIZIA PARLAMENTULUI EUROPEAN ŞI A CONSILIULUI
privind mobilizarea instrumentului de flexibilitate
PARLAMENTUL EUROPEAN ȘI CONSILIUL UNIUNII EUROPENE,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară JO C 139, 14.6.2006, p.
1.
, în special punctul 27 al cincilea paragraf,
având în vedere propunerea Comisiei Europene,
Întrucât, în urma examinării tuturor posibilităților de realocare a creditelor la subrubrica 1a și rubrica 4, la reuniunea de conciliere din 11 noiembrie 2010, cele două componente ale autorității bugetare au convenit să mobilizeze instrumentul de flexibilitate pentru a completa finanțarea în bugetul 2011, peste plafonul de la subrubrica 1a și rubrica 4, cu:
–
18 milioane EUR pentru programul de învățare de-a lungul vieții de la subrubrica 1a;
–
16 milioane EUR pentru programul pentru competitivitate și inovare de la subrubrica 1a;
–
71 milioane EUR pentru Palestina în cadrul rubricii 4,
ADOPTĂ PREZENTA DECIZIE:
Articolul 1
În cadrul bugetului general al Uniunii Europene pentru exercițiul financiar 2011 (denumit în continuare „bugetul 2011”), se mobilizează instrumentul de flexibilitate pentru a se asigura suma de 34 de milioane EUR în credite de angajament la subrubrica 1a și de 71 de milioane EUR în credite de angajament la rubrica 4.
Această sumă este folosită pentru a completa finanțarea cu:
–
18 milioane EUR pentru Programul de învățare de-a lungul vieții de la subrubrica 1a;
–
16 milioane EUR pentru Programul pentru competitivitate și inovare de la subrubrica 1a;
–
71 milioane EUR pentru Palestina în cadrul rubricii 4.
Articolul 2
Prezenta decizie se publică în
Jurnalul Oficial al Uniunii Europene
.
Adoptată la
Pentru Parlamentul European Pentru Consiliu
Președintele Președintele
