ÎNTREBARE ORALĂ H-0068/10
pentru timpul afectat întrebărilor din perioada de sesiune martie 2010
în conformitate cu articolul 116 din Regulamentul de procedură
de
Seán Kelly
Comisiei
Subiect: Sistemele de asigurări împotriva inundațiilor în UE
Inundațiile recente din Irlanda au produs daune în valoare de aproximativ 500 milioane EUR atât infrastructurii private, cât și celei publice.
Guvernul irlandez a depus o solicitare pentru a beneficia de Fondul de solidaritate al UE cu scopul de a acoperi o parte din daunele produse infrastructurii publice.
Cu toate acestea, din cauza costurilor prohibitive ale asigurărilor private împotriva inundațiilor, in multe dintre cazuri nu există cale de reparare a locuințelor și întreprinderilor.
Merită menționat faptul că una din cauzele fortuite ale inundațiilor fără precedent a fost planificarea necoordonată a dezvoltării, inclusiv în ceea ce privește câmpiile inundabile, în unele cazuri, și că unele societăți de asigurare refuză să asigure anumite locuințe sau întreprinderi.
Având în vedere cele menționate mai sus, ar putea Comisia să descrie, în cazul în care acestea există, intențiile de a elabora propuneri legislative în vederea armonizării dispozițiilor privind asigurările împotriva inundațiilor în UE, având în vedere faptul că piața nu oferă o acoperire adecvată în unele state membre?
În absența acestora, ar putea Comisia să ofere informații cu privire la programele dezvoltate pentru a asigura schimbul de bune practici în acest domeniu între statele membre?
