Întrebarea pentru timpul afectat întrebărilor H-000249/2011
adresată Comisiei
Perioada de sesiune: iulie 2011
Articolul 116 din Regulamentul de procedură
Baroness
Sarah Ludford
(ALDE) Subiect: Refuzul de a efectua controale cu scanere corporale în aeroporturi
Comisia trebuie să prezinte o evaluare de impact şi o propunere legislativă privind scanerele corporale.
În raportul său referitor la comunicarea Comisiei din iunie 2010, Comisia pentru transport a Parlamentului European a recomandat ca persoanele care sunt supuse unor astfel de controale să beneficieze de informaţii detaliate, inclusiv de opţiunea de a refuza astfel de scanere.
Conform constatărilor Comisiei din comunicare, situaţia actuală din Europa este fragmentată: pasagerii din Ţările de Jos şi Germania au posibilitatea (la fel ca şi cei din Statele Unite) să opteze, în locul scanerului corporal, pentru procedura tradiţională de percheziţie fizică, dar acest lucru nu este posibil în prezent în Regatul Unit.
Această fragmentare creează confuzia pasagerilor în ceea ce priveşte drepturile lor.
Va garanta Comisia în propunerea sa de măsură legislativă respectarea drepturilor omului şi va mări certitudinea pentru pasageri prin asigurarea unui drept paneuropean care să permită refuzul scanerelor corporale şi alegerea perchiziţiilor corporale?
