Puncte de vedere: Pál Schmitt, campion olimpic la scrimă şi deputat european
Sport
2007-06-01 - 09:31
Pál Schmitt: Sportul te învaţă să te concentrezi
Lansăm astăzi o serie nouă de articole în care vorbim cu deputaţi europeni ce s-au distins în domenii surprinzătoare, în afara politicii.
Primul intervievat este Pál Schmitt, deputat european maghiar, singurul parlamentar care a fost campion olimpic.
Talentul sportiv des întâlnit la deputaţii europeni ar putea să vă surprindă; dar succesul în sport şi politica sunt de multe ori în relaţie strânsă.
Printre actualii deputaţi europeni găsim de exemplu un campion internaţional la raliu în 1981 - deputatul finlandez Ari Vatanen şi un jucător de hochei profesionist în Liga Naţională de hochei din America de Nord între 1980-1995 - deputatul slovac Peter Šťastný.
Deputatul european maghiar Pál Schmitt (PPE-DE) a fost campion olimpic la scrimă în 1968 şi 1972 şi campion mondial în 1970 şi 1971; a continuat să se implice în activitatea campionatelor şi a fost ambasador al ţării sale în Spania şi Elveţia.
Are trei copii şi şase nepoţi.
Domnule Schmitt, aţi fost campion olimpic şi mondial la scrimă şi sunteţi singurul deputat european care a fost vreodată campion olimpic.
Care a fost drumul dumneavoastră de la sala de scrimă la Parlamentul european?
În timpul carierei mele sportive am fost atent să-mi urmez şi studiile; am terminat facultatea la ştiinţe economice şi am învăţat limbi străine.
Atunci nu mă gândeam să devin deputat european, în primul rând pentru că în acea perioadă trăiam într-un sistem totalitar comunist, cu un singur partid.
Nici nu visam la democraţie sau că Ungaria ar putea deveni membru UE sau NATO.
Aţi fost preşedinte al Comisiei Olimpice Maghiare timp de 18 ani şi membru al Comisiei Olimpice Internaţionale timp de 23 de ani.
În plus, ca vicepreşedinte al Comisiei pentru cultură şi educaţie de la Parlamentul european, lucraţi în momentul de faţă la raportul „Rolul sportului în educaţie“.
Care sunt valorile pe care le-aţi dobândit în calitate de campion la scrimă şi le puteţi aplica în activitatea actuală e deputat european?
În primul rând, în calitate de vicepreşedinte al Comisiei pentru cultură şi educaţie, trebuie să spun că este important să ridicăm nivelul educaţiei în UE, deoarece educaţia este baza societăţii noastre bazate pe cunoaştere.
Cariera mea sportivă mi-a permis să dobândesc deprinderi pe care nu le poţi dobândi în altă parte.
Sportul te învaţă să te concentrezi, să abordezi monotonia, să construieşti un spirit de echipă, să respecţi reguli, să suporţi durerea şi epuizarea.
Ce-i datorez în primul rând sportului este că încă pot munci foarte mult la vârsta de 65 de ani.
Anumite trăsături de caracter sportive te ajută şi să excelezi printre cei 785 de deputaţi europeni.
Spiritul de iniţiativă şi asiduitatea te pot ajuta să excelezi la o dezbatere sau când prezinţi o rezoluţie, de exemplu.
Sunteţi şi preşedinte al Delegaţiei Comisiei parlamentare mixte UE-Croaţia.
Parlamentul european a adoptat recent un raport asupra Croaţiei şi se pare că veţi fi foarte ocupat în anii următori.
Ce credeţi despre prospectele de aderare ale Croaţiei la Uniunea Europeană?
Croaţia a evoluat foarte bine din momentul în care negocierile de aderare au fost monitorizate pe baza meritelor proprii ale acestei ţări, independent de aderarea Turciei.
Croaţia a trecut practic de tot procesul de screening.
Ţara nu va fi o povară mare pentru capacitatea de absorbţie a UE, deoarece are în momentul de faţă indicatori economici mai buni decât cei ai ţărilor care au aderat recent, inclusiv Ungaria, dar şi România şi Bulgaria.
Dacă schimbările legislative au loc în ritmul actual - adică dacă vom adopta tratatul constituţional până în 2008 - Croaţia are şanse să adere în 2009 şi să participe la alegerile europene pentru Parlamentul european.
Dacă nu, un scenariu realist ar fi 2010.
Ungaria a aderat la UE acum trei ani.
Ce aţi realizat ca deputat european în această perioadă şi care sunt provocările pentru viitor?
Când am aderat la Uniunea Europeană ne-am gândit că o vom îmbogăţi cu limba, ştiinţa, istoria şi cultura noastră, cu obiectivele pe care le-am îndeplinit.
Nu regret decât că în domeniul economic nu am avut un succes prea mare.
Nu este uşor să fii deputat european de succes dacă ţara ta nu are succes.
Indicatorii economici ai Ungariei sunt în urma celor din ţările care au aderat la aceeaşi dată, în 2004.
Atunci eram printre primii între cele 10 ţări, acum suntem la coada listei.
Mă refer în special la datoria de stat enormă a Ungariei, la inflaţia extrem de mare (9%), la rata de şomaj ridicată printre tineri.
Regret şi că aderarea la zona euro se amână din ce în ce mai mult.
Ce putem face acum este să încercăm să absorbim eficient fondurile alocate Ungariei în bugetul UE pe 2007-2013 - pentru convergenţă şi programele de dezvoltare naţională.
20070531STO07250 Pál Schmitt, deputat european
RO
1
PHOTO
20070531PHT07318.jpg
RO
2
LINK
/members/public/yourMep/view.do;jsessionid=BCFF7E947231E84FAC5AB77123E63611.node2?name=schmitt&partNumber=1&id=28133&language=RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
