Răspuns dat de dl Andor în numele Comisiei
(5 decembrie 2011)
Recunoașterea bolilor profesionale, inclusiv cele care ar putea fi provocate de expunerea la pesticide în agricultură, ar trebui să fie parte integrantă din revizuirea mai amplă a sistemului UE care reglementează acest domeniu și care are deocamdată, ca unic instrument juridic, Recomandarea Comisiei nr.
670/2003/CEE privind lista europeană a bolilor profesionale .
Revizuirea va fi avea în vedere, inter alia , rezultatele unui studiu Raport privind situația actuală în ceea ce privește sistemele referitoare la bolile profesionale din statele membre ale UE, în special în raport cu Recomandarea Comisiei 2003/670/CE privind lista europeană a bolilor profesionale și unele aspecte conexe. pe care Comisia l-a comandat unui consorțiu extern și ale cărui rezultate ar trebui să fie disponibile până în vara anului 2012.
În conformitate cu termenii contractului, studiul ar trebui să abordeze acele aspecte care până în prezent au împiedicat elaborarea unui cadru comun UE privind bolile profesionale; studiul va avea ca obiect particular, inter alia , recunoașterea bolilor profesionale.
Atunci când studiul va fi încheiat și evaluat cu atenție de către Comisie, ar trebui să fie mai ușor să se confirme sau nu fezabilitatea cadrului comunitar comun menționat de distinsul membru, pentru bolile profesionale derivate din utilizarea de pesticide și toate celelalte.
