ÎNTREBARE CU SOLICITARE DE RĂSPUNS SCRIS E-1384/10
adresată de Elena Băsescu (PPE)
Consiliului
(11 martie 2010)
Subiect: Organizarea Serviciului european pentru acţiune externă
Crearea funcţiei de Înalt Reprezentant al Uniunii pentru afaceri externe şi politica de securitate/Vicepreşedinte al Comisiei este o oportunitate pentru ca Uniunea Europeană să dezvolte o politică externă mai activă.
În perioada următoare Parlamentul European va dezbate modificările la Statutul funcţionarilor, precum şi bugetul Serviciului european pentru acţiune externă.
Având în vedere adoptarea de către Parlamentul European a Rezoluţiei din 9 februarie 2010 referitoare la un acord-cadru revizuit între Parlamentul European şi Comisie pentru următoarea legislatură,
Având în vedere punctul 3 litera (f) a şasea liniuţă din această rezoluţie care prevede: „Comisia va sprijini Parlamentul în viitoarele negocieri privind Serviciul european de acţiune externă, pentru a garanta responsabilitatea deplină a acestui serviciu, inclusiv o procedură transparentă de numire a reprezentanţilor speciali şi a ambasadorilor”,
Având în vedere adoptarea de către Parlamentul European a raportului referitor la aspectele instituţionale ale înfiinţării Serviciului european pentru acţiune externă,
Doresc să vă adresez următoarele întrebări: 1.
Cum intenţionaţi să colaboraţi cu Parlamentul European în procesul de înfiinţare a Serviciului european pentru acţiune externă? 2.
În recrutarea personalului din cadrul Serviciului european pentru acţiune externă, în afară de criteriile de competenţă veţi avea în vedere o reprezentare proporţională a statelor membre?
