Statutul şi finanţarea partidelor politice la nivel european
Instituţii
2007-11-29 - 13:56
Parlamentul a adoptat, joi, la Bruxelles, un raport ce permite partidelor politice Europene să finanţeze activităţi în campania pentru alegerile generale Europene din 2009.
Dacă va fi aprobată, noua legislaţie va îmbunătăţi stabilitatea financiară a partidelor Europene, şi va facilita planificarea lor pe termen lung.
Ea va permite, totodată, crearea unor fundaţii politice Europene.
Raportul - realizat de Jo Leinen (PSE,DE) şi adoptat cu 538 voturi pentru, 74 împotrivă şi 10 abţineri - deschide calea ca finanţările pentru fundaţiile politice să poată începe din 2008.
În bugetul pentru 2008 al Uniunii Europene sunt prevăzute şapte milioane euro pentru noile fundaţii politice.
Partidele politice Europene primesc anual circa 10 milioane euro, ca finanţare de la Uniunea Europeană.
Legislaţia existentă privind finanţarea partidelor politice Europene trebuie să fie modificată, pentru a consolida natura Europeană a alegerilor pentru Parlamentul European; partidele politice ar trebui să se bucure de o mai mare flexibilitate în gestionarea fondurilor lor şi în finanţarea activităţilor lor - precizează deputaţii.
Pentru a consolida şi promova suplimentar caracterul European al alegerilor pentru Parlamentul European, ar trebui să se stabilească în mod clar că toate creditele primite de la bugetul Uniunii Europene pot fi, de asemenea, utilizate pentru a finanţa campaniile duse de partidele politice la nivel European în cadrul alegerilor pentru Parlamentul European, cu condiţia ca acest lucru să nu constituie o finanţare directă sau indirectă a partidelor politice naţionale sau a candidaţilor acestora.
Partidele politice la nivel European acţionează în contextul alegerilor pentru Parlamentul European în special pentru a evidenţia caracterul European al acestor alegeri.
În temeiul articolului 8 din Actul privind alegerea membrilor în Parlamentul European prin sufragiu universal direct, finanţarea şi limitarea cheltuielilor electorale în cadrul alegerilor pentru Parlamentul European intră sub incidenţa dispoziţiilor naţionale din fiecare Stat Membru.
Dispoziţiile naţionale se aplică cheltuielilor electorale în cadrul alegerilor şi referendumurilor naţionale.
„Fundaţie politică la nivel European” înseamnă o entitate sau o reţea de entităţi care are personalitate juridică în Statul Membru în care-şi are sediul, distinctă de cea a partidului politic la nivel European căruia îi este afiliată , şi care, prin activităţile sale, sprijină şi completează obiectivele partidului politic European.
Partidele politice europene au personalitate juridică începând cu 4 noiembrie 2003, data la care a fost adoptat un regulament pentru încadrarea creării şi finanţării de partide politice la nivel european, dar majoritatea au fost create în anii 1970 (PSE, PPE, ALE, PELDR,...).
Un partid politic european (care poate fi un partid unic sau o alianţă de partide politice ) trebuie să fie înregistrat pe lângă Parlamentul European şi trebuie să satisfacă un anumit număr de criterii:
să deţină personalitate juridică în Statul Membru în care are sediul;
să fie reprezentat în cel puţin o pătrime din numărul Statelor Membre, de aleşi în Parlamentul European sau în parlamentele naţionale sau regionale;
să fi obţinut cel puţin 3% din voturile exprimate în cel puţin un sfert din numărul Statelor Membre în ultimele alegeri Europene;
să respecte, în programul sau prin acţiunile sale, principiile libertăţii, democraţiei, respectării drepturilor omului şi a libertăţilor fundamentale, precum şi statul de drept.
20071128IPR14040
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
