ÎNTREBARE ORALĂ H-0410/09
pentru timpul afectat întrebărilor din perioada de sesiune noiembrie 2009
în conformitate cu articolul 116 din Regulamentul de procedură
de
Sławomir Witold Nitras
Comisiei
Subiect: Nereguli în cursul procedurii de compensare în industria navală
În conformitate cu legea privind procedura de compensare în cadrul entităților de importanță deosebită pentru industria navală poloneză, ministrul trezoreriei a numit, printre candidații admiși de Comisia Europeană, un observator pentru operațiunile de compensare.
Acest observator avea sarcina de a controla derularea procedurii și, mai ales, pregătirea și realizarea vânzării activelor, având, totodată, obligația de a prezenta Comisiei un raport lunar privind controlul operațiunilor de compensare.
Ar dori Comisia să indice dacă, în cursul procedurii de compensare, a semnalat nereguli, dacă observatorul în cauză a participat și participă în continuare la această procedură și dacă această procedură s-a desfășurat în conformitate cu decizia Comisiei Europene din 6 noiembrie 2008 privind ajutoarele de stat acordate de Polonia șantierelor navale de la Szczecin și Gdynia?
