Întrebarea pentru timpul afectat întrebărilor H-0598/2010
adresată Consiliului
Perioada de sesiune: decembrie 2010
Articolul 116 din Regulamentul de procedură
Ilda Figueiredo
(GUE/NGL) Subiect: Relaţiile Uniunii Europene cu Cuba
Aşa cum se ştie, relaţiile Uniunii europene cu Cuba sunt îngreunate de „poziţia comună” adoptată de Consiliu în 1996.
Dat fiind faptul că o astfel de poziţie este unică, şi anume Uniunea Europeană nu are o astfel de poziţie faţă de nicio altă ţară din lume, ceea ce demonstrează clar caracterul său discriminatoriu, adevărul este că prelungirea acesteia nu face decât să aducă prejudicii Uniunii Europene, plasând-o pe o poziţie care serveşte doar intereselor Statelor Unite ale Americii, care menţin o blocadă economică la fel de inadmisibilă faţă de această ţară, blocadă care nu este susţinută decât de Israel şi este respinsă de 187 de ţări, aşa cum arată şi ultimele dezbateri din cadrul ONU.
Ce fel de dezbatere derulează Consiliul în privinţa Cubei pentru a pune capăt de urgenţă acestei poziţii comune inacceptabile?
