Răspuns dat de dna Reding în numele Comisiei
(7 februarie 2011)
Comisia s-a angajat să combată discriminarea pe motive de orientare sexuală, făcând uz de toate competențele care i-au fost conferite prin tratate.
Aflat în sfera de aplicare a legislației Uniunii, articolul 21 din Carta drepturilor fundamentale a Uniunii Europene interzice în mod explicit acest tip de discriminare.
În acest sens, Comisia salută actualizarea raportului privind „Homofobia, transfobia și discriminarea pe motive de orientare sexuală și identitate de gen” al Agenției UE pentru Drepturi Fundamentale, menționat de distinșii membri.
Comisia analizează cu atenție opiniile agenției care figurează în acest raport actualizat.
În ceea ce privește libera circulație în cadrul UE a cuplurilor de același sex, Directiva 2004/38/CE Directiva 2004/38/CE a Parlamentului European și a Consiliului din 29 aprilie 2004 privind dreptul la liberă circulație și ședere pe teritoriul statelor membre pentru cetățenii Uniunii și membrii familiilor acestora ( JO L 158 din 30.4.2004, p.
77 ). prevede dreptul de intrare și de ședere pentru cetățenii Uniunii și pentru membrii lor de familie indiferent de recunoașterea căsătoriilor sau parteneriatelor civile între două persoane de același sex.
Recunoașterea nu prezintă o problemă în sensul aplicării directivei.
În plus, statele membre trebuie să pună în aplicare fără discriminare dispozițiile directivei, inclusiv fără a discrimina pe motive de orientare sexuală.
Articolul 24 din directivă asigură faptul că cuplurile de același sex care și-au exercitat dreptul de liberă circulație în alt stat membru decât cel a cărui cetățenie o dețin au aceleași drepturi, în cadrul domeniului de aplicare a tratatului, ca și cuplurile de același sex în statul membru gazdă.
Simplul fapt că și-au exercitat dreptul de liberă circulație nu înseamnă că aceste cupluri vor dobândi mai multe drepturi în statul membru gazdă decât cele pe care statul respectiv le garantează în cazul propriilor resortisanți.
Comisia nu intenționează să propună norme care să intervină în dreptul material al familiei al statelor membre sau care să modifice definițiile naționale ale căsătoriei și parteneriatului înregistrat.
