P7_TA(2009)0049
Mobilizarea Fondului european de ajustare la globalizare (Germania)
A7-0022/2009
Rezoluţia Parlamentului European din 20 octombrie 2009 referitoare la propunerea de decizie a Parlamentului European şi a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituţional din 17 mai 2006 dintre Parlamentul European, Consiliu şi Comisie privind disciplina bugetară şi buna gestiune financiară ( COM(2009)0423 – C7-0113/2009 – 2009/2078(BUD) )
Parlamentul European,
–
având în vedere propunerea Comisiei prezentată Parlamentului European și Consiliului ( COM(2009)0423 – C7–0113/2009 ),
–
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară (AII din 17 mai 2006) JO C 139, 14.6.2006, p.
1.
, în special punctul 28,
–
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare (Regulamentul FEG) JO L 406, 30.12.2006, p.
1.
,
–
având în vedere raportul Comisiei pentru bugete și avizul Comisiei pentru ocuparea forței de muncă și afaceri sociale ( A7-0022/2009 ),
A.
întrucât Uniunea Europeană a instituit instrumentele legislative și bugetare necesare pentru a oferi un sprijin suplimentar lucrătorilor afectaţi de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii;
B.
întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, Consiliului și Comisiei adoptată cu ocazia reuniunii de concertare din 17 iulie 2008, precum și cu respectarea AII din 17 mai 2006 cu privire la adoptarea deciziilor de mobilizare a fondului;
C.
întrucât Germania a solicitat asistență în ceea ce privește concedierile din sectorul telecomunicațiilor pentru lucrătorii concediați de Nokia GmbH la 6 februarie 2009 în regiunea Bochum EGF/2009/002 DE/Nokia.
și a îndeplinit criteriile de eligibilitate instituite de Regulamentul FEG,
1.
solicită instituțiilor competente să depună eforturile necesare în vederea accelerării mobilizării Fondului european de ajustare la globalizare (FEG);
2.
subliniază că Uniunea Europeană ar trebui să utilizeze toate mijloacele de care dispune pentru a face față consecințelor crizei economice și financiare mondiale; observă, în acest sens, că FEG poate juca un rol crucial în reintegrarea pe piața muncii a lucrătorilor concediați;
3.
reamintește că mobilizarea creditelor de plată alocate FEG nu ar trebui să pună în pericol finanțarea Fondului social al Uniunii Europene; își exprimă îndoiala cu privire la garantarea complementarității cu alte instrumente existente, cum ar fi Fondul social al UE;
4.
se angajează să evalueze funcționarea și valoarea adăugată a FEG în contextul evaluării generale a programelor și a altor instrumente instituite prin AII din 17 mai 2006, evaluare care face parte din revizuirea bugetară a cadrului financiar multianual 2007-2013;
5.
aprobă decizia anexată la prezenta rezoluție;
6.
încredințează Președintelui sarcina de a semna decizia împreună cu Președintele Consiliului și de a asigura publicarea acesteia în Jurnalul Oficial al Uniunii Europene;
7.
încredințează Președintelui sarcina de a transmite prezenta rezoluție, inclusiv anexa, Consiliului și Comisiei.
ANEXĂ
DECIZIA PARLAMENTULUI EUROPEAN ŞI A CONSILIULUI
din privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene,
având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară JO C 139, 14.6.2006, p.
1.
, în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare JO L 406, 30.12.2006, p.
1.
, în special articolul 12 alineatul (3),
având în vedere propunerea Comisiei,
întrucât:
(1)
Fondul european de ajustare la globalizare ("fondul") a fost creat pentru a oferi un sprijin suplimentar lucrătorilor afectaţi de schimbările structurale majore intervenite în practicile comerciale mondiale și pentru a le acorda asistență în procesul de reintegrare pe piața muncii.
(2)
Acordul interinstituțional din 17 mai 2006 permite mobilizarea fondului în limita unui plafon anual de 500 de milioane EUR.
(3)
La 6 februarie 2009, Germania a prezentat o solicitare de mobilizare a fondului în ceea ce privește lucrătorii concediați de către Nokia GmbH.
Solicitarea îndeplinește condițiile pentru fixarea contribuțiilor financiare, astfel cum sunt prevăzute la articolul 10 din Regulamentul (CE) nr.
1927/2006, în consecință Comisia propune mobilizarea unei sume de 5 553 850 EUR.
(4)
Prin urmare, fondul ar trebui să fie mobilizat pentru a oferi o contribuție financiară pentru solicitarea depusă de Germania,
DECID:
Articolul 1
În cadrul bugetului general al Uniunii Europene pentru exercițiul financiar 2009, Fondul european de ajustare la globalizare este mobilizat pentru a se acorda suma de 5 553 850 EUR în credite de angajament și de plată.
Articolul 2
Prezenta decizie se publică în
Jurnalul Oficial al Uniunii Europene
.
Adoptată la Strasbourg,
Pentru Parlamentul European
Pentru Consiliu
Președintele
Președintele
