Transportul aerian - standarde comune de siguranţă garantate de Agenţia Europeană de Siguranţă a Aviaţiei
Transport
2007-03-14 - 17:45
Parlamentul recomandă prerogative noi pentru Agenţia Europeană de Siguranţă a Aviaţiei (AESA), inclusiv posibilitatea impunerii de sancţiuni companiilor aeriene care nu îndeplinesc corect standardele de siguranţă în trafic.
Parlamentul şi-a dat acceptul în ce priveşte consolidarea rolului AESA în stabilirea unor standarde comune de siguranţă pentru toate companiile aeriene care operează în Europa, chiar dacă au sediile în Uniune sau în afara sa.
AESA ar urma să obţină competenţe noi privind domeniul aviaţiei şi operarea aeronavelor (inclusiv în ce priveşte emiterea, recunoaşterea reciprocă, menţinerea, modificarea, limitarea, suspendarea sau revocarea atestatului membrilor echipajului de cabină).
AESA ar urma să obţină, totodată, competentă în privinţa licenţelor de zbor ale piloţilor, pentru a garanta ca acestea sunt în conformitate cu regulile vizând competenţele personalului de zbor.
Pentru a garanta aplicarea uniformă a standardelor de siguranţă, AESA ar urma să deţină puterea de a impune sancţiuni şi penalităţi periodice, dacă standardele de siguranţă nu sunt aplicate corect.
Cei care anunţă, depun plângeri sau discută despre nerespectarea standardelor vor primi protecţia cuvenită.
Parlamentul consideră că ar trebui încurajată aducerea la cunoştinţă a situaţiei reale în ce priveşte aplicarea standardelor de siguranţă aeriană, pentru că astfel accidentele vor putea fi prevenite mai eficient.
AESA a fost înfiinţată în 2002, cu scopul asigurării unui nivel înalt, uniform, de siguranţă aeriană în Europa, prin stabilirea unor standarde comune, prin monitorizarea aplicării lor uniforme în Europa şi prin promovarea lor la nivel mondial.
Înaintea AESA, fiecare Stat Membru al Uniunii a adoptat legislaţia sa naţională, inspirată din standardele minime internaţionale de siguranţă aeriană.
20070309IPR04008
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
