ÎNTREBARE CU SOLICITARE DE RĂSPUNS SCRIS P-0063/09
adresată de Rareș-Lucian Niculescu (PPE-DE)
Consiliului
(13 ianuarie 2009)
Subiect: Sporirea eficienței energetice a clădirilor de locuințe
Republica Cehă, care a preluat la 1 ianuarie 2009 Președinția Consiliului Uniunii Europene, se confruntă, alături de alte state care au aderat la UE în anul 2004 și după această dată, cu unele probleme legate de starea precară, din punctul de vedere al izolației termice, a unui număr important de clădiri de locuințe.
Având în vedere: —
economiile importante de energie și reducerea costurilor de încălzire suportate de cetățeni care ar putea fi realizate prin reabilitarea termică a acestor clădiri;
-– posibilitățile reduse de utilizare a fondurilor structurale și de coeziune pentru investiții în acest domeniu [articolul 7 alineatul (2) din Regulamentul (CE) nr.
1080/2006 JO L 210 du 31.7.2006, p.
1 . al Parlamentului European și al Consiliului din 5 iulie 2006 privind Fondul European de Dezvoltare Regională și de abrogare a Regulamentului (CE) nr.
1783/1999];
—
Comunicarea Comisiei adresată Consiliului European în 26 noiembrie 2008 privind „Un plan european de redresare economică” COM(2008)800, care prevede posibilitatea adoptării de către Comisie a unui amendament pentru a sprijini investițiile în „eficiența energetică, inclusiv în finanțarea locuințelor sociale”;
Vă rog să precizați dacă Consiliul are în vedere luarea unor măsuri pentru facilitarea utilizării fondurilor europene pentru sporirea eficienței energetice a clădirilor de locuințe.
