Întrebarea cu solicitare de răspuns scris E-005133/2011
adresată Comisiei
Articolul 117 din Regulamentul de procedură
Cătălin Sorin Ivan (S&D)
(26 mai 2011)
Subiect: Comasarea unor unități de învățământ
Strategia Europa 2020 prevede reducerea abandonului școlar sub 10%, precum și creșterea procentajului de absolvenți la cel puțin 40%.
Cu alte cuvinte, învățământul este o prioritate.
Un număr de 70 de unități de învățământ - grădinițe, școli, licee - din București vor fi comasate începând cu anul școlar 2011-2012.
Cele mai multe sunt grădinițe, care oricum erau într-un număr mic în București.
Scăderea numărului de unități de învățământ pune sub semnul întrebării atingerea cifrelor vehiculate de Strategia Europa 2020.
Luând în considerare acestea, care va fi poziția Comisiei față de intențiile guvernului de a comasa și reduce numărul unităților de învățământ?
Cum vor putea fi atinse în aceste condiții obiectivele Agendei Europa 2020?
