Întrebarea pentru timpul afectat întrebărilor H-0367/2010
adresată Comisiei
Perioada de sesiune: septembrie I 2010
Articolul 116 din Regulamentul de procedură
Lidia Joanna Geringer de Oedenberg
(S&D) Subiect: Gazoductul Nord Stream
Gazoductul Nord Stream este în construcţie şi tristul exemplu al mareei negre din Golful Mexicului trebuie să ne pună în gardă cu privire la riscurile pe care acest proiect multinaţional le implică.
Acesta este motivul pentru care doresc să formulez o serie de întrebări.
Absenţa unei reacţii adecvate din partea societăţii BP este evidentă.
Este Comisia familiarizată cu procedurile de gestiune a crizei prevăzute în eventualitatea producerii unui accident la nivelul gazoductului Nord Stream?
Este Comisia dispusă să ajute Nord Stream la gestiunea crizei în cazul în care se produce un accident?
Care stat ar fi responsabil de un astfel de accident şi cine ar finanţa măsurile de reparare a daunelor cauzate de o catastrofă?
În plus, Rusia nu a ratificat Convenţia Espoo, deşi este un partener strategic şi esenţial al Nord Stream.
Cum evaluează Comisia această situaţie, având în vedere că, în discursul său din 8 iulie 2008, Comisarul Stavros Dimas a dat următoarea asigurare: „Exersăm întotdeauna presiune asupra ţărilor terţe pentru a ratifica acordurile cu implicaţii ecologice.”
