Câţi deputaţi în Parlamentul European va avea fiecare stat membru după 2009?
Instituţii
2007-09-17 - 10:39
Pe măsură ce Uniunea Europeană s-a extins, numărul deputaţilor în Parlamentul European a crescut constant, ajungând, în urma aderării, la 1 ianuarie 2007, a Bulgariei şi României, la 785.
În 2009, în Parlamentul European urmează să fie aleşi doar 736 de deputaţi.
Tratatul de reformă, în curs de negociere, prevede un număr de 750 de deputaţi.
Cum ar putea fi distribuite locurile în Parlamentul European, astfel încât fiecare stat membru să fie reprezentat în mod echitabil?
Răspunsul nu este uşor de găsit, însă atât alegătorii, cât şi Parlamentul nu vor avea decât de câştigat de pe urma acestei dezbateri.
Aceasta este concluzia la care au ajuns deputaţii Alain Lamassoure (PPE-DE, Franţa) şi Adrian Severin (PSE, România), desemnaţi drept co-raportori la un proiect de raport pe această temă de către Comisia pentru afaceri constituţionale a Parlamentului European.
Care este situaţia în prezent ?
Potrivit Tratatului de la Nisa, modificat pentru a lua în considerare aderarea României şi Bulgariei, Parlamentul European ar urma să aibă 736 de deputaţi în urma alegerilor din 2009.
În iunie 2007, guvernele statelor membre ale UE au decis să crească numărul deputaţilor la 750.
Statele membre vor avea cel mult 96 şi cel puţin 6 reprezentanţi în Parlamentul European.
În prezent, Germania are 99 de deputaţi, în timp ce Malta doar 5.
Parlamentul European a fost solicitat să propună, până în luna octombrie, o redistribuire a numărului de locuri, dar decizia finală le revine statelor membre.
Proporţionalitate degresivă
Proiectul de raport al Parlamentului European a fost prezentat, la 11 septembrie, Comisiei pentru afaceri constituţionale. „În acest caz, nu este vorba despre câştigători şi perdanţi, este un joc din care toată lumea nu are decât de câştigat, un efort comun pentru o Uniune mai democratică şi legitimă şi un Parlament mai eficient”, a explicat, cu ocazia prezentării raportului, dl Severin.
Dl Lamassoure a recunoscut că stabilirea numărului de locuri care îi revine fiecărui stat membru în Parlamentul European reprezintă un aspect delicat, din cauza sensibilităţilor naţionale.
Pentru a putea găsi o soluţie, „raţiunea şi logica trebuie să prevaleze asuprea pasiunii şi a interesului naţional”, consideră deputatul francez.
Pentru aplicarea conceptului de „proporţionalitate degresivă”, raportorii propun ca distribuirea locurilor în PE să urmeze o serie de principii, printre care:
principiul „solidarităţii la nivel european”, potrivit căruia statele membre cu o populaţie mai mare acceptă să dispună de un număr de locuri în PE inferior numărului direct proporţional cu ponderea populaţiei lor la nivelul UE, în scopul unei mai bune reprezentări a statelor cu un număr redus de locuitori;
principiul „flexibilităţii justificate”, care permite reducerea, pe cât posibil, a discrepanţelor care există, în prezent, între statele membre, în ceea ce priveşte reprezentarea în PE;
principiul „reprezentării naţionale”, care garantează fiecărui stat membru un număr de deputaţi suficient pentru a permite reprezentarea, în PE, a tuturor curentelor politice importante la nivel naţional.
Care sunt următorii paşi ?
Raportul Lamassoure-Severin va fi prezentat în plen în luna octombrie, la Bruxelles.
Dacă va fi adoptat cu o largă majoritate, soluţia propusă de raportul Parlamentului European are mari şanse de a primi sprijinul şefilor de stat şi de guvern cu ocazia reuniunii la nivel din 18-19 octombrie, urmând a fi inclusă în Tratatul de reformă.
Acesta urmează să fie finalizat până la sfârşitul anului în curs, astfel încât să poată fi ratificat de către statele membre înainte de alegerile europene din 2009.
20070906STO10163 Proiect de raport Background
RO
1
PHOTO
20070912PHT10318.jpg
RO
2
LINK
/meetdocs/2004_2009/documents/pr/681/681717/681717ro.pdf
-//EP//TEXT IM-PRESS 20070910BKG10267 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
