Oraşe mai verzi şi mai curate
Mediu
2006-12-13 - 09:45
Oraşe mai verzi şi mai curate
Protecţia mediului rural european a reprezentat dintotdeauna o prioritate a UE, însă politicienii îşi îndreaptă tot mai mult atenţia asupra mediului urban, unde trăim majoritatea dintre noi.
În centrul preocupărilor lor se află noi planuri de îmbunătăţire a gestionării traficului şi de reducere a poluării, în special încurajarea cetăţenilor de a merge pe jos şi cu bicicleta în oraşe precum şi utilizarea mijloacelor de transport ecologice.
În prezent, 4 din 5 persoane din Uniune trăiesc în zonele urbane, iar păstrarea acestor zone curate, locuibile şi „ verzi” reprezintă o mare provocare.
Impactul traficului asupra zonelor urbane este substanţial - atât în ceea ce priveşte congestionarea, cât şi poluarea.
Cantitatea tot mai mare de deşeuri menajere reprezintă o altă problemă.
Săptămâna trecută, deputaţii europeni au adoptat o rezoluţie în favoarea unei „strategii tematice privind mediul urban” care vizează oraşele cu peste 100.000 de locuitori.
Acest lucru înseamnă că aproape 500 de oraşe din Uniunea Europeană vor aplica această rezoluţie.
Ea se bazează pe un raport al socialistului ungur Gyula Hegyi.
Rezoluţia solicită crearea unor „planuri de gestiune urbană” şi a unui plan durabil de „transport urban”.
Acestea ar trebui să vizeze gestionarea deşeurilor, poluarea aerului şi nivelurile de zgomot.
De asemenea, ele ar trebui folosite în vederea colectării de date privind mediul local - factori precum creşterea populaţiei, emisiile de gaze cu efect de seră, problemele de sănătate şi apa potabilă.
Aceste date ar putea fi folosite la determinarea viitoarelor acţiuni de îmbunătăţire a zonelor urbane.
20061005STO11401 Strategia tematică privind mediul urban (în engleză) Rezoluţia privind mediul urban (în engleză) Comisia pentru mediu, sănătate publică şi siguranţă alimentară (în engleză)
RO
1
PHOTO
20061005PHT11403.jpg
RO
4
LINK
/activities/expert/committees/presentation.do;jsessionid=B3E13AA45C5CEDF86AD54C4219F397E2.node1?committee=1239&language=EN
-//EP//TEXT IM-PRESS 20060922IPR10876 0 NOT XML V0//RO
-//EP//TEXT TA P6-TA-2006-0367 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
