A7-0179/2010
3.6.2010
RAPORT
referitor la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
(COM(2010)0205 – C7‑0117/2010 – 2010/2068(BUD))
Comisia pentru bugete
Raportoare: Barbara Matera
PE 441.295v02-00
CUPRINS
PROPUNERE DE REZOLUŢIE A PARLAMENTULUI EUROPEAN......................................3
ANEXĂ: DECIZIA PARLAMENTULUI EUROPEAN ŞI A CONSILIULUI............................5
EXPUNERE DE MOTIVE..........................................................................................................7
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE 10
REZULTATUL VOTULUI FINAL ÎN COMISIE.....................................................................12
PROPUNERE DE REZOLUŢIE A PARLAMENTULUI EUROPEAN
referitoare la propunerea de decizie a Parlamentului European și a Consiliului privind mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
( COM(2010)0205 – C7‑0117/2010 – 2010/2068(BUD) )
Parlamentul European ,
– având în vedere propunerea Comisiei prezentată Parlamentului European și Consiliului ( COM(2010)0205 – C7–0117/2010 ),
– având în vedere Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1.
(AII din 17 mai 2006), în special punctul 28,
– având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1.
(Regulamentul FEG),
– având în vedere raportul Comisiei pentru bugete ( A7-0179/2010 ),
A. întrucât Uniunea Europeană a instituit instrumentele legislative și bugetare necesare pentru a oferi un sprijin suplimentar lucrătorilor afectați de schimbările majore din structura comerțului mondial și pentru a le oferi asistență în procesul de reintegrare pe piața muncii;
B. întrucât domeniul de aplicare al FEG a fost extins pentru cererile depuse începând cu 1 mai 2009 pentru a include acordarea de sprijin lucrătorilor concediați ca urmare directă a crizei financiare și economice mondiale;
C. întrucât asistența financiară oferită de Uniunea Europeană lucrătorilor concediați ar trebui să fie dinamică și pusă la dispoziție cât mai rapid și mai eficient posibil, în conformitate cu Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008, precum și pentru a respecta AII din 17 mai 2006 în ceea ce privește adoptarea deciziilor de mobilizare a FEG;
D. întrucât Spania a solicitat asistență pentru cazurile privind 585 de concedierile din 36 de întreprinderi care își desfășoară activitatea în cadrul unui sector din diviziunea 16 a NACE Rev.
2 („Prelucrarea lemnului și fabricarea produselor din lemn și plută, cu excepția mobilei; fabricarea articolelor din nuiele și împletituri”) în regiunea de la nivelul NUTS II Castilla-La Mancha
EGF/2009/020 ES/Castilla-La Mancha. ;
E. întrucât cererea îndeplinește criteriile de eligibilitate stabilite de Regulamentul FEG,
1. solicită instituțiilor competente să depună eforturile necesare în vederea accelerării mobilizării FEG;
2. reamintește angajamentul instituțiilor de a asigura o derulare rapidă și fără probleme a procedurii de adoptare a deciziilor de mobilizare a FEG, oferind un sprijin individual unic, limitat în timp, având ca obiectiv ajutarea lucrătorilor concediați ca urmare a globalizării și a crizei financiare și economice; subliniază rolul pe care FEG îl poate juca în reintegrarea pe piața muncii a lucrătorilor concediați;
3. subliniază că, în conformitate cu articolul 6 din Regulamentul FEG, ar trebui să se garanteze sprijinirea prin FEG a reintegrării în muncă a fiecărui lucrător concediat; reiterează faptul că asistența din partea FEG nu înlocuiește acțiunile care intră în responsabilitatea întreprinderilor în temeiul legislației naționale sau al contractelor colective de muncă, și nici măsurile de restructurare a întreprinderilor sau a sectoarelor;
4. ia act de faptul că informațiile oferite cu privire la pachetul coordonat de servicii personalizate ce urmează să fie finanțate din FEG include informații detaliate referitoare la complementaritatea cu acțiunile finanțate prin fondurile structurale; își reiterează solicitarea de a se prezenta o evaluare comparativă a acestor date și în cadrul rapoartelor sale anuale;
5. reamintește că, în contextul mobilizării FEG, nu trebuie să se transfere sistematic credite de plată din FSE, deoarece FEG a fost creat ca instrument specific separat având propriile obiective și termene;
6. reamintește că funcționarea și valoarea adăugată a FEG ar trebui evaluate în contextul evaluării generale a programelor și a altor instrumente instituite prin AII din 17 mai 2006 care face parte din revizuirea la jumătatea perioadei a cadrului financiar multianual 2007-2013;
7. salută noul format al propunerii Comisiei, care conține în expunerea de motive informații clare și detaliate cu privire la cerere, analizează criteriile de eligibilitate și explică motivele care au condus la aprobarea sa, în conformitate cu solicitările Parlamentului;
8. aprobă decizia anexată la prezenta rezoluție;
9. încredințează Președintelui sarcina de a semna această decizie împreună cu Președintele Consiliului și de a asigura publicarea sa în Jurnalul Oficial al Uniunii Europene;
10. încredințează Președintelui sarcina de a transmite prezenta rezoluție, împreună cu anexa, Consiliului și Comisiei.
ANEXĂ: DECIZIA PARLAMENTULUI EUROPEAN ŞI A CONSILIULUI
din xx mai 2010
referitoare la mobilizarea Fondului european de ajustare la globalizare în conformitate cu punctul 28 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene,
având în vedere Acordul interinstituțional din 17 mai 2006 între Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. , în special punctul 28,
având în vedere Regulamentul (CE) nr.
1927/2006 al Parlamentului European și al Consiliului din 20 decembrie 2006 privind crearea Fondului european de ajustare la globalizare
JO L 406, 30.12.2006, p.
1. , în special articolul 12 alineatul (3),
având în vedere propunerea Comisiei Europene
JO C […], […], p. […]. ,
întrucât:
(1) Fondul european de ajustare la globalizare (FEG) a fost creat pentru a oferi un sprijin suplimentar lucrătorilor concediați ca urmare a schimbărilor structurale majore intervenite în practicile comerciale mondiale din cauza globalizării și pentru a le acorda asistență în procesul de reintegrare pe piața forței de muncă.
(2) Domeniul de aplicare a FEG a fost extins la cererile depuse începând cu 1 mai 2009, pentru a include acordarea de sprijin lucrătorilor concediați ca urmare directă a crizei financiare și economice mondiale.
(3) Acordul interinstituțional din 17 mai 2006 permite mobilizarea FEG în limita unui plafon anual de 500 milioane EUR.
(4) La 9 octombrie 2009, Spania a depus o cerere de mobilizare a FEG, referitoare la concedieri din 36 de întreprinderi încadrate în NACE revizuirea 2 diviziunea 16 („Prelucrarea lemnului și fabricarea produselor din lemn și plută, cu excepția mobilei; fabricarea articolelor din nuiele și împletituri”) dintr‑o singură regiune NUTS II, Castilla‑La Mancha (ES42), și a completat‑o cu informații suplimentare până la 22 februarie 2010.
Cererea îndeplinește condițiile pentru stabilirea contribuțiilor financiare, astfel cum sunt enunțate la articolul 10 din Regulamentul (CE) nr.
1927/2006.
În consecință, Comisia propune mobilizarea unei sume de 1 950 000 EUR.
(5) Prin urmare, FEG trebuie mobilizat pentru a oferi o contribuție financiară ca răspuns la cererea depusă de Spania.
DECID:
Articolul 1
În cadrul bugetului general al Uniunii Europene pentru exercițiul financiar 2010, se mobilizează Fondul european de ajustare la globalizare (FEG) pentru alocarea sumei de 1 950 000 EUR, sub formă de credite de angajament și credite de plată.
Articolul 2
Prezenta decizie se publică în Jurnalul Oficial al Uniunii Europene .
Adoptată la Bruxelles/Strasbourg,
Pentru Parlamentul European Pentru Consiliu
Președintele Președintele
EXPUNERE DE MOTIVE
I. Cadru general
Fondul european de ajustare la globalizare a fost creat pentru a furniza un sprijin suplimentar lucrătorilor afectați de consecințele schimbărilor majore din structura comerțului mondial.
Potrivit dispozițiilor de la punctul 28 din Acordul interinstituțional din 17 mai 2006 privind disciplina bugetară și buna gestiune financiară
JO C 139, 14.6.2006, p.
1. și dispozițiilor articolului 12 din Regulamentul (CE) nr.
1927/2006
JO L 406, 30.12.2006, p.
1. , fondul nu poate depăși o sumă maximă de 500 de milioane EUR, eliberată din marja rămasă sub plafonul de cheltuieli generale pentru exercițiul precedent și/sau din creditele de angajament anulate din cele două exerciții financiare precedente, cu excepția celor aferente rubricii 1b.
Sumele necesare se înscriu în buget ca provizion de îndată ce sunt identificate marje suficiente și/sau angajamentele anulate.
În ceea ce privește procedura, pentru a activa fondul în cazul în care o cerere este evaluată pozitiv, Comisia prezintă autorității bugetare o propunere de mobilizare a fondului și, concomitent, o cerere corespondentă de transfer.
În paralel, se pot organiza discuții trilaterale pentru a se ajunge la un acord privind utilizarea fondului și sumele solicitate.
Discuțiile trilaterale pot îmbrăca o formă simplificată.
II.
Situația actuală: propunerea Comisiei
La 6 mai 2010, Comisia a adoptat trei propuneri noi referitoare la o decizie de mobilizare a FEG pentru Irlanda și Spania în vederea sprijinirii reintegrării pe piața muncii a lucrătorilor concediați din cauza crizei financiare și economice mondiale.
Aceasta este cea de-a noua cerere care urmează să fie examinată în cadrul bugetului 2010 și se referă la mobilizarea din FEG a unei sume totale de 1 950 000 EUR pentru Spania (Castilla- La Mancha).
Cererea se referă la 585 de concedieri care au avut loc în 36 de întreprinderi din cadrul diviziunii 16 a NACE Rev.
2 (Prelucrarea lemnului și fabricarea produselor din lemn și plută, cu excepția mobilei; fabricarea articolelor din nuiele și împletituri) din regiunea Castilla-La Mancha de la nivelul NUTS II în perioada de referință de nouă luni cuprinsă între 1 noiembrie 2008 și 31 iulie 2009.
Cererea în cauză, cazul EGF/2009/020 ES/Castilla-La Mancha, a fost prezentată Comisiei la 9 octombrie 2009 și completată cu informații suplimentare până la 22 februarie 2010.
Cererea se baza pe criteriul de intervenție de la articolul 2 litera (b) din Regulamentul FEG, care impune o cerință privind concedierea într-o perioadă de referință de 9 luni a cel puțin 500 de salariați din întreprinderi care își desfășoară activitatea într-un stat membru în aceeași diviziune a NACE a doua revizuire situată într-o regiune sau două regiuni învecinate de la nivel NUTS II, și a fost prezentată cu respectarea termenului limită de 10 săptămâni (articolul 5 din regulament).
Evaluarea Comisiei s-a bazat pe evaluarea legăturii dintre concedierile în cauză și modificările majore suferite de structura comerțului mondial sau criza financiară, pe caracterul neprevăzut al concedierilor în cauză, pe o demonstrare a numărului concedierilor și a respectării criteriilor de la articolul 2 litera (b), pe explicația dată caracterului neprevăzut al acestor concedieri, pe identificarea întreprinderilor care operează concedierile și a lucrătorilor vizați de asistență, pe teritoriul în cauză, autoritățile acestuia și părțile interesate, pe impactul produs de concedieri asupra ocupării forței de muncă la nivel local, regional sau național, pe pachetul coordonat de servicii personalizate ce urmează să fie finanțate, inclusiv compatibilitatea acestuia cu acțiunile finanțate de fondurile structurale, pe datele în care au fost inițiate sau urmau să fie inițiate serviciile personalizate pentru lucrătorii afectați, pe procedurile de consultare a partenerilor sociali, precum și pe sistemele de gestiune și de control.
În conformitate cu evaluarea Comisiei, cererea îndeplinește criteriile de eligibilitate stabilite de Regulamentul FEG și recomandă autorității bugetare să aprobe cererea.
În vederea mobilizării fondului, Comisia a prezentat autorității bugetare o cerere de transfer (DEC 12/2010) al unei sume globale de 1 950 000 EUR din rezerva FEG (40 02 43) în credite de angajament și de la liniile bugetare FSE (04 02 17 – FSE convergență) în credite de plată către liniile bugetare aferente FEG (04 05 01).
În ceea ce privește sursa alternativă pentru creditele de plată, Comisia a explicat că practica aplicată până acum a fost de a prelua creditele de plată necesare din bugetul FSE pe baza „proximității” politicilor și întrucât cerința anuală pentru FEG sub formă de credite de plată s-a situat până acum în limita a 1% din finanțarea din cadrul FSE.
Cu toate acestea, astfel de surse alternative sunt dificil de identificat în această etapă timpurie a exercițiului financiar.
Totuși, în vederea asigurării de finanțare prin FEG pentru viitoare cazuri, Comisia este dispusă să analizeze posibilitatea de a găsi surse alternative de credite de plată ori de câte ori acest lucru este posibil și rezonabil și în cazul în care nu există niciun risc de întârziere în prelucrarea cererii de transfer.
AII permite mobilizarea fondului în limita plafonului anual de 500 de milioane EUR.
Articolul 12 alineatul (6) din Regulamentul FEG prevede că la 1 septembrie a fiecărui an, cel puțin un sfert din suma maximă anuală a FEG rămâne disponibilă în vederea acoperirii nevoilor până la sfârșitul anului.
În 2010, autoritatea bugetară a aprobat deja cinci propuneri de mobilizare a fondului, în valoare totală de 16 338 363 EUR, pentru Germania (Karmann) și Lituania (Snaige, sectorul construcțiilor, al producției de mobilă și al articolelor de îmbrăcăminte), ceea ce înseamnă că a rămas disponibilă o sumă de 483 661 637 EUR.
III.
Procedură
Comisia a prezentat o cerere de transfer
DEC 12/2010 din 6 mai 2010. în vederea înscrierii în bugetul 2010 a unor credite de angajament și de plată specifice, conform cerințelor de la punctul 28 din Acordul interinstituțional din 17 mai 2006.
Discuțiile trilaterale privind propunerea de decizie prezentată de Comisie privind mobilizarea FEG ar putea eventual îmbrăca o formă simplificată (un schimb de scrisori), în conformitate cu articolul 12 alineatul (5) din temeiul juridic, exceptând cazul în care Parlamentul European și Consiliul nu ajung la un acord.
Potrivit unui acord intern, Comisia pentru ocuparea forței de muncă și afaceri sociale (EMPL) ar trebui să ia parte la acest proces pentru a oferi un sprijin și o contribuție constructive la evaluarea cererilor de asistență din partea fondului.
În urma evaluării cererilor, Comisia EMPL din cadrul Parlamentului European și-a exprimat poziția privind mobilizarea fondului, astfel cum se prezintă în avizul anexat la prezentul raport.
Declarația comună a Parlamentului European, a Consiliului și a Comisiei adoptată cu ocazia reuniunii de conciliere din 17 iulie 2008 a confirmat importanța asigurării unei proceduri rapide pentru adoptarea deciziilor de mobilizare a fondului, cu respectarea Acordului interinstituțional.
ANEXĂ: SCRISOAREA COMISIEI PENTRU OCUPAREA FORŢEI DE MUNCĂ ŞI AFACERI SOCIALE
ES/sg
D(2010)27784
Dlui Alain Lamassoure
Președintele Comisiei pentru bugete
ASP 13E158
Obiect: Avizul privind mobilizarea Fondului european de ajustare la globalizare (FEG) în cazul EGF/2009/020 ES/Castilla-La Mancha (COM(2010)205 final)
Stimate domnule Lamassoure,
Comisia pentru ocuparea forței de muncă și afaceri sociale (EMPL) și Grupul său de lucru pentru FEG au examinat mobilizarea FEG pentru cazul EGF/2009/020 ES/Castilla-La Mancha și au adoptat următorul aviz.
Comisia EMPL și Grupul său de lucru pentru FEG se pronunță în favoarea mobilizării fondului pentru a da curs acestei cereri.
În acest sens, Comisia EMPL prezintă câteva observații, fără să pună totuși sub semnul întrebării transferul de credite de plată.
Deliberările din cadrul Comisiei EMPL au plecat de la următoarele considerente:
a) întrucât cele 585 de concedieri din perioada de referință de 9 luni sunt rezultatul crizei economice și financiare ce a cauzat un declin profund al activităților de construcții din Spania, afectând toate sectoarele industriale conexe, inclusiv cele ale materialelor de construcții, precum producția de uși;
b) întrucât concedierile au avut un impact local considerabil, deoarece acest sector, în special producția de uși din lemn, reprezintă 70% din totalul locurilor de muncă;
c) întrucât Spania deplânge faptul că regiunea este, de asemenea, afectată de depopulare, concedierile având probabil un impact negativ suplimentar asupra teritoriului;
d) întrucât circa 80% dintre lucrătorii concediați nu au studii sau au un nivel de studii de bază și nu sunt obișnuiți să își caute un loc de muncă în afara regiunii în care locuiesc.
Prin urmare, Comisia pentru ocuparea forței de muncă și afaceri sociale recomandă Comisiei pentru bugete, competentă în fond, includerea următoarelor sugestii în propunerea de rezoluție ce urmează a fi adoptată cu privire la cererea Spaniei:
1. salută pachetul de servicii personalizate, în special în ceea ce privește măsurile care vor oferi calificări profesionale lucrătorilor cu calificări reduse; regretă totuși că doar 90 de lucrători vor profita de această oportunitate;
2. atrage din nou atenția asupra stimulentelor financiare foarte disputate pentru participarea la activitățile de formare și solicită realizarea unei evaluări a succesului acestor măsuri în rapoartele anuale ale Comisiei;
3. sprijină, de asemenea, inițiativa „Înapoi la școală” și subliniază că astfel de măsuri vor trebui să fie urmate de măsuri având ca obiectiv reintegrarea cu succes pe piața muncii;
4. salută noul punct referitor la stabilirea unei legături între programul operațional din cadrul FSE pentru Spania cu măsurile sprijinite prin FEG; încurajează statele membre și Comisia să dezvolte în continuare aceste informații de bază, deoarece informațiile cuprinzătoare cu privire la complementaritatea FEG cu măsurile sprijinite de alte fonduri structurale în conformitate cu articolul 6 din Regulamentul FEG sunt de foarte mare importanță pentru evaluarea completă a valorii adăugate a FEG;
5. reiterează necesitatea complementarității și coordonării tuturor măsurilor ce vizează lucrătorii concediați pentru a desfășura pe deplin sinergiile acestor măsuri;
6. salută noua prezentare concisă a cererii sub formă de tabel; regretă totuși că, în pofida faptului că Comisia a anunțat o mai mare flexibilitate privind prezentarea cererilor în noul format, continuă să lipsească informații importante pe fondul cererii, care ar putea fi relevante pentru o evaluare completă a cazului: de exemplu, informații cu privire la soarta întreprinderilor din perspectiva închiderii sau a unei continuări a activității cu ritm redus pentru a depăși criza, sau cooperarea cu partenerii sociali;
7. ar fi interesat să afle mai multe cu privire la legătura dintre studiul sprijinit de FEG cu privire la situația economică și oportunitățile de angajare și măsurile instituite simultan.
Cu stimă,
Pervenche Berès
REZULTATUL VOTULUI FINAL ÎN COMISIE
Data adoptării
2.6.2010
Rezultatul votului final
+:
–:
0:
26
Membri titulari prezenți la votul final
Marta Andreasen, Francesca Balzani, Lajos Bokros, Jean-Luc Dehaene, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Estelle Grelier, Carl Haglund, Jutta Haug, Sidonia Elżbieta Jędrzejewska, Jan Kozłowski, Alain Lamassoure, Vladimír Maňka, Miguel Portas, Dominique Riquet, László Surján, Derek Vaughan, Angelika Werthmann, Jacek Włosowicz
Membri supleanți prezenți la votul final
Paul Rübig
Membri supleanți (articolul 187 alineatul (2)) prezenți la votul final
Peter Jahr, Andres Perello Rodriguez, Britta Reimers
