A7-0055/2009
12.11.2009
*
RAPORT
referitor la propunerea de directivă a Consiliului de modificare a anumitor dispoziții ale Directivei 2006/112/CE din 28 noiembrie 2006 privind sistemul comun al taxei pe valoarea adăugată
(10893/2009 – C7‑0002/2009 – 2007/0238(CNS))
(Consultare repetată)
Comisia pentru afaceri economice și monetare
Raportor:
Udo Bullmann
PE 428.223v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN Error!
Bookmark not defined.
EXPUNERE DE MOTIVE...........................................................
Error!
Bookmark not defined.
PROCEDURĂ.............................................................................
Error!
Bookmark not defined.
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de directivă a Consiliului de modificare a anumitor dispoziții ale Directivei 2006/112/CE din 28 noiembrie 2006 privind sistemul comun al taxei pe valoarea adăugată
(10893/2009 – C7‑0002/2009 – 2007/0238(CNS) )
(Procedura de consultare - consultare repetată)
Parlamentul European,
– având în vedere propunerea Consiliului (10893/2009),
– având în vedere propunerea Comisiei prezentată Consiliului ( COM(2007)0677 ),
– având în vedere poziția sa din 8 iulie 2008
Texte adoptate, P6_TA(2008)0319 . ,
– având în vedere articolul 93 din Tratatul CE, în temeiul căruia a fost consultat din nou de către Consiliu ( C7-0002/2009 ),
– având în vedere articolul 55 și articolul 59 alineatul (3) din Regulamentul său de procedură,
– având în vedere raportul Comisiei pentru afaceri economice și monetare ( A7-0055/2009 ),
1. aprobă propunerea Consiliului astfel cum a fost modificată;
2. invită Comisia să își modifice propunerea în consecință, în conformitate cu articolul 250 alineatul (2) din Tratatul CE;
3. invită Consiliul să informeze Parlamentul în cazul în care intenționează să se îndepărteze de la textul aprobat de acesta;
4. solicită Consiliului să îl consulte din nou în cazul în care intenționează să modifice în mod substanțial propunerea sa sau să o înlocuiască cu un alt text;
5. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Proiect de directivă – act de modificare
Considerentul 8
Proiectul Consiliului
Amendamentul
(8) În contextul aderării lor, Bulgaria și România au fost autorizate să acorde o scutire de la plata TVA întreprinderilor mici și să continue să aplice o scutire de la plata TVA transportului internațional de persoane.
Din motive de claritate și de coerență, aceste derogări ar trebui integrate în directivă.
(8) În contextul aderării lor, Bulgaria și România au fost autorizate să acorde o scutire de la plata TVA întreprinderilor mici și să continue să aplice o scutire de la plata TVA transportului internațional de persoane.
Din motive de claritate și de coerență, aceste derogări ar trebui integrate în directivă.
Legalitatea și necesitatea derogărilor respective ar trebui verificate cel puțin o dată la doi ani .
Amendamentul
2
Proiect de directivă – act de modificare
Considerentul 9
Proiectul Consiliului
Amendamentul
(9) În ceea ce privește dreptul de deducere, regula de bază este că acesta nu apare decât în măsura în care bunurile și serviciile sunt utilizate de către persoana impozabilă în scopul activității sale profesionale .
Această regulă ar trebui clarificată și consolidată în ceea ce privește furnizarea de bunuri imobile și cheltuielile aferente pentru a asigura faptul că persoanele impozabile sunt tratate în mod identic în situația în care anumite bunuri imobile nu sunt utilizate exclusiv în scopuri care au legătură cu activitatea profesională desfășurată de acestea, deși sunt alocate acestei activități.
(9) În ceea ce privește dreptul de deducere, regula de bază este că acesta nu apare decât în măsura în care bunurile și serviciile sunt utilizate de către persoana impozabilă în vederea realizării operațiunilor acesteia care dau dreptul de deducere .
Această regulă ar trebui clarificată și consolidată în ceea ce privește furnizarea de bunuri imobile pentru a asigura faptul că persoanele impozabile sunt tratate în mod identic în situația în care anumite bunuri imobile nu sunt utilizate exclusiv în scopuri care au legătură cu activitatea profesională desfășurată de acestea, deși sunt alocate acestei activități.
Prin urmare, exercitarea inițială a dreptului de deducere ar trebui să se limiteze la utilizările având drept rezultat operațiuni care dau dreptul de deducere în momentul în care taxa devine exigibilă.
Justificare
Obiectivul propunerii inițiale a fost clarificarea și consolidarea dreptului la deducere în ceea ce privește furnizarea de bunuri imobile, acest aspect făcând deseori obiectul unor interpretări ale CEJ.
Prin referirea la principiile generale menționate la articolele 167, 168, 169 și 173, propunerea revizuită a Consiliului elimină claritatea care caracteriza propunerea inițială și deschide iarăși calea unor noi hotărâri ale CEJ.
Același lucru este adevărat și în privința referirii generale la toate dispozițiile care vizează regularizarea.
Prin amendamentul său, raportorul propune reintroducerea clarității necesare privind dreptul la deducere.
Amendamentul
3
Proiect de directivă – act de modificare
Considerentul 10
Proiectul Consiliului
Amendamentul
(10) Deși bunurile imobile și cheltuielile aferente reprezintă cazurile cele mai semnificative în care se impun clarificarea și consolidarea regulii, având în vedere, pe de o parte, valoarea și durata de viață economică a acestor bunuri și, pe de altă parte, faptul că utilizarea mixtă a acestui tip de bunuri este o practică curentă, este totuși adecvat ca , în conformitate cu principiul subsidiarității, statele membre să fie autorizate să aplice aceeași regulă bunurilor mobile care au un caracter durabil și fac parte din patrimoniul întreprinderii .
(10) Dat fiind faptul că bunurile imobile și cheltuielile aferente reprezintă cazurile cele mai semnificative în care se impun clarificarea și consolidarea regulii, având în vedere, pe de o parte, valoarea și durata de viață economică a acestor bunuri și, pe de altă parte, faptul că utilizarea mixtă a acestui tip de bunuri este o practică curentă, dreptul de deducere inițial ar trebui aplicat bunurilor imobile furnizate persoanei impozabile și serviciilor importante aferente acestora , care pot fi asimilate, în virtutea valorii lor economice, achiziționării de bunuri imobile.
În schimb, reparațiile sau îmbunătățirile minore cu o importanță economică limitată ar trebui să fie excluse din domeniul de aplicare al acestei reguli .
Justificare
Varianta revizuită a propunerii Consiliului oferă statelor membre opțiunea de a include în domeniul de aplicare al directivei orice cheltuială aferentă oricărui activ din patrimoniul întreprinderii, astfel cum este definit de statele membre .
Acest lucru ar extinde în mod considerabil domeniul de aplicare, ducând la un grad mai scăzut de armonizare.
Amendamentul
4
Proiect de directivă – act de modificare
Considerentul 11
Proiectul Consiliului
Amendamentul
(11) În vederea asigurării unui sistem de deducere echitabil pentru persoanele impozabile în contextul noilor norme, ar trebui să se prevadă un sistem de regularizare, conform celorlalte norme privind regularizarea deducerilor, care să țină seama de modificările cu privire la utilizarea în scopuri profesionale și nonprofesionale a bunurilor în cauză.
(11) În vederea asigurării unui sistem de deducere echitabil pentru persoanele impozabile în contextul noilor norme, ar trebui să se prevadă un sistem de regularizare, conform normelor privind regularizarea deducerilor, care să țină seama de modificările cu privire la utilizarea în scopuri profesionale și nonprofesionale a bunurilor în cauză pe parcursul unei perioade care corespunde perioadei de regularizare pentru bunurile imobile achiziționate ca bunuri de capital .
Amendamentul
5
Proiect de directivă – act de modificare
Articolul 1 – punctul 12
Directiva 2006/112/CE
Articolul 168a – alineatul 1
Proiectul Consiliului
Amendamentul
(1) În cazul unui bun imobil care face parte din patrimoniul întreprinderii unei persoane impozabile și care este folosit de către persoana impozabilă atât în scopuri profesionale, cât și pentru folosința sa personală sau cea a personalului său, sau mai general, în alte scopuri decât cele profesionale, TVA pe cheltuielile aferente respectivului bun imobil este deductibilă, în conformitate cu principiile prevăzute la articolele 167, 168, 169 și 173, numai în proporția care corespunde utilizării sale în scopuri profesionale de către persoana impozabilă .
(1) În cazul unui bun imobil care face parte din patrimoniul întreprinderii unei persoane impozabile și care este folosit de către persoana impozabilă atât în scopuri profesionale, cât și pentru folosința sa personală sau cea a personalului său, sau mai general, în alte scopuri decât cele profesionale, exercitarea inițială a dreptului de deducere care apare în momentul în care taxa devine exigibilă este limitată la proporția de utilizare profesională efectivă a bunurilor în cauză pentru operațiuni care dau dreptul de deducere .
Prin derogare de la articolul 26, modificările în ceea ce privește gradul de utilizare a unui bun imobil menționate la primul paragraf sunt luate în considerare în conformitate cu principiile prevăzute la articolele 184 - 192, astfel cum sunt aplicate în statul membru respectiv .
Prin derogare de la articolul 26, modificările în ceea ce privește gradul de utilizare a unui bun imobil menționat la primul paragraf sunt luate în considerare în conformitate cu condițiile prevăzute la articolele 187, 188, 190 și 192, în scopul rectificării exercitării inițiale a dreptului de deducere .
Modificările menționate la al doilea paragraf se iau în considerare pe parcursul perioadei stabilite de statele membre în temeiul articolului 187 alineatul (1) pentru bunurile imobile achiziționate ca bunuri de capital.
Amendamentul
6
Proiect de directivă – act de modificare
Articolul 1 – punctul 12
Directiva 2006/112/CE
Articolul 168a – alineatul 2
Proiectul Consiliului
Amendamentul
(2) Statele membre pot, de asemenea, aplica alineatul (1) în ceea ce privește TVA-ul pe cheltuielile aferente altor bunuri care fac parte din activele întreprinderii, pe care le vor preciza.
eliminat
Justificare
Varianta revizuită a propunerii Consiliului oferă statelor membre opțiunea de a include în domeniul de aplicare al directivei orice cheltuială aferentă oricărui activ din patrimoniul întreprinderii, astfel cum este definit de statele membre .
Acest lucru ar extinde în mod considerabil domeniul de aplicare, ducând la un grad mai scăzut de armonizare.
Consiliul nu a evaluat impactul acestei dispoziții asupra bunei funcționări a pieței comune.
Orice extindere a acestei norme asupra bunurilor mobile ar trebui precedată de o analiză efectuată de Comisie.
Amendamentul
7
Proiect de directivă – act de modificare
Articolul 1a (nou)
Proiectul Consiliului
Amendamentul
Articolul 1a
Evaluare
Comisia evaluează măsura în care ar fi oportună autorizarea statelor membre să aplice articolul 168a alineatul (1) din Directiva 2006/112/CE și normele generale privind regularizarea, în temeiul articolelor 184-192 din directiva respectivă, bunurilor mobile care au un caracter durabil și fac parte din patrimoniul întreprinderii.
Orice propunere legislativă în acest sens are drept obiectiv armonizarea normelor aplicabile, astfel încât să se elimine, pe cât posibil, factorii care pot denatura concurența, în vederea garantării bunei funcționări a pieței interne.
O astfel de propunere legislativă este însoțită de o evaluare independentă a impactului, ținând seama de aspectele negative și pozitive.
Justificare
Varianta revizuită a propunerii Consiliului oferă statelor membre opțiunea de a include în domeniul de aplicare al directivei orice cheltuială aferentă unui activ din patrimoniul întreprinderii, astfel cum este definit de statele membre .
Acest lucru ar extinde în mod considerabil domeniul de aplicare, ducând la un grad mai scăzut de armonizare.
Consiliul nu a evaluat impactul acestei dispoziții asupra bunei funcționări a pieței comune.
Orice extindere a acestei norme asupra bunurilor mobile ar trebui precedată de o analiză efectuată de Comisie.
EXPUNERE DE MOTIVE
Informații generale referitoare la procedură
Această procedură reprezintă o nouă consultare cu privire la o variantă revizuită a propunerii Consiliului, care urmează adoptării de către Parlamentul European, la 8 iulie 2008, în unanimitate , a avizului său („Raportul Rosati”) referitor la propunerea inițială a Comisiei (COM(2007) 677 final).
În cadrul reuniunii sale din 9 iunie 2009 , ECOFIN a ajuns la un acord politic pe baza unui text care modifică substanțial propunerea inițială, în special în ceea ce privește introducerea unor norme mai generale și mai cuprinzătoare privind dreptul la deducere .
La 13 iulie 2009, Consiliul de Miniștri a informat Parlamentul, în urma unei solicitări din partea Comisiei, cu privire la decizia sa de a solicita un nou aviz pe marginea propunerii revizuite.
Pentru a obține detalii suplimentare cu privire la procedura inițială a Comisiei și la avizul Parlamentului, cititorul este invitat să consulte Raportul Rosati.
Varianta revizuită a propunerii Consiliului
Raportul Rosati conținea amendamente referitoare la trei dintre cele patru aspecte tehnice cuprinse în propunerea inițială a Comisiei:
a) un regim TVA aplicabil furnizării de gaze naturale, de electricitate, de energie termică și/sau de răcire
b) norme privind TVA aplicată întreprinderilor comune înființate în temeiul articolului 171 din Tratatul CE
c) și condițiile în care dreptul la deducerea TVA în amonte poate fi exercitat cu privire la bunurile imobile.
În ceea ce privește punctul a), raportorul sprijinea pe deplin obiectivul Comisiei de a clarifica domeniul de aplicare al unei dispoziții deficitare din punct de vedere tehnic, care excludea din domeniul de aplicare al TVA furnizarea de gaze naturale prin gazoducte.
În practică acest lucru înseamnă că aproape toate tranzacțiile transfrontaliere erau excluse din regimul special de aplicare a TVA, situație care contravenea intenției legiuitorului.
În raportul său, raportorul observa că statele membre aplicau deja spiritul Directivei TVA, dar nu și litera acesteia, și a depus amendamente pentru a clarifica domeniul de aplicare și modul de funcționare a regimului.
Reflectând poziția adoptată în Raportul Rosati, în propunerea revizuită a Consiliului se afirmă explicit că scopul noii dispoziții este ca „obiectivul și formularea textului să coincidă”.
Consiliul a mai căzut de acord, de asemenea în conformitate cu Raportul Rosati, să modifice titlul secțiunii specifice care cuprinde, printre altele, furnizarea de gaze prin gazoducte.
Mai general, Consiliul a clarificat domeniul de aplicare al acestor dispoziții.
În ceea ce privește punctul b), Raportul Rosati sprijinea pe deplin abordarea Comisiei prin care aceasta intenționa să clarifice statutul fiscal al întreprinderilor comune înființate în temeiul articolului 171 din Tratatul CE, obiectivul fiind corectarea dezechilibrelor care favorizau statele membre pe ale căror teritorii se înregistrează întreprinderile comune.
Mai mult, Raportul Rosati condiționa scutirea de TVA a acestor organisme de neimplicarea acestora în orice activități economice în sensul articolului 9 alineatul (1) al doilea paragraf din Directiva TVA, pentru a evita denaturări ale concurenței.
În sfârșit, în ceea ce privește punctul c), Consiliul a modificat semnificativ propunerea inițială a Comisiei, fapt care a determinat Comisia să solicite un nou aviz Parlamentului.
Dreptul la deducere în conformitate cu varianta revizuită a propunerii Consiliului
În conformitate cu principiile în vigoare, o persoană impozabilă poate deduce TVA-ul în cazul tranzacțiilor în amonte numai în măsura în care bunurile și serviciile respective sunt utilizate în vederea realizării operațiunilor care dau dreptul la deducere.
Curtea Europeană de Justiție a hotărât că persoanele impozabile au dreptul de a include sau de a nu include, integral sau parțial, în activele aferente activității lor economice bunuri cu utilizare mixtă.
În conformitate cu jurisprudența CEJ, legislația internă nu poate împiedica o persoană impozabilă să aloce integral activității sale economice bunuri de capital folosite parțial în scopuri profesionale și parțial în scopuri private/nonprofesionale, și nici să opereze o deducere imediată și integrală a TVA exigibilă la achiziționarea bunurilor în cauză.
În cazul în care alege să integreze în totalitate bunurile în cauză în activitatea economică, persoana impozabilă are dreptul să deducă imediat și integral TVA exigibilă în amonte, indiferent dacă bunul respectiv este sau nu utilizat simultan în scopuri profesionale și private.
Ulterior, utilizarea în scopuri nonprofesionale a bunului se supune TVA în același mod în care se supune prestarea de servicii cu titlu oneros, pe baza cuantumului cheltuielilor suportate.
Rezultatul acestei proceduri ar putea fi, în cazul utilizării în scopuri nonprofesionale, reducerea sarcinii fiscale cu un cuantum care ar putea crește direct proporțional cu gradul de utilizare în scopuri nonprofesionale.
Acest lucru este valabil mai ales în cazul bunurilor imobile.
Prin urmare, propunerea inițială a Comisiei viza să adapteze deducerea TVA-ului aferent bunurilor imobile, astfel încât să asigure că exercitarea inițială a dreptului la deducerea TVA-ului plătit în amonte reflectă principiul de bază și împiedică anumite inginerii care au scopul de a crea un avantaj nejustificat prin prisma fluxului de numerar.
Conform abordării propuse de Comisie (de asemenea înaintată ca răspuns la preocupările exprimate de multe dintre statele membre), deducerea devine aplicabilă în măsura în care bunurile și serviciile vizate sunt folosite în vederea realizării unor operațiuni care dau naștere dreptului la deducere.
Comisia propune ca exercitarea inițială a acestui drept de deducere să fie limitat la proporția de utilizare efectivă în scopuri profesionale atunci când în activele și pasivele întreprinderii sunt incluse bunuri imobile cu utilizare mixtă.
În același timp, se propune un sistem de regularizare care să țină seama de variațiile dintre utilizarea în scopuri profesionale și private (sau nonprofesionale) a acestor bunuri imobile.
Propunerea Consiliului se compune din mai multe părți, însă în ceea ce privește partea referitoare la dreptul la deducere, Consiliul a modificat semnificativ propunerea inițială a Comisiei.
Acest lucru este valabil îndeosebi în privința a două aspecte:
§ Orice tip de cheltuială în raport cu un bun imobil face în prezent obiectul noilor norme, iar statele membre pot opta pentru includerea în acest nou regim a oricărui alt tip de bunuri.
§ În ceea ce privește noile modalități pentru dreptul la deducere, se face referire în principal la „principii generale”, și nu la modalități detaliate privind modul de exercitare a acestui drept, fapt care va reduce din claritate și din gradul de armonizare.
Noua abordare a Consiliului se concentrează din nou pe dreptul la deducere, nu pe exercitarea inițială a acestui drept.
Obiectivul propunerii inițiale a fost clarificarea și consolidarea dreptului la deducere în ceea ce privește furnizarea de bunuri imobile, acest aspect făcând deseori obiectul unor interpretări ale CEJ.
Prin referirea la principiile generale menționate la articolele 167, 168, 169 și 173, propunerea revizuită a Consiliului elimină claritatea care caracteriza propunerea inițială și deschide iarăși calea unor noi hotărâri ale CEJ.
Același lucru este adevărat și în privința referirii generale la toate dispozițiile care vizează regularizarea.
Prin amendamentul său, raportorul propune reintroducerea clarității necesare privind dreptul la deducere.
Mai mult, referirea la „scopurile profesionale ale persoanei impozabile” nu mai face deosebire între ceea ce se scutește (adică fără drept de deducere) și ce se impozitează (adică cu drept de deducere).
Cu toate acestea, aspectul cel mai sensibil este că varianta revizuită a propunerii Consiliului oferă statelor membre opțiunea de a include în domeniul de aplicare al directivei orice cheltuială aferentă oricărui activ din patrimoniul întreprinderii, astfel cum este definit de statele membre .
Acest lucru ar extinde în mod considerabil domeniul de aplicare, ducând la un grad mai scăzut de armonizare .
Consiliul nu a evaluat impactul acestei dispoziții asupra bunei funcționări a pieței comune.
Orice extindere a acestei norme asupra bunurilor mobile ar trebui precedată de o analiză efectuată de Comisie.
Singurul obiectiv al propunerii pare să fie acordarea unei libertăți maxime statelor membre.
Astfel, textul nu ar oferi în realitate o „soluție” pentru chestiunile juridice aduse în discuție.
Raportorul înaintează, așadar, amendamente la propunerea revizuită a Consiliului al căror scop este obținerea unei clarități în ceea ce privește extinderea semnificativă a domeniului de aplicare al directivei în raport cu bunurile imobile, clarificarea modului de aplicare a mecanismului de regularizare și garantarea aplicării deducerilor de TVA numai operațiunilor care dau naștere dreptului la deducere.
În ceea ce privește problema regimului TVA aplicabil furnizării de gaze naturale, de energie electrică, de energie termică și/sau de răcire, Parlamentul European a sprijinit, în Raportul Rosati adoptat de acesta în 2008, punctul de vedere al Comisiei, care solicita clarificarea domeniului de aplicare a TVA în cazul furnizării de gaze naturale prin gazoducte.
În prezentul raport, raportorul salută clarificarea oferită de Consiliu în această privință.
De asemenea, raportorul salută aprobarea de către Consiliu a clarificărilor solicitate, printre altele, cu privire la obiectivul noii dispoziții, acesta fiind „concordanța obiectivului și a formulării textului”, precum și amendamentul privind titlul secțiunii care reglementează, de exemplu, furnizarea de gaze prin gazoducte.
În ceea ce privește tratamentul fiscal al întreprinderilor comune, Raportul Rosati a sprijinit, de asemenea, solicitarea Comisiei de a clarifica statutul fiscal al întreprinderilor comune, astfel încât să fie corectat dezechilibrul care favoriza statele membre în care întreprinderile comune sunt înregistrate.
Și în acest caz raportorul salută aprobarea de către Consiliu a amendamentului respectiv.
PROCEDURĂ
Titlu
Sistemul comun al taxei pe valoarea adăugată
Referințe
10893/2009 – C7-0002/2009 – COM(2007)0677 – C6-0433/2007 – 2007/0238(CNS)
Data consultării PE
22.11.2007
Comisia competentă în fond
Data anunțului în plen
ECON
14.7.2009
Raportor(i)
Data numirii
Udo Bullmann
21.7.2007
Examinare în comisie
6.10.2009
9.11.2009
Data adoptării
10.11.2009
Rezultatul votului final
+:
–:
0:
33
3
Membri titulari prezenți la votul final
Burkhard Balz, Udo Bullmann, Pascal Canfin, George Sabin Cutaș, Leonardo Domenici, Derk Jan Eppink, Markus Ferber, Vicky Ford, Jean-Paul Gauzès, Sven Giegold, Sylvie Goulard, Enikő Győri, Liem Hoang Ngoc, Othmar Karas, Wolf Klinz, Werner Langen, Astrid Lulling, Hans-Peter Martin, Sławomir Witold Nitras, Ivari Padar, Olle Schmidt, Peter Simon, Ivo Strejček, Kay Swinburne, Marianne Thyssen, Ramon Tremosa I Balcells, Corien Wortmann-Kool
Membri supleanți prezenți la votul final
Pervenche Berès, Sophie Briard Auconie, Sari Essayah, Robert Goebbels, Sophia in ‘t Veld, Philippe Lamberts, Thomas Mann, Gianni Pittella, Catherine Stihler
