Întrebarea cu solicitare de răspuns scris E-009146/2011
adresată Comisiei
Articolul 117 din Regulamentul de procedură
Corina Creţu (S&D)
(18 octombrie 2011)
Subiect: Cum poate fi menținută relația democratică interstatală în cadrul UE
Se discută tot mai aprins și cu șanse mari de punere în practică despre un nou concept european.
Există riscul ca formula generoasă a Statelor Unite ale Europei să oficializeze o Europă cu două viteze, în jurul nucleului zonei euro, în special al parteneriatului franco-german, iar țărilor est-europene le-ar reveni rolul unor simple piețe de desfacere.
Dar acestea nu ar mai fi Statele Unite ale Europei, ci bazele unui nou imperiu franco-german.
În felul acesta se poate nărui idealul unei Europe democratice și unite, mai ales pentru țările din fostul bloc comunist pentru care apropierea de valorile politice occidentale a însemnat eliberarea de un trecut întunecat.
Aș dori să știu cum consideră Comisa că poate fi prezervată relația democratică interstatală în cadrul UE, în contextul diferențierilor economice și al măsurilor discriminatorii aplicate celor mai noi state membre (menținerea restricțiilor pe piața muncii, refuzul integrării în Spațiul Schengen)?
