Deschiderea sesiunii: dezbaterea privind criza euro adăugată marți, Tunisia, Libia, ETA și Turcia
Instituţii
Şedinţe plenare
2011-10-24 - 18:52
Madalina MIHALACHE (+40) 21 405 08 80 STR (+33) 3 881 64044 PORT (+40) 754777136 EMAIL redactia-ro@europarl.europa.eu Parlamentul a adăugat pentru marți după-amiază o dezbatere privind criza din zona euro.
Președintele Jerzy Buzek a mai atras atenția și asupra voturilor de miercuri privind bugetul UE pe 2012.
Dumnealui a salutat primele alegeri libere din Tunisia, sfârșitul dictaturii de peste 40 de ani a colonelului Gaddafi în Libia și renunțarea la violență a ETA, arătând și faptul că Parlamentul este alături de cele aproximativ 200 de victime ale cutremurului catastrofal care a avut loc duminică în Turcia.
Grupul euro și Consiliul European trebuie să ia în următoarele săptămâni decizii legate de ieșirea din criza euro, care să mulțumească cetățenii și piețele, a spus domnul Buzek, arătând că președintele Consiliului European, Herman Van Rompuy, va vorbi joi Parlamentului despre evoluția în acest domeniu.
Parlamentul va dezbate marți, de la 15.00 CET, summit-urile europene pe baza declarațiilor Comisiei și Consiliului privind criza economică.
Dezbaterea va dura 45 de minute, de aceea punctele de pe ordinea de zi vor fi abordate fiecare cu o întârziere de 45 de minute.
Bugetul UE, asupra căruia Parlamentul va vota miercuri, trebuie să reprezinte o investiție în creștere și crearea de locuri de muncă, a continuat domnul Buzek, mulțumind deputaților europeni care au contribuit cu succes la conferința la nivel înalt de săptămâna trecută privind cadrul financiar multianual al UE.
Tunisia și Libia
Domnul Buzek a salutat desfășurarea duminică a primelor alegeri libere în Tunisia, subliniind că acestea au avut loc într-o atmosferă liniștită, cu o participare de 90%, populația votând "în mod responsabil".
Președintele a salutat de asemenea faptul că moartea colonelului Gaddafi înseamnă sfârșitul a peste 40 de ani de dictatură și că această țară va putea să se înscrie pe drumul către democrație.
ETA
Renunțarea, săptămâna trecută, la violență, din partea organizației teroriste spaniole ETA a fost salutată de președintele Buzek, care a subliniat că acum ETA trebuie "să înceapă dezarmarea și să se dizolve".
Acesta a adus un omagiu serviciilor spaniole de luptă antiteroristă și celor 829 de victime din ultimele patru decenii.
Turcia
Președintele a exprimat simpatia Parlamentului pentru rudele și apropiații celor 200 de victime ale cutremurului din Turcia de duminică.
"Împărtășim durerea națiunii turce", a declarat președintele.
Alte anunțuri
Kent Johansen (ALDE, SE) a înlocuit-o pe deputata Lena Ek (ALDE, SE).
20111021IPR30066 Newsletter- sesiune plenara, Strasbourg, 24-27 octombrie 2011 Proiect de ordine de zi Urmăriți dezbaterea în direct Europarl TV Serviciul audiovizual al Parlamentului European
RO
2
LINK
/sides/indexPartSession.do?reference=2011-10-2&language=RO
RO
3
LINK
/wps-europarl-internet/frd/vod/research-by-date?language=ro
RO
4
LINK
http://www.europarltv.europa.eu/ro/home.aspx
RO
5
LINK
http://audiovisual.europarl.europa.eu/
-//EP//TEXT IM-PRESS 20111014NEW29298 FULL-TEXT NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
