ÎNTREBARE ORALĂ URMATĂ DE O DEZBATERE O-0060/07
în conformitate cu articolul 108 din Regulamentul de procedură
de
Arlene McCarthy
, în numele Comisia pentru piaţa internă şi protecţia consumatorilor
Consiliul
Subiect: Siguranţa produselor şi, în special, a jucăriilor
RAPEX, sistemul european de alertă rapidă pentru produsele de consum nealimentare periculoase, indică faptul că 48% dintre produsele periculoase identificate provin din China, iar în cazul a 27% dintre acestea originea nu a fost identificată.
Un sfert dintre aceste produse sunt jucării pentru copii.
În ultimele luni, au fost anunţate în Uniunea Europeană o serie de campanii la scară largă de retragere voluntară de pe piaţă a jucăriilor periculoase.
Toate cele trei campanii au vizat jucării produse în China.
Acest lucru a contribuit la sensibilizarea opiniei publice cu privire la această chestiune şi necesită măsuri urgente de remediere.
Consideră Consiliul că actualele controale la frontierele externe ale Uniunii sunt adecvate?
Cum ar putea fi acestea întărite pentru a evita ca produsele periculoase, în special jucăriile, să ajungă la consumatori?
Consideră Consiliul că este necesar să fie luate măsuri pentru a garanta aplicarea riguroasă a legislaţiei în materie de siguranţă a produselor şi, în special, a jucăriilor, şi pentru a intensifica controalele la nivel naţional?
Cum îşi propun statele membre să îmbunătăţească supravegherea pieţei în ceea ce priveşte produsele de consum?
Ce măsuri are în vedere Consiliul pentru a determina China şi alte ţări terţe să îşi îmbunătăţească standardele de producţie pentru a respecta cerinţele UE în materie de siguranţă?
Ce acţiuni comune vor întreprinde statele membre cu Statele Unite şi alţi parteneri pentru a oferi sprijin în acest sens?
