25.3.2009
PROPUNERE DE REZOLUȚIE
depusă pe baza întrebării cu solicitare de răspuns oral B6‑0226/2009
în conformitate cu articolul 108 alineatul (5) din Regulamentul de procedură
de Zdzisław Zbigniew Podkański, Ewa Tomaszewska, Wiesław Stefan Kuc, Zbigniew Krzysztof Kuźmiuk, Bogdan Pęk, Andrzej Tomasz Zapałowski, Sylwester Chruszcz, Leopold Józef Rutowicz, Czesław Adam Siekierski și Adam Bielan
în numele Grupului UEN
referitoare la rolul culturii în dezvoltarea regiunilor europene
Rezoluția Parlamentului European referitoare la rolul culturii în dezvoltarea regiunilor europene
Parlamentul European,
–
având în vedere Convenția UNESCO privind protecția și promovarea diversității expresiilor culturale,
–
având în vedere Concluziile Consiliului din 24 mai 2007 privind contribuția sectoarelor culturii și creației la îndeplinirea obiectivelor de la Lisabona,
–
având în vedere acțiunile în domeniul culturii, în contextul programului Cultura 2007 (2007-2013),
–
având în vedere Rezoluția sa din 10 aprilie 2008 privind o agendă europeană pentru cultură într-o lume în curs de globalizare Texte adoptate, P6_TA(2008)0124 . ,
–
având în vedere Rezoluția sa din 10 aprilie 2008 privind industriile culturale din Europa Texte adoptate, P6_TA(2008)0123 . ,
–
având în vedere articolul 108 alineatul (5) din Regulamentul său de procedură,
A.
întrucât spiritul cultural al Europei devine un mijloc din ce în ce mai important de apropiere între europeni, respectând în același timp identitățile lor culturale și lingvistice diferite;
B.
întrucât culturile din Europa reprezintă factori strategici în dezvoltarea Europei la nivel local, regional și național, precum și la nivelul instituțiilor europene centrale;
C.
întrucât orașele și regiunile devin actori europeni, deoarece împărtășesc ideea europeană și contribuie la dezvoltarea Uniunii Europene;
D.
întrucât proiectele în domeniul culturii bazate pe inițiative ale societății civile s-au dovedit a contribui în mod eficient la consolidarea și dezvoltarea regiunilor;
E.
întrucât cultura europeană este foarte importantă pentru regiunile europene ca instrument de dialog intercultural cu țările terțe;
F.
întrucât conferințele regionale reprezintă un mijloc excelent prin care inițiativele civice să își prezinte proiectele și propunerile, să facă schimb de bune practici și să se angajeze în dialoguri între părțile responsabile,
1.
invită Comisia să prezinte Cartea Verde conținând o gamă posibilă de acțiuni care să vizeze consolidarea dezvoltării culturale în regiunile europene;
2.
invită Comisia să prezinte o serie posibilă de acțiuni care să vizeze realizarea unor activități de cercetare, păstrarea de evidențe, protejarea și promovarea culturii tradiționale locale și regionale, în special limbile, obiceiurile și tradițiile, literatura, muzica, dansul, costumele regionale, arta populară, artizanatul și construcțiile;
3.
invită Comisia să sprijine desfășurarea de conferințe regionale în colaborare cu autoritățile regionale și cu societatea civilă locală;
4.
solicită inițierea unor campanii de acțiune și de sensibilizare privind rolul proiectelor în domeniul culturii pentru dezvoltarea regională;
5.
invită părțile implicate să depună eforturi în vederea unei puneri în aplicare rapide și eficiente a unor astfel de proiecte;
6.
încredințează Președintelui sarcina de a transmite prezenta rezoluție Comisiei și Comitetului Regiunilor.
