11.12.2008
PROPUNERE DE REZOLUȚIE
depusă în conformitate cu articolul 113 din Regulamentul de procedură
de Nicolae Vlad Popa
referitoare la cercetarea la nivelul Uniunii Europene privind sistemele geotermale îmbunătățite
Propunere de rezoluție a Parlamentului European referitoare la cercetarea la nivelul Uniunii Europene privind sistemele geotermale îmbunătățite
Parlamentul European ,
–
având în vedere Directiva 2001/77/CE a Parlamentului European și a Consiliului din 27 septembrie 2001 privind promovarea electricității produse din surse de energie regenerabile pe piața internă a electricității,
–
având în vedere Directiva 2003/54/CE a Parlamentului European și a Consiliului din 26 iunie 2003 privind normele comune pentru piața internă de energie electrică și de abrogare a Directivei 96/92/CE,
–
având în vedere „Foaia de parcurs pentru energia regenerabilă” a Comisiei Europene,
–
având în vedere obiectivele generale ale UE referitoare la realizarea unui obiectiv obligatoriu privind folosirea surselor regenerabile de energie într-o anumită proporție din consumul total de energie din Comunitate,
–
având în vedere beneficiile substanțiale aduse de sistemele geotermale îmbunătățite,
–
având în vedere rezoluția sa din 14 februarie 2007 privind schimbările climatice, care a subliniat rolul important pe care trebuie să îl dețină sursele regenerabile de energie și tehnologiile eficiente din punct de vedere energetic,
–
având în vedere articolul 113 din Regulamentul său de procedură,
A.
întrucât energia geotermală este o formă de energie locală și ecologică și întrucât resursele geotermale sunt adecvate pentru diferite tipuri de uz, inclusiv pentru producția de electricitate și încălzirea și răcirea locuințelor,
1.
consideră că statele membre trebuie să adopte o serie de măsuri pentru creșterea gradului de exploatare a resurselor geotermale și de prezență a operatorilor europeni pe piața geotermală mondială;
2.
îndeamnă Comisia să abordeze chestiunea privind dezvoltarea tehnologiei din domeniul SGI (sisteme geotermale îmbunătățite).
