A7-0116/2010
12.4.2010
***
RECOMANDARE
referitoare la propunerea Consiliului European de a nu convoca Convenţia pentru revizuirea tratatelor în ceea ce priveşte dispoziţiile tranzitorii privind componenţa Parlamentului European
(17196/2009 – C7-0002/2010 –2009/0814(NLE))
Comisia pentru afaceri constituţionale
Raportor:
Íñigo Méndez de Vigo
PE 439.159v03-00
Legenda simbolurilor utilizate
* Procedura de consiliere
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
CUPRINS
PROIECT DE DECIZIE A PARLAMENTULUI EUROPEAN...................................................5
REZULTATUL VOTULUI FINAL ÎN COMISIE.......................................................................7
PROIECT DE DECIZIE A PARLAMENTULUI EUROPEAN
referitoare la propunerea Consiliului European de a nu convoca Convenţia pentru revizuirea tratatelor în ceea ce priveşte dispoziţiile tranzitorii privind componenţa Parlamentului European
(17196/2009 – C7-0002/2010 – 2009/0814(NLE) )
(Aprobare)
Parlamentul European,
– având în vedere scrisoarea Preşedintelui Consiliului European adresată Preşedintelui Parlamentului European la 18 decembrie 2009 cu privire la modificarea Protocolului nr.
36 privind dispoziţiile tranzitorii (17196/2009),
– - având în vedere cererea de aprobare prezentată de Consiliul European, în conformitate cu articolul 48 alineatul (3) al doilea paragraf din Tratatul privind Uniunea Europeană ( C7-0002/2010 ),
– având în vedere Protocolul nr.
36 privind dispoziţiile tranzitorii, anexat la Tratatul de la Lisabona,
– având în vedere articolul 14 alineatul (3) din Tratatul UE,
– având în vedere Actul din 20 septembrie 1976 privind alegerea membrilor Parlamentului European prin vot universal direct,
– având în vedere concluziile reuniunilor Consiliului European din 11-12 decembrie 2008, din 18-19 iunie 2009, precum şi din 10-11 decembrie 2009,
– având în vedere articolul 74a şi articolul 81 alineatul (1) din Regulamentul său de procedură,
– având în vedere recomandarea Comisiei pentru afaceri constituţionale ( A7-0116/2010 ),
A. întrucât se are în vedere Convenţia care a avut loc între 22 februarie 2002 şi 18 iulie 2003 şi care a dus la elaborarea proiectului de Tratat de instituire a unei Constituţii pentru Europa, a cărui substanţă a fost preluată în ansamblu în Tratatul de la Lisabona intrat în vigoare la 1 decembrie 2009;
B. întrucât se are în vedere, de asemenea, Convenţia care a avut loc în perioada 17 decembrie 1999 - 2 octombrie 2000 pentru elaborarea Cartei drepturilor fundamentale a Uniunii Europene;
C. întrucât aceste două convenţii, care au reunit pentru prima oară reprezentanţii parlamentelor naţionale, ai Parlamentului European, ai guvernelor naţionale şi ai Comisiei pentru a lucra la elaborarea unui proiect comun pentru Uniunea Europeană, au constituit un progres important în direcţia instituirii unor mecanisme de decizie în acelaşi timp mai democratice şi mai eficace la scară europeană;
D. Întrucât, cu toate acestea, aceste două convenţii au fost convocate pentru a trata subiecte importante care influenţează viitorul Uniunii Europene, mai exact, pe de o parte, reforma arhitecturii instituţionale europene şi, pe de altă parte, redactarea unui text care preia principiile şi drepturile fundamentale ce formează temelia comună a europenilor;
E. întrucât se are în vedere consultarea, în temeiul articolului 48 alineatul (3) primul paragraf din Tratatul UE, a Parlamentului European de către Consiliul European cu privire la revizuirea părţii din Protocolul nr.
36 anexat la Tratatul de la Lisabona, care se referă la dispoziţiile tranzitorii privind componenţa Parlamentului European;
F. întrucât se are în vedere propunerea Consiliului European de a nu convoca Convenţia şi de a adopta protocolul modificat în cadrul unei Conferinţe interguvernamentale;
G. întrucât, având în vedere faptele menţionate anterior, convocarea unei Convenţii pentru a aproba o modificare tranzitorie şi de importanţă limitată a dispoziţiilor prevăzute în Tratatul UE cu privire la componenţa Parlamentului European nu se dovedeşte necesară,
1. îşi dă aprobarea Consiliului European pentru a modifica Protocolul nr.
36 în cadrul unei Conferinţe interguvernamentale, fără a convoca o Convenţie;
2. încredinţează Preşedintelui sarcina de a transmite prezenta decizie Consiliului European, Consiliului, Comisiei şi parlamentelor naţionale.
REZULTATUL VOTULUI FINAL ÎN COMISIE
Data adoptării
7.4.2010
Rezultatul votului final
+:
–:
0:
17
5
1
Membri titulari prezenţi la votul final
Carlo Casini, Andrew Duff, Ashley Fox, Matthias Groote, Roberto Gualtieri, Gerald Häfner, Ramón Jáuregui Atondo, Constance Le Grip, David Martin, Jaime Mayor Oreja, Morten Messerschmidt, Paulo Rangel, Algirdas Saudargas, György Schöpflin, Søren Bo Søndergaard, Guy Verhofstadt
Membri supleanţi prezenţi la votul final
Elmar Brok, Jean-Luc Dehaene, Enrique Guerrero Salom, Anneli Jäätteenmäki, Íñigo Méndez de Vigo, Adrian Severin, Tadeusz Zwiefka
Membri supleanţi (articolul 187 alineatul (2)) prezenţi la votul final
Emma McClarkin
