Diplomația culturală: promovarea culturii și valorilor europene la nivel mondial
Cultură
2010-12-07 - 11:38
Marietje Schaake Obiectivul culturii nu mai este doar de a crea artă și literatură. „Diplomația culturală“ este din ce în ce mai folosită pentru promovarea valorilor democratice liberale și dezvoltarea „democrației și participării“, ne-a spus eurodeputata liberală olandeză Marietje Schaake, care și-a prezentat săptămâna trecută raportul referitor la acest concept.
De ce este importantă cultura în politica externă?
Cultura și activitățile culturale sunt folosite pentru dezvoltarea participării la procesul de democratizare, pentru promovarea educației, a drepturilor omului și a libertății de exprimare.
Avem schimburi între studenți, profesori, ziariști, artiști și parteneriate cu țările terțe.
Acest raport face sugestii despre cum pot fi folosite aceste politici mai coerent și cum putem dezvolta o coordonare strategică între programe.
Cultura trebuie să fie integrată în fiecare program: nu pentru că cred eu că este o idee bună, ci pentru că acest lucru este deja stipulat în Tratatul de la Lisabona și convenția UNESCO.
În raport propuneți crearea unui post de administrator cultural în fiecare reprezentanță a UE din lume.
Care ar fi descrierea acestui post?
Această persoană ar trebui să cunoască toate acțiunile culturale și programele UE și ar trebui să informeze oamenii despre acestea.
Acest lucru poate fi făcut și pe internet.
Nu înseamnă doar călătorii și realizarea unor programe pe teren.
De fapt cred că trebuie să introducem o nouă strategie privind diplomația culturală.
Ați menționat faptul că noile mijloace de comunicare în masă joacă un rol crucial în diplomația culturală…
Oamenii interacționează din ce în ce mai mult pe internet.
Noile mijloace de comunicare în masă pot ajuta la promovarea valorilor precum libertatea de exprimare, accesul la informații și democrația participativă.
Acum este posibil să depășești cenzura și tabuurile și este foarte important să angajezi oamenii în democrație și drepturile omului prin aceste mijloace.
Blogerii sunt de fapt ziariștii de azi, dar uneori oamenii sunt închiși pentru ce scriu pe blog sau pentru felul în care folosesc noile mijloace de comunicare în masă.
Aceasta este realitatea în lumea nouă - o realitate care nu a fost încă transpusă în politici, iar acum a venit momentul să o facem.
Cum poate UE promova și monitoriza libertatea de exprimare pe internet?
Credeți că internetul poate supraviețui după recentele incidente de pe Wikileaks?
Este foarte important ca Europa să susțină un internet liber și deschis.
Este important pentru libertatea de exprimare și democrația participativă.
Wikileaks este un simptom al felului în care internetul și tehnologia pot schimba democrația.
Ce ar trebui să facem este să regândim diplomația, democrația și guvernanța și să vedem cum putem face aceste lucruri mai deschise.
Serviciile ca Wikileaks au fost dezvoltate din cauza lipsei de încredere în guverne.
Standardul trebuie să fie guvernul deschis.
Secretele trebuie să fie excepții.
Sper ca acest moment să fie folosit pentru a crea mai multă deschidere.
Sper că încrederea poate fi reconstruită eficient între guverne, politicieni și cetățeni.
Raportul dumneavoastră menționează și conceptul de „marcă Europa“.
Cum putem face acest lucru?
Suntem multe state membre, avem culturi diferite…
Această diversitate face Europa să fie atât de atractivă.
Nu dorim să amestecăm culturile, acest lucru ar ucide puterea Europei.
Diversitatea este o imagine în sine. „Marca Europa“ vrea să schimbe percepția de la diferențele între statele membre la „Europa în lume“.
Este important să ne gândim la poziția noastră în economia globală, altfel pierdem oportunități și riscăm să devenim mai puțin pertinenți pe scena lumii, chiar dacă avem cel mai atractiv peisaj cultural.
20101203STO05908 Raportul Marietje Schaake O „sferă publică“ pentru Europa
RO
1
PHOTO
20101206PHT06440.jpg
RO
3
LINK
/members/public/yourMep/view.do?language=RO&partNumber=1&name=Schaake&id=96945
-//EP//TEXT COMPARL PE-450.904 04 NOT XML V0//RO
-//EP//TEXT IM-PRESS 20100902STO81053 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
