Recunoaşterea hotărârilor judecătoreşti în materie civilă şi comercială, în întreaga Uniune
Cooperare judiciară
2007-11-29 - 13:56
Parlamentul a adoptat, joi, la Bruxelles, raportul privind legea aplicabilă obligaţiunilor contractuale în Uniunea Europeană (Roma I), desemnat să îmbunătăţească recunoaşterea hotărârilor judecătoreşti în materie civilă şi comercială, în întreaga Uniune.
Raportul a fost realizat de Cristian Dumitrescu (PSE, RO).
“Legea aplicabilă obligaţiunilor contractuale constituie un domeniu de referinţă pentru legislaţia europeană, fiind vorba de tot ce ţine de raporturile de drept dintre consumatori şi producători, respectiv prestatorii de servicii, vizată fiind stabilirea legii după care se judecă eventualele litigii ”, a declarat Dumitrescu.
Cristian Dumitrescu, prim-vicepreşedinte al Comisiei Juridice a Parlamentului European, a subliniat că “ este esenţială protejarea consumatorului, care să poată da în judecată producătorul sau prestatorul la o instanţă apropiată fizic de consumator ”.
Raportul Dumitrescu are atât importanţă practică - vizează o piaţă internă de aproape 500 de milioane de consumatori, cât şi una politică - prin disputele provocate de unele forţe ale pieţei, care vor ca legea aplicabilă să nu fie cea a consumatorului.
20071128IPR14035
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
