Săptămâna parlamentară online: comisii Săptămâna parlamentară online: comisii
Săptămâna aceasta, miniştrii cehi vor prezenta priorităţile preşedinţiei cehe a Uniunii Europene în comisiile parlamentare.
Tot în cadrul comisiilor, deputaţii europeni vor dezbate strategia energetică, politica UE privind vânarea balenelor şi poluarea.
O parte din şedinţele comisiilor vor fi transmise în direct pe site-ul nostru.
Primul ministru turc, Recep Tayyip Erdogan, se va întâlni luni cu preşedinţii grupurilor politice de la Parlamentul European şi cu preşedintele Hans-Gert Pöttering.
Miercuri, preşedintele Băncii Centrale Europene, Jean-Claude Trichet, va vorbi deputaţilor europeni în cadrul Comisiei pentru Afaceri economice şi monetare de la Parlamentul European.
Preşedintele Parlamentului European, Hans-Gert Pöttering, se va întâlni cu o serie de personalităţi politice, printre care preşedintele parlamentului ceh, Miroslav Vlček, ministrul adjunct de externe iranian, Mehdi Safari şi prinţul Haakon al Norvegiei.
Deputaţii europeni de la Comisia pentru Afaceri externe vor adopta miercuri rapoartele anuale privind planurile Croaţiei şi Fostei Republici Iugoslave a Macedoniei de aderare la UE şi acţiunile UE în Kosovo.
20090119INS46569 Agenda săptămânii 15-25 ianuarie 2009 Urmăriţi şedinţele în direct Programul transmisiilor în direct
