Răspuns dat de dl Andor în numele Comisiei
(9 decembrie 2011)
1.
Temeiul cererii Spaniei și al deciziei Comisiei îl constituie clauza de salvgardare prevăzută în dispozițiile tranzitorii privind libera circulație a lucrătorilor din actul de aderare din 2005.
Dispozițiile tranzitorii nu cer ca un stat membru să invoce clauza de salvgardare sau să restricționeze accesul la piața forței de muncă în ceea ce privește lucrătorii atât din România, cât și din Bulgaria.
Acest lucru corespunde jurisprudenței Curții de Justiție Cauza C-420/07 Apostolides [2009] Rec.
I-3571, punctul 35. , deoarece permite limitarea derogării de la o libertate fundamentală din legislația UE la ceea ce este absolut necesar pentru a atinge un anumit obiectiv.
Prin urmare, invocarea clauzei de salvgardare numai în ceea ce privește cetățenii români este permisă în mod explicit de legislația UE, iar restricțiile care rezultă nu constituie o discriminare nelegală împotriva cetățenilor români.
Măsurile tranzitorii constituie o derogare temporară care se aplică numai lucrătorilor bulgari și români.
Nu există niciun alt temei juridic pentru restricționarea dreptului fundamental, înscris în tratat, privind libera circulație a lucrătorilor din alte state membre ale UE.
2.
În conformitate cu dispozițiile tranzitorii, clauza de salvgardare poate fi invocată de un stat membru dacă acesta furnizează informații privind o perturbare gravă a pieței muncii care ar putea amenința nivelul de trai sau gradul de ocupare a forței de muncă pentru o anumită profesie sau o anumită regiune.
Decizia Comisiei menționată anterior a fost adoptată pe baza datelor disponibile care au arătat în mod clar existența unei perturbări generalizate a pieței muncii, afectând toate sectoarele de activitate și toate regiunile.
3.
Comisia invită distinsul membru să consulte răspunsurile la întrebările E-004752/2011 și E-004938/2011 http://www.europarl.europa.eu/QP-WEB/home.jsp .
