Întrebarea cu solicitare de răspuns scris E-5444/2010
adresată Comisiei
Articolul 117 din Regulamentul de procedură
Elena Oana Antonescu (PPE)
(13 iulie 2010)
Subiect: Prevenirea cancerului de piele prin reglementarea mai strictă a folosirii serviciilor de bronzare
Folosirea aparatelor de bronzare poate duce la creşterea semnificativă a riscului de a face cancer de piele.
Cu toate acestea, cei care oferă aceste servicii nu iau întotdeauna măsuri suficiente de informare sau de avertizare a consumatorilor cu privire la faptul că expunerea la raze ultraviolete poate fi periculoasă pentru persoanele cu anumite tipuri de piele şi predispoziţii genetice.
Reglementările actuale la nivel comunitar şi felul în care acestea au fost implementate s-au dovedit ineficiente în a combate expunerea periculoasă la raze ultraviolete, dacă luăm în considerare concluziile studiului recent efectuat de Comisie în 10 state membre (http://ec.europa.eu/unitedkingdom/press/press_releases/2010/pr1011_en.htm). .
Consideră Comisia oportună propunerea unei recomandări pentru reglementarea acestor servicii astfel încât accesul consumatorului la aceste servicii să se facă în urma unei examinări efectuate de un medic de specialitate?
