Deputaţii europeni propun etichetarea pneurilor în funcţie de eficienţa acestora în consumul de combustibil
Energie
2009-04-06 - 17:30
pneuri ©BELGA/SCIENCE Deputaţii europeni propun etichetarea pneurilor în funcţie de consumul de combustibil.
Astfel, consumatorii vor putea alege pneuri mai silenţioase şi eficiente din punct de vedere al consumului.
Conform deputatului european Ivo Belet, noile reguli privind etichetarea pneurilor vor duce la o reducere a consumului de combustibil echivalentă cu scoaterea din circulaţie a 1,3 milioane de automobile.
Pneurile sunt responsabile pentru 20-30% din consumul de combustibil al unui autovehicul.
Un nou sistem de etichetare a acestora, sprijinit de deputaţii europeni de la Comisia pentru Industrie, cercetare şi energie, îi va ajuta pe europeni să aleagă pneurile care respectă mediul înconjurător.
„Pneurile cu rezistenţă redusă în rulare pot duce la reducerea consumului de combustibil cu 10%“, a spus deputatul european Ivo Belet (Grupul Partidului Popular European (Creştin-Democrat) şi al Democraţilor Europeni, Belgia), care a redactat un raport referitor la propunerea de directivă a Parlamentului European şi a Consiliului privind etichetarea pneurilor în ceea ce priveşte eficienţa consumului de combustibil şi alţi parametri esenţiali.
Nivelul de zgomot şi aderenţa pe suprafeţe umede vor fi specificate pe etichete
Noul sistem de etichetare va folosi clase de eficienţă privind consumul de combustibil, de la „A“ - verde, cel mai eficient - până la „G“ - roşu, cel mai puţin eficient.
Furnizorii vor mai fi nevoiţi să indice pe etichetă nivelul zgomotului în rulare şi cel al aderenţei pe suprafeţe umede.
Raportorul Belet insistă asupra faptului că noile reguli sunt foarte simple şi pot aduce beneficii substanţiale atât consumatorilor cât şi mediului înconjurător. „Alegerea pneurilor ecologice va deveni foarte simplă datorită noului sistem comun; pneurile eficiente pot reduce semnificativ consumul de carburant şi emisiile de gaze cu efect de seră“, a spus domnul Belet.
Raportul privind etichetarea pneurilor a fost adoptat în Comisia pentru Industrie pe 31 martie şi va fi votat în plen la Strasbourg în mai.
Noul sistem de etichetare a pneurilor face parte dintr-un pachet de legi europene privind eficienţa energetică.
20090403STO53398 Proiect de raport privind etichetarea pneurilor în ceea ce priveşte eficienţa consumului de combustibil Comunicat de presă (în engleză) Cu ce energie ar trebui să funcţioneze maşinile noastre?
Schimbarea climatică: deputaţii europeni pregătesc legislaţia UE Ivo Belet
RO
1
PHOTO
20090401PHT53088.jpg
RO
6
LINK
/members/public/yourMep/view.do?language=RO&partNumber=1&name=Belet&id=28257
-//EP//TEXT COMPARL PE-418.334 01 NOT XML V0//RO
-//EP//TEXT IM-PRESS 20090330IPR52898 0 NOT XML V0//RO
-//EP//TEXT IM-PRESS 20090320STO52240 0 NOT XML V0//RO
-//EP//TEXT IM-PRESS 20080825FCS35404 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
